
Quamquam non videtur in Senecgs ibris accurate definiri posse, 
quo quisque tempore conscriptus sit, praesertim cum de vita quo- 
que Senecae post Lipsium nemo diligentius quaesiverit, nolui tamen 
e superioribus editionibus talem aliquem librorum ordinem retinere, 
quem a temporum ordine abhorrere satis constaret; quare cum mihi 
de XII Dialogorum libris otium quaerendi fecisset codicis Mediolanen- 
sis auctoritas, primo volumine cum iis ea Senecae opera conjunxi, 
quorum quae sunt aetate postrema, ad Neronis initia pertinent; se- 
quuntur jam altero hoc volumine comprehensi de Beneficiis et Na- 
turalium Quaestionum libri, quos et post illa scriptos esse et autc 
epistolas demonstrari potest aut certis aut probabilibus argumentis. 
Emendandi vero secutus sum rationem eandem, de qua primo volu- 
mine exposui, nisi quod Nat. Quaestionum libri maiorem nonnum- 
quam audaciam requirere visi sunt; nam etsi in iis quoque, qui suat 
de Beneficiis, reperiuntur loci aliquot corruptissimi, quos aut in- 
tactos reliqui aut recte jam a me aliisve emeudatos esse non credo, 
multum tamen ibi ad inveniendam veram scripturam profuit prae- 
Stantissimus cod. Nazarianus, plus etiam profuturus ille, si post 
Gruterum denuo conferri potuisset. Sed Nat. Quaestionum libris 
quantum ad integritatem desit, parum perspexisse editores videntur; 
nam primum majores quasdam paries periisse nemo animadvertit; 
ego lacunae signa posui lib. I, 8, 5, ubi necesse est exciderint ea, 
quae Seneca ad quaestiones eo ipso loco propositas responderat; 
deinde c, 15, 8 qui nunc locus mancus est, eum sperare licet ali- 
quando restitui posse, si inventus fuerit codex aliquis integer, si- 
milis Berolinensi, quem testatur Fickertus ob amissa vel duo vel 
tria folia non habere totum illum locum inde a c. 11, 3, et deinde 
his verbis incipere: quantum ia pravum. quod si ita est, appa- 
ret eum codicem longe aliud quid habuisse ante voces in pravum, 
quam quae nune leguntur; illa certe, quae ego uncis inclusi, tole- 
rari nullo modo possunt; pertinent enim ad specula, de quibus Se- 
neca ibi nondum agit; quae nisi, ut mihi videtur, subditicia sunt, 
certe alieno loco intrusa esse nemo negabit. Praeterea lacunam in- 
dieavi lib. IV. inter c. 2 et 3. quo loco haud pauca intercidisse ma- 
nifestum est; nam neque de Nilo quaestio potest ibi finita videri, ne- 


que quae deinde sequitur de nive et grandine, initium habet, sed 

superest ejus tantum pars minima et extrema, id quod ipse Seneca 
satis indicat, qui postquam pauca de grandine dixit, c. 4, I pera- 
ctam esse quaesjionem ait et velle se quaedam velut in cumulum 
addere. Quare si de lacuna mihi conceditur, quam ego etiam frag- 
mentis quibusdam ab ipso Seneca suppeditatis explere studui — je- 
guntur ea paulo post c. 8, 6. c. 13, 2. — illud quoque intelligi ar- 
bitror, ne numerum quidem librorum, quos nunc septem habemus, 
verum esse posse; quis enim credibile putabit, quod et a consuetu- 
dine et ab arte Senecae plane alienum est, uno libro IV. duas quae- 
stiones diversissimas copulatas esse ejusque rei ueque in praefatione 
illius libri ueque in epilogo ullam mentionem fleri? quare debuit illo 
loco quinti libri numerus poni et deinceps sequentium librorum nu- 
meri mutari, quod ego, ne nimis a vulgato more recederem, facere 
supersedi. Deinde libri V. praefationem amissam esse arbitror, ne- 
que id incertum cuiquam videbitur, qui consideraverit, quam stu- 
diose Seneca ea tractet, quae ad rem propositam non nimis necessa- 
ria sunt, adeo ut videri possit ipsos libros praefationum et epilogo- 
rum causa scripsisse. Denique libro VI deesse aliquem locum ex eo 
intelligitur, quod c. 14, 2 testatur se eorum, quibus placeat terram 
animal esse, sententiam commemorasse, quod quoniam dicit se 
paulo ante fecisse, credi non potest errorem eum esse vel memo- 
riae lapsum. 

Praeter majora haec horum librorum detrimenta multa est in 
verbis singulis incertitudo et depravatio; nam qui olim usurpati sunt 
codices Memmianus et Bongarsianus et si qui alii fuerunt his similes, 
vetusti et ab interpolandi libidine immunes, eorum nunc tenuis et 
ambigua memoria exstat; proxime ad hos accedit cod. Berolinensis, 
sec. XIII., qui quamquam est omnium, quos accuratius collatos ha- 
bemus, longe optimus, ut ei merito a Fickerto summa auctoritas 
tribuatur, tamen omni vitiorum genere haud raro foedatus est; nam 
praeter foliorum aliquot defectum, quem supra memoravi, et mino- 
ribus lacunis laborat, maxime in lib. IV praefatione, et singularum 
vocum omissionibus, quae frequentissimae sunt in parte libri Ill, 
inde a c. 22. reperiuntur etiam aliquotiens librariorum additamenta 
et passim alii errores varii; ejusdem rursus libri in plurimis parti- 
bus mira integritas est atque in ipsis etiam vitiis plerumque proxima 
cum veritate necessitudo.  Diversissimus est cod. Bambergensis, qui 
ilium aetate superat; seculi enim XI esse perhibetur; ceterum habet 
Senecae libros primum ab aliquo haud indocto homine gravissime et 
&udacissime interpolatos, deinde etiam vulgaribus librariorum pecca- 
tis corruptos; nec tamen desunt exempla scripturae ex aliquo vetu- 
stiore et integro libro propagatae; quare summa cautione opus est, 
ne aut quae proba sunt, immerito damnentur, aut quae speciose ex- 
cogitavit falsarius, pro veris tibi imponant. Iu tanta dubitandi ma- 
teria, quam duo hi codices diligenter inter se comparati praebent, 
raro accidit, ut in reliquis codicibus recentioribus boni consilii co- 
piem nanciscaris. Proinde satis apparere arbitror, non posse nunc 

ùn Nat. Quaestt. certa fide Senecae orationem constitui, nisi vein- 
stiores illi et meliores libri, de quibus autea dixi, indagati fuerint 
et denuo diligentius excussi. 

Ad hanc criticae operae difficultatem accedit etiam, quod qui 
adhuc Senecae opera ediderunt, si ab uno Fickerto discedas, qui 
collato maxime Berolinensi codice optime meritus est, plerique omnes 
in Nat. Quaestionibus minore cura versati esse videntur, argumeuti 
credo natura deterriti; koelerus contra, qui eas ipso argumento alle- 
ctus singulatim pertractavit, emendalüionis officium aut parum dili- 
genter aut infeliciter administravit. Quo fit, ut in hoc libro etiam- 
nunc vitia talia resederint, quae vel sine codicum auxilio facili opera 
corrigi possint et quae mireris tam diu tolerari potuisse. Ex lioc 
genere illud est, quod lib. H, c. 59, 5 legebatur adhuc: nec de 
re sed de die queritur; scribendum enim erat quaeritur, 
quod nisi per se manifestum esset, docere poterat locus simillimus 
lib. VI, 2. 32, 3. non de re sed de tempore est quaestio. 
Item lib. VII, c. 12, 4 vix credibile est quantas turbas moverit par- 
vus et manifestus scribendi error; cum enim ibi jam olim sic lege- 
retur: quemadmodum arcus, alterne sol visitur, quod et 
unus cod. Opsopoei habuit, qui fuit haud dubie Memmianus, et 
nunc praebuit cod. Berol., quoniam id intelligi sane non poterat, 
miris modis et interpolatores codicum mss. et deinde Fromoudus, 
Gronovius, Vossius, koelerus se torserunt, ut aut reperirent aliquid, 
quod in re proposita recte dici posset alterne fieri, aut ut impor- 
tunum illud alterne aliquo modo tollerent; et Vossius quidem, qui 
recte perspiceret de yparheliis agi, proxime ad verum accessit, sed 
eum conjecturam e depravato codice duceret, ternos soles pro- 
duxit: quanto simplicius erat pro tot ambagibus in optimorum codd. 
scriptura unam litterulam leniter mutare, ut ex alterne flat alterve 
sol. Pari facilitate corrigi potuit locus lib. II, c. 49, 2. cum eo- 
rum tangitur vel comitium aut principalia urbis liberae 
loca. Scripsi forum pro eorum; multo longius discessit vulgata 
reliquorum codd, scriptura: guorum vi tangitur vel comitium 
vel princ. ltem lib. II, c. 59, 11 pro dilectione vel deiec- 
tione animi vel deiectione alvi in promptu erat scribere de- 
fectione. Sed non possum hoc loco vel faciles ejusmodi emen- 
dationes persequi vel diffilciliores et dubias commendare aut excu- 
sare, nec quomodo in lacunis explendis et ejiciendis glossematis ver- 
satus sim explicare licet quibusve adductus rationibus Bambergensis 
codicis fidem nonnumquam Berolinepsi praetulerim. Unum hoc de 
leviore quadam neque tamen negligenda critici muneris parte admo- 
nere volo: multae res sunt ad scribendi rationem et formas usumque 
verborum pertinentes, quae totae pendent ex optimorum codicum 
mss. auctoritate; quae cum in Nat. Quaestt. exigua sit, flt necessa- 
rio, ut in iis nisi discedere velis a reliqua Senecae consuetudine, 
sequendi sint aliorum. librorum codices meliores; atque id Fickertus 
fecit in orthographia, in qua ejus et exemplum secutus sum et ra- 

tiones exspecto; in aliis rebus minus sibi constitit; neque ego omnia 
ad unam uormam exaequavi; itaque intactam reliqui accusativi for- 
mam aérem lib. IIT, c. 12, 2. VII, c. 24, 2, quamquam non du- 
bito, quin semper Seneca aéra scripserit. Contra quod in aliis 
libris recte restitutum est aliubi, veluti de Beneff. I, 5, 5. llt, 6, 
2. VI, 33, 3. Dial. V, 6, 4. Epist. 02, 29. 99, 26. id ego in his 
quoque, ubi codd, mss. inter alibi et alicubi flactnantur, resti- 
tuendum duxi: vid. lib. V, c. 14, 1. lib. VI, c. 7, 1. c. 14, I. 
c. 15. Item quod bis posita erat ac particula ante vocalem lib. II, 
c. 22, 8 et c. 31, 1 (ubi cf. c. 52, 1), ferendum non magis putavi 
quam quod semel legebatur contrario lib. VI, c. 13, 4, ubi scripsi 
e contrario, ut solet Seneca alibi; vid, lib. I. 4, 1. III, 20, 3. 
V, 1, 4.3, 3. et in aliis libris saepe; nec movet me alternm exem- 
plum Epist. 04, 2. potuit certe illo loco e post idem facile exci- 
dere. Sed quod Fickertus semel ponere ausus est transiet lib. III, 
c. 10, 4. miro ibi codicum mss. consensu firmatum, id ego adeo non 
aspernatus sum, ut ejus generis formas etiam aliis locis recte mihi 
restituisse videar; nam et de Beneff. lib. II, 1, 2 habent iniet libri 
optimi, inter quos est Nazarianus, et in Epist. 17, 7 exiet est 
in cod. Paris. p. qui est in illa parte longe optimus, et in quinque 
aliis; nec longe discedit alius vetustus cod. Paris. P. in quo est ex- 
hibet; de utroque enim cod. Paris. Fickertns illo loco minus recte 
retulit; his conflsus exemplis in Ludo c. 3, 1 exiet edidi, quo 
nihil videtur probabilius reperiri posse pro corrupta voce esset; 
et de Beneff. lib. I, 2, 3 credo me rectius bis rediet scripturum 
fuisse pro eo quod nunc posui redit; et in Dial. XI, c. 8, 2 exiet 
scriptum malim quam vel exit vel erit. 

Haes de Nat. Quaestionum libris haud inutile putavi admonere; 
de Epistolis et quae praeterea reliqua sunt, dicam volumine tertio. 

Seribebam Vratislaviae d. XXIV. m. Decembr. a. MDOCCLI. 

I. Inter multos ac varios errores temere inconsulle- ] 
que viventium nihil propemodum [indignius], vir optime 
Liberalis, dixerim, (guam) quod beneficia nec dare 
scimus necaccipere. sequitur enim, ut male collo- 
cata male debeantur. de quibus non redditis sero que- 
rimur: ista enim perierunt, cum darentur. Nec mirum 2 
est inter plurima maximaque vitia nullum 
esse frequentius quam ingrati animi. id eve- 
nire ex causis pluribus video: prima illa est, 
quod non eligimus dignos, quibus tribuamus. Sed nomina 
facturi diligenter patrimonium et vitam debitoris inquiri- 
mus. semina in solum effetum et sterile non spargimus: 
beneficia sine ullo delectu magis proicimus quam damus. 
Nec facile dixerim, utrum turpius sit infitiari an repetere 3 
beneficium. id enim genus huius credili est, ex quo tan- 
tum recipiendum sit quantum ultro refertur: decoquere 
vero foedissimum ob hoc ipsum, quia non opus est ad 
liberandam fidem facultatibus, sed animo. reddit enim 
beneficium qui libenter debet. Sed cum sit in ipsis cri- 4 
men, qui ne confessione quidem grati sunt, in nobis quo- 
que est. Multos experimur ingratos, plures facimus, quia 
alias graves exprobratores exactoresque sumus, alias 
leves et quos paulo post muneris sui poeniteat, alias 
queruli et minima momenta ealumniantes graliam omnem 
corrumpimus, non tantum postquam dedimus beneficia, 
sed dum damus. Quis nostrum contentus fuit aut leviter 5 
rogari aut semel? quis non, cum aliquid a se peli su- 
spicatus est, frontem adduxit, voltum avertit, occupa- 

tiones simulavit, longis sermonibus et de industria non 
invenientibus exitum occasionem petendi abstulit et variis 
6 artibus necessitates properantis elusit? In angusto vero 
conpressus aut distulit, id est timide negavit, aut pro- 
misit, sed difficulter, sed subductis superciliis, sed ma- 
7 lignis et vix exeuntibus verbis? Nemo autem libenter de- 
bet quod non accepit, sed expressit. gratus adversus 
eum esse quisquam potest, qui beneficium aut superbe 
abiecit aut iratus inpegit aut faligatus, ut molestia care- 
ret, dedit? Errat, si quis sperat responsurum sibi, quem 
8 dilatione lassavit, exspectatione torsit. Eodem animo 
beneficium debetur, quo datur, et ideo non est neglegenter 
dandum, sibi enim quisque debet quod a nesciente ac- 
cepit. ne tarde quidem, quia, cum in omni officio magni 
aestimetur dantis voluntas, qui tarde facit, diu noluit. 
utique non contumeliose: nam cum ita a natura conpa- 
ratum sit, ut altius iniuriae quam merita descendant et 
illa cito defluant, has tenax memoria custodiat, quid ex- 
spectat, qui offendit, dum obligat? satis adversus illum 
9 gratus est, si quis beneficio eius ignoscit. Non est au- 
tem quod tardiores faciat ad bene merendum 
turba ingratorum. Nam primum, ut dixi, nos illam 
augemus: deinde ne deos quidem inmortales ab hac tam 
effusa benignitate sacrilegi neglegentesque eorum deter- 
rent. utuntur natura sua et cuneta interque illa ipsos 
munerum suorum malos interpretes iuvant. Hos sequa- 
mur duces, quantum humana inbecillitas patitur: demus 
beneficia, non feneremus. Dignus est decipi qui de re- 
locipiendo cogitavit, cum daret. At male cesserit: et li- 
beri et coniuges spem fefellerunt, tamen et educamus et 
ducimus. adeoque adversus experimenta pertinaces su- 
mus, ut bella victi et naufragi maria repetamus: quanto 
magis permanere in dandis beneficiis decet? quae si quis 
non dat, quia non recepit, dedit ut reciperet bonamque 
ingratorum facit causam, quibus [ita demum] turpe est 
11non reddere, si licet. Quam multi indigni luce sunt? et 
tamen dies oritur. Quam multi quod nati sunt queruntur? 
tamen natura sobolem novam gignit ipsosque, qui non 


DE BENEFICIIS LIB I. 1. 2. 3 


fuisse n:allent, esse patitur. Hoc et magni animi et boni 12 
proprium est, non fruetum beneficiorum sequi, sed ipsa, 
et post malos quoque bonum quaerere. Quid magnifici 
erat multis prodesse, si nemo deceperit ? nunc est virtus 
dare beneficia non utique reditura, quorum a viro egregio 
statim fructus perceptus est. Adeo quidem ista res fu- 13 
gare nos et pigriores ad rem pulcherrimam facere non 
debet, ut si spes mihi praecidatur gratum hominem re- 
periendi, malim non recipere beneficia quam non dare, 
quia qui non dat, vitium ingrati antecedit. Dicam quod 
sentio: qui beneficium non reddit, magis peccat. qui 
non dat, citius. 

UM. Beneficia in volgus cum largiri institueris, 1 

Perdenda sunt multa, ut semel ponas bene. 
In priore versu utrumque reprehendas: nam nec in vol- 
gus effundenda sunt et nullius rei, minime beneficiorum 
honesta largitio est. quibus si detraxeris iudicium, de- 
sinunt esse beneficia, in aliud quodlibet incident nomen. 
Sequens sensus mirificus est, qui uno bene posito bene 2 
ficio multorum amissorum damna solatur. Vide, oro te, 
ne hoc et verius sit et magnitudini bene facientis aptius, 
ut illum hortemur ad danda, etiamsi nullum bene posi- 
turus est: illud enim falsum est perdenda sunt multa: 
nullum perit, quia qui perdit conputaverat. Beneficio- 3 
rum simplex ratio est: tantum erogatur. si redit aliquid, 
lucrum est. si non redit, damnum non est. Ego illud 
dedi, ut darem. nemo beneficia in calendario scribit, 
nec avarus exactor ad horam et diem adpellat. Num- 
quam illa vir bonus cogitat nisi admonitus a reddente: 
alioquin in formam crediti transeunt. turpis feneratio est 
beneficium expensum ferre. Qualiscumque priorum even- 4 
ius est, persevera in alios conferre: melius apud ingra- 
tos iacebunt, quos aut pudor aut occasio aut imitatio 
aliquando gratos poterit efficere. Ne cessaveris, opus 
tuum perage et partes boni viri exsequere. alium re, 
alium fide, alium gratia, alium consilio, alium prae- 
ceptis salubribus adiuva: officia etiam ferae sentiunt, 5 
nec ullum tam inmansuetum animal est, quod non eura 
1* 

mitiget et in amoreni sui vertat: leonum ora a magistris 
inpune tractantur. elephantorum feritatem usque in ser- 
vile officium demeretur cibus: adeo eliam quae extra in- 
tellectum atque aestimationem beneficii posita sunt, adsi- 
duitas tamen meriti pertinacis evincit. Ingratus est ad- 
versus unum beneficium: adversus alterum non erit. 
duorum oblitus est: tertium etiam in eorum quae exci- 
derunt memoriam reducet. 

1 IJI. Is perdit beneficia qui cito se perdidisse credit. 
at qui instat et onerat priora sequentibus, etiam ex duro 
et inmemori pectore gratiam extundit. Non audebit ad- 
versus multa oculos adtollere. quocumque se convertit 
memoriam suam fugiens, ibi te videat. beneficiis tuis 

9 illum cinge. Quorum quae vis quaeve proprietas sit di- 
cam, si prius illa, quae ad rem non pertinent, 
transsilire mihi permiseris: quare tres Gra- 
tiae et quare sorores sint et quare manibus 
inplexis et quare ridentes [iuvenes] et virgines 

8solutaqueac perlucida veste. Alii quidem videri 
volunt unam esse quae det beneficium, alteram quae ac- 
cipiat, terliam quae reddat. alii beneficiorum tria ge- 
nera, promerentium, reddentium, simul et accipientium 

4 reddentiumque. Sed utrumlibet ex istis iudica verum, 
quid ista nos iuvat scientia? Quid ille consertis manibus 
in se redeuntium chorus? ob hoc, quia ordo beneficii 
per manus transeuntis nihilominus ad dantem revertitur 
et totius speciem perdit, si usquam interruptus est, pul 

5 cherrimus, si cohaeret et vices servat. [Ideo] rident. 
est aliqua tamen maior his dignatio, sicut promerentium 
voltus hilari sunt [quales solent esse qui dant vel acei- 
piunt beneficia]. iuvenes: quia non debet beneficiorum 
memoria senescere. virgines: quia incorrupta sunt et 
sincera et omnibus sancta. in quibus nihil esse adligali 
decet nec adstricti: solutis itaque tunicis utuntur. perlu- 

6 cidis autem, quia beneficia conspici volunt. Sit aliquis 
usque eo Graecis emancipatus , ut haec dicat necessaria: 
nemo tamen erit, qui etiam illud ad rem iudicet pertinere, 
quae nomina illis Hesiodus inposuerit. Aeglen maximam 

»atu adpellavit, mediam Euphrosynen, tertiam Thalian. 
Horum nominum interpretationem, prout cuique visum 
est, deflectit et ad rationem aliquam conatur perducere, 
cum Hesiodus puellis suis quod voluit nomen inposuerit. 
Itaque Homerus uni mutavit, Pasithean adpellavit et in 7 
matrimonium produxit, ut scias illas Vestales non esse 
[virgines]. Inveniam alium poetam, apud quem praecin- 
gantur et spissis aut Phryxianis prodeant. Ergo et Mer- 
curius una stat, non quia beneficia ratio commendat vel 
oralio, sed quia pictori ita visum est. Chrysippus quo- 8 
que, penes quem subtile illud acumen est et in imam pe- 
netrans veritatem, qui rei agendae causa loquitur et ver- 
bis non ultra quam ad intellectum satis est utitur, totum 
librum suum his ineptiis replet, ita ut de ratione dandi, 
accipiendi reddendique beneficii pauca admodum dicat, 
nec his fabulas, sed haec fabulis inserit. Nam praeter 9 
ista, quae Hecaton transseribit, tres Chrysippus Gratias 
ait Iovis et Eurynomes filias esse, aetate autem minores 
quam Horas, sed meliuscula facie et ideo Veneri datas 
comites. matris quoque nomen ad rem iudicat pertinere: 
Eurynomen enim dictam, quia late patentis patrimonii 
sit beneficia dividere: tamquam matri post filias soleat 
nomen inponi aut poetae vera nomina reddant. Quemad- 10 
modum nomenclatori memoriae loco audacia est et cui- 
eunque nomen non potest reddere, inponit, ita poetae 
non putant ad rem pertinere verum dicere, sed aut ne- 
cessitate coacti aut decore corrupti id quemque vocari 
iubent, quod belle faeit ad versum. nec illis fraudi est, 
[qua]si aliquid in censum detulerint: proximus enim 
poeta suum illas ferre nomen iubet. hoc ut scias ita esse, 
ecce Thalía, de qua cum maxime agitur, apud Hesiodum 
Charis est, apud Homerum Musa. 

IV. Sed ne faciam quod reprehendo, omnia ista, 
quae ita extra rem sunt, ut nec circa rem quidem sint, 
relinquam. tu modo nos tuere, si quis mihi obiciet, quod 
Chrysippum in ordinem coegerim, magnum mehercule 
virum, sed tamen Graecum, euius acumen nimis tenue 
retunditur et in se saepe replicatur. etiam cum agere 

9 aliquid videtur, pungit, non perforat. Hic vero quod 
acumen est? de beneficiis dicendum est et or- 
dinanda res, quae maxime humanam societa- 
tem adligat. danda lex vitae, ne sub specie benigni- 
tatis inconsulta facilitas placeat nec liberalitatem, quam 
nec deesse oportet nec superfluere, haec ipsa observa- 

3 tio restringat, dum temperat. docendi sunt libenter ac- 
cipere, libenter reddere et magnum ipsis cerlamen pro- 
ponere, eos quibus obligati sunt re animoque non tan- 
tum aequare, sed vincere: quia qui referre gratiam de- 
bet, numquam consequitur, nisi praecessit. hi docendi 

4 sunt nihil inputare, illi plus debere. Ad hanc honestis- 
simam contentionem beneficiis beneficia vincendi sic nos 
adhortatur Chrysippus, ut dicat verendum esse ne, quia 
Charites Iovis filiae sunt, parum se grate gerere sacrile 

5 gium sit et tam bellis puellis fiat iniuria. Tu me aliquid 
eorum doce, per quae beneficentior gratiorque adversus 
bene merentes fiam, per quae obligantium obligatorum- 
que animi certent, ut qui praestiterunt obliviscantur, per- 
tinax sit memoria debentium. istae vero ineptiae poetis 
relinquantur, quibus aures oblectare propositum est et 

6 dulcem fabulam nectere. at qui ingenia sanare et fidem 
in rebus humanis retinere, memoriam officiorum ingerere 
animis volunt, serio loquantur et magnis viribus agant: 
nisi forte existimas levi ac fabuloso sermone et anilibus 
argumentis prohiberi posse rem perniciosissimam, be- 
neficiorum novas tabulas. 

1 V. Sed quemadmodum supervacua transcurram, ita 
exponam necesse est hoc primum nobis esse 
discendum, quid accepto beneficio debeamus: 
dicit enim debere se alius pecuniam quam accepit, alius 
consulatum, alius sacerdotium, alius provinciam. ista au 

2 tem sunt meritorum signa, non merita, Non potest benefi- 
cium manu tangi sed animo geritur. multum interest 
inter materiam beneficii et beneficium. itaque 
nec aurum nec argentum nec quicquam eorum, quae pro 
maximis accipiuntur, beneficium est, sed ipsa tri- 
buentis voluntas. inperiti autem id quod oculis oc- 

currit et quod traditur possideturque solum notant, cum 
contra illud, quod in re carum atque pretiosum est, parvi 
pendunt. Haec quae tenemus, quae adspicimus, in qui- 3 
bus cupiditas nostra haeret, caduca sunt. auferre nobis 
ea et fortuna et iniuria potest: beneficium vero etiam 
amisso eo, per quod datum est, durat. est enim recte fa- 
ctum, quod inritum nulla vis efficit. Amicum a piratis re- 4 
demi. hunc alius hostis excepit et in carcerem condidit: 
non beneficium , sed usum beneficii mei sustulit. Ex nau- 
fragio alieui raptos vel ex incendio liberos reddidi. hos 
vel morbus vel aliqua fortuita iniuria eripuit: manet etiam 
sine illis quod in illis datum est. Omnia itaque quae fal- 5 
sum beneficii nomen usurpant, ministeria sunt, per quae 
se voluntas amica explicat. Hoc in aliis quoque rebus 
evenit, ut aliubi sit species rei, aliubi ipsa res. Impera- 6 
tor aliquem torquibus, murali et civica donat: quid ha- 
bet per se corona pretiosum? quid praetexta? quid fa- 
sces? quid tribunal et eurrus? nihil horum honor est, sed 
honoris insigne: sic non est beneficium id quod sub ocu- 
los venit, sed beneficii vestigium et nota. 

VI. Quid est ergo beneficium? benevolal1 
actio tribuens gaudium capiensque tribuen- 
do, in id quod facit prona et sponte sua pa- 
rata. Itaque non quid fiat aut quid detur refert, sed 
qua mente, quia beneficium non in eo quod fit aut datur 
consistit, sed in ipso dantis aut facientis animo. Ma- 2 
gnum autem esse inter ista discrimen vel ex hoc intelle- 
gas licet, quod beneficium utique bonum est, id autem 
quod fit aut datur, nec bonum nec malum est. Animus 
est qui parva extollit, sordida inlustrat, magna et in pre- 
tio habita dehonestat: ipsa quae adpetuntur, neutram na- 
turam habent, nec boni nec mali. refert, quo illa rector 
inpellat, a quo forma rebus datur. Non est beneficium 3 
ipsum, quod numeratur aut traditur: sicut ne in victimis 
quidem, licet opimae sint auroque praefulgeant, deorum est 
honor, sed pia ac recta voluntate venerantium. itaque boni 
etiam farre ac fitilla religiosi sunt, malirursus non effugiunt 
inpietatem, quamvis aras sanguine multo cruentaverint. 

1 XVII. Si beneficia in rebus, non in ipsa benefaciendi 
voluntate consisterent, eo maiora essent, quo maiora 
sunt, quae accipimus. id autem falsum est: nonnumquam 
enim magis nos obligat qui dedit parva magnifice, qui 
„regum aequavit opes animo“, qui exiguum tribuit sed li- 
benter, qui paupertatis suae oblitus est dum meam re- 
Spicit, qui non voluntatem tantum iuvandi habuit, sed 
cupiditatem, qui accipere se putavit beneficium cum da- 
ret, qui dedit tamquam recepturus, recepit tamquam non 
dedisset, qui occasionem qua prodesset et occupavit et 

2 quaesivit. Contra ingrata sunt, ut dixi, licet re ac specie 
magna videantur, quae danti aut extorquentur aut exci- 
dunt, multoque gratius venit, quod facili quam quod ple- 

3 na manu datur. Exiguum est quod in me contulit: sed 
amplius non potuit. At hic quod dedit magnum est: sed 
dubitavit, sed distulit, sed cum daret, gemuit, sed su- 
perbe dedit, sed circumtulit et placere non ei cui prae- 
Stabat voluit. ambitioni dedit, non mihi. 

1 VIII. Socrati cum multa [multi] pro suis quisque fa- 
eultatibus offerrent, Aeschines, pauper auditor: nihu, 
inquit, dignum te, quod dare tibi possim, invenio et hoc 
uno modo pauperem me esse sentio? itaque dono tibi quod 
unum habeo, me ipsum. hoc munus rogo qualecunque est 
boni consulas cogitesque alios, cum multum tibi darent, 

9 plus sibi reliquisse. Cui Socrates: quidni tu, inquit, (mhi) 
magnum munus dederis, nisi forte te parvo aestimas? ha- 
bebo itaque curae, ut te meliorem tibi reddam quam ac- 
cepi. Vicit Aeschines hoc munere Alcibiadis parem di- 
vitiis animum et omnem iuvenum opulentorum munifi- 
centiam. 

1 IX. Vides quomodo animus inveniat liberalitatis ma- 
teriam etiam inter angustias? Videtur mihi dixisse: ,,ni- 
hil egisti fortuna, quod me pauperem esse voluisli: ex- 
pediam nihilominus dignum huic viro munus el, quia de 
tuo non possum, de meo dabo.“ Neque est quod existi- 
mes illum vilem sibi fuisse: pretium se sui fecit. inge- 
niosus adulescens invenit, quemadmodum Socratem sibi 

2 daret. * Non quanta quaeque sint, sed a quali [den- 


DE BENEFICIIS LIB. [. 7— 10. 9 


tur], prospiciendum.* Callidus non difficilem aditum 
praebuit inmodica cupientibus spesque inprobas nihil re 
adiuturus verbis fovet. At peior, opinor, si lingua asper, 
voltu gravis cum invidia fortunam suam explicuit. colunt 
enim detestanturque felicem et, si potuerint, eadem fa- 
cturi, odere facientem. *** Coniugibus alienis ne clam qui- 8 
dem, sed aperte ludibrio aditis suas aliis permisere. Ru- 
stieus, inhumanus ac mali moris et inter matronas abo- 
minanda condicio est, si quis coniugem suam in sella 
prostare vetuit et volgo admissis inspectoribus vehi per- 
spicuam undique. Si quis nulla se amica fecit insignem 4 
nec alienae uxori annuum praestat, hune matronae humi- 
lem et sordidae libidinis et ancillariolum vocant. (/nde] 
decentissimum sponsaliorum genus est adulterium. et in 
consensu vidui caelibatus nemo uxorem duxit, nisi qui 
abduxit. lam rapta spargere, sparsa acri avaritia recol- 
ligere certant. nihil pensi habere, paupertatem alienam eon- 
temnere, suam [plus] quam ullum aliud vereri malum. pa- 
cem iniuriis perturbare. inbecilliores vi ac metu premere: 
nam provincias spoliari et nummarium tribunal audita 
utrimque licitatione alteri addici non mirum, quoniam 
quae emeris vendere gentium ius est. 

X. Sed longius nos inpetus evehit provocante materia. 1 
itaque sic finiamus, ne in nostro seculo culpa subsidat. 
Hoc maiores nostri questi sunt, hoc nos querimur, hoc 
posteri nostri querentur, eversos mores, regnare nequi- 
tiam, in deterius res humanas et omne nefas labi: at ista 
eodem stant loco stabuntque, paulum dumtaxat ultra aut 
citra mota, ut fluetus quos aestus accedens longius ex- 
tulit, recedens interiore litorum vestigio tenuit. Nunca 
in adulteria magis quam in alia peccabitur abrumpetque 
frenos pudicitia. nunc conviviorum vigebit furor et foe- 
dissimum patrimoniorum exitium, culina. nunc cultus 
corporum nimius et formae cura prae se ferens animi de- 
formitatem. nunc in petulantiam et audaciam erumpet 
male dispensata libertas. nunc in crudelitatem privatam 
ac publicam ibitur, bellorumque civilium insaniam, qua 
omne sanctum ac sacrum profanetur. habebitur aliquando 

3 ebrietati honor et plurimum meri cepisse virtus erit. Non 
exspectant uno loco vitia, sed mobilia et inter se dis- 
sidentia tumultuantur, pellunt invicem fuganturque: ce- 
terum idem semper de nobis pronuntiare debebimus, ma- 
los esse nos, malos fuisse, invitus adiciam et futuros 

4esse. Erunt homicidae, tyranni, fures, adulteri, rapto- 
res, sacrilegi, proditores: infra omnia ista ingratus est, 
nisi quod omnia ista ab ingrato animo sunt, sine quo vix 
ullum magnum facinus adcrevit. Hoc tu cave tamquam 
maximum crimen, ne admittas: ignosce tamquam levis- 
simo, si admissum est. haec est enim iniuriae summa: 
beneficium perdidisti. salvum est tibi ex illo, quod est 

5 optimum: dedisti. Quemadmodum autem curan- 
dum est, ut in eos potissimum beneficia con- 
feramus, quigrateresponsurierunt,itaquae- 
dam, etiamsi male de illis sperabitur, facie- 
mus tribuemusque, non solumsiiudicabimus 
ingratos fore, sed si sciemus fuisse: tamquam 
si filios alicui restituere potero magno periculo liberatos 
sine ullo meo, non dubitabo. dignum etiam inpendio san- 
guinis mei tuebor et in partem discriminis veniam: in- 
dignum si eripere latronibus potero clamore sublato, sa- 
lutarem vocem homini non pigebit emittere. 

1 XI Sequitur ut dicamus, quae beneficia danda 
sint etquemadmodum. Primum demus neces- 
saria, deinde utilia, deinde iucunda, utique 
mansura. Incipiendum est autem a necessa- 
riis. aliter enim ad animum pervenit quod vitam con- 
tinet, aliter quod exornat aut instruit. Potest in eo aliquis 
fastidiosus esse aestimator, quo facile cariturus est, de 
quo dicere licet: „recipe, non desidero. meo contentus 
sum.“ interim non reddere tantum libet quod acceperis, 

? sed abicere. Ex his quae necessaria sunt, quaedam pri- 
mum obtinent locum, sine quibus non possumus vivere, 
quaedam seeundum, sine quibus non debemus, quaedam 
tertium, sine quibus nolumus. Prima huius notae sunt 
hostium manibus eripi et tyrannicae irae et proscriptioni 
et aliis periculis, quae varia et incerta humanam vitam 

obsident: quicquid horum discusserimus quo mains ac 3 
terribilius erit, hoc maiorem inibimus gratiam. subit enim 
cogitatio, quantis sint liberati malis, et lenocinium est mu- 
neris antecedens metus. nec tamen ideo debemus tardius 
quemquam servare quam possumus, ut muneri nostro 
timor inponat pondus. Proxima ab his sunt, sine quibus 4 
possumus quidem vivere, sed ut mors potior sit: tam- 
quam libertas et pudicitia et mens bona. post haec habe- 
bimus coniunctione ac sanguine usuque et consuetudine 
longa cara, ut liberos, coniuges, penates ceteraque, quae 
usque eo animus sibi adplicuit, ut ab illis quam a vita 
divelli gravius existimet. Subsequuntur utilia, quo- 5 
rum varia et lata materia est. Hic erit pecunia non su- 
perfluens, sed ad sanum modum habendi parata. hic 
erit honor et processus ad altiora tendentium: nec enim 
utilius quicquam est quam sibi utilem fieri. lam cetera 
ex abundanti veniunt delicatos factura. in his se- 
quemur, ut opportunitate grata sint, ut non volgaria, 
quaeque aut pauci habuerint aut pauci intra hanc aetatem 
aut hoc modo, quae etiamsi natura pretiosa non sunt, 
tempore aut loco fiant. Videamus quid oblatum maxime 6 
voluptati futurum sit, quid frequenter occursurum ha- 
benti, ut totiens nobiscum, quotiens cum illo sit. utique 
cavebimus ne munera supervacua mittamus, ut feminae 
aut seni arma venatoria aut rustico libros aut studiis ac 
literis dedito retia. aeque ex contrario cireumspiciemus 
ne, dum grata mittere volumus, suum cuique morbum 
exprobratura mittamus, sicut ebrioso vina el valitudina- 
rio medicamenta. maledietum enim incipit esse, non 
munus, in quo vitium accipientis agnoscitur. 

XII. Si arbitrium dandi penes nos est, praecipue 1 
mansura quaeremus, ut quam minime mortale munus sit. 
pauci enim sunt tam grati, ut quid acceperint, etiamsi 
non vident, cogitent. ingratos quoque memoria cum ipso 
munere incurrit, ubi ante oculos est et oblivisci sui non 
sinit, sed auctorem suum ingerit et inculcat. Eo quidem 
magis duratura quaeramus, quia numquam admonere 
debemus: ipsa res evanescentem memoriam excitet. Li- 2 

bentius donabo argentum factum quam signatum, liben- 
tius statuas quam vestem et quod usus brevis deterat. 
Apud paucos post rem manet gratia, plures sunt, apud 
quos non diutius in animo sunt donata quam in usu: 
ergo, si fieri potest, consumi munus meum nolo. exstet, 

8 haereat amico meo, convivat. Nemo tam stultus est, ut 
monendus sit, ne cui gladiatores aut venationem iam mu- 
nere edito mittat et vestimenta aestiva bruma, hiberna 
solstitio: sit in beneficio sensus communis. tempus, ło- 
cum observet, [personas,) quia momentis quaedam grata 
et ingrata sunt. quanto aeceptius est, si id damus quod 
quis non habet quam euius copia abundat? quod diu 

4 quaerit nec invenit quam quod ubique visurus est? Mu- 
nera non tam pretiosa quam rara et exquisita sint, quae 
etiam apud divitem sui locum faciant, sicut gregalia quo- 
que poma et post paucos dies itura in fastidium delectant, 
si provenere maturius. illa quoque non erunt sine honore, 
quae aut nemo illis alius dedit aut nos nulli alii. 

1 XIII. Alexandro Macedoni, cum victor orientis animos 
supra humana tolleret, Corinthii per legatos gratulali 
sunt et civitate illum sua donaverunt. cumrisisset Alexan- 
der hoc officii genus, unus ex legatis, nulli, inquit, civi- 
tatem umquam dedimus alii quam tibi et Herculi. libens 
accepit delatum honorem et legatos invitatione aliaque hu- 
manitate prosecutus cogitavit non qui sibi eivitatem da- 

2 rent, sed cui dedissent. Et homo gloriae deditus, cuius 
nec naturam nec modum noverat, Herculis Liberique 
vestigia sequens ac ne ibi quidem resistens, ubi illa defe- 
cerant, ad socium honoris sui respexit a dantibus, tam- 
quam coelum, quod mente vanissima conplectebatur, te- 

8neret, quia Herculi aequabatur. Quid enim ille simile 
habebat vesanus adulescens, cui pro virtute erat felix te- 
meritas? Hercules nihil sibi vicit: orbem terrarum trans- 
ivit non concupiscendo, sed vindicando. quid vinceret 
malorum hostis, bonorum vindex, terrarum marisque 
pacator? At hic a pueritia latro gentiumque vastator, tam 
hostium pernicies quam amicorum, qui summum bonum 
duceret terrori esse cunctis mortalibus, oblitus non fero- 

eissima tantum, sed ignavissima quoque animalia timeri 
ob virus malum. 

XIV. Ad propositum nunc revertamur. Beneficium 1 
qui quibus libet, dat nulli gratum: nemo se stabularii aut 
cauponis hospitem iudicat nec convivam dantis epulum, 
ubi dici potest: „quid enim in me contulit? nempe hoc 
quod et in illum vix bene notum sibi et in illum etiani 
inimieum ac turpissimum hominem. numquid enim me 
dignum iudicavit? morbo suo morem gessit.“ Quod voles 
gratum esse, rarum effice, quod quis patitur sibi inpu- 
tari. Nemo haec ita inlerpretetur, tamquam reducam 2 
liberalitatem et frenis artioribus reprimam: illa vero in 
quantum libet exeat, sed eat, non erret. Licet ita lar- 
giri, ut unusquisque, etiamsi cum multis accepit, in po- 
pulo se esse non putet. nemo non habeat aliquam fami- 
liarem notam, per quam speret se propius admissum. Di- 3 
cat: „accepi idem quod ille, sed ultro. accepi quod ille, 
sed ego intra breve tempus, cum ille diu meruisset. sunt 
qui idem habeant, sed non eisdem verbis datum, non 
eadem comitate tribuentis. ille accepit, cum rogasset. 
ego non rogaram. ille accepit, sed facile redditurus, sed 
cuius senectus et libera orbitas magna promittebat, mihi 
plus dedit, quamvis idem dederit, quia sine spe recipi- 
endi dedit.“ Quemadmodum meretrix ita inter multos se 4 
dividet, ut nemo non aliquod signum familiaris animi 
ferat, ita qui beneficia sua amabilia vult esse, excogitet 
quomodo multi obligentur et tamen singuli habeant ali- 
quid, quo se ceteris praeferant. 

XV. Ego vero beneficiis non obicio moras: quo plura 1 
maioraque fuerint, plus afferent laudis. Adsit iudicium: 
neque enim cordi esse cuiquam possunt forte ac temere 
data. Quare si quis existimat nos, cum ista praecipimus, 2 
benigitatis fines introrsus referre et illi minus laxum limi 
tem aperire, ne perperam monitiones nostras exaudiat. 
quam enim virtutem magis veneramur? cui magis stimu- 
los addimus? quibusve tam convenit haec adhortatio 
quam nobis societatem humani generis sancienlibus ? 
Quid ergo est? cum sit nulla honesta vis animi, etiamsi 3 

a recta voluntate incepit, nisi quam virtutem modus fecit, 
veto liberalitatem nepotari. Tunc iuvat accepisse bene- 
fieium et supinis quidem manibus, ubi illud ratio ad 
dignos perducit, non quo libet casus et consilii indigens 
inpetus differl. quod ostentare libet et inscribere sibi. 
4 Beneficia tu vocas quorum auctorem fateri pudet? at illa 
quanto gratiora sunt quantoque in partem interiorem ani- 
mi nunquam exitura descendunt, cum delectant cogitan- 
$tem magis à quo quam quid acceperis? Crispus Pas- 
sienus solebat dicere quorumdam se iudicium malle quam 
beneficium, quorumdam beneficium malle quam iudicium. 
et subiciebat exempla: malo, aiebat, divi Augusti iudi- 
6 cium, malo Claudii beneficium. Ego vero nullius puto 
expetendum esse beneficium, cuius vile iudicium est. quid 
ergo? non erat accipiendum a Claudio quod dabatur? 
erat, sed sicut a fortuna, quam scires statim posse ma- 
lam fieri. Quid ista inter se mixta dividimus? non est 
beneficium, cui deest pars optima, datum esse iudicio: 
alioquin pecunia ingens, si non ratione nec recta volun- 
tate donata est, non magis beneficium est quam thesau- 
rus. multa sunt autem, quae oportet accipere nec debere. 

AD AEBUTIUM LIBERALEM 


DE BENEFICIIS 


LIBER II. 


1 I. Inspiciamus, Liberalis virorum optime, id quod 
ex priori parte adhuc superest, quemadmo- 
dum dandum sit beneficium, cuius rei expeditis- 
simam videor monstraturus viam: sic demus, quo- 
modo vellemus accipere. ante omnia libenter, 

cito, sine ulia dubitatione. Ingratum est bene- 2 
ficium, quod diu inter manus dantis haesit, quod quis 
aegre dimittere visus est et sic dare tamquam [sibi] eri- 
peretur. Etiam si quid morae intervenit, evitemus omni 
modo ne deliberasse videamur. proximus est a negante 
qui dubitavit, nullamque iniet gratiam. nam cum in be- 
neficio iucundissima sit tribuentis voluntas, qui nolentem 
se tribuisse ipsa cunctatione testatus est, non dedit, sed 
adversus ducentem male retinuit: multi autem sunt quos 
liberalis facit frontis infirmitas. Gratissima sunt beneficia 3 
parata, facilia, occurrentia, ubi nulla mora fuit nisi in 
accipientis verecundia. Optimum est antecedere desi- 
derium cuiusque, proximum sequi. illud melius, occu- 
pare antequam rogemur, quia, cum homini probo ad ro- 
gandum os concurrat et subfundatur rubor, qui hoc tor- 
mentum remitti, multiplicat munus suum. Non tulit gratis 4 
qui, cum rogasset, accepit, quoniam quidem, ut maio- 
ribus nostris, gravissimis viris, visum est, nulla res 
carius constat quam quae precibus empta est. Vota ho- 
mines parcius facerent, si palam facienda essent: adeo 
eliam deos, quibus honestissime supplicamus, tacite 
malumus et intra nosmetipsos precari. 

1L. Molestum verbum est, onerosum, demisso voltu 1 
dicendum, rogo. huius facienda est gratia amico et cui- 
eumque, quem amicum sis promerendo facturus. properet 
licet, sero beneficium dedit qui roganti dedit. Ideo di- 
vinanda cuiusque voluntas et, cum intellecta est, neces- 
sitate gravissima rogandi liberanda est: illud beneficium 
iucundum victurumque in animo scias, quod obviam ve- 
nit Si non contingit praevenire, plura rogantis verba 2 
intercidamus, ne rogati videamur, sed certiores facti 
statim promittamus, facturosque nos etiam antequam 
interpellemur, ipsa festinatione adprobemus. Quem- 
admodum in aegris opportunitas cibi salutaris est et aqua 
tempestive data remedii locum obtinuit, ita, quamvis 
leve et volgare beneficium sit, si praesto fuit, si proxi- 
mam quamque horam non perdidit, multum sibi adicit 
gratiamque pretiosi sed lenti et diu cogitati muneris vin- 

cit: qui tam parate fecit, non est dubium quin libenter 
faciat. itaque laetus facit et induit sibi animi sui voltum. 

1 HL Ingentia quorumdam beneficia silentium aut lo- 
quendi tarditas imitata gravitatem et tristitiam corrupit, 
eum promitterent voltu negantium. quanto melius adicere 
bona verba rebus bonis et praedicatione humana beni- 

2 gnaque commendare quae praestes! Ut ille se oastiget, 
quod tardior in rogando fuit, adicias licet familiarem 
querelam: ,jirascor tibi, quod cum aliquid desiderasses, 
non olim scire me voluisti, quod tam diligenter rogasti, 
quod quemquam adhibuisti. ego vero gratulor mihi, quod 
experiri animum meum libuit: postea quicquid desidera- 
bis, tuo iure exiges. semel rusticitati tuae ignoseitur.* 

3 Sic efficies, ut animum tuum pluris aestimet quam illud, 
quicquid est, ad quod petendum venerat. Tunc est 
summa virtus tribuentis, tunc benignitas, ubi ille, qui 
discessit, dicet sibi: „magnum hodie lucrum feci. malo 
quod illum talem inveni, quam si multiplicatum hoc ad 
me [de quo loquebar] alia via pervenisset. huic eius ani- 
mo numquam parem referam gratiam.“ 

1  IV.Atpleriquesunt, qui beneficia asperitate verborum 
et supercilio in odium addueunt eo sermone usi, ea su- 
perbia, ut inpetrasse poeniteat. aliae deinde post rem 
promissam sequuntur morae: nihil autem est acerbius, 

2 quam ubi quoque quod inpetrasti, rogandum est. Re- 
praesentanda sunt beneficia, quae a quibusdam aecipere 
difficilius est quam inpetrare: hic rogandus est, ut ad- 
moneat, ille ut consummet: sic unum munus per mul- 
torum teritur manus, ex quo gratiae minimum apud pro- 
mittentem remanet, quia auctori detrahit quisquis post 

8illum rogandus est. Hoc itaque curae habebis, si grate 
aestimari quae praestabis voles, ut beneficia tua inlibata, 
ut integra ad eos, quibus promissa sunt, perveniant, sine 
ulla quod aiunt deduetione. nemo illa intercipiat, nemo 
detineat: nemo in eo, quod daturus es, gratiam suam 
facere potest, ut non tuam minuat. 

t — V. Nihil aeque amarum quam diu pendere. aequiore 
quidam animo ferunt praecidi spem suam quam trahi. 

plerisque autem hoc vitium est ambitione prava differendi 
promissa, ne minor sit rogantium turba, quales regiae 
potentiae ministri sunt, quos delectat potentiae suae lon- 
gum spectaculum minusque se iudicant posse, nisi diu 
multumque singulis quid possint ostenderint. nihil con- 
festim, nihil semel faciunt. iniuriae illorum praecipites, 
lenta beneficia sunt. Quare verissimum existima, quod 2 
ille comicus dixit: 
Quid? tu non intellegis 

tantum gratiae te demere, quantum morae adicis ? 
Inde illae voces, quas ingenuus dolor exprimit: „Fac, si 
quid facis“ et „nihil est tanti: malo mihi iam neges.“ Ubi 
in taedium adduetus animus incipit beneficium odisse, 
dum exspectat, potest ob id gratus esse? Quemadmodum 3 
acerbissima crudelitas est, quae trahit poenam, et miseri- 
cordiae genus est cito occidere, quia tormentum ultimum 
finem sui secum adfert, quod antecedit tempus maxima 
venturi supplicii pars est: ita maior est muneris gratia 
quo minus diu pependit. est enim etiam bonarum rerum 
sollicitis exspectatio, et cum plurima beneficia remedium 
alieuius rei adferant, qui aut diutius torqueri patitur 
quem protinus potest liberare, aut tardius gaudere, be- 
neficio suo manus adfert. Omnis benignitas properat et 4 
proprium est libenter facientis cito facere. qui tarde et 
diem de die extrahens profuit, non ex animo fecit: ita 
duas res maximas perdidit, et tempus et argumentum 
amicae voluntatis. tarde velle nolentis est. 

VI. In omni negotio, Liberalis, non minima portio 1 
est, quomodo quidque aut dicatur aut fiat. multum cele- 
ritas fecit, multum abstulit mora. sicut in telis eadem 
ferri vis est, sed infinitum interest, utrum exeusso la- 
certo torqueantur an remissa manu effluant. gladius idem 
stringitet transforat. quam presso articulo venerit, refert: 
[ża] idem est quod datur, sed interest quomodo detur. 
Quam dulce, quam pretiosum est, si gratias sibi agi non 2 
est passus qui dedit, si dedisse, dum dat, oblitus est! 
nam corripere eum cui cum, maxime aliquid praestes, de- 
mentia est et inserere contumeliam meritis. itaque non 

sunt exasperanda beneficia nec quicquam il- 
lis triste miscendum. etiamsi quid erit, de quc 
velis admonere, aliud tempus eligito. 

1 VII. Fabius Verrucosus beneficium ab homine duro 
aspere datum panem lapidosum vocabat, quem esurienti 

2 accipere necessarium sit, esse acerbum. Tiberius Caesar 
rogatus a Nepote Mario praetorio , ut aeri alieno eius suc- 
curreret, edere illum sibi nomina creditorum iussit: hoc 
non est donare, sed ereditores convocare. cum edita es- 
sent, scripsit Nepoli iussisse se pecuniam solvi. adiecta 
contumeliosa admonitione effecit, ut Nepos nec aes alie- 
num haberet nec beneficium: liberavit illum a creditori- 

3 bus, sibi non obligavit. Aliquid Tiberius secutus est: 
puto, noluit plures esse, qui idem rogaturi concurrerent 
ista fortasse efficax ratio fuerit ad hominum inprobas cu- 
piditates pudore reprimendas, beneficium vero dandi 
tota alia sequenda est via: omni genere quod des, quo 
Sit acceptatius, adornandum est, hoc vero non est be- 
neficium dare, deprehendere est. 

1 VIII. Et ut in transitu de hac quoque parte dicam quid 
sentiam, ne principi quidem satis decorum est 
donare ignominiae causa. , Tamen, inquit, effu- 
gere Tiberius ne hoc quidem modo quod vitabat potuit. 
nam aliquot postea qui idem rogarent inventi sunt, quos 
omnes iussit reddere in senatu aeris alieni causas et ita 

2 illis certas summas dedit.“ Non est illud liberalitas: cen- 
sura est. auxilium est? principale tributum est. Bene- 
ficium non est, euius sine rubore meminisse non pos- 
sum. ad iudicem missus sum. ut inpelrarem, causam dixi. 

1 IX. Praecipiunt itaque omnes auctores sapientiae 
quaedam [beneficia] palam danda, quaedam 
secreto: palam quae consequi gloriosum [est], ut mi- 
litaria dona, ut honores et quiequid [aliud] notitia pul- 

2 chrius fit. rursus quae non producunt nec honestiorem 
faciunt, sed suceurrunt infirmitati, egestati, ignominiae, 
tacite danda sunt, ut nota sint solis quibus prosunt. 

1 X. Interdum etiam ipse, qui iuvatur, fal- 
lendus est, ut habeat nec a quo acceperit sciat. Ar- 

cesilas, ut aiunt, amico pauperi et paupertatem suam 
dissimulanti, aegro autem et ne hoc quidem confitenti, 
deesse sibi in sumptum ad necessarios usus, cum elam 
succurrendum iudicasset, pulvino eius ignorantis saccu- 
lum subiecit, ut homo inutiliter verecundus, quod deside- 
rabat, inveniret potius quam acciperet. „Quid ergo? ille ne- 2 
sciet a quo acceperit?“ primum nesciat, si hoc ipsum bene- 
ficii pars est, deinde multa alia faciam, multa tribuam, per 
quae intellegat et illius auctorem. denique ille nesciet ac- 
cepisse se: ego sciam me dedisse. ,,Parum est,“ inquis. 
Parum, si fenerare cogitas : sed si, [dare] quo genere acci- 
pienti maxime profuturum erit, dabis, contentus eris te te- 
ste. alioquin non benefacere delectat, sed videri benefecis- 
se. „Volo, inquis, sciat.“ Debitorem quaeris, ,, Volo utique 3 
sciat.“ Quid, si illi utilius est nescire? si honestius , si 
gratius? non in aliam partem abibis? „Volo sciat.“ Ita 
tu hominem non servabis in tenebris? Non nego, quo- 4 
tiens patitur res, pereipiendum gaudium ex accipientis 
voluntate. sin adiuvari illum et oportet et pudet, si quod 
praestamus offendit , nisi absconditur: beneficium in acta 
non mitto. Quidni? Ego illi non sum indicaturus me de- 
disse, cum inter prima praecepta ac maxime necessaria 
sit, ne unquam exprobrem, immo ne admoneam quidem. 
Haec enim beneficii inter duos lex est: alter statim obli- 
visci debet dati, alter accepti numquam. 

Xl. Laceratanimum et premit frequens me- 1 
ritorum commemoratio. Libet exclamare quod ille 
triumvirali proscriptione servatus a quodam Caesaris 
amico exclamavit, eum superbiam eius ferre non posset: 
,Redde me Caesari. quousque dices: ego te servavi, 
ego eripui morti? istud, si meo arbitrio memini, vita est, 
si tuo, mors est. nihil tibi debeo, si me servasti, ut 
haberes quem ostenderes. quousque me circumducis? 
quousque oblivisci fortunae meae non sinis? semel in 
triumpho ductus essem.“ Non est dicendum quid tribue- 2 
rimus : qui admonet repetit. non est instandum, non est 
memoria renovanda, nisi ut aliud dando prioris admo- 
neas. Ne aliis quidem narrare debemus. qui dedit be- 

2 * 


20 L. ANNAEI SENECAE 


neficium taceat, narret qui accepit. dicetur enim quod 
illi ubique iactanti beneficium suum: ,,non negabis, in- 
quit, te recepisse." et cum respondisset, „quando?“ 
,Saepe quidem, inquit, et multis loeis: id est, quotiens 

3 et ubicumque narrasti.“ Quid opus est eloqui? quid alie- 
num oceupare officium? est qui istud facere honestius 
possit. quo narrante et hoe laudabitur, quod ipse non 
narras. Ingratum me iudicas, si istud te tacente nemo 
seiturus est? Quod adeo non est committendum, ut etiam 
si quis coram nobis narrabit, respondendum sit: ,,dignis- 
simus quidem ille est maioribus beneficiis, sed ego ma- 
gis velle me scio omnia illi praestare quam adhuc prae- 
stitisse.^ et haec ipsa non verniliter nec ea figura, qua 
quidam reiciunt, quae magis ad se volunt adtrahere. 

4 Deinde adicienda omnis humanitas. Perdet agri- 
cola quod sparsit, si labores suos destituet in semine. 
multa cura sata perducuntur ad segetem. nibil in fructum 
pervenit, quod non a primo usque ad extremum aequalis 
cultura prosequitur: eadem beneficiorum condicio est. 

5 Numquid ulla maiora possunt esse quam quae in liberos 
patres conferunt? haec tamen inrita sunt, si in infantia 
deserantur, nisi longa pietas munus suum nutriat. Ea- 
dem ceterorum beneficiorum condicio est: nisi illa adiu- 
veris, perdes. parum est dedisse, fovenda sunt. si gra- 
tos vis habere quos obligas, non tantum des oportet be- 

6 neficia, sed ames. Praecipue, ut dixi, parcamus auri- 
bus. admonitio taedium facit, exprobratio odium. Nihil 
aeque in beneficio vitandum est quam superbia. quid 
opus adrogantia voltus? quid tumore verborum? ipsa 
res te extollit. detrahenda est inanis iactatio: res loquen- 
tur nobis tacentibus. Non tantum ingratum, sed invisum 
est beneficium superbe datum. 

1 XII. C. Caesar dedit vitam Pompeio Penno, si dat qui 
non aufert: deinde absoluto et agenti gratias porrexit 
osculandum sinistrum pedem. Qui excusant et negant id 
insolentiae causa factum, aiunt socculum auratum, immo 
aureum margaritis distinetum ostendere eum voluisse 
ita prorsus: quid hie contumeliosum est, si vir consula- 

ris aurum et margaritas osculatus est et alioquin nullam 
parlem in corpore eius eleeturus, quam purius oscula- 
retur? Homo natus in hoc, ut mores liberae civitatis 2 
Persica servitute mutaret, parum iudicavit, si senator 
senex submissis honoribus in conspectu principum sup- 
plex sibi eo more iacuisset, quo hostes victi hostibus 
iacuere: invenit aliquid infra genua, quo libertatem de- 
truderet. non hoc est rempublicam calcare? et quidem, 
dicet aliquis , nam potest ad rem pertinere, sinistro pede? 
parum enim foede furioseque insolens fuerat, qui de ca- 
pite consularis viri soccatus audiebat, nisi in os senato- 
ris ingessisset imperator epigros suos. 

XII. O superbia magnae fortunae! o stultissimum 1 
malum! ut a te nihil accipere juvat! ut omne beneficium 
in iniuriam convertis! ut te omnia nimia delectant! ut te 
omnia dedecent! quoque altius te sublevasti, hoc de- 
pressior es ostendisque tibi non datum agnoscere ista 
bona, quibus tantum inflaris. quiequid das corrumpis. 
Libet itaque interrogare, quid se tantopere resupinet, 2 
quid voltum habitumque oris perverlat, ut malit habere 
personam quam faciem? Iucunda sunt, quae humana 
fronte, certe leni placidaque tribuuntur, quae cum daret 
mihi superior, non exsultavit supra me, sed quam potuit 
benignissimus fuit descenditque in aequum et detraxit 
muneri suo pompam. [si] observavit idoneum tempus, 
ut in occasione potius quam in necessitate succurreret. 
Uno modo istis persuadebimus, ne beneficia sua inso- 3 
entia perdant, si ostenderimus non ideo videri maiora, 
quia tumultuosius data sunt. ne ipsos quidem ob id eui- 
quam posse maiores videri. vanam esse superbiae ma- 
gnitudinem et quae in odium etiam amanda perducat. 

XIV. Sunt quaedam nocitura inpetrantibus, 1 
quae non dare, sed negare beneficium est: 
aestimabimus itaque utilitatem potius quam 
voluntatem petentium. saepe enim noxia concupi- 
scimus nee dispicere quam perniciosa sint licet, quia 
iudicium interpellat adfectus. sed cum subsedit cupidi- 
tas, cum inpetus ille flagrantis animi, qui consilium fu- 

gat, cecidit, detestamur perniciosos malorum munerum 

9 auctores. Ut frigidam aegris negamus et lugentibus ac 
sibi iratis ferrum aut amantibus quicquid contra se usu- 
rus ardor petit, sic omnia quae nocitura sunt, inpense 
ac submisse, nonnumquam etiam miserabiliter rogantibus 
perseverabimus non dare. Cum initia beneficiorum suo- 
rum spectare tum etiam exitus decet et ea dare, quae 

3 non tantum accipere, sed etiam accepisse delectet. Multi 
sunt qui dicant: „scio hoc illi non profuturum, sed quid 
faciam? rogat, resistere precibus eius non possum. vi- 
derit. de se, non de me queretur.*^ Falsum est: immo 
de te et merito quidem, cum ad mentem bonam redierit, 
cum accessio illa, quae animum inflammabat, remiserit : 
quidni eum oderit, a quo in damnum ac periculum suum 

4 adiulus est? Exorari in perniciem rogantium saeva boni- 
tas est. quemadmodum pulcherrimum opus est etiam 
invitos nolentesque servare, ita rogantibus pestifera lar- 
giri blandum et affabile odium est. Beneficium demus, 
quod in usu magis ac magis placeat, quod numquam in 
malum vertat. Pecuniam non dabo, quam numeraturum 
adulterae sciam, nein societate turpis facti aut consilii 
inveniar. si potero, revocabo: si minus, non adiuvabo 

5 scelus. Sive illum ira quo non debebat inpellit, sive am- 
bitionis calor abducit a tutis, in nullum malum vires a 
semet ipso [aut a me petere] patiar, nec committam, ut 
possit quandoque dicere: „ille amando me occidit.“ Sae- 
pe nihil interest inter amicorum munera et hostium vota. 
quiequid illi aecidere optant, in id horum intempestiva 
indulgentia inpellit atque instruit: quid autem turpius 
quam quod evenit frequentissime, ut nihil intersit inter 
odium et beneficium? 

1 XV. Numquam in turpitudinemnostram re- 
dituratribuamus. Cum summa amicitiae sit amicum 
Sibi aequare, utrique simul consulendum est: dabo egenti, 
sed ut ipse non egeam. succurram perituro, sed ut ipse 
non peream, nisi si futurus ero magni hominis aut ma- 

2 gnae rei merces. Nullum beneficium dabo, quod turpi- 
ler peterem. nec exiguum dilatabo nec magna pro par- 

vis accipi patiar. Nam ut qui inputat gratiam, destruit, 
ita qui quantum det, ostendit, munus suum commen- 
dat, non exprobrat. Respiciendaesunt cuique fa- 3 
cultates suae viresque, ne aut plus praeste- 
mus quam possumus aut minus. aestimanda 
est eius persona cui damus: quaedam enim mi- 
nora sunt, quam ut exire a magnis viris debeant, quae- 
dam accipiente maiora sunt. Utriusque itaque personam 
eonfer et ipsum inter illas quod donabis examina, num- 
quid aut danti grave sit aut parum, numquid rursus qui 
accepturus est, aut fastidiat aut non capiat. 

XVI. Urbem cuidam Alexander donabat vesanus et 
qui nihil animo nisi grande conciperet. Cum ille, cui do- 
nabatur, se ipse mensus tanti muneris invidiam refugisset 
dicens non convenire fortunae suae: mon quaero, in- 
quit, quid te accipere deceat, sed quid me dare. Animosa 
vox videtur et regia, cum sit stullissima. nihil enim per 
se quemquam decet: refert quid, cui, quando, quare, 
ubi, et cetera, sine quibus facti ratio non constabit. Tu- 2 
midissimum animal! si illum accipere hoc non decet, nec 
te dare: habetur personarum ac dignitatum portio et, cum 
sit ubique virtutis modus, aeque peccat quod excedit 
quam quod deficit. Liceat istud sane tibi et te in tantum 
fortuna sustulerit, ut congiaria tua urbes sint, quas 
quanto maioris animi fuit non capere quam spargere? 
est tamen aliquis minor, quam ut in sinu eius condenda 
sit civitas. 

XVII. Ab Antigono Cynicus petit talentum. respon- 
dit plus esse quam quod Cynicus petere deberet. repul- 
sus petit denarium. respondit minus esse quam quod 
regem deceret dare. Turpissima est eiusmodi cavillatio: 
invenit quomodo neutrum daret. in denario regem, in 
talento Cynicum respexit, cum posset et denarium tam- 
quam Cynico dare et talentum tamquam rex. Ut sit ali- 
quid maius quam quod Cynicus accipiat, nihil tam exi- 
guum est, quod non honeste regis humanitas tribuat. Si 2 
me interrogas, probo. est enim intolerabilis res poscere 
nummos et contemnere. Indixisti peeuniae odium. hoc 

professus es, hanc personam induisti: agenda est. ini- 
quissimum est te pecuniam sub gloria egestatis adquirere. 
Adspicienda ergo non minus sua cuique persona est 
R quam eius, de quo iuvando quis cogitat. Volo Chrysippi 
nostri uti similitudine de pilae lusu: quam cadere non 
est dubium aut mittentis vitio aut excipientis. tunc cur- 
sum suum servat, ubi inter manus utriusque apte ab 
utroque et iactata et excepta versatur. necesse est autem 
lusor bonus aliter illam conlusori longo, aliter brevi mit- 
tat. Eadem beneficii ratio est: nisi utrique personae dan- 
tis et accipientis aptatur, nec ab hoc exibit nec ad illum 
4 perveniet, ut debet. Si cum exercitato et docto nego- 
tium est, audacius pilam mittemus. utcumque enim ve- 
nerit, manus illam expedita et agilis repercutiet. si cum 
tirone et indocto, non tam rigide nec tam excusse, sed 
languidius et in ipsam eius dirigentes manum remisse 
occurremus. Idem faciendum est in beneficiis: quosdam 
doceamus et satis iudicemus, si conantur, si audent, si 
5 volunt. Facimus autem plerumque ingratos et ut sint fa- 
vemus , tamquam ita demum magna sint beneficia nostra, 
si gratia illis referri non potuit: ut malignis lusoribus 
propositum est conlusorem traducere, cum damno scili- 
cet ipsius lusus, qui non potest, nisi consentitur, ex- 
6 tendi. Multi sunt tam pravae naturae, ut malint perdere 
quae praestiterunt, quam videri recepisse, superbi et in- 
putatores: quanto melius quantoque humanius id agere, 
ut illis quoque partes suae constent, et favere, ut gratia 
Sibi referri possit, benigne omnia interpretari, gratias 
agentem non aliter quam si referat audire, praebere se 
facilem ad hoc, ut quem obligavit, etiam exsolvi velit? 
7 Male audire solet fenerator, si acerbe exigit, aeque, si 
in recipiendo tardus ac difficilis moras quaerit: benefi 
cium tam recipiendum est quam non exigendum. Opti- 
mus ille, qui dedit facile, numquam exegit, reddi gavi 
sus est, bona fide quid praestitisset oblitus, qui accipien- 
tis animo recepit. 
1 XVIII. Quidam non tantum dant beneficia superbe, 
sed etiam accipiunt, quod non est committendum: iam 

enim transeamus ad alteram partem tractaturi, 
quomodo se gerere homines in accipiendis 
beneficiis debeant. Quodcumque ex duobus con- 
stat officium, tantumdem ab utroque exigit. qualis pater 
esse debeat cum inspexeris, scies non minus operis illic 
superesse, ut dispicias, qualem esse oporteat filium. 
sunt aliquae partes mariti, sed non minores uxoris. In- 2 
vicem ista quantum exigunt, praestant et parem deside- 
rant regulam, quae, ut ait Hecaton, difficilis est. omne 
enim honestum in arduo est, etiam quod vicinum honesto 
est, non enim tantum fieri debet, sed ratione fieri. hac 
duce per totam vitam eundum est. minima maximaque 
ex huius consilio gerenda sunt: quomodo haec suaserit, 
dandum. Haec autem hoc primum censebit non ab 
omnibus accipiendum. A quibus ergo acci- 3 
piemus? ut breviter tibi respondeam: ab his, qui- 
bus dedisse videamur. Num etiam maiore delectu 
quaerendus est, cui debeamus quam cui praestemus? 
nam ut non sequantur ulla incommoda, sequuntur autem 
plurima, grave tamen tormentum est debere cui nolis. 
contra iucundissimum ab eo accepisse beneficium, quem 
amare etiam post iniuriam possis, ubi amicitiam alioqui 
iucundam causa fecit et iustam. Illud vero homini ve- 4 
reeundo et probo miserrimum est, si eum amare oportet, 
quem non iuvat. Totiens admoneam necesse est non lo- 
qui me de sapientibus, quos quicquid oportet et iuvat, 
qui animum in potestate habent et legem sibi quam volunt 
dieunt, quam dixerunt servant, sed de inperfectis ho- 
minibus honestam viam sequi volentibus, quorum adfe- 
etus saepe contumaciter parent. Itaque eligendum est, a 5 
quo beneficium accipiam. et quidem diligentius quaeren- 
dus beneficii quam pecuniae creditor. Huic enim red- 
dendum est quantum aecepi, et si reddidi, solutus sum 
ac liber. at illi plus solvendum est, et nihilominus etiam 
relata gratia cohaeremus: debeo enim, cum reddidi, rur- 
sus incipere manetque amicitia. [et ut in amicitiam] non 
receperim indignum, sic ne in beneficiorum quidem sa- 
eratissimum ius, ex quo amicitia oritur. „Non semper, 6 

inquit, mihi licet dicere: nolo. aliquando beneficium ac- 
cipiendum est et invito: dat tyrannus crudelis et iracun- 
dus, qui munus suum fastidire te iniuriam iudicaturus 
est. non accipiam? eodem loco latronem pone, piratam, 
regem animum latronis ac piratae habentem. quid fa- 

7 ciam? parum dignus est cui debeam.“ Cum eligendum 
dico, cui debeas, vim maiorem et metum excipio, quibus 
adhibitis electio perit. si liberum est tibi, si arbitrii tui 
est, utrum velis an non, id apud te ipse perpendes. si 
necessitas tollit arbitrium, scies te non ac 
cipere, sed parere. nemo in id accipiendo obligatur, 
quod illi repudiare non licuit. si vis scire an velim, ef- 

8 fice ut possim nolle. „Vitam tamen tibi dedit.“ non re 
fert quid sit quod datur, nisi a volente volenti datur. si 
servasti me, non ideo servator es. Venenum aliquando 
pro remedio fuit, non ideo numeratur inter salubria. 
Quaedam prosunt nec oblgant: tuber quidam tyranni 
gladio divisit, qui ad occidendum eum venerat: non ideo 
ili tyrannus gratias egit, quod rem, quam medicorum 
manus reformidaverant, nocendo sanavit. 

1 XIX. Vides non esse magnum in ipsa re momentum, 
quoniam non videtur dedisse beneficium, qui malo ani- 
mo profuit. casus enim beneficium est, hominis iniuria. 
Leonem in amphitheatro speclavimus, qui unum e be- 
stiariis agnitum, cum quondam eius fuisset magister, pro- 
texit ab inpetu bestiarum: num ergo est beneficium ferae 
auxilium? minime, quia nec voluit facere nec benefa- 

2 ciendi animo fecit. Quo loco feram posui, tyrannum po- 
ne. et hic vitam dedit et illa, nec hic nec illa beneficium. 
Quia non est beneficium accipere cogi, non est benefi- 
cium debere cui nolis. Ante des oportet mihi arbitrium 
mei, deinde beneficium. 

1 XX. Disputari de M. Bruto solet, an debuerit accipere 
a divo Iulio vitam, cum occidendum eum iudicaret. 

2 Quam rationemin occidendo secutus sit, alias tractabimus. 
mihi enim, cum vir magnus fuerit in aliis, in hac re vi- 
detur vehementer errasse nec ex institulione Stoica se 
egisse: qui aut regis nomen extimuit, cum optimus ci- 

vitatis status sub rege iusto sit, aut ibi speravit liber- 
tatem futuram, ubi tam magnum praemium erat et impe- 
randi et serviendi, aut existimavit civitatem in priorem 
formam posse revocari amissis pristinis moribus futu- 
ramque ibi aequalitatem civilis iuris et staturas suo loco 
leges, ubi viderat tot milia hominum pugnantia, non an 
servirent, sed utri. Quanta vero illum aut rerum naturae 
aut urbis suae tenuit oblivio, qui uno interempto defutu- 
rum credidit alium, qui idem vellet, cum Tarquinius es- 
set inventus post tot reges ferro ac fulminibus occisos. 
Sed vitam accipere debuit, ob hoc tamen non habere il- 3 
lum parentis loco, qui in ius dandi beneficii iniuria ve- 
nerat. non enim servavit is, qui non interfecit, nec be- 
neficium dedit, sed missionem. 

XXI. lilud magis venire in disputationem potest ali- 
quam, quid faciendum sit captivo, cuiredem- 
ptionis pretium homo prostituti corporis et 
infamis ore promittit. patiar me ab inpuro servari? 
servatus deinde quam illi gratiam referam? vivam cum 
obscoeno? non vivam cum redemptore? Quid ergo pla- 2 
ceat dicam: etiam ab aliquo tali aecipiam pecuniam, quam 
pro capite dependam, accipiam autem tamquam cre- 
ditum, nontamquam beneficium. solvam illi pe- 
cuniam et, si occasio fuerit servandi, periclitantem ser- 
vabo: in amicitiam, quae similes iungit, non descendam, 
nec servatoris illum loco numerabo, sed feneratoris, cui 
sciam reddendum quod accepi. Est aliquis dignus, 3 
aquo beneficium accipiam, sed danti nocitu- 
rum est: ideo non accipiam, quia ille paratus est 
mihi cum incommodo aut etiam periculo suo prodesse. 
Defensurus est me reum , sed illo patrocinio regem sibi 
facturus inimieum: inimicus sum, si, cum ille pro me 
periclitari velit, ego quod facilius est non facio, ut sine 
illo pericliter. Ineptum et frivolum hoc Hecaton ponit 4 
exemplum Arcesilai, quem ait a filio familiae adlatam 
pecuniam non accepisse, ne ille patrem sordidum offen- 
deret: quid fecit laude dignum, quod furtum non rece- 
pit? quod maluit non aecipere quam reddere? quae est 

5 enim alienam rem non accipere moderatio? Si exemplo 
magni animi opus est, utamur Graecini Iulii, viri egregii, 
quem C. Caesar occidit ob hoc unum, quod melior vir 
erat quam esse quemquam tyranno expedit. is cum ab 
amicis eonferentibus ad inpensam ludorum pecunias ac- 
ciperet, magnam pecuniam a Fabio Persico missam non 
accepit et obiurgantibus his, qui non aestimabant mit- 
tentes, sed missa, quod repudiasset: ego, inquit, ab eo 
beneficium accipiam, a quo propinationem accepturus non 

6 sum? Cum illi Rebilus consularis, homo eiusdem infa- 
miae, maiorem summam misisset instaretque, ut accipi 
iuberet: rogo, inquit, ignoscas, et a Persico non accepi 
Utrum hoc munera accipere est an senatum legere? 

XXII. Cum accipiendum iudicaverimus, hi- 
lares accipiamus, profitentes gaudium et id 
danti manifestum sit, ut fructum praesentem capiat. iusta 
enim causa laetitiae est laetum amieum videre, iustior 
fecisse, quam grate ad nos pervenisse indicemus effusis 
adfectibus. quod non ipso tantum audiente, sed ubique 
testemur. Qui grate beneficium accipit, primam eius 
pensionem solvit. 

1 XXIII. Sunt quidam, qui nolunt nisi secreto 
accipere, testem beneficii et conscium vitant: quos 
scias licet male cogitare. quomodo danti in tantum pro- 
ducenda notitia est muneris sui, in quantum delectatura 
est eum, cui datur, ita aecipienti adhibenda concio est: 

9 quod pudet debere, ne acceperis. Quidam furtive 
agunt gratias et in angulo et ad aurem: non est ista 
verecundia, sed infitiandi genus. ingratus est, qui re- 
motis arbitris agit gratias. Quidam nolunt nomina secum 
fieri nec interponi pararios nec signatores advocari nee 
chirographum dare: idem faciunt, qui dant operam, ut 

3 beneficium in ipsos collatum quam ignotissimum sit. Ve- 
rentur palamr ferre, ut sua potius virtute quam alieno 
adiutorio consecuti dicantur. rariores in eorum officiis 
sunt, quibus vitam aut dignilatem debent, et dum opi- 
nionem clientium timent, graviorem subeunt ingratorum. 

1 XXIV. Alii pessime loquuntur de optime me- 

ritis. tutius est quosdam offendere quam demervisse, 
argumentum enim nihil debentium odio quaerunt: atqui 
nihil magis praestandum est, quam ut memoria nobis 
meritorum haereat. quae subinde reficienda est, quia 
nec referre potest gratiam, nisi qui meminit, et qui me- 
minit eam refert. Nec delicate accipiendum est93 
nec submisse ethumiliter. nam qui neglegens est 
in accipiendo, eum omne beneficium recens [magis] pa- 
teat, quid faciet, cum prima eius voluptas refrixerit? 
Alius aecepit fastidiose, tamquam qui dieat: „non 3 
quidem mihi opus est, sed quia tam valde vis, faciam 
tibi mei potestatem.“ alius supine, ut dubium praestanti 
relinquat, an senserit. alius vix labra diduxit et ingra- 
tior, quam si tacuisset, fuit. Loquendum est pro4 
magnitudine rei inpensius et illa adicienda: ,,plu- 
ris quam putas obligasti.* nemo enim non gaudet bene- 
ficium suum latius patere. „nescis quid mihi praestiteris, 
sed scire te oportet, quanto plus sit quam existimas.“ 
Statim gratus est, qui se onerat. , numquam tibi gratiam 
referre potero. illud certe non desinam ubique confiteri 
me referre non posse.“ 

XXV. Nullo magis Caesarem Augustum demeruit et 1 
ad alia inpetranda facilem sibi reddidit Furnius, quam 
quod, cum patri Antonianas partes secuto veniam inpe- 
trasset, dixit: hanc unam, Caesar, habeo iniuriam tuam: 
effecisti ut viverem et morerer ingratus. Quid est tam grati 
animi quam nullo modo sibi satisfacere? quam ne ad 
spem quidem exaequandi umquam benefleii accedere? 
His atque eiusmodi vocibus id agamus, ut voluntas no 3 
stra non lateat, sed aperiatur et luceat. Verba cessent 
licet, si quemadmodum debemus adfecti sumus, con- 
scientia eminebit in voltu. Qui gratus futurus est, statim 3 
dum accipit, de reddendo cogitet. Chrysippus quidem 
dicit illum velut in certamen cursus conpositum et car- 
ceribus inclusum opperiri debere tempus suum, ad quod 
velut dato signo prosiliat. et quidem magna illi celeritate 
opus est, magna contentione, ut consequatur antece- 
dentem. 

XXVI. Videndum est nunc, quid maxime 
faciat ingratos: facit aut nimius sui suspe- 
ctus et insitum mortalitati vitium se suaque mirandi, 
aut aviditas, aut invidia. 

Incipiamus a primo. Nemo non benignus est 
sui iudex. inde est, ut omnia meruisse se existimet et 
in solutum accipiat nec salis suo pretio se aestimatum 
putet. „Hoe mihi dedit, sed quam sero, sed post quot 
labores? quanto consequi plura potuissem, si illum aut 
illum aut me colere maluissem? non hoc speraveram. in 
turbam coniectus sum. tam exiguo dignum me iudicavit? 
honestius praeteriri fuit.“ 

L XXVII. Cn. Lentulus augur, divitiarum maximum 
exemplum, antequam illum libertini pauperem facerent, 
hic qui quater milies sestertium suum vidit (proprie dixi: 
nihil enim amplius quam vidit), ingenii fuit sterilis, tam 
pusilli quam animi. cum esset avarissimus, nummos citius 
emittebat quam verba: tanta illi inopia erat sermonis. 

9 Hic cum omnia incrementa sua divo Augusto deberet, ad 
quem adtulerat paupertatem sub onere nobilitatis labo- 
rantem, princeps iam civitatis et pecunia et gratia subinde 
de Augusto solebat queri dicens a studiis se abductum. 
nihil tantum in se congestum esse, quantum perdidisset 
relieta eloquentia. At illi inter alia hoe quoque divus 
Augustus praestiterat, quod illum derisu et labore inrito 

3 liberaverat. Non patitur aviditas quemquam 
esse gratum. numquam enim inprobae spei quod da 
tur, satis est, et maiora cupimus, quo maiora venerunt 
multoque concitatior est avaritia in magnarum opum con- 
gestu conlocata, ut flammae infinito acrior vis est, quo 

4 ex maiore incendio emicuit. Aeque ambitio non pa- 
titur quemquam in ea mensura honorum conquiescere, 
quae quondam eius fuit inpudens votum: nemo agit de 
tribunatu gratias, sed queritur, quod non est ad prae- 
turam usque perductus. nec haec grata est, si deest con- 
sulatus. ne hic quidem satiat, si unus est. Ultrá se cu- 
piditas porrigit et felicitatem suam non intellegit, quia 
non unde venerit respicit, sed quo tendat. 

XXVIII. Omnibus his vehementiuset inpor- 
tunius malum estinvidia, quaenosinquietat, 
dum conparat: „hoc mihi praestitit, sed illi plus, sed 
illi maturius.“ et deinde nullius causam agit, contra 
omnes sibi favet. Quanto est simplicius, quanto pruden- 
tius beneficium acceptum augere, scire neminem tanti ab 
alio quanti a se ipso aestimari? ,,Plus accipere debui, 
sed illi facile non fuit plus dare. in multos dividenda 
liberalitas erat. hoc initium est, boni consulamus et ani- 
mum eius grate excipiendo evocemus. parum fecit, sed 
saepius faciet. illum mihi praetulit, et me multis. ille non 
est mihi par virtutibus nec officiis, sed habuit suam Ve- 
nerem. querendo non efficiam, ut maioribus dignus sim, 
sed ut datis indignus. plura illis hominibus turpissimis 
data sunt: quid ad rem? quam raro fortuna iudicat?“ 


1 


2 


Cotidie querimur malos esse felices: saepe quae agellos 3 


pessimi cuiusque transierat, optimorum virorum segetem 
grando percussit. fert sortem suam quisque ut in ceteris 


rebus ita in amicitiis. Nullum est tam plenum beneficium, 4 


quod non vellicare malignitas possit, nullum tam an- 
gustum, quod non bonus interpres extendat. Numquam 
deerunt causae querendi, si beneficia a deteriore parte 
spectaveris. 

XXIX. Vide quam iniqui sint divinorum munerum 
aestimatores et quidem professi sapientiam. queruntur, 
quod non magnitudine corporum aequemus elephantos, 
velocitate cervos, levitate aves, inpetu tauros. quod so- 
lidior sit cutis beluis, decentior damis, densior ursis, 
mollior fibris. quod sagacitate nos narium canes vincant, 
quod acie luminum aquilae, spatio aetatis corvi, multa 
animalia nandi facilitate. Et cum quaedam ne coire qui- 
dem in idem natura patiatur, ut velocitatem corporum et 
vires, ex diversis ae dissidentibus bonis hominem non 
esse conpositum iniuriam vocant et neglegentes nostri 
deos, quod non bona valitudo etiam vitiis inexpugnabilis 
data sit, quod non futuri scientia. vix sibi temperant, 
quin eo usque inpudentiae provehantur, ut naturam ode- 
rint, quod infra deos sumus, quod non in aequo illis 


1 

3 stetimus. Quanto satius est ad contemplationem tot tan- 
torumque beneficiorum reverti et agere gratias, quod nos 
in hoc pulcherrimo domicilio voluerunt secundas sortiri, 
quod terrenis praefecerunt? aliquis ea animalia eonparat 
nobis, quorum potestas penes nos est? Quicquid nobis 

4 negatum est dari non potuit. Proinde quisquis es iniquus 
aestimator sortis humanae, cogita, quanta nobis tribue- 
rit parens noster, quanto valentiora animalia sub iugum 
miserimus, quanto velociora consequamur, quam nihil 

5 sit mortale non sub ictu nostro positum. Tot virtutes ac- 
cepimus, tot artes, animum denique, cui nihil non eo- 
dem, quo intendit, momento pervium est, sideribus 
velociorem, quorum post multa secula futuros cursus 
antecedit. tantum deinde frugum, tantum opum, tantum 
rerum aliarum super alias acervatarum. circumeas licet 
cuncta el, quia nihil totum invenies quod esse te malles, 
ex omnibus singula excerpas, quae tibi dari velles: bene 
aestimata naturae indulgentia confitearis necesse est in 

6 deliciis te illi fuisse. Ita est: carissimos nos habuerunt 
di inmortales babentque, et qui maximus tribui honos 
potuit, ab ipsis proximos conlocaverunt: magna acce- 
pimus, maiora non cepimus. 

1 XXX. Haec, mi Liberalis, necessaria credidi, et quia 
loquendum aliquid de magnis beneficiis erat, cum de 
minutis loqueremur, et quia inde manat etiam in cetera 
huius detestabilis vitii audacia. Cui enim respondebit 
grate, quod munus existimabit aut magnum aut redden- 
dum, qui summa beneficia spernit? cui salutem, cui spi- 
ritum debebit, qui vitam accepisse se a dis negat, quam 

2 cotidie ab illis petit? Quicumque ergo gratos esse docet, 
et hominum causam agit et deorum, quibus nullius rei 
indigentibus, positis extra desiderium, referre nihilo- 
minus gratiam possumus. Non est quod quisquam 
excusationem mentis ingratae ab infirmitate 
atque inopia petat et dicat: „quid enim faciam et 
quomodo? quando superioribus dominisque rerum omni- 
um gratiam referam?“  Referre facile est: si avarus es. 
sine inpendio. si iners, sine opera, Eodem quidem mo- 

mento quo obligatus es, si vis, cum quolibet paria fe: 
cisti, quoniam quilibenter beneficium accipit, 
reddidit. 

XXXI. Hoc ex paradoxis Stoicae sectae minime mi- ] 
rabile, ut mea fert opinio, aut ineredibile est, eum qui 
libenter accipit beneficium reddidisse. nam cum omnia 
ad animum referamus, fecit quisque quantum voluit. et 
cum pietas, fides, iustitia, omnis denique virtus intra 
se perfecta sit, etiamsi illi manum exserere non licuit, 
gratus quoque potest esse homo voluntate. Quotiens 2 
quod proposuit quisque consequitur, capit operis sui 
fructum. qui beneficium dat, quid proponit? prodesse 
ei cui dat et voluptati sibi esse. si quod voluit effecit per- 
venitque ad me animus eius ac mutuo gaudio adfecit, tu- 
lit quod petiit. non enim sibl invicem aliquid reddi voluit: 
aut non fuit beneficium, sed negotiatio. Bene navigavit, 3 
qui quem destinavit portum tenuit. teli iactus certae ma- 
nus peregit officium, si petita percussit. beneficium qui 
dat, vult excipi grate. habet quod voluit, si bene acce- 
ptum est. Sed speravit emolumenti aliquid. non fuit hoc 
beneficium, cuius proprium est nihil de reditu cogitare. 
Quod accipiebam, eo animo accepi, quo dabalur: reddidi. 4 
alioquin pessima optimae rei condicio est: ut gratus sim, 
ad fortunam mittor. si illa invita respondere non possum, 
sufficit animus animo. Quid ergo? non, quicquid po- 5 
tuero, et faciam et reddam, et temporum rerumque oc- 
easionem sequar et inplere eius sinum cupiam, a quo 
aliquid accepi ? Sed malo loco beneficium est, nisi et 
excussis manibus esse grato licet. 

XXXII. „Qui accepit, inquit, beneficium, licet anímo | 
benignissimo acciperet, nondum consummavit officium 
suum, restat enim pars reddendi. sicut in lusu est aliquid 
pilam scite ac diligenter excipere, sed non dicitur bonus 
lusor, nisi qui apte et expedite remisit quam acceperat.“ 
Exemplum hoc dissimile est. quare? quia huius rei laus 2 
in corporis motu est et in agilitate, non in animo. ex- 
plieari itaque totum debet, de quo oculis iudicatur, nec 
samen ideo non bonum lusorem dicam, qui pilam, ut opor- 

tebat, excepit, si per ipsum mora quo minus remitteret 

8 non fuit. „Sed quamvis, inquit, arti ludentis nihil desit, 
quia partem quidem fecit, sed et partem quam non fecit, 
potest facere, lusus ipse inperfeetus est, qui consumma- 

4 tur vicibus mittendi ac remittendi.“ Nolo diutius hoc re- 
fellere. existimemus ita esse, desit aliquid lusui, non 
lusori: sie et in hoc, de quo disputamus, deest aliquid 
rei datae, cui par alia debetur, non animo. Qui animum 
parem sibi nactus est, quantum in illo est, quod voluit 
effecit. 

1 XXXIII. Beneficium mihi dedit, accepi non aliter 
quam ipse accipi voluit: iam habet quod petit et quod 
unum petit, ergo gratus sum. Post haec usus mei restat 
et aliquod ex homine grato commodum. Hoc non inper- 

9 fecti officii reliqua pars est, sed perfecti accessio. Facit 
Phidias statuam: alius est fructus artis, alius artificii: 
arlis est fecisse quod voluit, artificii fecisse cum fructu. 
perfecit opus suum Phidias, etiamsi non vendidit. Tri- 
plex illi fructus est operis sui. unus conscientiae: hunc 
absoluto opere percipit. alter famae, tertius utilitatis, 
quem adlatura est aut gratia aut venditio aut aliqua com- 

3 moditas. Sic beneficii fructus primus ille est conscien- 
tiae. hunc percipit, qui quo voluit munus suum pertulit. 
secundus [et tertius] est [et famae et] eorum, quae prae- 
stari invicem possunt: itaque eum benigne acceptum est, 
beneficium est. qui dedit, gratiam quidem iam recepit, 
mercedem nondum: debeo itaque, quod extra beneficium 
est, ipsum quidem bene accipiendo persolvi. 

XXXIV. , Quid ergo? inquit, retulit gratiam qui nihil 
fecit?“ Primum fecit: bono animo bonum obtulit, et, 
quod est amicitiae, ex aequo. post deinde aliter benefi- 
cium, aliter creditum solvitur: non est quod exspectes, 
ut solutionem tibi ostendam: res inter animos geritur. 

2 Quod dico non videbitur durum, quamvis primo contra 
opinionem pugnet tuam, si te commodaveris mihi et co- 
gitaveris plures esse res quam verba. Ingens copia est 
rerum sine nomine, quas non propriis adpellationibus 
notamus sed alienis commodatisque: pedem et nostrum 

dicimus et lecti et veli et carminis, canem et venaticum 
et marinum et sidus. quia non sufficimus, ut singulis sin- 
gula adsignemus, quotiens opus est, mutuamur. Forti- 3 
tudo est virtus pericula iusta contemnens aut scientia pe- 
riculorum repellendorum, excipiendorum, provocando- 
rum: dicimus tamen et gladiatorem fortem virum et servum 
nequam, quem in contemptum morlis temeritas inpulit. 
Parsimonia est scienlia vitandi sumptus supervacuos aut 4 
ars re familiari moderate utendi: parcissimum tamen ho- 
minem vocamus pusilli animi et contracti, cum infinitum 
intersit inter modum et angustias. haec alia sunt natura, 
sed efficit inopia sermonis, ut et hunc et illum pareum 
vocetmus, ut et ille fortis dicatur cum ratione fortuita de- 
spiciens et hic sine ratione in pericula excurrens. Sic5 
beneficium est et actio, ut diximus, benefica et ipsum 
quod datur per illam actionem, ut pecunia, ut domus, 
ut praetexta: unum utrique nomen est, vis quidem ac 
potestas longe alia. 

XXXV. Itaque adtende, iam intelleges nihil me, quod 1 
opinio tua refugiat, dicere: illi beneficio, quod 
actio perficit, relata gratia est, si illud be- 
nevole excipimus. illud alterum, quod re 
continetur, nondum reddidimus et volumus 
reddere. Voluntati voluntate satisfecimus, rei rem de- 
bemus. Itaque quamvis retulisse illum gratiam dicamus, 
qui beneficium libenter accipit, iubemus tamen aliquid 
ei, quod accepit, reddere. A consuetudine quaedam 2 
quae dicimus abhorrent, deinde alia via ad consuetudinem 
redeunt: negamus iniuriam accipere sapientem, tamen 
qui illum pugno percusserit, iniuriarum damnabitur. ne- 
gamus stulti quicquam esse, et tamen eum, qui rem ali- 
quam stulto subripuit, furti condemnabimus. insanire 
omnes dicimus, nec tamen omnes curamus elleboro. his 
ipsis, quos vocamus insanos, et suffragium et iurisdictio- 
nem committimus. Si dicimus eum, qui beneficium bono 3 
animo aeeipit, gratiam retulisse, nihilominus illum in 
aere alieno relinquimus gratiam relaturum, etiam eum 
retulit: exhortatio est illa, non infitiatio beneficii. Timea- 

mus, ne velut intolerabili sarcina depressi deficiamus 
animo? „bona mihi donata sunt et fames defensa, de- 
tractae sordes, [servatus] spiritus et libertas potior spi- 
ritu: et quomodo referre gratiam potero? quando ille 

4 veniet dies, quo illi animum meum ostendam?“ Hic ille 
est, quo ipse suum ostendit. excipe beneficium, am- 
plexare. gaude, non quod accipias, sed quod reddas 
debiturusque sis. non adibis tam magnae rei periculum, 
ut casus ingratum facere te possit. Nullas tibi proponam 
difficultates, ne despondeas animo, ne laborum ac lon- 
gae servitutis exspectatione deficias. non differo te: de 
praesentibus fiat. Numquam eris gratus, nisi statim es. 

5 Quid ergo facies? non arma sumenda sunt: et fortasse 
erunt. non maria emetienda: fortasse etiam ventis mi- 
nantübus solves. vis reddere beneficium ? benigne ac- 
cipe: relulisti gratiam, non ut solvisse te putes, sed ut 
securior debeas. 

1 I. Non referre beneficiis gratiam et est turpe et apud 
omnes habetur, Aebuti Liberalis. ideo de ingratis etiam 
ingrati queruntur, cum interim hoc omnibus haeret, quod 
omnibus displicet, adeoque in contrarium itur, ut quos- 
dam habeamus infestissimos non post beneficia tantun, 

9sed propter beneficia. Hoc pravitate naturae accidere 
quibusdam non negaverim: pluribus, quia memoriam 
tempus interpositum subducit. nam quae recentia apud 
illos viguerunt, ea interiecto spatio obsolescunt. de qui- 
bus fuisse mihi tecum disputationem scio, cum tu illos non 

ingratos vocares, sed oblitos: tamquam ea res ingratum 
excuset quae facit, aut quia hoc accidit alicui, non sit 
ingratus, cum hoc non accidat nisi ingrato. Multa sunt3 
genera ingratorum, ut furum, ut homicidarum, quo- 
rum una culpa est, ceterum in partibus varietas magna: 
ingratus est, qui beneficium accepisse se negat quod ac- 
cepit, ingratus est qui dissimulat, ingratus qui non red- 
dit, ingratissimus omnium, qui oblitus est. 
Illi enim si non solvunt, tamen debent et exstat apud 4 
Hlos vestigium certe meritorum intra malam conscientiam 
inclusorum. aliquando ad referendam gratiam converti 
ex aliqua causa possunt, si illos pudor admonuerit, si 
subita honestae rei cupiditas, qualis solet ad tempus 
etiam in malis pectoribus exsurgere, si invitaverit facilis 
occasio: hic numquam fieri gratus potest, cui beneficium 
totum elapsum est. et utrum tu peiorem vocas, apud 
quem gratia beneficii intercidit an apud quem etiam me- 
moria? Vitiosi oculi sunt qui lucem reformidant, caeci 5 
qui non vident. et parentes suos non amare inpietas est, 
non adgnoscere insania. 

lI. Quis tam ingratus est quam qui, quod in prima 1 
parle animi positum esse debuit et semper occurrere, 
ita seposuit et abiecit, ut in ignorantiam verteret? ad- 
paret illum non saepe de reddendo cogitasse, cui ob. 
repsit oblivio. Denique ad reddendam gratian. et virtute 2 
opus est et tempore et facultate et adspirante fortuna: 
qui meminit, sine inpendio gratus est. Hoc, quod non 
operam exigit, non opes, non felicitatem, qui non prae- 
stat, nullum habet quo lateat patrocinium. numquam 
[enim] voluit gratus esse, qui beneficium tam longe pro- 
iecit, ut extra conspectum suum poneret. Quemadmo-3 
dum quae in usu sunt et manum cotidie tactumque pati- 
untur, numquam periculum situs adeunt, illa quae ad 
oeulos non revocantur, sed extra conversationem ut su- 
pervacua iacuerunt, sordes ipsa colligunt vetustate: ita 
quiequid frequens cogitatio exercet ac renovat, memo- 
riae numquam subducitur, quae nihil perdit, nisi ad quod 
non saepe respexit. 

1 Ill. Praeter hane causam aliae quoque sunt, 
quae nobis merita nonnumquam maxima ve- 
lant. prima omnium ac potentissima, quod 
novis sempercupiditatibus occupati non quid 
habeamus, sed quid petamus inspicimus. in 
id quod adpetitur intentis quiequid domi est, vile est. 

2 Sequitur autem ut, ubi quod acceperis leve novorum eu- 
piditas fecit, auctor quoque eorum non sit in pretio. 
Amavimus aliquem et suspeximus et fundatum ab illo 
statum nostrum professi sumus, quamdiu nobis placebant 
ea, quae consecuti sumus. deinde inrumpit animum alio- 
rum admiratio et ad ea inpetus factus est, uti mortalibus 
mos est ex magnis maiora cupiendi: protinus excidit, 
quiequid ante apud nos beneficium vocabatur, nec ea 
intuemur, quae nos aliis praeposuere, sed ea sola, quae 

3 fortuna praecedentium ostentat. Non potest autem quis 
quam et invidere et gratias agere, quia invidere queren- 
tis et moesti est, gratias agere gaudentis, deinde quia 
nemo nostrum novit nisi ¿d tempus, quod eum maxime 

4 transit, ad praeterita rari animum retorquent. Sie fit ut 
praeceptores eorumque beneficia intercidant, quia totam 
pueritiam reliquimus. sic fit ut in adulescentiam nostram 
collata pereant, quia ipsa numquam retractatur. Nemo 
quod fuit tamquam in praeterito, sed tamquam in per- 
dito ponit, ideoque caduca memoria est futuro inmi- 
nentium. 

1 IV. Hoc loco reddendum est Epicuro testimonium, qui 
adsidue queritur, quod adversus praeterita simus ingrati, 
quod quaecumque percepimus bona non reducamus nec 
inter voluptates numeremus, cum certior nulla sit vo- 

2 luptas quam quae iam eripi non potest. Praesentia bona 
nondum tota in solido sunt, potest illa casus aliquis in- 
cidere. futura pendent et incerta sunt: quod praeteriit 
inter tuta sepositum est. Quomodo gratus esse quisquam 
adversus beneficia potest, qui omnem vitam suam trans- 
silit praesentium totus ac futurorum? Memoria gratum 
facit: memoriae minimum tribuit, quisquis spei pluri- 
mum. 

V. Quemadmodum, mi Liberalis, quaedam res semel 1 
perceptae haerent, quaedam ut, scias, non est satis di- 
dieisse, intercidit enim eoruir, scientia, nisi continuetur. 
geomelriam dico et sublimium eursum et si qua alia pro- 
pter subtilitatem lubrica sunt: ita beneficia quaedam ma- 
guitudo non patitur excidere, quaedam minora, sed nu- 
mero plurima et temporibus diversa effluunt, quia, ut 
dixi, non subinde illa tractamus nec libenter quid euique 
debeamus recognoscimus. Audi voces petentium: nemo 2 
non victuram semper in animo suo memoriam dixit. nemo 
non deditum se et devotum professus est, et si quod 
aliud humilius verbum quo se obpigneret invenit. post 
exiguum tempus iidem illi verba priora quasi sordida el 
parum libera evitant. perveniunt deinde eo quo, ut ego 
existimo, pessimus quisque atque ingralissimus pervenit, 
ut obliviscantur: adeo enim ingratus est, qui oblitus.est, 
ut ingratus sit, cui beneficium in mentem venit. 

VI. Hoc tam invisum vitium an inpunitum!1 
esse debeat quaeritur et an haec lex, quae in 
scholis exercetur, etiam in civitate ponenda sit, 
qua ingrati datur actio, quae videtur aequa omni- 
bus. ,,Quidni? cum urbes quoque urbibus quae praesti- 
tere exprobrent et in maiores collata a posteris exigant.“ 
Nostri maiores, maximi scilicet viri, ab hostibus tantum 2 
res repetierunt, beneficia magno animo dabant, magno 
perdebant. excepta Macedonum gente non est in ulla 
data adversus ingratum actio, magnumque hoc argumen- 
:um est dandam non fuisse, quia adversus maleficium 
omne eonsensimus, et homieidii, veneficii, parricidii, 
violatarum religionum aliubi atque aliubi diversa poena 
est, sed ubique aliqua: hoc frequentissimum crimen nus- 
quam punitur, ubique inprobatur. neque absolvimus illud, 
sed cum difficilis esset incertae rei aestimatio, tantum 
odio damnavimus et inter ea reliquimus, quae ad iudices 
deos mittimus. 

VII. Rationes autem multae mihi oecurrunt,1i 
propter quas crimen hocin legem cadere non 
debeat. Primum omnium pars optima benefi- 

cii periit, si actio sicut creditae pecuniae aut ex con- 
ducto et locato datur. hoc enim in illo speciosissimum 
est, quod dedimus vel perdituri, quod totum permisimus 
aecipientium arbitrio: si adpello, si ad iudicem voco, 
9 incipit non beneficium esse, sed creditum. Deinde eum 
res honeslissima sit referre gràtiam, desinit esse honesta, 
si necessaria est. non enim magis laudabit quisquam gra- 
tum hominem quam eum, qui depositum reddidit aut quod 
8 debebat eitra iudicem solvit. lta duas res, quibus in vita 
humana nihil pulchrius est, corrumpimus, gratum homi- 
nem et beneficum. quid enim aut in hoc magnificum est, 
si beneficium non dat, sed commodat? aut in illo, qui 
reddit, non quia vult, sed quia necesse est? Non est 
gloriosa res gratum esse, nisi tutum est ingratum fuisse. 
4Adice nunc quod huic uni legi omnia fora vix 
sufficient. quis eril qui non agat? quis cum quo non 
agatur? omnes sua extollunt, omnes etiam minima, quae 
5 in alios contulere, dilatant. Praeterea quaecumque in co- 
gnitionem cadunt, conprendi possunt et non dare infinitam 
licentiam iudicii. ideo melior videlur condicio causae bo- 
nae, si ad iudicem quam si ad arbitrum mittitur, quia 
illum formula iucludit et certos, quos non excedat, ter- 
minos ponit, huius libera et nullis adstrieta vinculis re- 
ligio et detrahere aliquid potest et adicere el sententiam 
suam, non prout lex aut iustitia suadet, sed prout hu- 
6 manitas aut misericordia inpulit, regere. Ingrati actio 
non eratiudicem adligatura, sed regno liberrimo 
positura. quid sit enim beneficium non constat. deinde 
quantum sit: refert quam benigne illud interpretetur 
iudex. Quid sit ingratus nulla lex monstrat: saepe [et] 
qui reddidit quod accepit ingratus est et qui non reddidit 
7 gratus. De quibusdam et inperitus iudex dimittere ta- 
bellam potest, ubi fecisse aut non fecisse pronuntiandum 
est, ubi prolatis cautionibus controversia tollitur : ubi vero 
inter disputantes ratio ius dicit, ubi animi coniectura capien- 
da est, ubi id, de quo sola sapientia decernit, in contro- 
versiam incidit, non potest ad haec sumi iudex ex turba sele- 
ctorum, quem census in album et equestris hereditas misit. 

VIII. Itaque non haec parum idonea res visa est, quae 1 
deduceretur ad iudicem , sed nemo huie rei satis idoneus 
iudex inventus est. quod non admiraberis, si excusseris, 
quid habiturus fuerit difficultatis quisquis in eiusmodi 
reum exisset. Donavit aliquis magnam pecuniam, sed 2 
dives, sed non sensurus inpendium. donavit alius, sed 
toto patrimonio cessurus. summa eadem est, beneficium 
idem non est. Etiamnunc adice: hic pecuniam pro ad- 
dicto dependit, sed cum illam domo protulisset. ille de- 
dit eamdem, sed mutuam sumpsit aut rogavi et se obli- 
gari ingenti merito passus est: eodem existimas loco 
esse illum, qui beneficium ex facili largitus est, et hunc, 
qui accepit ut daret? Tempore quaedam magna fiunt, 3 
non summa: beneficium est donata possessio, cuius fer- 
Ulitas laxare possit annonam, beneficium est unus in fa- 
me panis. beneficium est donare regiones, per quas ma- 
gna flumina et navigabilia decurrant, beneficium est aren- 
tibus sili et vix spiritum per siecas fauces ducentibus 
monstrare fontem. Quis inter se ista conparabit? quis 
expendet? difficilis est sententia, quae non rem, sed vim 
rei quaerit. eadem licet sint, aliter data non idem pen- 
dent. Dedit mihi hie beneficium, sed non libenter, sed 4 
dedisse se questus est, sed superbius me quam solebat 
aspexit, sed tam tarde dedit, ut plus praestaturus fuerit, 
si cito negasset: horum quomodo iudex inibit aestima- 
tionem, eum sermo et dubitatio et voltus meriti gratiam 
destruant? 

IX. Quid quod quaedam beneficia vocantur, quia nimis 1 
coneupiseuntur, quaedam non sunt ex hae volgari nota, 
sed maiora, etiamsi minus adparent? Beneficium vocas 2 
dedisse potentis populi civitatem, in quatuordecim de- 
duxisse et defendisse capitis reum: quid utilia suasisse? 
quid retinuisse, ne in scelus rueret? quid gladium ex- 
eussisse morituro ? quid efficacibus remediis [refocillasse] 
lugentem et quos desiderabat volentem sequi ad vitae 
consilium reduxisse? quid adsedisse aegro et, cum va- 
litudo eius ac salus momentis constaret, excepisse ido- 
nea cibo tempora et cadentes venas vino refecisse el me- 

3 dicum adduxisse morienti? Haec quis aestimabit? quis 
dissimilibus beneficiis iubebit beneficia pensari? ,Donavi 
tibi domum:* „sed ego tuam supra te ruere praedixi.* 
„Dedi tibi patrimonium:* „sed ego naufrago tabulam. 
,Pugnavi pro te et volnera exeepi:* „at ego vitam tihi 
silentio dedi.“ Cum aliter beneficium detur, aliter red 
datur, paria facere difficile est. 

1 X. Dies praeterea beneficio reddendo non 
dicitur, sieut pecuniae creditae. itaque potest qui non- 
dum reddidit reddere. dic enim intra quod tempus depre- 
hendaturingratus. Maxima beneficiaprobationem 
non habent, saepe intra tacitam duorum conseientiam 
latent. an hoc inducimus, ut non demus beneficia sine 

21este? Quam deinde poenam ingratis consti- 
tuimus? unam omnibus, cum disparia beneficia sint? 
an inaequalem el pro cuiusque beneficio maiorem aut 
minorem? Age, intra pecuniam versabitur taxatio: quid 
quod quaedam vitae beneficia sunt et maiora vita? his 
quae pronuntiabitur poena? minor beneficio? iniqua est. 
paret capitalis? quid inhumanius quam ceruentos esse 
beneficiorum exitus ? 

1 XI. „Quaedam, inquit, privilegia parentibus 
data sunt. quomodo horum extra ordinem habita ratio 
est, sic aliorum quoque beneficiorum haberi debet.“ Pa- 
rentum condicionem sacravimus, quia expediebat libe- 
ros tolli: sollieitandi ad hune laborem erant incertam 
adituri fortunam. non poterat illis dici, quod beneficia 
dantibus dicitur: ,,cui des elige. ipse tecum, si deceptus 
es, querere. dignum adiuva.“ in liberis tollendis nihil iu- 
dicio tolientium licet: tota res voti est: itaque ut aequiore 
animo adirent aleam, danda illis aliqua potestas fuit. 

2 Deinde alia condieio est parentum, qui beneficia quibus 
dederunt, dant nihilominus daturique sunt, nec est peri- 
culum, ne dedisse ipsos mentiantur. in celeris quaeri 
debet non tantum an receperint, sed an dederint: horum 
in confesso merita sunt. et quia utile est iuventuti regi, 
inposuimus illi quasi domesticos magistratus, sub quo- 

3rum custodia contineretur. Deinde omnium parentum 

unum erat beneficium: itaque aestimari semel potuit. alia 
diversa sunt, dissimilia, infinitis inter se intervallis di- 
stantia: itaque sub nullam regulam cadere potuerunt, 
cum aequius esset omnia relinqui quam omnia aequari. 

XIl. Quaedam magno dantibus constant, quaedam 
accipientibus magna sunt, sed gratuita tribuentibus. 
quaedam amicis data sunt, quaedam ignotis. plus est, 
quamvis idem detur, si ei datur, quem nosse a beneficio 
tuo incipis. Hic auxilia tribuit, ille ornamenta, ille sola- 
tia. Invenies qui nihil putet esse iucundius, nihil maius 9 
quam habere, in quo calamitas adquiescat. invenies rur- 
sus, qui dignitati suae quam securitati consuli malit et 
qui plus ei debere se iudicet, per quem tutior est quam 
ei, per quem honestior: proinde ista maiora aut minora 
erunt, prout fuerit iudex aut ad haec aut ad illa inclina- 
tus animo. Praeterea creditorem mihi ipse eligo, benefi- 3 
cium saepe ab eo accipio, a quo nolo et aliquando igno- 
rans obligor: quid facies? ingratum vocabis eum, cui 
beneficium inscio et, si scisset, non accepturo inposi- 
tum est? non vocabis eum, qui uteumque acceptum non 
reddidit? Aliquis dedit mihi beneficium, sed idem postea 4 
fecit iniuriam: utrum uno munere ad patientiam omnium 
iniuriarum adstringor, an perinde erit ac si gratiam retu- 
lerim, quia beneficium suum ipse insequenti iniuria re- 
scidit? Quomodo deinde aestimabis, utrum plus sit, quod 
accepit aut in quo laesus est? Dies me deficiet omnes 
difficultates persequi temptantem. 

XIII. ,Tardiores, inquit, ad beneficia danda facimus 
non vindieando data nec infitiatores eorum adficiendo 
poena.* Sed illud quoque tibi e eontrario occurrat, multo 
tardiores futuros ad accipienda beneficia, si periculum 
causae dicundae adituri erunt et innocentiam sollicitiore 
habituri loco. Deinde erimus per hoc ipsi quoque ad 2 
danda tardiores. nemo enim libenter dat invitis, sed qui- 
cumque ad benefaciendum bonitate invitatus est et ipsa 
pulchritudine rei, etiam libentius dabit nihil debituris 
nisi quod volunt. minuitur enim gloria eius officii, cui di- 
ligenter cautum est. 


T 


- 

1 XIV. „Deinde pauciora erunt beneficia, sed veriora: 
quid autem mali est inhiberi beneficiorum temeritatem ?'* 
Hoe enim ipsum secuti sunt, qui nullam legem huic con- 
stituerunt, ut eireumspeetius donaremus, circumspeclius 

ə eligeremus eos, in quos merita conferuntur. Etiam atque 
etiam cui des considera: nulla actio erit, nulla repetitio. 
erras, si existimas succursurum tibi iudicem. nulla lex 
te in integrum restituet: solam accipientis, fidem specta. 
Hoc modo beneficia auctoritatem suam tenent et magni- 

8 fica sunt: pollues illa, si materiam litium feceris. Aequis- 
sima vox est et ius gentium prae se ferens, redde quod 
debes. haec turpissima est in beneficio, redde. Quid? 
reddel vitam quam debel? dignitatem? securitatem? sa- 

4 nitatem? reddi maxima quaeque non possunt. ,,Aut pro 
his, inquit, aliquid quod tanti sit.“ Hoc est quod dice- 
bam, interituram tantae rei dignitatem, si beneficium mer- 
cem facimus. Non est inritandus animus ad avaritiam, 
ad querelas, ad discordiam: sua sponte in ista fertur. 
quantum possumus resistamus et quaerenti occasiones 
amputemus. 

1 XV. Utinam quidem persuadere possemus, ut pecu- 
nias ereditas tantum a volentibus acciperent! utinam nul- 
la stipulatio emptorem venditori obligaret! nec pacta con- 
ventaque inpressis signis eustodirentur! fides potius illa 

2 servaret et aequum colens animus! Sed necessaria opli- 
mis praetulerunt et cogere fidem quam spectare malunt: 
adhibentur ab utraque parte testes: ille per tabulas plu- 
rium nomina interpositis parariis facit. ille non est inter- 

3 rogalione contentus, nisi reum manu sua tenuit. O tur- 
pem humani generis [et] fraudis ac nequitiae publicae 
confessionem! anulis nostris plus quam animis creditur. 
In quid isti viri ornati adhibiti sunt? in quid inprimunt 
signa? nempe ne ille neget accepisse se quod accepit. 
Hos incorruptos viros et vindices veritatis existimas? at 
his ipsis non aliter statim pecuniae committentur. Ita 
non honestius erat a quibusdam fidem falli quam ab om- 

4 nibus perfidiam timeri? Hoc unum deest avaritiae, ut be- 
neficia sine sponsore non demus. Generosi animi est et 

magnifici iuvare, prodesse: qui dat beneficia deos imi- 
tatur, qui repetit, feneratores. Quid illos, dum vindica- 
mus, in turbam sordidissimam redigimus? 

XVI. „Plures, inquit, ingrati erunt, si nulla adver- 1 
sus ingratum datur actio.“ Immo potius pauciores, quia 
maiore delectu dabuntur beneficia. Deinde non expedit 
notum omnibus fieri quam multi ingrati sint: pudorem 
enim rei tollet multitudo peccantium et desinet esse pro- 
bri loco commune maledictum. Numquid iam ulla repu- 9 
dio erubescit, postquam inlustres quaedam ac nobiles fe- 
minae non consulum numero, sed maritorum annos suos 
conputant et exeunt matrimonii eausa, nubunt repudii? 
Tamdiu istue timebatur quamdiu rarum erat: quia vero 
nulla sine divortio acta sunt, quod saepe audiebant, fa- 
cere didicerunt. Numquid iam ullus adulterii pudor est, 3 
postquam eo ventum est, ut nulla virum habeat, nisi ut 
adulterum inritet? argumentum est deformilalis pudicitia. 
Quam invenies tam miseram, tam sordidam, ut illi salis 
sit unum adulterorum par, nisi singulis divisit horas? et 
non sufficit dies omnibus, nisi apud alium gestata est, 
apud alium mansit. infrunita et antiqua est, quae nesciat 
matrimonium vocari unum adulterium. Quemadmodun 4 
horum delictorum iam evanuit pudor, postquam res la- 
tius evagata est, ita ingratos plures efficies et avidiores, 
Si numerare se coeperint. 

XVH. „Quid ergo? inpunitus eril ingratus?" Quid 1 
ergo, inpunitus erit inpius? quid malignus? quid ava- 
rus? quid inpolens? quid crudelis? Inpunita tu credis 
esse, quae invisa sunt? aut ullum supplicium gravius exi- 
stimas publico odio? Poena est, quod non audet ab ullo 2 
beneficium accipere, quod non audet ulli dare, quod om- 
nium designatur oculis aut designari se iudicat, quod in- 
tellectum optimae rei ac duleissimae amisit. An tu infe- 
lieem vocas, qui caret acie oculorum, cuius aures mor- 
bus obstruxit, non vocas miserum eum, qui sensum be- 
neficiorum amisit? Testes ingratorum omnium deos me- 3 
tuit, urit illum et angit intercepti beneficii conscientia: 
denique satis haec ipsa poena magna est, quod rei, ut 


46 L. ANNAEI SENECAE 


dicebam, iueundissimae fructum non percipit. At quem 
iuvat accepisse, aequali perpetuaque voluptate fruitur 
et animum eius, a quo accepit, non rem intuens gaudet. 
gratum hominem semper beneficium deleclat, ingratum 

4 semel. Conparari autem potest utriusque vita: eum alter 
tristis sit et sollicitus, qualis esse infitiator ac fraudu- 
lentus solet, apud quem non parentum, qui debet, ho- 
nor est, non educatoris, non praeceptorum, alter laetus, 
hilaris, occasionem referendae gratiae exspectans et ex 
hoc ipso adfectu gaudium grande percipiens nee quae- 
rens quomodo decoquat, sed quemadmodum plenius 
uberiusque respondeat non solum parentibus et amicis, 
sed humilioribus quoque [personis]. nam etiamsi a servo 
suo beneficium accepit, aestimat non a quo, sed quod 
acceperit. 

1 XVIII. Quamquam quaeritur a quibusdam sicut ab 
Hecatone, an beneficium dare servus domino 
possit. sunt enim qui ita diştinguant: quaedam bene- 
ficia esse, quaedam officia, quaedam ministeria. bene- 
ficium esse quod alienus det: alienus est, qui potuit sine 
reprehensione cessare. offieium esse filii, uxoris, earum 
personarum, quas necessitudo suscitat et ferre opem 
iubet. ministerium esse servi, quem condicio sua eo loco 
posuit, ut nihil eorum quae praestat, inputet superiori. 

2 * Praeterea servum qui negat dare aliquando 
domino beneficium, ignarus estiuris humani. 
refert enim, cuius animi sit qui praestat, non cuius sta- 
tus: nulli praeelusa virtus est, omnibus patet, omnes 
admittit, omnes invitat, ingenuos, libertinos, servos, re- 
ges, exules. non eligit domum nec censum, nudo homi- 
ne contenta est. Quid enim erat tuti adversus repentina, 
quid animus magnum promitteret sibi, si certam virtu- 

8 tem fortuna mutaret? Si non dat beneficium servus do- 
mino, nee regi quisquam suo nec duci suo miles. quid 
enim interest, quali quis teneatur imperio, si summo te- 
netur? nam si servo, quo minus in nomen meriti perve- 
niat, necessitas obest et patiendi ultima timor, idem istuc 
obstabit et ei qui regem habet et ei qui ducem, quoniam 

sub dispari titulo paria in illos licent. atqui dant regibus 
suis, dant imperatoribus beneficia: ergo et [servi] domi- 
nis. Potest servus iustus esse, potest fortis, potest ma- 4 
gni animi: ergo et beneficium dare potest. nam et hoc 
virtutis est. Adeo quidem dominis servi beneficia pos- 
sunt dare, ut ipsos saepe beneficii sui fecerint. 

XIX. Non est dubium, quin servus beneficium dare 1 
possit cuilibet: quare ergo non et domino suo possit? 
„Quia non potest, inquit, creditor domini sui fieri, si pe- 
euniam illi dederit. Alioquin cotidie dominum suum obli 
gat: peregrinantem sequitur, aegro ministratur eius la- 
bore summo [colit]: omnia tamen ista, quae alio prae- 
stante beneficia dicerentur, praestante servo ministeria 
sunt. beneficium enim id est, quod quis dedit, eum illi 
liceret et non dare. servus autem non habet negandi po- 
lestatem: ita non praestat, sed paret, nec id se fecisse 
iactat, quod non facere non potuit.“ Iam sub ista lege 2 
vincam et eo perducam servum, ut in mulla liber sit: 
interim dic mihi, si tibi ostendero aliquem [servum] pro 
salute domini sui sine respectu sui dimicantem et con- 
fossum volneribus, reliquias tamen sanguinis ab ipsis 
vitalibus fundentem et, ut ille effugiendi tempus habeat, 
moram sua morte quaerentem: hune tu negabis benefi- 
cium dedisse, quia servus est? Si tibi ostendero aliquem, 3 
ut secreta domini prodat, nulla tyranni pollieitatione cor- 
ruptum, nullis territum minis, nullis cruciatibus victum 
avertisse quantum potuerit suspiciones quaerentis et in- 
pendisse spiritum fidei: hunc tu negabis beneficium do- 
mino dedisse, quia servus est? Vide ne eo maius sit 4 
quo rarius est exemplum virtutis in servis eoque gratius 
quod, cum fere invisa imperia sint et omnis necessitas 
gravis, eommune servitutis odium in aliquo domini ca- 
ritas vicit. Ita non ideo beneficium non est, quia a servo 
profectum est, sed ideo maius, quia deterrere ab illo ne 
servitus quidem potuit. 

XX. Errat, si quis existimat servitutem in totum ho- 
minem descendere: pars melior eius excepta est: cor- 
pora obnoxia sunt et adscripta dominis, mens quidem 

sui iuris. quae adeo libera et vaga ést, ut ne ab hoc qui- 
dem carcere, cui inelusa est, teneri queat, quo minus in- 
pelu suo utatur et ingentia agat et in infinitum comes 

2 coelestibus exeat. Corpus itaque est quod domino for- 
tuna tradidit. hoe emit, hoc vendit: interior illa pars 
maneipio dari non potest. Ab hac quiequid venit libe- 
rum est: nec enim aut nos omnia iubere possumus aut 
in omnia servi parere coguntur. contra rempublicam im- 
perata non facient, nulli sceleri manus commodabunt. 

1 XXI. Quaedam sunt quae leges nec iubent nec vetant 
facere: iu his servus materiam beneficii habet: quamdiu 
praestatur quod a servo exigi solet, ministerium est. ubi 
plus quam quod servo necesse est, beneficium. ubi in 

2 adfectum amiei transit, desinit vocari ministerium. Est 
aliquid, quod dominus praestare servo debeat, ut cibaria, 
ut vesliarium. nemo hoc dixit beneficium: at indulsit 
liberalius, educavit, artes quibus erudiuntur ingenui tra- 
didit: beneficium est. Idem e contrario fit in persona 
servi: quicquid est, quod servilis officii formulam exce- 
dit, quod non ex imperio, sed ex voluntate praestatur, 
beneficium est, si modo tantum est, ut hoc vocari po- 
tuerit quolibet alio praestante. 

1 XXII Servus, ut placet Chrysippo, perpetuus merce- 
narius est. Quemadmodum ille beneficium dat, ubi plus 
praestat quam in quod operas locavit, sic servus ubi 
benevolentia erga dominum fortunae suae modum trans- 
lit et altius aliquid ausus quod etiam felicius natis de- 
cori esset [et] spem domini antecessit, beneficium est 

2 jntra domum inventum. An aequum tibi videtur, quibus 
si minus debito faciant, irascimur, non haberi gratiam, 
si plus debito solitoque fecerint? Vis scire, quando non 
sit beneficium? ubi dici potest: „quid si nollet?“ ubi 
vero id praestitit, quod nolle licuit, voluisse laudandum 

3 est. Inter se contraria sunt beneficium et iniuria. potest 
dare beneficium domino, si a domino iniuriam accipere. 
atqui de iniuriis dominorum in servos qui audiat positus 
est, qui et saevitiam et libidinem et in praebendis ad vi- 
etum necessariis avaritiam eonpescat. Quid ergo? bene- 

ficium dominus a servo accipit? immo homo ab homine. 
Denique quod in illius potestate fuit fecit: beneficium 4 
domino dedit. ne a servo acceperis, in tua potestate est. 
Quis autem tantus est, quem non fortuna indigere etiam 
infimis cogat? 

XXIII. Multa iam beneficiorum genera referam et dis- 1 
similia et quaedam inter se contraria. Dedit aliquis do- 
mino suo vitam, dedit mortem, servavit periturum: et 
hoc si parum est, pereundo servavit. alius mortem domini 
adiuvit, alius decepit. Claudius Quadrigarius in duodevice- 
simo annalium tradit, cum obsideretur Grumentum et iam 
ad summam desperationem ventum esset, duos servos ad 
hostem transfugisse et operae pretium fecisse. Deinde urbe 
capta passim diseurrente victore illos per nota itinera ad 
domum, in qua servierant, praecucurrisse et dominam suam 
ante se egisse. quaerentibus quaenam esset, dominam et 
quidem crudelissimam ad supplicium ab ipsis duci pro- 
fessos esse. eductam deinde extra muros summa cura ce- 
lasse, donec hostilis ira consideret. deinde, ut satiatus mi- 
les cito ad Romanos mores rediit, illos quoque ad suosre- 
disse et dominam sibi ipsos dedisse. Manumisit utrumque 3 
e vestigio illa nec indignata estab his se vitam accepisse, in 
quos vitae necisque potestatem habuisset, Potuit sibi hoe 
vel magis gratulari. aliter enim servata munus notae et 
volgaris clementiae habuisset: sic servata nobilis fabula 
et exemplum duarum urbium fuit. In tanta confusione 4 
captae civitatis cum sibi quisque consuleret, omnes ab 
illa praeter transfugas fugerunt. at hi, ut ostenderent, 
quo animo faeta esset prior illa transitio, a victoribus ad 
captivam transfugerunt personam parrieidarum ferentes, 
quod in illo beneficio maximum fuit: tanti iudicaverunt, 
ne domina occideretur, videri dominam occidisse. Non 
est, mihi- crede, non est servilis animi, egregium factum 
fama sceleris emisse. Vettius, praetor Marsorum, duce- 5 
batur ad Romanum imperatorem. servus eius gladium 
militi ipsi, a quo trahebatur, eduxit et primum dominum 
occidit, deinde: fempus est, inquit, me et mihi consulere : 
iam dominum manumisi. atque ita se uno ictu traiecit. 

Da mihi quemquam, qui magnificentius dominum ser- 
vaverit. 

1 XXIV. Corfinium Caesar obsidebat. tenebatur inclu- 
sus Domitius: imperavit medico eidemque servo suo, ut 
sibi venenum daret. Cum tergiversantem videret, quid 
cuncíaris, inquit, tamquam tua in potestate totum istud 
sit? mortem rogo armatus. Tum ille promisit et medica- 
mentum innoxium bibendum illi dedit. quo cum sopitus 
esset, accessit ad filium eius: iube, inquit, me adser- 
vari, dum ex eventu intellegas, an venenum patri tuo de- 
derim. Vixit Domitius et servatus a Caesare est. prior 
tamen illum servus servaverat. 

1] XXV. Bello civili proscriptum dominum servus abs- 
condit et, cum anulos eius sibi aptasset ac vestem in- 
duisset, speculatoribus occurrit nihilque se deprecari, 
quo minus imperata peragerent, dixit et deinde cervicem 
porrexit. Quanti viri est pro domino eo tempore mori 
velle, quo erat rara fides dominum mori nolle? in publica 
crudelitate mitem inveniri, in publica perfidia fidelem? 
cum praemia proditionis ingentia ostendantur, praemium 
fidei mortem concupiscere? 

1 XXVI. Nostri seculi exempla non praeteribo. Sub 
Tiberio Caesare fuit accusandi frequens et paene publica 
rabies, quae omni civili bello gravius togatam civitatem 
confecit: excipiebalur ebriorum sermo, simplicitas io- 
cantium. nihil erat tutum. omnis saeviendi placebat oc- 
casio. nec iam reorum exspeclabatur eventus, cum esset 
unus. Coenabat Paulus praetorius in convivio quodam 
imaginem Tiberii Caesaris habens ectypam et eminente 

gemma. Rem ineptissimam fecero, si nunc verba quae- 
Siero, quemadmodum dicam illum matelam sumpsisse. 
quod faetum simul et Maro ex notis illius temporis vesti- 
gatoribus notavit, et servus eius, quando nectebantur 
insidiae, ei ebrio anulum extraxit. et cum Maro convivas 
testaretur admotam esse imaginem obscoenis et iam sub- 
seriptionem conponeret, ostendit in manu sua servus 
anulum. Si quis hunc servum vocat, et illum convivam 
vocabit. 

XXVII. Sub divo Augusto nondum hominibus verba 1 
sua periculosa erant, iam molesta. Rufus, vir ordinis 
senatorii, inter coenam optaverat, ,,ne Caesar salvus re- 
diret ex ea peregrinatione quam parabat.“ et adiecerat 
„idem omnes et tauros et vitulos optare.“ Fuerunt qui 
illa diligenter audirent. Ut primum diluxit, servus qui 
coenanti ad pedes steterat, narrat quae inter coenam 
ebrius dixisset et hortatur, ut Caesarem occupet atque 
ipse se deferat. Usus consilio descendenti Caesari oc- 2 
currit et, cum malam mentem habuisse se pridie iuras- 
set, id ut in se et in filios suos recideret, optavit et Cae- 
sarem, ut ignosceret sibi rediretque in gratiam secum, 
rogavit. Cum dixisset se Caesar facere: „nemo, inquit, 3 
credet te mecum in gratiam redisse, nisi aliquid mihi 
donaveris, petitque non fastidiendam a propitio sum- 
mam et inpetravit. Caesar ait: „Mea causa dabo operam, 
ne umquam tibi irascar.^ Honeste fecit Caesar, quod 4 
ignovit, quod liberalitatem clementiae adiecit. quicum- 
que hoc audierit exemplum, necesse est Caesarem lau- 
det, sed cum servum ante laudaverit. Non exspectas, ut 
tibi narrem manumissum, qui hoc fecerat. nec tamen 
gratis: pecuniam pro libertate eius Caesar numeraverat. 

XXVIII. Post tot exempla num est dubium, quin be- 1 
neficium aliquando a servo dominus accipiat? Quare 
potius persona rem minuat quam personam res ipsa co- 
honestet? eadem omnibus principia eademque origo, ne- 
mo altero nobilior, nisi cui rectius ingenium et artibus 
bonis aptius. Qui imagines in atrio exponunt et nomina 2 
familiae suae longo ordine ac multis stemmatum inligata 
flexuris in parte prima aedium collocant, non noti magis 
quam nobiles sunt? Unus omnium parens mundus est: 
sive per splendidos sive per sordidos gradus ad hunc 
prima cuiusque origo perducitur. Non est quod te isti 
decipiant, qui, cum maiores suos recensent, ubicumque 
nomen inlustre fecit [Worum vel fortuna vel virtus, suam 
superbiam] ilo fuleiunt. Neminem despexeris, etiamsi 3 
eirea illum obsoleta sunt nomina et parum indulgente 
adiuta fortuna, sive libertini ante vos habentur sive servi 

sive exterarum gentium homines. Erigite audacter ani- 
mos et quicquid in medio sordidi iacet transsilite: exspe- 
4&ctat vos in summo magna nobilitas. Quid superbia in 
tantam vanitatem adtollimur, ut beneficia a servis indi- 
gnemur accipere et sortem eorum spectemus obliti meri- 
torum? Servum tu quemquam vocas libidinis et gulae 
servus et adulterae, immo adulterarum commune man- 

5 cipium? Servum vocas quemquam tu? Quo tandem ab 
istis gerulis raperis cubile istud tuum circumferentibus ? 
quo te penulati isti in militum [et] quidem non volgarem 
cultum subornati, quo, inquam, te isti efferunt? ad 
ostium alicuius ostiarii, ad hortos alicuius ne ordinarium 
quidem habentis officium: et deinde negas tibi a servo 
tuo beneficium dari posse, cui osculuni alieni servi benefi- 

6 cium est? Quae est tanta animi discordia? eodem tem- 
pore servos despicis et colis, imperiosus intra limen 
atque inpotens, humilis foris et tam contemptus quam 
contemnens: neque enim ulli magis abiciunt animos 
quam qui inprobe tollunt nullique ad calcandos alios 
paratiores quam qui contumelias facere accipiendo di 
dicerunt. 

1 XXIX. Dicenda haec fuerunt ad contundendam inso- 
lentiam hominum ex fortuna pendentium vindicandumque 
ius beneficii dandi servis, ut filiis quoque vindicaretur. 
quaeritur enim, an aliquando liberi maiora 
beneficia dare parentibus suis possint, quam 
acceperint. 

2 lud conceditur multos filios maiores potentioresque 
exstitisse quam parentes suos. aeque et illud, meliores 
fuisse. quod si constat, potest fieri, ut meliora tribue- 
rint, cum et fortuna illis maior esset et melior voluntas. 

3 „Quicquid, inquit, est, quod det patri filius, utique mi- 
nus est, quia hanc ipsam dandi facullatem patri debet. 
Ita numquam beneficio vincitur, cuius beneficium est ip- 
sum, quod vincitur.“ Primum quaedam initium ab aliis 
trahunt et tamen initiis suis maiora sunt, nec ideo aliquid 
non est maius eo quo coepit, quia non potuisset in tan- 

&ium procedere, nisi coepisset. Nulla non res principia 

sua magno gradu transit. Semina omnium rerum causae 
sunt et tamen minimae partes sunt eorum, quae gignunt. 
Adspice Rhenum, adspice Euphraten, omnes denique 
'nelitos amnes: quid sunt, si illos illic unde effluunt ae- 
siimes? quicquid est quo timentur, quo nominantur, in 
processu paraverunt. tT  Adspice trabes, sive proceri- 
tatem aestimes, altissimas, sive crassitudinem spatium- 
que ramorum, latissime fusas: quantulum est his con- 
paratum illud, quod radix tenui fibra conplectitur? + tolle 
radicem: nemora non surgent nec tanti montes vestien- 
tur. + Innituntur fundamentis suis templa et illa urbis 
moenia: tamen quae in firmamentum totius operis iacta 
sunt, latent. Idem in celeris evenit: principia sua sem- 6 
per sequens magnitudo obruet. Non potuissem quicquam 
consequi, nisi parentum beneficium antecessisset: sed 
non ideo quicquid consecutus sum, minus est eo, sine 
quo consecutus non essem. Nisi me nutrix aluisset in- 7 
fantem, nihil eorum, quae consilio ac manu gero, facere 
potuissem nec in hane emergere nominis claritatem, quam 
civili ac militari industria merui: numquid tamen ideo 
maximis operibus praeferes nutricis officium? aut quic- 
quam interest, cum aeque sine patris beneficio quam sine 
nutricis non potueris ad ulteriora procedere? Quod si8 
initio meo quiequid iam possum debeo, cogita non esse 
initium mei patrem, nec avum quidem. semper enim erit 
ulterius aliquid, ex quo originis proximae origo descen- 
dat: atqui nemo dicet me plus debere ignotis et ultra me- 
moriam positis maioribus quam patri. plus autem debeo, 
si hoc ipsum, quod genuit me pater meus, maioribus 
debet. 

XXX. „Quicquid praestiti patri, etiamsi magnum est, 1 
infra aestimationem paterni muneris est, quia non essem, 
si non genuisset.* Isto modo etiam, si quis patrem meum 
aegrum ac moriturum sanaverit, nihil praestare ei potero, 
quod non beneficio eius minus sit: non enim genuisset 
me pater, nisi sanatus esset. sed vide, ne illud verius 
sit aestimari, an id quod potui et id quod feci, meum sit, 
mearum virium, meae voluntatis. Illud quod natus sum, 2 

per se intuere quale sit: animadvertis exiguum et incer- 
tum et boni malique communem materiam, sine dubio 
primum ad omnia gradum, sed non ideo maiorem omnibus, 

8 quia primus est. Servavi patrem et ad summam provexi 
dignitatem et principem urbis suae feci. nec tantum rebus 
a me gestis nobilitavi, sed ipsi quoque gerendarum in- 
gentem ac facilem nec tutam minus quam gloriosam dedi 
materiam. honores, opes, quiequid humanos ad se ani- 
mos rapit, congessi: et cum supra omnes starem, infra 

4illum steti. Dic nunc? „hoc ipsum, quod ista potuisti, 
patris munus est.“ respondebo tibi: „est prorsus, si ad 
ista facienda nasci satis est. sed si ad bene vivendum 
minima portio est vivere et id tribuisti, quod cum feris 
mihi et animalibus quibusdam minimis , quibusdam etiam 
foedissimis commune est: noli tibi adserere, quod non 
ex tuis beneficiis, etiam sine tuis oritur.“ 

1 XXXI Puta me vitam pro vita reddidisse: sic quoque 
munus tuum vici, cum ego dederim sentienti, cum sen- 
tiens me dare, cum vitam tibi non voluptatis meae causa 
aut certe per voluptatem dederim, cum tanto maius sit 
relinere spiritum quam accipere, quanto levius mori ante 

2 mortis metum. Ego vitam dedi statim illa usuro: tu ne- 
scituro an viveret. ego vitam dedi mortem timenti: tu 
vitam dedisti, ut mori possem. ego vitam tibi dedi con- 
summaiam, perfectam: tu me expertem rationis genuisti, 

3 onus alienum. Vis scire, quam non sit magnum benefi- 
cium vitam sic dare? exposuisses: nempe iniuria erat 
genuisse. Quo quidem colligo minimum esse beneficium 
patris matrisque concubitum, nisi accesserint alia quae 
prosequerentur hoc initium muneris et aliis offieiis ratum 

4facerent. Non est bonum vivere, sed bene vivere: at 
bene vivo, sed potui et male: ita hoc tantum est tuum, 
quod vivo. Si vitam inputas mihi per se, nudam, egen- 
tem consilii et id ut magnum bonum iactas: cogita te mihi 

5 inputare muscarum ac vermium bonum. Deinde ut nihil 
aliud dicam quam bonis artibus me studuisse, ut cursum 
ad rectum iter vitae dirigerem, in ipso beneficio tuo maius 
quam quod dederas recepisti. tu enim me mihi rudem 

et inperitum dedisti, ego tibi filium, qualem genuisse 
gauderes. 

XXXII. Aluit me pater. Si idem praesto, plus reddo, 1 
quia non tantum ali se, sed a filio ali gaudet et maiorem 
ex animo meo quam ex ipsa re percipit voluptatem. illius 
alimenta ad corpus tantum meum pervenerunt. Quid si 2 
quis in tantum processit, ut aut eloquentia per gentes 
notesceret aut iustitia aut bellicis rebus et patri quoque 
ingentem cireumfunderet famam tenebrasque natalium 
suorum clara luce discuteret: non inaestimabile in paren- 
tes suos beneficium contulit? An quisquam Aristonem 3 
et Gryllum nisi propter Xenophontem ac Platonem filios 
nosset? Sophroniscum Socrates exspirare non patitur. 
ceteros enumerare longum est, qui durant ob nullam 
aliam causam, quam quod illos liberorum eximia virtus 
tradidit posteris. Utrum maius beneficium dedit M. Agrip- 4 
pae pater ne post Agrippam quidem notus, an patri de- 
dit Agrippa navali eorona insignis unicum adeptus inter 
dona militaria decus? qui tot in urbe maxima opera exci- 
tavit, quae et priorem magnificentiam vincerent et nulla 
postea vincerentur? Utrum Octavius maius ullum bene- 5 
ficium dedit filio an patri divus Augustus, quamvis illum 
umbra adoptivi patris abscondit? quantam cepisset vo- 
luptatem, si illum post debellata arma civilia vidisset se- 
curae paci praesidentem non adgnoscens bonum suum 
nec satis credens, quotiens respexisset ad se, potuisse 
illum virum in domo sua nasci? Quid nunc ceteros per- 
sequar, quos iam consumpsisset oblivio, nisi illos filio- 
rum gloria e tenebris eruisset et adhuc in luce retineret? 
Deinde cum quaeramus non quis filius patri maiora bene- 6 
ficia reddiderit quam a patre acceperat, sed an possit 
aliquis maiora reddere: etiamsi quae retuli exempla non- 
dum satisfaciunt nec beneficia parentum suorum super- 
iaciunt, capit tamen hoc natura, quod nondum ulla aetas 
tulit. Si singula paternorum meritorum magnitudinem 
exsuperare non possunt, plura in unum congesta supe- 
rabunt. 

XXXIII. Servavit in proelio patrem Scipio et prae- J 

textatus in hostes equum concitavit: parum est, quod ut 
perveniret ad patrem, tot pericula maximos duces cum 
maxime prementia contempsit, tot obpositas difficultates, 
quod ad primam pugnam exiturus tiro per veteranorum 

2 corpora cucurrit, quod annos suos transsilivit. Adice ut 
idem patrem reum defendat et conspirationi inimicorum 
potentium eripiat, ut alterum illi consulatum ac tertium 
aliosque honores etiam consularibus concupiscendos con- 
gerat, ut pauperi raptas belli iure opes tradat et, quod 
est militaribus viris speciosissimum, divitem illum spoliis 

3 etiam hostilibus faciat. Si adhuc parum est, adice ut 
provineias et extraordinaria imperia continuet. adice ut 
dirutis maximis urbibus Romani imperii sine aemulo ad 
ortus occasusque venturi defensor et conditor maiorem 
nobilitatem nobili viro adiciat, dici Scipionis patrem: [an] 
dubium est, quin generandi volgare beneficium vicerit 
eximia pietas et virtus ipsi urbi nescio utrum maius prae- 

4sidium adferens an decus? Deinde, si hoc parum est, 
finge aliquem tormenta patris discussisse, finge in se 
transtulisse. Licet tibi in quantum velis extendere bene- 
ficia filii, cum paternum munus et simplex sit et facile, 
et danti voluptarium, quod necesse est ille mullis dederit, 
etiam quibus dedisse se nescit, in quo consortem habet, 
in quo spectavit legem patriam, praemia patrum, domus 
ac familiae perpetuitatem, omnia potius quam eum, cui 

dabat. Quid si quis sapientiam consecutus hanc patri 
tradiderit, etiamnune disputabimus an maius aliquid de- 
derit quam acceperat, cum vitam beatam patri reddide- 
rit, acceperit tantum vitam? 

1 XXXIV. „Sed patris, inquit, beneficium est quiequid 
praestare illi potes.“ Et praeceptoris mei, quod institu- 
tis liberalibus profeci. ipsos tamen, qui tradiderunt illa, 
iranscendimus, utique eos, qui prima elementa docue- 
runt, et quamvis sine illis nemo quicquam adsequi pos- 
set, non tamen quantumcumque quis adsecutus est, infra 
illos est. Multum inter prima ac maxima interest. nec 
ideo prima maximorum instar sunt, quia sine primis 
maxima esse non possunt. 

XXXV. Iam tempus est quaedam ex nostra, ut ita 1 
dicam, moneta proferri. Qui id beneficium dedit, quo 
est aliquid melius, potest vinci. pater dedit filio vitam. 
est autem aliquid vita melius: ita pater vinci potest, quia 
dedit beneficium, quo est aliquid melius. Etiamnunce qui 2 
dedit alicui vitam, si semel et iterum liberatus est mortis 
periculo, maius accepit beneficium quam dedit. pater 
autem vitam dedit: potest ergo, si saepius periculo mor- 
tis liberatus a filio fuerit, maius beneficium accipere quam 
dedit. Qui beneficium accipit, maius accipit, quo magis 3 
eo indiget. magis autem indiget vita, qui vivit, quam qui 
natus non est, ut qui ne indigere quidem omnino possit: 
maius ergo beneficium accipit paler, si vitam a filio ac- 
eipit, quam filius a patre, quod natus est. „Patris be- 4 
neficia vinci a filii beneficiis non possunt. quare? quia 
vitam accepit a patre: quam nisi accepisset, nulla dare 
beneficia potuisset." Hoc commune est patri cum omni- 
bus, qui vitam alicui dederunt. non potuissent enim re- 
ferre graliam, nisi vitam accepissent: ergo nee medico 
in maius gratia referri potest. solet enim medicus vitam 
dare. nec nautae, si naufragum sustulit. atqui et horum 
et aliorum, qui aliquo modo nobis vitam dederunt, be- 
neficia vinci possunt: ergo et patrum possunt. Si quis 5 
mihi beneficium dedit, quod multorum beneficiis ad- 
iuvandum esset, ego autem illi beneficium dedi id[ern], 
quod nullius egeret adiutorio, maius dedi quam accepi. 
pater filio vitam dedit perituram, nisi multa accessissent 
quae illam tuerentur. filius patri si dedit vitam, dedit 
eam, quae nullius desideraret auxilium in hoc, ut per- 
maneret: ergo maius beneficium accepit a filio pater, qui 
vitam accepit, quam ipse illi dedit. 

XXXVI. Haec non destruunt parentum venerationem 1 
nec deteriores illis liberos faciunt, immo etiam meliores: 
natura enim gloriosa virtus est et anteire priores cupit. 
Alacrior erit pietas, si ad reddenda beneficia cum vin- 
cendi spe venerit. Ipsis patribus id volentibus laetisque 
contigerit, quoniam pleraque sunt, in quibus nostro bono 
vineimur. Unde certamen tam optabile? unde tantam fe- 2 

licitatem parentibus, ut fateantur [se] ipsos liberorum be- 
neficiis inpares? nisi hoc ita iudicamus, excusationem 
damus liberis et illos segniores ad referendam gratiam 
facimus, quibus stimulos adicere debemus et dicere: 
hoc agite, optimi iuvenes. proposita est inter parentes 
ac liberos honesta contentio, dederint maiora an recepe- 

8rint. Non ideo vicerunt, quia occupaverunt. sumite modo 
animum qualem decet et deficere nolite: vincetis optan- 
tes. nec desunt tam pulchro certamini duces, qui ad si- 
milia vos cohortentur ac per vestigia sua ire ad victoriam 
saepe iam partam ex parentibus iubeant. 

1 XXXVII. Vicit Aeneas patrem, ipse eius in infantia 
leve tutumque gestamen, gravem senio per media ho- 
stium agmina et per cadentis circa se urbis ruinas ferens, 
cum conplexus sacra ac penates deos religiosus senex 
non simplici vadentem sarcina premeret. tulit illum per 
ignes, et (quid non pietas potest?) pertulit colendumque 

2iuter conditores Romani imperii posuit. Vicere Siculi 
iuvenes: cum Aetna maiore vi peragitata in urbes, in 
agros, in magnam insulae partem effudisset incendium, 
vexerunt parentes suos. discessisse creditum est ignes 
et utrimque flamma recedente limitem adapertum, per 
quem transcurrerent iuvenes dignissimi, qui magna tuto 

3auderent. Vicit Antigonus: qui cum ingenti proelio su- 
perasset hostem, praemium belli ad patrem transtulit et 
imperium illi Cypri tradidit. hoc est regnum, nolle re- 
4gnare, cum possis. Vicit patrem imperiosum quidem 
Manlius: qui cum ante ad tempus relegatus esset a patre 
ob adulescentiam brutam et hebetem, ad tribunum plebis, 
qui patri suo dixerat diem, venit petitoque tempore, quod 
ille dederat sperans fore proditorem parentis invisi, et 
bene meruisse se de iuvene credebat, cuius exilium pro 
gravissimo crimine inter alia Manlio obiciebat, nanctus 
adulescens secretum stringit occultatum sinu ferrum 
et, nisi iuras, inquit, (e diem patri remissurum, hoc 
te gladio íransfodiam. in tua potestate est, utro modo 
pater meus accusatorem non habeat. luravit tribunus, 
nec fefellit et causam actionis remissae concioni red- 

didit, Nulli alii licuit inpune tribunum in ordinem re- 
digere. 

XXXVIII. Alia ex aliis exempla sunt eorum, qui pa- 1 
rentes suos periculis eripuerunt, qui ex infimo ad summa 
protulerunt et e plebe acervoque ignobili numquam ta- 
cendos seculis dederunt. Nulla vi verbornm, nulla ingenii 2 
facultate exprimi potest, quantum opus sit, quam lauda- 
bile quamque numquam a memoria hominum exiturum, 
posse hoc dicere: , parentibus meis parui, cessi. imperio 
eorum, sive aequum sive iniquum ac durum fuit, obse- 
quentem submissumque me praebui. ad hoc unum con- 
tumax fui, ne beneficiis vincerer.* Certate, obsecro vos, 3 
et fessi quoque restituite aciem. Felices qui vicerint, fe- 
lices qui vineentur. Quid eo adulescente praeclarius, qui 
sibi ipsi dicere poterit (neque enim fas est alteri dicere): 
patrem meum beneficiis vici? Quid eo fortunatius sene, 
qui omnibus ubique praedicabit a filio suo se beneficiis 
victum? Quid autem est felicius quam ibi cedere? 

I. Ex omnibus quae tractavimus, Aebuti Liberalis, 1 
potest videri nihil tam necessarium aut magis, ut ait Sal- 
lustius, cum cura dicendum quam quod in manibus est: 
an beneficium dare et invicem gratiam re- 
ferre per se res expetendae sint. Inveniuntur 2 
qui honesta in mercedem colant quibusque non placeat 
virtus gratuita: quae nihil habet in se magnificum, si 
quiequam venale. Quid enim est turpius quam aliquem 
eonputare, quanti vir bonus sit, eum virtus nec lucrum 

invitet nec absterreat damno adeoque neminem spe ac 
pollieitatione corrumpat, ut contra inpendere in se iubeat 
et saepius in ultro tributis sit? Calcatis utilitatibus ad il- 
lam eundum est, quocumque vocavit, quocumque misit, 
sine respectu rei familiaris. interdum etiam sine ulla san- 
guinis sui parsimonia vadendum nec umquam imperium 

8eius detractandum. „Quid consequar, inquit, si hoc 
fortiter, si hoc grate fecero?* Quod feceris: nihil tibi 
extra promittitur. si quid forte obvenerit commodi, inter 
accessiones numerabis. rerum honestarum pretium in 
ipsis est. Si honestum per se expetendum est, benefi- 
cium autem honestum est, non potest alia eius condicio 
esse, cum eadem natura sit. Per se autem expetendum 
esse honestum saepe et abunde probatum est. 

1 Il. In hac parte nobis pugna est cum Epi- 
cureorum delicata et umbratica turba in con- 
vivio suo philosophantium. apud quos virtus vo- 
luptatum ministra est: illis paret, illis deservit, 

2illas supra se videt. „Non est, inquis, voluptas sine vir- 
tute.“ Sed quare ante virtutem est? De ordine putas 
disputationem esse? de re tota et de potestate eius ambi- 
gitur. non est virtus, si sequi potest. primae partes 
eius sunt: ducere debet, imperare, summo loco stare: 

5 tu illam iubes signum petere. , Quid, inquit, tua refert? 
et ego sine virlute nego beatam vitam posse constare. 
Ipsam voluptatem quam sequor, cui me emancipavi, re- 
mota illa inprobo et damno.* De hoc uno disputatur, 
utrum virtus summi boni eausa sit an ipsa summum bo- 
num. Ut hoc unum quaeratur, ordinis tantum existimas 
mutationem? ista vero confusio est et manifesta caecitas 

4 primis postrema praeferre. Non indignor, quod post vo- 
luptatem ponitur virtus, sed quod omnino eum voluptate 
conferatur contemptrix eius et hostis et longissime ab illa 
resiliens, labori ac dolori familiarior, virilibus incommo- 
dis, quam isti effeminato bono. 

1 EIL Inserenda haec, mi Liberalis, fuerunt, quia be- 
neficium, de quo nune agitur, dare virtutis est et tur- 
pissimum id causa ullius alterius rei dare, quam ut datum 

sit. Nam si recipiendi spe tribueremus, locupletissimo 
cuique, non dignissimo daremus. nunc vero diviti inpor- 
tuno pauperem praeferamus. non est beneficium quod ad 
fortunam spectat. Praeterea, si ut prodessemus sola nos 2 
invitaret utilitas, minime beneficia distribuere deberent, 
qui facillime possent, locupletes et potentes et reges 
aliena ope non indigentes. di vero tot munera, 
quae sine intermissione diebus ac noctibus 
fundunt, non darent. in omnia enim illis natura sua 
sufficit plenosque et tutos et inviolabiles praestat: nulli 
ergo benefieium dabunt, si una dandi causa est se in- 
tueri ac suum commodum. Istud non beneficium, sed 3 
fenus est, circumspicere non ubi optime ponas, sed ubi 
quaestuosissime habeas, unde facillime tollas. quod cum 
longe a dis remotum sit, sequitur uli liberales sint: nam 
si una beneficii dandi causa sit dantis utilitas (nulla au- 
iem ex nobis utilitas deo speranda est), nulla deo dandi 
beneficii causa est. 

IV. Scio quid hoc loco respondeatur: „itaque non 1 
dat deus beneficia, sed securus el neglegens nostri, aver- 
sus a mundo aliud agit aut, quae maxima Epicuro felici- 
tas videtur, nihil agit nec magis illum beneficia quam in- 
iuriae tangunt.“ Hoc qui dieit non exaudit precantium 2 
voces et undique sublatis in coelum manibus vota facien- 
tium privata ac publica. quod profecto non fieret nec in 
hunc furorem omnes mortales consensissent adloquendi 
surda numina et inefficaces deos, nisi nossemus illorum 
beneficia nunc oblata ultro, nunc orantibus data, magna, 
tempestiva, ingentes minas inlerventu suo solventia. Quis 3 
est autem tam miser, tam neglectus, quis tam duro fato 
et in poenam genitus, ut non tantam deorum munificen- 
tiam senserit? lpsos illos conplorantes sortem suam et 
querulos cireumspice: invenies non ex toto beneficiorum 
coelestium expertes, neminem esse, ad quem non aliquid 
exillo benignissimo fonte manaverit. Parum est autem 
id, quod nascentibus ex aequo distribuitun? ut quae se- 
quuntur inaequali dispensata mensura transeamus, parum 
dedit natura, cum se dedit? 

1i V. „Non dat deus beneficia.“ Unde ergo ista 
quae possides? quae das? quae negas? quae servas? 
quae rapis? unde haec innumerabilia oculos, aures, ani- 
mum mulcentia? unde illa quoque luxuriam instruens 
copia? neque enim necessitatibus tantummodo nostris 

2 provisum est: usque in delicias amamur. Tot arbusta 
non uno modo frugifera, tot herbae salutares, tot varie- 
tates ciborum per totum annum digestae, ut inerti quo- 
que fortuita terrae alimenta praeberent. lam animalia 
omnis generis, alia in sicco solidoque, alia in humido 
nascenlia, alia per sublime dimissa, ut omnis rerum na- 

8 turae pars tributum aliquod nobis conferret. Flumina haec 
amoenissimis flexibus campos cingentia, illa praebitura 
in commercia viam vasto et navigabili cursu vadentia, ex 
quibus quaedam statis diebus mirabile incrementum tra- 
hunt, ut arida et ferventi subiecta coelo loca subita vis 
aestivi torrentis inriget. Quid medieatorum torrentium 
venae? quid in ipsis litoribus aquarum calentium exun- 
datio ? 

Te, Lari maxime, teque, 
fluctibus et fremitu adsurgens Benace marino. 

1 VI. Si pauca quis tibi donasset iugera, accepisse te 
diceres beneficium: inmensa terrarum late patentium spa- 
tia negas esse beneficium? Si pecuniam tibi aliquis do- 
naverit et aream tuam, quoniam id tibi magnum videtur, 
inpleverit, beneficium vocabis: tot metalla defodit, tot 
flumina emisit terra, super quam decurrunt solidum aurum 
vehentia. argenti, aeris, ferri inmane pondus omnibus 
locis obrutum, cuius investigandi tibi facultatem dedit ac 
latentium divitiarum in summa terra signa disposuit: ne- 

2gas te accepisse beneficium? Si domus tibi donetur, in 
qua marmoris aliquid resplendeat et tectum nitidius auro 
aut coloribus sparsum, non mediocre munus vocabis: 
ingens tibi domicilium sine ullo incendii aut ruinae metu 
struxit, in quo vides non tenues crustas et ipsa qua se- 
cantur lamina graciliores, sed integras lapidis pretiosis- 
simi moles, sed totas variae distinctaeque materiae, cu- 
ius tu parvula frusta miraris, tectum vero aliter nocte, 

aliter interdiu fulgens: negas te ullum munus accepisse? 
Et cum ista, quae habes, magno aestimes, quod est in- 3 
grati hominis, nulli debere te iudicas? Unde tibi istum 
quem trahis spiritum? unde istam, per quam actus vitae 
tuaedisponis atque ordinas, lucem? unde sanguinem, cu- 
ius cursu vitalis continetur calor? unde ista palatum tuum 
saporibus exquisitis ultra satietatem lacessentia? unde 
haec inritamenta iam lassae voluptatis? unde ista quies, 
in qua putrescis ac marces? Nonne, si gratus es, dices: 4 
Deus nobis haec otia fecit. 

Namque erit ille mihi semper deus, illius aram 

Saepe tener nostris ab ovilibus inbuet agnus. 

Ille meas errare boves, ut cernis, et ipsum 

Ludere quae vellem calamo permisit agresti. 
lle deus est non qui paucas boves, sed qui per totum 5 
orbem armenta dimisit, qui gregibus ubique passim va- 
gantibus pabulum praestat, qui pascua hibernis aestiva 
substituit, qui non calamo tantum cantare et agreste at- 
que inconditum carmen ad aliquam tamen observationem 
modulari docuit, sed tot artes, tot vocum varietates, tot 
sonos, alios spiritu nostro, alios externo cantus edituros 
commentus est. Neque enim nostra ista quae invenimus 6 
dixeris, non magis, quam quod erescimus, quam quod 
ad constitutum temporum sua corpori officia respondent: 
nunc puerilium dentium lapsus, nunc ad surgentem iam 
aetatem et in robustiorem gradum transeuntem pubertas 
et ultimus ille dens surgenti iuventae terminum ponens. 
Insita sunt nobis omnium aetatum omniumque artium se- 
mina magisterque ex occulto deus producit ingenia. 

VII. , Natura, inquit, haec mihi praestat.“ Non in- 1 
tellegis te, cum hoc dicis, mutare nomen deo? quid enim 
aliud est natura quam deus et divina ratio toti mundo 
partibusque eius inserta? Quotiens voles, tibi licet ali- 
ter hunc auctorem rerum nostrarum conpellare: et lovem 
illum optimum ac maximum rite dices et tonantem et sta- 
torem. qui non, ut historici tradiderunt, ex eo quod 
post votum susceptum acies Romanorum fugientium ste- 
tit, sed quod stant beneficio eius omnia, stator stabilitor- 

2 queest. Hunc eumdem et fatum si dixeris, non mentieris. 
nam cum fatum nihil aliud sit quam series inplexa cau- 
sarum, ille est prima omnium causa, ex qua ceterae pen- 
dent. Quaecumque voles illi nomina proprie aptabis vim 
aliquam effectumque coelestium rerum continentia: tot 
adpellationes eius possunt esse quot munera. 

1 VII. Hunc et Liberum patrem et Herculem ac Mer- 
eurium nostri putant. Liberum patrem, quia omnium 
parens sit, quod primum inventa seminum vis est* * con- 
sulturà per voluptatem. Herculem, quia vis eius invicta 
Sit, quandoque lassata fuerit operibus editis, in ignem 

2recessura. Mercurium, quia ratio penes illum est nume 
rusque et ordo et scientia. Quocumque te flexeris, ibi 
illum videbis occurrentem tibi. nihil ab illo vacat: opus 
suum ipse inplet. Ergo nihil agis, ingratissime morta- 
lium, qui te negas deo debere, sed naturae: quia nec 
natura sine deo est nec deus sine natura, sed idem est 

8utrumque, [nec] distat officio. Si, quod a Seneca acce- 
pisses, Annaeo te debere diceres vel Lucio, non credi- 
torem muiares, sed nomen, quoniam sive praenomen 
eius sive nomen dixisses sive cognomen, idem tamen ille 
esset: sic nunc naturam voca, fatum, fortunam, omnia 
eiusdem dei nomina sunt varie utentis sua potestate. Et 
iustitia, probitas, prudentia, fortitudo, frugalitas unius 
animi bona sunt: quiequid horum tibi placuit, animus 
placet. 

1 IX. Sed ne aliam disputationem ex obliquo habeam, 
plurima beneficia ac maxima in nos deus confert sine spe 
recipiendi, quoniam nec ille collato eget nec nos ei quic- 
quam conferre possumus: ergo beneficium per se expe- 
tenda res est. una spectatur in eo accipientis utilitas. ad 

2 hanc accedamus sepositis commodis nostris. ,,Dicitis, in- 
quit, diligenter eligendos quibus beneficia demus, quia 
ne agricolae quidem semina arenis commitiant. quod si 
verum est, nostram utilitatein in beneficiis dandis sequi- 
mur, quemadmodum in arando serendoque: neque enim 
serere per se res expetenda est. Praeterea quaeritis, cui 
detis beneficium: quod non esset faciendum, si per se 

beneficium dare expetenda res esset. alioqui enim quo- 
eumque loco et quocumque modo daretur, beneficium 3 
erat.“ Honestum propter nullam aliam causam quam 
propter ipsum sequimur. tamen etiamsi nihil aliud se- 
quendum est, quaerimus quid faciamus et quando et quem- 
admodum: per haec enim constat. Itaque cum eligo 
eui dem beneficium, id ago ut quandoque beneficium sit: 
quia si turpi datur, nec honestum esse potest nec bene- 
ficium. 

X. Depositum reddere per se res expetenda est, non 1 
tamen semper reddam, nec quolibet loco nec quolibet 
tempore. aliquando nihil interest utrum infitier an palam 
reddam: intuebor utilitatem eius, cui redditurus sum et 
nociturum illi depositum negabo. Idem in beneficio fa- 2 
ciam: videbo quando dein, cui dem, quemadmodum, 
quare. nihil enim sine ratione faciendum est. non est 
autem beneficium nisi quod ratione datur, quoniam ratio 
omnis honesti comes est. Quam saepe hominum dona- 3 
tionem suam inconsultam obiurgantium hanc exaudimus 
vocem: „mallem perdidisse quam illi dedisse?“ Turpis- 
simum genus damni est inconsulta donatio multoque gra- 
vius male dedisse beneficium quam non recepisse. aliena 
enim eulpa est, quod non recepimus: quod cui daremus 
non elegimus, nostra In electione nihil minus quam hoc 4 
quod tu existimas spectabo, a quo recepturus sim. eligo 
enim eum, qui gratus, non qui redditurus sit: saepe 
autem et non redditurus gratus est et ingratus qui reddi- 
dit. Ad animum tendit aestimatio mea. ideo loeupletem, 
sed indignum praeteribo: pauperi viro bono dabo. erit 
enim in summa inopia gratus et cum omnia illi deerunt, 
supererit animus. 

XI. Non lucrum ex beneficio capto, non voluptatem, 1 
non gloriam. uni placere contentus in hoc dabo, ut quod 
oportet faciam. quod oportet autem non est sine ele- 
ctione: quae qualis futura sit interrogas? Eligam virum 
integrum, simplicem, memorem, gratum, alieni absti- 
nentem, sui non avare tenacem, benevolum. hunc ego 
eum elegero, licet nihil illi fortuna tribuat, ex quo re- 

2 ferre gratiam possit, ex sententia res gesta erit. Si uti- 
litas me et sordida conputatio liberalem facit, si nulli 
prosum, nisi ut invicem ille mihi prosit, non dabo be- 
neficium proficiscenti in diversas longinquasque regio- 
nes, abfuturo semper. non dabo sic adfecto, ut spes ei 
nulla sit convalescendi. non dabo ipse deficiens, non 

3 enim habeo recipiendi tempus. Atqui ut scias rem per 
se expetendam esse benefacere, advenis modo in no- 
strum delatis portum et statim abituris succurrimus. igno- 
to naufrago navem, qua revehatur, et damus et struimus. 
discedit ille vix satis noto salutis auctore et numquam 
amplius in conspectum nostrum reversurus debitores 
nobis deos delegat precalurque, illi pro se gratiam red- 
dant: interim nos iuvat sterilis beneficii conscientia. 

4 Quid cum in ipso vitae fine constitimus, cum testamen- 
tum ordinamus, non beneficia nihil nobis profutura di- 
vidimus? quantum temporis consumitur, quamdiu se- 
creto agitur, quantum et quibus demus? quid enim in- 

5 terest, quibus demus a nullo recepturi? Atqui numquam 
diligentius damus, numquam magis iudicia nostra tor- 
quemus, quam ubi remotis utilitatibus solum ante ocu- 
los honestum stetit, tamdiu officiorum mali iudices, 
quamdiu illa depravat spes ac metus et inertissimum vi- 
tium, voluptas: ubi mors interclusit omnia et ad feren- 
dam sententiam incorruptum iudicem misit, quaerimus 
dignissimos, quibus nostra tradamus nec quicquam cura 
sanctiore conponimus quam quod ad nos non pertinet. 

6 Ac mehercule tune magna voluptas subit cogitantem: 
hune ego locupletiorem faciam et huius dignitati adiectis 
opibus aliquid splendoris adfundam. Si non damus be- 
neficia nisi recepturi, intestatis moriendum sit. 

1 XII. ,,Dicitis, inquit, beneficium creditum insolubile 
esse: creditum autem non est res per se expetenda.“ 
Cum creditum dicimus, imagine et translatione utimur. 
sie enim et legem scimus iusti iniustique regulam esse: 
et regula non est res per se expetenda. ad haec verba 
demonstrandae rei causa descendimus: cum dico credi- 
tum, intellegitur tamquam creditum. vis scire? adicio 

insolubile, cum creditum nullum non solvi aut possit aut 
debeat. Adeo beneficium utilitatis causa dandum non 2 
est, ut saepe, quemadmodum dixi, eum damno aut pe- 
rieulo dandum sit. Sic latronibus cireumventum defendo, 
ut tuto transire permittatur. reum gratia laborantem tu- 
eor et hominum potentium factionem in me converto, 
quas illi detraxero sordes, sub accusatoribus isdem for- 
tasse sumpturus, cum abire in partem alteram possim 
et securus spectare aliena certamina. spondeo pro iudi- 3 
cato et suspensis amici bonis libellum deicio creditori- 
bus eius me obligaturus. ut possim servare proscriptum, 
ipse proscriptionis periculum adeo. Nemo Tusculanum 
aut Tiburtinum paraturus salubritatis causa et aestivi se- 
cessus quoto annuo empturus sit disputat: cum emerit, 
tuendum est. Eadem in beneficio ratio est. nam eum 4 
Interrogaveris, quid reddat, respondebo: bonam con- 
scientiam. Quid reddat beneficium? dic tu mihi, quid 
reddat iustitia, quid innocentia, quid magnitudo animi, 
quid pudicitia, quid temperantia, si quicquam praeter 
ipsas, £psas non petis. In quid mundus vices suas ab- 5 
solvit? in quid sol diem extendit et contrahit? omnia 
ista beneficia sunt. fiunt enim nobis profutura. Quomodo 
mundi officium est cireumagere rerum ordinem, quomo- 
do solis, loca mutare ex quibus oriatur, in quae cedat, 
et haec salutaria nobis facere sine praemio: ita viri off- 
cium est inter alia et beneficium dare. Quare ergo dat? 
ne non det, ne occasionem benefaciendi perdat. 

XIII Vobis voluptas est inertis otii, facere corpu- 1 
sculum et securitatem sopitis simillimam adpetere et sub 
densa umbra latitare tenerrimisque cogitationibus, quas 
tranquillitatem vocatis, animi marcentis oblectare torpo- 
rem et cibis potionibusque intra hortorum latebram cor- 
pora ignavia pallentia saginare: nobis voluptas est dare 2 
beneficia vel laboriosa, dum aliorum labores levent, vel 
periculosa, dum alios periculis extrahant, vel rationes 
nostras adgravatura, dum aliorum necessitates et angu- 
stias laxent. Quid mea interest an recipiam beneficia? 3 
etiam cum recepero, danda sunt. Beneficium eius com- 

5* 

modum spectat, cui praestatur, non nostrum: alioquin 
nobis illud damus. itaque multa, quae summam utilita- 
tem aliis adferunt, pretio gratiam perdunt. Mercator ur- 
bibus prodest, medicus aegris, mango venalibus. sed 
omnes isti, quia ad alienum commodum pro suo veni- 
unt, non obligant eos, quibus prosunt. Non est benefi- 
cium, quod in quaestum mittitur. Hoc dabo et hoc re- 
cipiam: auctio est. 

1 XIV. Non dicam pudicam, quae amatorem ut incen-. 
deret repulit, quae aut legem aut virum timuit, ut ait 
Ovidius: 

Quae, quia non licuit, non dedit, illa dedit. 
Non inmerito in numerum peccantium refertur, quae pu- 
dicitiam timori praestitit, non sibi. Eodem modo qui 

2 beneficium ut reciperet dedit, non dedit. Ergo et nos 
beneficium damus animalibus, quae aut usui aut alimen- 
to futura nutrimus? beneficium damus arbustis, quae co- 
limus, ne siccitate aut inmoli et neglecti soli duritia la- 
borent? Nemo ad agrum colendum ex aequo et bone 
venit nec ad ullam rem, cuius extra ipsam fructus est 

3 Ad beneficium dandum non adducit cogitatio avara nec 
sordida, sed humana, liberalis, cupiens dare etiam cum 
dederit et augere novis ae recentibus vetera, unum ha- 
bens propositum, quanto ei cui praestat bono futura sit: 
alioquin humile est, sine laude, sine gloria prodesse, 

4 quia expedit. Quid magnifici est se amare, sibi parcere, 
Sibi acquirere? ab omnibus istis vera beneficii dandi cu- 
pido avocat, ad detrimentum iniecta manu trahit et utili- 
tates relinquit ipso benefaciendi opere laetissima. 

1 XV. Numquid dubium est, quin contraria sit bene- 
ficio iniuria? Quomodo iniuriam facere per se vitanda 
ac fugienda res est, sic beneficium dare per se expe- 
tenda. Ilie [ni] turpitudo contra omnia praemia in sce- 
lus hortantia valet: ad hoc invitat honesti per se efficax 

9 species. Non mentiar, si dixero neminem non amare be- 
neficia sua, neminem non ita conpositum animo, ut li- 
beniius eum videat, in quem multa congessit, cui non 
causa sit iterum dandi beneficii semel dedisse. quod 

non accideret, nisi nos ipsa delectarent beneficia. Quam 3 
saepe dicentem audias : „non sustineo illum deserere, cui 
aedi vitam, quem periculo eripui. rogat me ut causam 
suam contra homines gratiosos agam. nolo: sed quid 
faciam? iam illi semel iterumque adfui." Non vides in- 
esse isti rei maximam quamdam vim, quae nos dare be- 
ficia cogit? primum quia oportet, deinde quia dedimus. 
Cui initio ratio non fuisset praestandi aliquid, ei prae- 4 
stamus ob hoc, quia praestitimus. adeoque ad beneficia 
nos non inpellit utilitas, ut et inutilia tueri ac fovere per- 
severemus sola beneficii caritate, cui etiam infeliciter 
nato indulgere tam naturale quam liberis parvis. 

XVI. lidem isti gratiam referre ipsos fa-1 
tentur, non quia honestum est, sed quia utile. 
quod non esse ita minore opera probandum 
est, quia quibus argumentis collegimus be- 
neficium dare per se rem expetendam esse, 
isdem etiam hoc colligimus. Fixum est illud, a3 
quo in cetera probationes nostrae exeunt, honestum ob 
nullam aliam causam, quam quia honestum sit, «coli. 
Quis ergo controversiam facere audebit, an gratum esse 
honestum sit? quis non ingratum detestetur, hominem 
sibi ipsi inutilem? Quid autem? eum tibi narratur adver- 
sus summa beneficia amici sui ingratus esse, quomodo 
id fecerit? utrum tamquam rem turpem fecerit an tam- 
quam rem utilem sibi et profuturam omiserit? puto, ne 
quam hominem existimas, cui poena, non eui curatore. 
opus sit. quod non accideret, nisi gratum esse per se 
expetendum honestumque esset. Alia fortasse minus di- 3 
gnitatem suam praeferunt et an sint honesta interprete 
egent: hoc expositum est pulchriusque, quam ut splendor 
eius dubie ac parum luceat. Quid tam laudabile, quid 
tam aequaliter in omnium animos receptum quam referre 
bene meritis gratiam? 

XVII Ad hoc, dic mihi, quae causa nos perducit? 1 
lucrum? quod qui non contemnit, ingratus est. ambitio? 
et quae iactatio est solvisse quod debebas? metus? nul- 
lus ingrato: huic enim uni rei non posuimus legem, tam- 

quam satis natura cavisset, quomodo nulla lex amare 
parentes, indulgere liberis iubet. supervacuum est enim, 
2in quod imus, inpelli. Quemadmodum nemo in amorem 
sui cohortandus est, quem adeo dum nascitur trahit, ita 
ne ad hoc quidem, ut honesta per se petat: placent suapte 
natura adeoque gratiosa virtus est, ut insitum sit etiam 
malis probare meliora. Quis est qui non beneficus videri 
velit? qui non inter scelera et iniurias opinionem boni- 
tatis adfectet ? qui non ipsis quae, inpotentissime fecit, 
speciem aliquam induat recti velitque etiam his videri be- 

8 neficium dedisse, quos laesit? Gratias itaque agi sibi ab 
his, quos adflixere, patiuntur bonosque se ac liberales fin- 
gunt, quia praestare non possunt. quod non facerent, 
nisi illos honesti et per se expetendi amor cogeret mo- 
ribus suis opinionem contrariam quaerere et nequitiam 
abdere, cuius fructus concupiscitur, ipsa vero odio pu- 
dorique est. nec quisquam tantum a naturali lege descivit 

4et hominem exuit, ut animi causa malus sit. Dic enim 
cuilibet ex istis, qui rapto vivunt, an ad illa, quae la- 
trociniis et furtis consequuntur, malint ratione bona per- 
venire? optabit ille, cui grassari et transeuntes percutere 
quaestus est, potius illa invenire quam eripere: nemi- 
nem reperies, qui non nequitiae praemiis sine nequitia 
frui malit. Maximum hoc habemus naturae meritum, quod 
virtus in omnium animos lumen suum permittit: etiam 
qui non sequuntur illam, vident. 

1 XVIII. Ut scias per se expetendam esse grati animi 
adfectionem, per se fugienda res est ingratum 
esse, quoniam nihil aeque concordiam humani generis 
dissociat ac distrahit quam hoc vitium. nam quo alio tuti 
sumus, quam quod mutuis iuvamur officiis? hoc uno in- 
structior vita contraque incursiones subitas muniltior est, 

2 beneficiorum commercio. Fac nos singulos: quid sumus? 
praeda animalium et victimae ac bellissimus et facillimus 
sanguis. Quoniam ceteris animalibus in tutelam sui satis 
virium est, quaecumque vaga nascebantur et actura vitam 
segregem, armata sunt: hominem nbecillitas coniungit, 
non unguium vis, non dentium terribilem ceteris fecit: 

nudum et infirmum societas munit. Duas (deus] res de- 
dit, quae illum obnoxium validissimum facerent, ratio- 
nem et societatem: ilaque qui par esse nulli posset, si 
seduceretur, rerum potitur. Societas illi dominium omni- 3 
um animalium dedit. societas terris genitum in alienae 
naturae transmisit imperium et dominari etiam in mari 
iussit. haec morborum inpetus arcuit, senectuti admini- 
cula prospexit, solatia contra dolores dedit. haec fortes 
nos facit, quod licet contra fortunam advocare. Hanc +4 
societatem tolle et unitatem generis humani, qua vita su- 
stinetur, scindes. tolletur autem, si efficis, ut ingratus 
animus non per se vitandus sit, sed quia aliquid illi ti- 
mendum est. quam multi enim sunt, quibus ingratis esse 
tutolicet? Denique ingratum voco quisquis metu gratus est. 

XIX. Deos nemo sanus timet. furor est enim metuere 1 
salutaria nec quisquam amat quos timet. Tu denique, 
Epicure, deum inermem facis, omnia illi tela, omnem 
detraxisti potentiam et, ne cuiquam metuendus esset, 
proiecisti illum extra metum. Hunc igitur inseptum in- 3 
genti quidem et inexplicabili muro divisumque a contactu 
et a conspectu mortalium non habes quare verearis: nulla- 
ibi nec tribuendi nec nocendi materia est. in medio inter- 
vallo huius et alterius coeli desertus sine animali, sine 
homine, sine re ruinas mundorum supra se circaque se 
cadentium evitat non exaudiens vota nec nostri curiosus. 
Atqui hune vis videri colere non aliter quam parentem 3 
grato, ut opinor, animo: aut si non vis videri gratus, 
quia nullum habes illius beneficium, sed te atomi et istae 
micae tuae forte ac temere conglobaverunt, cur colis? 
„Propter maiestatem, inquis, eius eximiam singularem- 4 
que naturam.“ Ut concedam tibi: nempe hoc facis nullo 
pretio inductus, nulla spe. est ergo aliquid per se expe- 
tendum, cuius te ipsa dignitas ducit: id est honestum. 
Quid est autem honestius quam gratum esse? huius vir- 
tutis materia tam late patet quam vita. 

XX. „Sed inest, inquit, huic bono etiam utilitas ali- 1 
qua.* Cui enim virtuti non inest? sed id propter se ex- 
peti dicitar, quod, quamvis habeat aliqua extra commo- 

da, sepositis quoque illis ac remotis placet. Prodest 
2gratum esse: ero tamen gratus, etiamsi nocet. Gratus 
[est:] quid sequitur? ut haec res illi alios amicos, alia 
beneficia conciliet? quid ergo, si quis sibi offensas con- 
citaturus est? si quis intellegit, adeo per hoc se nihil 
consecuturum, ut multa etiam ex reposito acquisitoque 

3 perdenda sint? non libens in detrimenta descendit? In- 
gralus est, qui in referenda gratia secundum datum videt, 
qui sperat cum reddit. ingratum voco, qui aegro adsedit, 
quia testamentum facturus est, cui de hereditate aut de 
legato vacat cogitare. faciat licet omnia, quae facere bo- 
nus amicus et memor officii debet, si animo eius obver- 
satur spes, si lucri captator est et hamum iacit: ut aves 
quae laceraltione corporum aluntur, lassa morbo pecora 
et casura e proximo speculantur, ita hic inminet morti et 
circa cadaver volat. 

1 XXI Gratus animus ipsa virtute propositi sui capitur. 
Vis scire hoc ita esse nec illum utilitate corrumpi? duo 
genera sunt grati hominis: dicitur gratus, qui aliquid pro 
eo, quod acceperat, reddit. hic fortasse ostentare se potest. 

2 habet quod iactet, quod proferat. Dicitur gratus, qui bono 
animo accepit beneficium, bono debet. hic intra consci- 
entiam clusus est. quae illi contingere potest utilitas ex 
adfectu latenti? atque hic, etiamsi ultra facere nil pot- 
est, gratus est: amat, debet, referre gratiam cupit. 

3 quicquid ultra desideras, non ipsi deest. Artifex est etiam 
cui ad exercendam artem instrumenta non suppetunt. nec 
minus canendi peritus, cuius vocem exaudiri fremitus 
obstrepentium non sinit. Volo referre gratiam: post hoc 
aliquid superest mihi, non ut gratus, sed ut solutus sim. 
saepe enim et qui gratiam retulit, ingratus est et qui non 
retulit, gratus. nam ut omnium aliarum virtutum, ita huius 
ad animum tota aestimatio redit: hic si in officio est, 

4quicquid defuit, fortuna peccat. Quomodo est disertus 
etiam qui tacet, fortis etiam qui conpressis manibus vel 
etiam adligatis, quomodo gubernator etiam qui in sicco 
est, quia consummatae scientiae nihil deest, etiamsi 
quid obstat, quo minus se utatur: ita gratus est etiam qui 

vult tantum nec habet huius voluntatis suae ullum alium 
quam se testem, Immo amplius adiciam: est aliquando 5 
gratus etiam qui ingratus videtur, quem mala interpres 
opinio in contrarium tradidit. Hic quid aliud sequitur 
quam ipsam eonscientiam? quae etiam obruta delectat, 
quae concioni ac famae reclamat et in se omnia reponit, 
et cum ingentem ex altera parte turbam contra sentientium 
adspexit, non numerat suffragia, sed una sententia vin- 
eit. Si vero bonam fidem perfidiae supplieiis adfici videt, 6 
non descendit e fastigio, sed supra poenam suam eonsi- 
stit: „habeo, inquit, quod volui, quod petii: nec poeni- 
tet nec poenitebiL nec ulla iniquitate me eo fortuna per- 
ducet, ut hane vocem audiam: quid mihi volui? quid 
nune mihi prodest bona voluntas?* Prodest et in eculeo, 
prodest et in igne. qui si singulis membris admoveatur 
et paulatim vivum corpus cireumeat, licet ipsum cor 
plenum bona conscientia stillet: placebit illi ignis, per 
quem bona fides conlucebit. 

XXII. Nunc illud quoque argumentum quamvis di- j 
etum iam reducatur: quid est quare grati velimus esse, 
eum morimur? quare singulorum perpendamus officia? 
quare id agamus in omnem vitam nostram memoria de- 
currente, ne cuius officii videamur obliti? nihil iam su- 
perest, quo spes porrigatur, in illo tamen cardine positi 
abire e rebus humanis quam gratissimi volumus. Est vi- 2 
delieet magna in ipso opere merces rei et ad adlicien- 
das mentes hominum ingens honesti potentia, cuius pul- 
chritudo animos cireumfundil et delinitos admiratione 
luminis ac fulgoris sui rapit. At multa hoe commoda orj 3 
untur, et tutior (est] vila melioribus amorque et secun- 
dum bonorum iudicium aetasque securior, quam inno- 
centia, quam grata mens prosequitur. fuisset enim ini- 
quissima rerum natura, si hoc tantum bonum miserum 
et anceps et sterile fecisset: sed illud intuere, an ad 
istam virtutein, quae saepe tuto ac facile aditur, etiam 
per saxa et rupes et feris ac serpentibus obsessum iter 
fueris iturus. Non ideo per se non est expetendum, cui 4 
aliquid extra quoque emolumenti adhaeret: fere enim 

pulcherrima quaeque multis et adventiciis comitata sunt 
dotibus, sed illas trahunt, ipsa praecedunt. 

1 XXE. Num dubium est quin hoc humani generis 
domicilium circuitus solis ac lunae vicibus suis temperet ? 
quin alterius calore alantur corpora, terrae relaxentur, 
inmodici humores conprimantur, adligantis omnia hiemis 
tristitia frangatur: alterius tepore efficaci et penetrabili 
regatur maturitas frugum? quin ad huius cursum fecundi- 
tas humana respondeat? quin ille annum observabilem 
fecerit cireumactu suo, haec mensem minoribus se spatiis 

2 flectens? Ut tamen detrahas ista, non erat ipse sol ido- 
neum oculis spectaculum dignusque adorari, si tantum 
praeteriret? non erat digna suspectu luna, etiamsi otio- 
sum sidus transcurreret? Ipse mundus, quotiens per 
noctem ignes suos fudit et tantum stellarum innumerabi- 
lium refulsit, quem non intentum in se tenet? quis sibi 

3 illa tunc eum miratur prodesse cogitat? Adspice ista tanto 
superne coetu labentia, quemadmodum velocitatem suam 
sub specie stantis atque inmoti operis abscondant. Quan- 
tum ista nocte, quam tu in numerum ace discrimen die- 
rum observas, agitur? quanta rerum turba sub hoc si- 
lentio evolvitur? quantam fatorum seriem certus limes 

4 educit? Ista quae tu non aliter quam in decorem sparsa 
consideras, singula in opere sunt. nec enim est quod 
existimes septem sola discurrere, cetera haerere: pau- 
corum motus conprehendimus, innumerabiles vero lon- 
giusque a conspectu [nostro] seducti di eunt redeuntque, 
et ex his, qui oculos nostros patiuntur, plerique obscuro 
gradu pergunt et per occultum aguntur. 

XXIV. Quid ergo? non caperis tantae molis adspe- 
ctu, etiamsi te non tegat, non custodiat, non foveat ge- 
neretque ac spiritu suo riget? Quemadmodum haec eum 
primum usum habeant et necessaria vitaliaque sint, maie- 
slas tamen eorum totam mentem occupat: ita omnis illa 
virtus et in primis grati animi multum quidem praestat, 
sed non vult ob hoc diligi. amplius quiddam in se habet 
nec satis ab eo intellegitur, a quo inter utilia numeratur. 
2 Gratus est, quia expedit? ergo et quantum expedit? non 

recipit sordidum virtus amatorem: soluto ad illam sinu 
veniendum est. Ingratus hoc cogitat: ,, volebam gratiam 
referre, sed timeo inpensam, timeo periculum, vereor 
offensam. faciam potius quod expedit.“ Non potest ea- 
dem ratio et gratum facere et ingratum. ut diversa illo- 
rum opera, ila diversa inter se proposita sunt: ille ingra- 
tus est, quamvis non oporteat, quia expedit. hic gratus 
est, quamvis non expediat, quia oportet. 

XXV. Propositum est nobis secundum rerum natu- 
ram vivere et deorum exemplum sequi: di autem, quod- 
cumque faciunt, in eo quid praeter ipsam faciendi ra- 
tionem sequuntur? nisi forte illos existimas fructum ope- 
rum suorum ex fumo extorum et turis odore percipere. 
Vide quanta cotidie moliantur, quanta distribuant, quan- 
tis terras fructibus inpleant, quam opportunis et in 
omnes oras ferentibus ventis maria permoveant, quantis 
imbribus repente deiectis solum molliant venasque fon- 
tium arentes redintegrent et infuso per occulta nutrimento 
novent. Omnia ista sine mercede, sine ullo ad ipsos per- 

veniente commodo faciunt. Hoc nostra quoque ratio, si 3 


ab exemplari suo non aberrat, servet, ne ad res hone- 
stas conducta veniat. Pudeat ullum venale esse benefi- 
cium: gratuitos habemus deos. 

XXVI. „Si deos, inquit, imitaris, da et ingratis be- 
neficia: nam et sceleratis sol oritur et piratis patent ma- 
ria.“ Hoc loco interrogant, an vir bonus datu- 
rus sit beneficium ingrato, sciens ingratum 
esse. permitte mihi aliquid interloqui, ne interrogatione 


pæ 


insidiosa capiamur. Duos ex constitutione Stoica accipe 2 


ingratos: alter est ingratus, quia stultus est. stultus etiam 
malus est. quia malus est, nullo vitio caret: ergo et in- 
gratus est. Sic omnes malos dicimus, intemperantes, 
avaros, luxuriosos, malignos, non quia omnia ista singu- 
lis magna et nota vitia sunt, sed quia esse possunt: et 
sunt, etiamsi latent. Alter est ingratus, qui volgo dicilur, 
in hoc vitium natura propensus. llli ingrato, qui sic hae 
culpa non caret, quomodo nulla caret, dabit beneficium 
vir bonus: nulli enim dare poterit, si tales homines sub- 

"noverit, huic ingrato, qui beneficiorum fraudator est 
et in hanc partem procubuit animo, non magis dabit be- 
neficium quam [de] eoctori pecuniam credit aut deposi- 
tum committet ei, qui iam pluribus abnegavit. 

1 XXVII. Timidus dicitur aliquis, quia stultus est: et 
hoc malos sequitur, quos indiscreta et universa vitia cir- 
cumstant. dicitur timidus proprie natura etiam ad inanes 
sonos pavidus. Stultus omnia vitia habet, sed non in 
omnia natura pronus est: alius in avaritiam, alius in lu- 

2 xuriam, alius in petulantiam inclinatur. Itaque errant 
illi, qui interrogant Stoicos: quid ergo? Achilles timidus 
est? quid ergo? Aristides, cui iustitia nomen dedit, in- 
iustus est? quid ergo? et Fabius qui ,, cunctando resti- 
tuit rem“ temerarius est? quid ergo? Decius mortem ti- 
met? Mucius proditor est? Camillus desertor? Non hoc 
dicimus, sie omnia vitia esse in omnibus, quomodo in 
quibusdam singula eminent, sed malum ac stultum nullo 
vitio vacare. ne audacem quidem timoris absolvimus. ne 

3 prodigum quidem avaritia liberamus. Quomodo homo 
omnes sensus habet nec ideo tamen omnes homines aci- 
em habent Lynceo similem, sic qui stultus est, non tam 
acria et concitata habet omnia quam quidam quaedam. 
Omnia in omnibus vitia sunt, sed non omnia in singulis 
exstant: hunc natura ad avaritiam inpellit. hic vino, hie 
libidini deditus est aut, si nondum deditus, ita formatus, 

4 ut in hoc illum mores sui ferant. Itaque ut ad proposi- 
tum revertar, nemo non ingratus est qui malus. habet 
enim omnia nequitiae semina. tamen proprie ingra- 
tus adpellatur, qui ad hoc vitium vergit: huic 

$ergo beneficium non dabo. Quomodo male filiae 
suae consulit, qui illam contumelioso et saepe repudiato 
conlocavit. quomodo malus pater familiae habebitur , qui 
negotiorum gestorum damnato patrimonii sui curam man- 
daverit. quomodo dementissime testabitur, qui tutorem 
filio reliquerit pupillorum spoliatorem: sie pessime be- 
neficia dare dicetur, quicumque ingratos eligit, in quos 
peritura conferat, 

l XXVIII. „Di quoque, inquit, multa ingratis tribuunt.“ 

Sed illa bonis paraverunt: contingunt etiam ma is, quia 
separari non possunt. Satius est autem prodesse etiam 
malis propter bonos quam bonis deesse propler malos. 
Ita quae refers diem, solem, hiemis aestatisque cursus 
et media veris autumnique temperamenta, imbres et fon- 
tium haustus; ventorum statos flatus pro universis inve- 
nerunt: excerpere singulos non potuerunt. Rex honores 9 
dignis dat, congiarium el indignis: frumentum publicum 
tam fur quam periurus et adulter accipiunt et sine de- 
lectu morum quisquis incisus est. quicquid aliud est, 
quod tamquam civi, non tamquam bono datur, ex aequo 
boni ac mali ferunt. Deus quoque quaedam munera uni- 3 
verso humano generi dedit, a quibus excluditur nemo. 
nec enim poterat fieri ut ventus bonis viris secundus 
esset, contrarius malis: commune autem bonum erat pa- 
iere commercium maris et regnum humani generis rela- 
xari. nec poterat lex casuris imbribus dici, ne in malo- 
rum improborumque rura defluerent. Quaedam in medio 4 
ponuntur: tam bonis quam malis conduntur urbes. mo- 
numenta ingeniorum et ad indignos perventura publica- 
vit editio. medicina etiam sceleratis opem monstrat. con- 
positiones remediorum salutarium nemo subpressit, ne 
sanarentur indigni. In his exige censuram et personarum 5 
aestimationem, quae separatim tamquam digno dantur, 
non in his, quae promiscue turbam admittunt. multum 
enim refert, utrum aliquem non excludas an eligas. Ius 
et furi dieitur. pace eliam homieidae fruuntur. sua repe- 
iunt etiam qui aliena rapuerunt. percussores et domi 
ferrum exercentes murus ab hoste defendit. legum prae- 
sidio, qui plurimum in illas peccaverunt, proteguntur. 
Quaedam non poterant ceteris contingere, nisi universis 6 
darentur: non est itaque quod de istis disputes, ad quae 
publice invitati sumus. illud quod iudicio meo ad ali- 
quem pervenire debebit, ei, quem ingratum sciam, 
non dabo. 

XXIX. ,,Ergo, inquit, nec consilium deliberanti dabis 1 
ingrato nee aquam haurire permittes? nec viam erranti 
monsirabis ingrato? an haec quidem facies, sed nihil 


78 L. ANNAEI SENECAE 


donabis?“ Distinguam istud, certe temptabo distinguere. 

2 Beneficium est opera utilis, sed non omnis opera utilis 
beneficium est. quaedam enim tam exigua sunt, ut be- 
neficii nomen non oecupent. Duae res coire debent, quae 
beneficium efficiant: primum rei magnitudo. quaedam 
enim sunt infra huius nominis mensuram. .quis benefi- 
cium dixit quadram panis aut stipem aeris abiecti aut 
ignis accendendi factam potestatem? et interdum ista 
plus prosunt quam maxima: sed tamen vilitas sua illis, 
etiam ubi temporis necessitate facta sunt necessaria, de- 

3 trahit pretium Deinde hoc, quod potissimum est, oportet 
accedat, ut eius causa faciam, ad quem volam pervenire 
beneficium, dignumque eum iudicem et libens id tribuam 
percipiensque ex munere meo gaudium. quorum nihil est 
in istis, de quibus loquebamur. non enim tamquam di- 
gnis illa tribuimus, sed neglegenter tamquam parva, et 
non homini damus, sed humanitati. 

1 XXX. Aliquando daturum me etiamindignis 
quaedam non negaverim in honorem aliorum, 
sicut in petendis honoribus quosdam turpissimos nobili- 
tas industriis, sed novis praetulit non sine ratione: sacra 
est magnarum virtutum memoria et esse plures bonos 

2 iuvat, si gratia bonorum non cum ipsis cadat. Cicero- 
nem filium quae res consulem fecit nisi pater? Cinnam 
nuper quae res ad consulatum recepit ex hostium castris? 
quae Sextum Pompeium aliosque Pompeios nisi unius 
viri magnitudo tanta quondam, ut satis alte omnes suos 
etiam ruina eius adlolleret. Quid nuper Fabium Persi- 
cum euius osculum etiam inpudici devitabant, sacerdotem 
non in uno collegio fecit nisi Verrucosi et Allobrogici et 
illi trecenti, qui hostium incursioni pro republica unam 

8 domum obiecerant? Hoc debemus virtutibus, ut non 
praesentes solum illas, sed etiam ablatas e conspectu 
colamus: quomodo illae id egerunt, ut non in unam ae 
tatem prodessent, sed beneficia sua etiam post ipsas 

4 relinquerent, iia nos non una aetate grati sumus. Hic 
magnos viros genuit: dignus est beneficiis qualiscumque 
est, dignos dedit. Hic egregiis maioribus ortus est: qua- 

liscumque esi, sub umbra suorum lateat. Ut loca sor- 
dida repereussu solis inlustrantur, ita inertes maiorum 
suorum luce resplendeant. 

XXXI. Excusare hoe loco tibi, mi Liberalis, deos 1 
volo interdum enim solemus dicere: quid sibi voluit pro- 
videntia, quae Aridaeum regno inposuit? Illi putas hoc 
datum? patri eius datum est et fratri. Quare C. Caesa- 2 
rem orbi terrarum praefecit, hominem humani sanguinis 
avidissimum, quem non aliter fluere in conspectu suo 
iubebat, quam si ore excepturus esset? Quid ergo? tu 
hoc illi datum existimas? patri eius Germanico datum, 
avo proavoque et ante hos aliis non minus claris viris, 
etiamsi privati paresque aliis vitam exegerunt. Quid tu, 3 
cum Mamercum Scaurum consulem faceres, ignorabas 
ancillarum suarum illum menstruum ore hiante exceptare? 
numquid enim ipse dissimulabat? numquid purus videri 
volebat? Referam dictum eius in se, quod cireumferri 
memini et ipso praesente laudari. Pollioni Æsinio iacenti 4 
obscoeno verbo usus dixerat se facturum id, quod pati 
malebat. et cum Pollionis adtractiorem vidisset frontem : 
„Quicquid inquit, mali dixi, mihi et capiti meo.“ Hoc dictum 
suum ipse narrabat. Hominem tam palam obscoenum ad 5 
fasces et ad tribunal admisisti? nempe dum veterem il- 
lum Scaurum senatus principem cogitas, indigne fers so- 
bolem eius iacere. 

XXXII. Deos verisimile est, ut alios indulgentius 1 
tractent propter parentes avosque, alios propter futuram 
nepotum pronepotumque ac longe sequentium postero- 
rum indolem. nota enim illis est operis sui series omni- 
umque illis rerum suas per manus iturarum scientia in 
aperto semper est, nobis ex abdito subit et quae repen- 
tina putamus, illis provisa veniunt ac familiaria. Sint hi 2 
reges, quia maiores eorum [non] fuerunt, quia pro sum- 
mo imperio habuerunt iustitiam, abstinentiam, quia non 
rempublicam sibi, sed se reipublieae dicaverunt. Regnent 
hi, quia vir bonus quidam ante proavus eorum fuit, qui 
animum supra fortunam gessit, qui in dissensione civili, 
quoniam ita expediebat reipublicae, vinci quam vincere 

maluit. referri illi gratia tam longo spatio non potuil: in 
illius respectum iste populo praesideat, non quia scit aut 
3 potest, sed quia alius pro illo meruit. Hic eorpore defor- 
mis est, adspectu foedus et ornamenta sua traducturus. 
iam me homines aecusabunt, caecum et temerarium di- 
cent, nescientem, quo loco quae summis atque excellen- 
tissimis debentur, ponam: at ego scio alio me istud dare, 
4 alio olim debitum solvere. Unde isti norunt illum quon- 
dam gloriae sequentis fugacissimum, eo voltu ad pericula 
euntem, quo alii e periculo redeunt? numquam bonum 
suum a publieo distinguentem? Ubi, inquis, iste aut quis 
est? unde vos scitis? Apud me istae expensorum acce- 
plorumque rationes dispunguntur. ego quid cui debeam 
scio. aliis post longam diem repono, aliis in antecessum 
ac prout occasio et reipublicae meae facultas tulit.“ Ingrato 
ergo aliquando quaedam, sed non propter ipsum dabo. 
1 XXXIII. „Quid si, inquit, nescis, utrum ingratus sit 
an gratus, exspectabis donec scias an dandi beneficii tem- 
pus non amittes? Exspectare longum est, nam, ut ait 
Platon, , difficilis humani animi coniectura est. non ex- 
2 spectare temerarium est.“ Huic respondebimus, numquam 
exspectare nos certissimam rerum conprehensionem, 
quoniam in arduo est veri exploratio, sed ea ire, qua 
ducit veri similitudo. Omne hac via procedit officium. 
sic serimus, sie navigamus, sic militamus, sic uxores 
ducimus, sic liberos tollimus : eum omnium horum incer- 
ius sit eventus, ad ea accedimus, de quibus bene spe- 
randum esse credimus. quis enim pollicetur serenti pro- 
ventum, naviganti portum, militanti victoriam, marito 
pudicam uxorem, patri pios liberos? sequimur qua ratio, 
3 non qua veritas trahit. Exspecta, ut nisi bene cessura 
non facias et nisi conperta veritate nihil moveris: relicto 
omni actu vita consistit. Cum verisimilia me ín hoc aut 
in illud inpellant, non vera, ei beneficium dabo, quem 
verisimile erit gratum esse. 
1 XXXIV. , Multa, inquit, intervenient, propter quae et 
malus pro bono subrepat et bonus pro malo displiceat. 
fallaces enim sunt rerum species, quibus credimus.“ Quis 

negat? sed nihil aliud invenio, per quod cogitationem re- 
gam. his veritas mihi vestigiis sequenda est. certiora 
non habeo. haec ut quam diligentissime aestimem, ope- 
ram dabo nec cito illis adsentiar. Sic enim in proelio 2 
potest accidere, ut telum meum in eonmilitonem manus 
dirigat aliquo errore decepta et hosti tamquam meo par- 
cam. sed hoc et raro accidet et non vitio meo, cuius pro- 
positum est hostem ferire, civem defendere. Si seiam in- 
gratum esse, non dabo beneficium. ,,At obrepsit, at in- 
posuit. Nulla hie culpa tribuentis est, quia tamquam 
grato dedi. „Si promiseris, inquit, te daturum 3 
beneficium et postea ingratum scieris esse, 
dabisannon? Si facis, sciens peccas: das enim cui 
non debes dare. si negas, et hoc modo peccas, quia 
non das ei, cui promisisti. conscientia vestra hoc loco 
titubat et illud superbum promissum, numquam sapien- 
tem facti sui poenitere nec umquam emendare quod fece- 
rit nec mutare consilium.“ Non mutat sapiens con- 4 
silium omnibus his manentibus, quae erant, 
eum sumerel. ideo numquam illum poenitentia subit, 
quia nihil melius illo tempore fieri potuit, quam quod fa- 
etum est, nihil melius constitui, quam quod constitutum 
est. ceterum ad omnia cum exceptione venit: 
sinihil inciderit, quod inpediat. ideo omnia illi 
succedere dicimus et nihil contra opinionem accidere, 
quia praesumit animo posse aliquid intervenire, quod 
destinata prohibeat. Inprudentium ista fiducia est fortu- $ 
nam sibi spondere: sapiens utramque partem eius cogi- 
tat. scit quantum lieeat errori, quam incerta sint humana, 
quam multa consiliis obstent. . ancipitem rerum ac lubri- 
cam sortem suspensus sequitur et consiliis certis incer- 
tos eventus [expendi] Exceptio autem, sine qua nihil 
destinat, nihil ingreditur, et hic illum tuetur. 

XXXV. Promisi beneficium, nisi si quid incidisset 1 
quare non deberem dare. quid enim, si, quod illi polli- 
citus sum, patria sibi dare iusserit? si lex lata erit, ne id 
quisquam faciat, quod ego me amico meo facturum pro- 
miseram? Promisi tibi filiam in matrimonium. postea 

peregrinus adparuisti: non est mihi cum externo connu- 

9 bium. eadem res me defendit quae vetat. Tunc fidem 
fallam, tunc inconstantiae crimen audiam, si, cum omnia 
eadem sint quae erant promittente me, non praestitero 
promissum: alioquin quicquid mutatur, libertatem facit 
de integro consulendi et me fide liberat, Promisi advo- 
cationem: postea adparuit per illam causam praeiudi- 
cium in patrem meum quaeri. promisi me peregre una 
exiturum: sed iter infestari latrociniis nuntiatur. in rem 
praesentem venturus fui: sed aeger filius et puerpera 

3 uxor tenet. Omnia esse debent, quae fuerunt cum promit- 
lerem, ut promittenlis fidem teneas. quae autem maior 
fieri mutatio potest, quam si te malum virum et ingratum 
conperi? quod tamquam digno dabam, indigno negabo 
et irascendi quoque causam habebo deceptus. 

1 XXXVI. Inspiciam tamen et quantum sit, de quo 
agitur: dabit mihi consilium promissae rei modus. Si 
exiguum est, dabo, non quia dignus es, sed quia pro- 
misi. nec tamquam munus dabo, sed verba mea redimam 
et aurem mihi pervellam. damno castigabo promittentis 
temeritatem : ,,ecce ut doleat tibi, ut postea consideratius 

9 loquaris, (quod dicere solemus,) linguarium dabo.“ Si ma- 
ius erit, non committam, quemadmodum Maecenas ait, ut 
sestertio cenlies obiurgatus sim. inter sese enim utrumque 
conparabo. Est aliquid, in eo quod promiseris perseve- 
rare. est rursus multum in eo, ne indigno beneficium des. 
hoc tamen quantum est? si leve, conniveamus. si vero 
magno mihi aut detrimento aut rubori futurum, malo se- 
melexeusare, quare negaverim, quam semper, quare 

8 dederim. Totum, inquam, in eo est, quanti promissi mei 
verba taxentur: non tantum quod temere promisi reti- 
nebo, sed quod non recte dedi repetam. demens est, qui 
fidem praestat errori. 

l XXXVII. Philippus Macedonum rex habebat militem 
manu fortem, cuius in multis expeditionibus utilem ex- 
pertus operam subinde ex praeda aliquid illi virtutis 
causa donaverat et hominem venalis animae crebris au- 
ctoramentis accendebat. Hic naufragus in possessiones 

euiusdam Macedonis expulsus est. quod ut nuntiatum est, 
accueurrit, spiritum eius recollegit, in villam illum suam 
transtulit, leetulo suo cessit, adfeetum semianimemque 
recreavit, diebus triginta inpensa sua curavit, refecit, 
viatico instruxit, subinde dicentem: ,,gratiam tibi refe- 
ram, videre tantum mihi imperatorem meum contingat.“ 
Narravit Philippo naufragium suum, auxilium tacuit et 3 
protinus petiit, ut sibi cuiusdam praedia donaret. Ille 
quidem erat hospes eius is ipse, a quo receptus erat, a 
quo sanatus. Multa interim reges in bello praesertim 
opertis oculis donant. non sufficit homo iustus tot arma- 
tis cupiditatibus. non potest quisquam eodem tempore et 
bonum virum et bonum ducem agere. quomodo tot mi- 
lia hominum insatiabilia satiabuntur? quid habebunt, si 
suum quisque habuerit? Haec Philippus sibi dixit, cum 3 
illum induci in bona quae petebat iussit. Expulsus bonis 
suis ille non ut rusticus iniuriam tacitus tulit, contentus, 
quod non et ipse donatus esset, sed Philippo epistulam 
strietim ac liberaliter scripsit. qua accepta ita exarsit, 
ut statim:Pausaniae mandaret, bona priori domino resti- 
tueret: ceterum inprobissimo militi, ingratissimo hospiti, 
avidissimo naufrago stigmata inseriberet ingratum homi- 
nem testantia. Dignus quidem fuit, cui non inseriberentur 4 
illae literae, sed insculperentur, qui hospitem suum nudo 
et naufrago similem in id [in] quo iacuerat ipse litus ex- 
pulerat. Sed videbimus, quis modus poenae servandus 5 
fuerit: auferendum utique fuit, quod summo scelere inva- 
serat. Quis autem poena eius moveretur, qui id commi- 
serat, per quod nemo misereri misericors posset? 
XXXVIII. Dabit tibi Philippus, quia promisit, etiam- 1 
si non debet, etiamsi iniuriam facturus est, etiamsi 
scelus facturus est, etiamsi uno facto praeelusurus est 
naufragis litora? Non est levitas a cognito et damnato 
errore discedere et ingenue fatendum est: „aliud putavi, 
deceptus sum.“ Haec vero superbae stultitiae perseve- 
rantia est: „quod semel dixi, qualecumque est, fixum 
ratumque sit.^ Non est turpe cum re mutare consilium. 
Age, si Philippus possessorem illum eorum litorum reli- 2 
6* 

quisset, quae naufragio ceperat, non omnibus miseris 
aqua et igni interdixerat? Potius est, inquit, intra fines 
regni mei £e literas istas oculis inscribendas durissima 
fronte cireumferre. ostende, quam sacra res sit mensa 
hospitalis. praebe in facie tua legendum istuc decretum, 
quo cavetur, ne miseros tecto iuvare capital sit. Magis 
ista constitutio sic erit rata, quam si illam in aes in- 
cidissem. 

1 XXXIX. „Quare ergo, inquit, Zeno vester, cum quin- 
gentos denarios cuidam promisisset mutuos et ipse illum 
parum idoneum conperisset, amicis suadentibus ne da- 

2ret, perseveravit credere, quia promiserat?“ Primum 
alia condicio est in credito, alia in beneficio: pecuniae 
etiam male creditae exactio est, et adpellare debitorem 
ad diem possum, et, si foro cesserit, portionem feram. 
beneficium et totum perit et statim. Praeterea hoc mali 
viri est, illud mali patris familiae. Deinde ne Zeno qui- 
dem, si maior fuisset. summa, credere perseverasset. 
quingenti denarii sunt, illud quod dici solet, „in morbo 

8 consumat.“ fuit tanti non revocare promissum suum. Ad 
coenam, quia promisi, ibo, etiamsi frigus erit: non qui- 
dem, si nives cadent. Surgam ad sponsalia, quia pro- 
misi, quamvis non concoxerim: sed non, si febricitavero. 
Sponsum descendam, quia promisi: sed non si spon- 

4 dere me incertum iubebis, si fisco obligabis. Subest, 
inquam, tacita exceptio, si potero, si debebo, si haec ita 
erunt. effice ut idem status sit, quo exigis, qui fuit cum 
promitterem: destituere levitas erit. Si aliquid inter- 
venit novi, quid miraris, cum condicio promittentis mu- 
tata sit, mutatum esse consilium? eadem mihi omnia 
praesta et idem sum. Vadimonium promittimus, tamen 
deseritur. non in omnes datur actio: deserentem vis ma- 
ior excusat. 

1 XL. Idem etiam illa quaestione responsum 
existima, an omni modo referenda sit gratia 
et an beneficium utique reddendum sit. Ani- 
mum praestare gratum debeo, ceterum aliquando me re- 
ferre gratiam non patitur mea infelicitas , aliquando felici- 

tas eius, cui debeo. quid enim regi pauper, quid diviti 3 
reddam, utique eum quidam recipere beneficium iniuriam 
iudicent et beneficia subinde aliis beneficiis onerent ? 
quid amplius in horum persona possum quam velle? nec 
enim ideo beneficium novum reicere debeo, quia non- 
dum prius reddidi. Accipiam tam libenter quam dabitur 
et praebebo me amieo meo exercendae bonilatis suae 
capacem materiam. qui nova accipere non vult, acceptis 
offenditur. Non refero gratiam: quid ad rem? non est 3 
per me mora, si aut occasio mihi deest aut facultas. Ille 
praestitit mihi, nempe cum occasionem haberet, cum fa- 
cultatem: utrum bonus vir est an malus? apud bonum 
virum bonam causam habeo, apud malum non ago. Nec 4 
illud quidem existimo faciendum, ut referre gratiam etiam 
invitis his, quibus refertur, properemus et instemus re- 
cedentibus: non est referre gratiam, quod volens acce- 
peris, nolenti reddere. Quidam, cum aliquod illis mis- 
sum est munusculum, subinde aliud intempestive remit. 
tunt et nihil se debere testantur: reiciendi genus est 
protinus aliud invicem mittere et munus munere expun- 
gere. Aliquando et non reddam beneficium, cum possim. 5 
quando? si plus mihi detracturus ero quam illi collatu- 
rus, si ille non erit sensurus ullam accessionem recepto 
eo, quo reddito mihi multum abseessurum erit. Qui 
festinat utique reddere, non habet animum grati homi- 
nis, sed debitoris, et ut breviter, qui nimis cupit solvere, 
invitus debet. qui invitus debet, ingratus est. 

1 In prioribus libris videbar consummasse propositum, 
cum tractassem, quemadmodum dandum esset beneficium, 
quemadmodum accipiendum. hi enim sunt huius officii 
fines: quiequid ultra moror, non servio materiae, sed 
indulgeo, quae quo ducit sequenda est, non quo invitat. 
subinde enim nascetur quo lacessat aliqua dulcedine ani- 

2mum, magis non supervacuum quam necessarium. Ve- 
rum quia ita vis, perseveremus peractis, quaerem 
continebant, serutaturi etiam ea, quae, si vis 
verum, connexa sunt, non cohaerentia. quae 
quisquis diligenter inspicit, nec facit operae pretium nec 

B tamen perdit operam. Tibi autem, homini natura optimo 
et ad beneficia propenso, Liberalis Aebuti, nulla eorum 
laudatio satisfacit. neminem umquam vidi tam benignum 
etiam levissimorum officiorum aestimatorem. iam boni- 
tas tua eo usque prolapsa est, ut tibi dari putes benefi- 
cium, quod ulli datur. paratus es, ne quem beneficii 

4 poeniteat, pro ingratis dependere. Ipse usque eo abes ab 
omni iaetatione, usque eo statim vis exonerare, quos 
obligas, ut quicquid in aliquem confers, velis videri non 
praestare, sed reddere, ideoque plenius ad te sie data 
revertentur. nam fere sequuntur beneficia non reposcen- 
tem et, ut gloria fugientes magis sequitur, ita fructus 
beneficiorum gratius respondet illis, per quos etiam esse 

5 ingratis licet. Per te vero non est mora, quo minus be- 
neficia qui acceperunt, ultro repetant, nec recusabis con- 
ferre alia et subpressis dissimulatisque plura ac maiora 
adicere: propositum optimi viri et ingentis animi, tam 

diu ferre ingratum, donec feceris gratum. nec te ista 
ratio decipiet: subeumbunt vitia virtutibus, si illa non 
cito odisse properaveris. 

U. Illud utique unice tibi placet velut magnifice di- 
ctum: „turpe est beneficiis vinci.“ Quod an sit 
verum, non inmerito quaeri solet longeque aliud est 
quam mente concipis. numquam enim in rerum honesta- 
rum certamine superari turpe est, dummodo arma non 
proicias, et vietus quoque velis vincere. Non omnes ad 2 
bonum propositum easdem adferunt vires, easdem facul- 
tates, eamdem fortunam, quae optimoruni quoque con- 
siliorum dumtaxat exitus temperat: voluntas ipsa rectum 
petens laudanda est, etiamsi illam alius gradu velociori 
antecessit, non ut in certaminibus ad spectaculum editis 
meliorem palma declarat, quamquam in illis quoque saepe 
deteriorem praetulit casus. Ubi de officio agitur, quod 3 
uterque a sua parte esse quam plenissimum cupit, si al- 
ter plus potuit et ad manum habuit materiam sufficien- 
tem animo suo, si illi, quantum conatus est, fortuna per- 
misit, alter autem voluntate par est, etiamsi minora quam 
accepit reddidit aut omnia non reddidit, sed vult reddere 
et toto in hoc intentus est animo: non magis victus est 
quam qui in armis moritur, quem occidere facilius hostis 
potuit quam avertere. Quod turpe existimas, id4 
accidere viro bono non potest, ut vincatur. 
numquam enim subcumbet, numquam renuntiabit ad 
ultimum usque diem vitae stabit paratus et in hac sta- 
tione morietur magna se accepisse prae se ferens, paria 
voluisse. 

III. Lacedaemonii vetant suos pancratio aut cestu de- 1 
cernere, ubi inferiorem ostendit victi confessio. cursor 
cretam prior contigit: velocitate illum, non animo ante- 
cessit. luetator ter abiectus perdidit palmam, non tradi- 
dit. cum invictos esse Lacedaemonii cives suos magno 
aestimarent, ab his certaminibus rernoverunt, in quibus 
vietorem facit non iudex nec per se ipse exitus, sed vox 
cedentis et tradere iubentis. Hoc quod illi in civibus suis 2 
custodiunt, virtus ac bona voluntas omnibus praestat, ne 

umquam vincantur, quoniam quidem etiam inter supe- 
rantia animus invictus est. ideo nemo trecentos Fabios 
victos dicit, sed occisos. et Regulus captus est a Poe- 
nis, non victus, et quisquis alius saevienüs fortunae vi 

3 ac pondere obpressus non submittit animum. In benefi- 
ciis idem est. plura aliquis accepit, maiora, frequentiora: 
non tamen victus est. Beneficia fortasse beneficiis victa 
sunt, si inter se data et accepta conputes. si dantem et 
accipientem conparaveris, quorum animi et per se aesti- 
mandi sunt, penes neutrum erit palma. solet enim fieri, 
ut etiam cum alter multis volneribus confossus est, alter 
leviter quidem saucius, pares exisse dicantur, quamvis 
alter videatur inferior. 

1 IV. Ergo nemo vinci potest beneficiis, si scit debere, 
Si vult referre, si quod rebus non potest, animo aequat. 
Hic quam diu in hoc permanet, quam diu tenet volunta- 
tem, gratum animum signis adprobat: quid interest ab 
utra parte munuscula plura numerentur? Tu multa dare 
potes, et ego tantum accipere possum. tecum stat for- 
tuna, mecum bona voluntas: tamen tam par tibi sum, 

2 quam multis armatissimis nudi aut leviter armati. Nemo 
itaque beneficiis vincitur, quia tam gratus est quisque, 
quam voluit, nam si turpe est beneficiis vinci, non opor- 
tet a praepotentibus viris accipere beneficium, quibus 
gratiam referre non possis: a principibus dico, a regi- 
bus, quos eo loco fortuna posuit, ex quo largiri multa 
possent pauca admodum et inparia datis recepturi. re- 
ges et principes dixi, quibus tamen potest opera navari 
et quorum illa excellens potentia per animorum consen- 

3 sum ministeriumque constat. Sunt quidam extra omnem 
Ssubducti cupiditatem, qui vix ullis humanis desideriis 
eontinguntur, quibus nihil potest praestare ipsa fortuna: 
necesse est a Socrate vincar beneficiis, necesse est a 
Diogene, qui per medias Macedonum gazas nudus in- 

4 cessit caleatis regiis opibus: o nae ille tune merito et 
sibi et ceteris, quibus ad dispiciendam veritatem non 
erat obfusa caligo, supra eum eminere visus est, infra 
quem omnia iacebant. multo potentior, multo locupletior 

fuit omnia tunc possidente Alexandro: plus enim erat, 
quod hic nollet accipere quam quod ille posset dare. 

V. Non est turpe ab his vinci: neque enim minus for- 1 
lis sum, si cum involnerabili me hoste committis , nec 
ideo ignis minus urere potest, si in materiam incidit in- 
violabilem flammis, nec ideo ferrum secandi vim per- 
didit, si non recipiens ictum lapis solidus, invictae ad- 
versus dura naturae, dividendus est. Idem tibi de ho- 
mine grato respondeo: non turpiter vincitur beneficiis, si 
ab his obligatus est, ad quos aut fortunae magnitudo aut 
eximia virtus aditum redituris ad se beneficiis clusit. A2 
parentibus fere vincimur. nam tam diu illos odio habe- 
mus quam diu graves iudicamus et quam diu beneficia 
illorum non intellegimus. cum iam aetas aliquid pru- 
dentiae collegit et adparere coepit propter illa ipsa eos 
amari a nobis debere, propter quae non amabantur , ad- 
monitiones, severitatem et inconsultae adulescentiae di- 
ligentem custodiam, rapiuntur nobis. paucos usque ad 
verum fructum a liberis percipiendum perduxit aetas, 
ceteri filios onere senserunt. Non est tamen turpe vinci 3 
beneficiis a parente. quidni non sit turpe, cum a nullo 
turpe sit? quibusdam enim et pares et inpares sumus: 
pares animo, quem solum illi exigunt, quem nos solum 
promittimus, inpares fortuna, quae si cui obstitit, quo 
minus referret gratiam , non ideo illi tamquam victo eru- 
bescendum est: non est turpe non consequi, dummodo 
sequaris. Saepe necesse est ante alia beneficia petamus 4 
quam priora reddidimus, nec ideo non petimus aut tur- 
piter [petimus], quia non reddituri debebimus, quia non 
per nos erit mora, quo minus gratissimi simus, sed in- 
terveniet aliquid extrinsecus, quod prohibeat: nos tamen 
nec vincemur animo nec turpiter his rebus superabimur, 
quae non sunt in nostra potestate. 

VI. Alexander Macedonum rex gloriari solebat a 
nullo se beneficiis victum. non est quod nimius animi 
Macedonas et Graecos et Caras et Persas et nationes 
distrietas sine exercitu suspiciat, nec hoc sibi praestitisse 
regnum a Thraciae angulo porrectum usque ad litus in- 

cogniti maris iudicet: eadem [re] gloriari Socrates po- 
tuit, eadem Diogenes, a quo utique vietus est. quidni 
vietus sit illo die, quo homo super mensuram humanae 
superbiae turpens vidit aliquem, cui nee dare quicquam 
9 posset nec eripere? Archelaus rex Socratem rogavit, ut 
ad se veniret: dixisse Socrates traditur nolle se ad eum 
venire, a quo acciperet beneficia, cum reddere illi paria 
non posset. Primum in ipsius potestate erat non accipere. 
deinde ipse dare beneficium prior incipiebat. veniebat 
enim rogatus et id dabat, quod utique ille non erat So- 
3 erati redditurus. Etiamnunc Archelaus daturus erat au- 
rum et argentum , recepturus contemptum auri et argenti: 
non poterat referre Archelao Socrates gratiam? et quid 
tantum erat accepturus, quantum dabat, si ostendisset 
hominem vitae ac mortis peritum, utriusque fines tenen- 
tem? si regem in luce media errantem ad rerum naturam 
admisisset, usque eo eius ignarum, ut quo die solis de- 
fectio fuit, regiam cluderet et filium, quod in luctu ac re- 
4 bus adversis moris est, tonderet? Quantum fuisset be- 
neficium, si timentem e latebris suis extraxisset et bo- 
num animum habere iussisset dicens: „Non est ista solis 
defectio, sed duorum siderum coitus, cum luna humili- 
ore currens via infra ipsum solem orbem suum posuit et 
illum obiectu sui abscondit. quae modo partes eius exi- 
guas, si in transcursu strinxit, obducit, modo plus tegit, 
si maiorem partem sui obiecit, modo excludit totius ad- 
spectum, si recto libramento inter solem terrasque media 
5 successit. Sed iam ista sidera huc et illo diducet veloci- 
tas sua. iam recipient diem terrae et hic ibit ordo per 
secula dispositosque ac praedictos dies habet, quibus sol 
intercursu lunae vetetur omnes radios effundere. Paulum 
exspecta: iam emerget, iam istam velut nubem relinquet, 
iam exsolutus inpedimentis lucem suam libere mittet.“ 
6 Socrates parem gratiam Archelao referre non posset, si 
illum regnare vetuisset? parum seilicet magnum benefi- 
eium a Socrate accipiebat, si ullum dare potuisset So- 
erati. Quare ergo hoc Socrates dixit? Vir facetus el 
cuius per figuras sermo procedere solitus erat, derisor 

omnium, maxime potentium, maluit illi nasute negare 
quam contumaciter aut superbe: dixit se nolle beneficia 
ab eo accipere, cui non posset paria reddere. Timuit 
fortasse, ne cogeretur accipere, quae nollet. timuit, ne 
quid indignum Socrate acciperet. Dicet aliquis: ,, negas- 7 
set, si vellet.“ Sed instigasset in se regem insolentem et 
omnia sua magno aestimari volentem. nihil ad rem per- 
tinet, utrum dare aliquid regi nolis an accipere a rege: in 
aequo utramque ponit repulsam, et superbo fastidiri 
acerbius est quam non timeri. Vis scire, quid vere volue- 
rit? noluit ire ad voluntariam servitutem is, cuius liber- 
tatem civitas libera ferre non potuit. 

VII. Satis, ut existimo, hanc partem tractavimus , an 
turpe esset beneficiis vinci. quod qui quaerit, scit non 
solere homines sibi ipsos beneficium dare: manifestum 
enim fuisset non esse turpe a se ipsum vinci. Atqui apud 2 
quosdam Stoicos et de hoc ambigitur: an possit ali- 
quis sibi beneficium dare. an debeat referre 
sibi gratiam. quod ut videretur quaerendum, illa fe- 
cerunt: solemus dicere: gratias mihi ago et de nullo queri 
possum alio quam de me: ego mihi irascor et ego a me 
poenas exigam et odi me. multa praeterea huiusmodi, per 
quae unusquisque de se tamquam de altero loquitur. 
»Si nocere, inquit, mihi possum, quare non et benefi- 3 
cium mihi dare possim? Praeterea quae, si in alium can- 
tulissem, beneficia vocarentur, quare, si in me con- 
tuli, non sint? quod si ab altero accepissem, deberem, 
quare si mihi ipse dedi, non debeam? quare sim adver- 
sus me ingratus, quod nog minus turpe est quam in se 
sordidum esse et in se durum ac saevum et sui negle- 
gentem? Tam alieni corporis leno male audit quam sui. 4 
Nempe reprehenditur adsentator et aliena subsequens 
verba, paratus ad falsa laudator. non minus placens 
sibi et se suspiciens et, ut ita dicam, adsentator suus. 
Vitia non tantum cum foris peccant invisa sunt, sed cum 
in se retorquentur. Quem magis admiraberis quam qui 5 
imperat sibi, quam qui se habet in potestate? Gentes fa- 
cilius est barbaras inpatientesque alieni arbitrii regere 

quam animum suum conlinere et tradere sibi. Platon, 
inquit, agit Socrati gratias, quod ab illo didicit: quare 
Socrates sibi non agat, quod ipse se docuit? M. Cato ait: 
„quod tibi deerit, a te ipso mutuare.*^ quare donare mihi 

6 non possum, si commodare possum? Innumerabilia sunt 
in quibus consuetudo nos dividit: dicere solemus: sine, 
loquar mecum et ego mihi aurem pervellam. quae si vera 
sunt, quemadmodum aliquis sibi irasci debet, sic et gra- 
tias agere. quomodo obiurgare se, sic et laudare. quo- 
modo damno sibi esse, sic et lucro potest. Iniuria et be- 
neficium contraria sunt. si de aliquo dicimus: iniuriam 
sibi fecit, poterimus dicere et beneficium sibi dedit.“ 

1 VII. [Natura sibi dedit.) Natura prius est, ut quis de- 
beat, deinde ut gratiam referat. debitor non est sine cre- 
ditore, non magis quam maritus sine uxore aut sine filio 
pater. Aliquis dare debet, ut aliquis accipiat. non est dare 
nec accipere in dexteram manum de sinistra transferre. 

9 Quomodo nemo se portat, quamvis corpus suum moveat et 
transferat. quomodo nemo, quamvis pro se dixerit, ad- 
fuisse sibi dicitur nec statuam sibi tamquam patrono suo 
ponit. quomodo [si] aeger, cum cura sua convaluit, merce- 
dem a se non exigit: sic in omni negotio, etiam cum aliquid 
prodesse sibi fecerit, non tamen debebit referre gratiam 

8 sibi, quia non habebit, cui referat. Ut concedam aliquem 
dare sibi beneficium: dum dat, et recipit. ut concedam 
aliquem a se accipere beneficium, dum accipit, reddit: 
domi, quod aiunt, versura fit et velut lusorium nomen sta- 
lim transit: neque enim alius dat quam qui accipit, sed 
unus atque idem. Hoc verbum debere non habet nisi 
inter duos locum: quomodo ergo in uno consistit, qui sè 

4 obligando liberat? Ut in orbe ac pila nihil imum est, nihil 
summum, nihil extremum, nihil primum, quia motu ordo 
mutatur et quae sequebantur praecedunt et quae occide 
bant oriuntur, omnia quomodocumque ierint, in idem re- 
vertuntur, ita in homine existima fieri. cum illum in multa 
mutaveris, unus est. Cecidit se: iniuriarum eum quo agat 
non habet. adligavit et clusit: de vi non tenetur. benefi- 

6 cium sibi dedit: protinus danti reddidit, Rerum natura 

nihil dicitur perdere, quia quicquid illi avellitur, ad illam 
redit, nec perire quiequam potest, quod quo excidat non 
habet, sed eodem revoivitur, unde discedit. „Quid simile, 
inquis, habet hoc exemplum propositae quaestioni?“ Di- 6 
cam. Puta te ingratum esse: non perit beneficium. habet 
illud qui dedit. puta te recipere nolle: apud te est, ante- 
quam redditur. Non potes quicquam amittere, quia quod 
detrahitur, nihilominus tibt acquiritur. intra te ipsum 
orbis agitur: accipiendo das, dando accipis. 

IX. „Beneficium, inquit, sibi dare oportet: ergo et 1 
referre gratiam oportet.“ Primum illud falsum est, ex 
quo pendent sequentia. nemo enim sibi beneficium dat, 
sed naturae suae paret, a qua ad caritatem sui conposi- 
tus est. unde illi summa cura est nocitura vitandi, pro- 
futura adpetendi. Itaque nec liberalis est, qui sibi donat, 2 
nec clemens, qui sibi ignoscit, nec misericors, qui malis 
suis tangitur: quod aliis praestare liberalitas est, clemen- 
tia, misericordia, sibi praestare natura est. Beneficium 
res voluntaria est. at prodesse sibi necessarium est. Quo 
quis plura beneficia dedit beneficentior est: quis umquam 
laudatus est, quod sibi ipse fuisset auxilio? quod se eri- 
puisset latronibus? Nemo sibi beneficium dat, non ma- 
gis quam hospitium, nemo sibi donat, non magis quam 
credit. Si dat sibi quisque beneficium, semper dat, sine 3 
intermissione dat, inire beneficiorum suorum non potest 
numerum. quando ergo gratiam referet, cum per hoc 
ipsum, quo gratiam refert, beneficium dat? quomodo 
enim discernere poterit, utrum det sibi beneficium an 
reddat, cum intra eumdem hominem res geratur? Libe- 
ravi me periculo: beneficium mihi dedi. iterum me peri- 
culo libero: utrum do beneficium an reddo? Deinde ut 4 
primum illud concedam, dare nos beneficium nobis, quod 
sequitur non concedam. nam etiamsi damus, non debe- 
mus, quia statim recipimus: accipere me oportet bene- 
fieium, deinde debere, deinde referre. debendi locus 
non est, quia sine ulla mora recipimus. Dat nemo nisi 
alteri. debet nemo nisi alteri. reddit nemo nisi alteri: id 
intra unum non potest fieri, quod totiens duos exigit. 

1 X. Beneficium est praestitisse aliquid utiliter. verbum 
autem praestitisse ad alios spectat. Numquid non de- 
1aens videbitur, qui aliquid vendidisse sibi se dicet? quia 
venditio alienatio est et rei suae iurisque in ea sui ad 
alium translatio. atqui quemadmodum vendere, sic dare 
aliquid a se dimittere est et id quod tenueris, habendum 
alteri tradere: quod si est, beneficium nemo sibi dedit, 
quia nemo dat sibi: alioqui duo contraria in uno coeunt, 

9 ut sit idem dare et accipere. Etiamnune multum interest 
inter dare et accipere: quidni? cum ex diverso ista verba 
posita sint. atqui si quis sibi beneficium dat, nihil inter- 
est inter dare et accipere. Paulo ante dicebam quaedam 
ad alios pertinere et sic esse formata, ut tota significatio 
illorum discedat a nobis: frater sum, sed alterius, nemo 
est enim suus frater. par sum, sed alicui. quis enim par 
est sibi? Quod conparatur, sine altero non intellegitur. 
quod iungitur, sine altero non est: sic et quod datur, sine 

8 altero non est, et beneficium sine altero non est. Idem 
ipso vocabulo adparet, in quo hoc continetur benefecisse. 
nemo autem sibi benefacit, non magis quam sibi favet, 
quam suarum partium est. Diutius hoc et pluribus ex- 
emplis licet prosequi: quidni? cum inter ea sit habendum 

4 beneficium, quae secundam personam desiderant. Quae- 
dam cum sint honesta, pulcherrima, summae virtutis, 
nisi in altero non habent locum: laudatur et inter maxima 
humani generis bona fides colitur. num quis ergo dicitur 
sibi fidem praestitisse? 

1 XIL Venio nunc ad ultimam partem. Qui 
gratiam refert, aliquid debet inpendere, si- 
cut qui solvit pecuniam. nihil autem inpen- 
dit, qui gratiam sibi refert, non magis quam con- 
sequitur, qui beneficium a se accepit. beneficium et gra- 
tiae relatio ultro citroque ire debent. intra unum hominem 
non est vicissitudo: qui gratiam refert, invicem prodest 
ei, a quo consecutus est aliquid: qui sibi gratiam refert 
cui prodest? sibi. et quis non alio loco relationem gra- 
tiae, alio beneficium cogitat? qui gratiam refert sibi, 
[sibi] prodest: et quis umquam ingratus hoc noluit facere? 

immo quis non ingratus fuit, ut hoc faceret? „Si gratias, 2 
inquit, nobis agere debemus, et gratiam referre debemus. 
dicimus autem: ago gratias mihi, quod illam uxorem 
nolui ducere et quod cum illo non contraxi societatem.“ 
Cum hoc dicimus, laudamus nos et, ut factum nostrum 
conprobemus, gratias agentium verbis abutimur. Bene- 3 
ficium est, quod potest, cum datum est, [et reddi] et non 
reddi. qui sibi beneficium dat, non potest non recipere 
quod dedit: ergo non est beneficium. Alio tempore be- 
neficium accipitur, alio redditur. In beneficio hoc est4 
probabile et suspiciendum, quod aliquis ut alteri prodes- 
set, utilitatis suae interim oblitus est, quod alteri dedit 
ablaturus sibi. hoc non facit qui beneficium sibi dat. Be- 5 
neficium dare socialis res est, aliquem conciliat, aliquem 
obligat: sibi dare non est socialis res, neminem conciliat, 
neminem obligat, neminem in spem inducit, ut dicat: 
„hic homo colendus est. illi beneficium dedit, dabit et 
mihi.* Beneficium est, quod quis non sua causa dat, sed 6 
eius cui dat. is autem qui sibi beneficium dat, sua causa 
dat: non est ergo beneficium. 

XII. Videor tibi iam illud, quod in principio dixeram, 1 
mentitus? Dicis me abesse ab eo, qui operae pretium fa- 
cit, immo totam operam bona fide perdere? Exspecta: 
[etiam hoc verius dices, simul ac te ad has latebras per- 
duxero, ex quibus cum evaseris, nihil amplius adsecutus 
eris, quam ut eas difficultates effugeris, in quas licuit 
non descendere. Quid enim boni est nodos operose sol- 2 
vere, quos ipse ut solveres feceris? Sed quemadmodum 
quaedam in oblectamentum ac iocum sic inligantur, ut 
eorum solutio inperito difficilis sit, quae illi, qui fnpli- 
cuit, sine ullo negotio paret, quia commissuras eorum 
et moras novit, nihilominus illa habent aliquam volupta 
tem: temptant enim acumen animorum et intentionem ex- 
citant: ita haec, quae videntur callida et insidiosa, secu- 
ritatem ac segnitiem ingeniis auferunt, quibus modo cam- 
pus, in quo vagentur, sternendus est, modo creperi 
aliquid et confragosi obiciendum, per quod erepant et sol- 
licite vestigium faciant. 

3 Dicitur nemo ingratus esse: id sic colligitur. 
„Beneficium est quod prodest. prodesse autem nemo ho- 
mini malo potest, ut dicitis Sloici. ergo beneficium non 
accipit malus: [nullus itaque malus) ingratus est. Etiam- 
nune beneficium honesta et probabilis res est. apud ma- 
lum nulli honestae rei aut probabili locus est. ergo nec 
beneficio. quod si accipere non potest, nec reddere qui- 

€ dem debet: et ideo non fit ingratus. Etiamnunc, ut dicitis, 
bonus vir omnia recte facit. si omnia recte facit, ingratus 
esse non potest. Bonus beneficium reddit, malus non ac- 
cipit. quod si est, nec bonus quisquam ingratus est nec 

5 malus: ita ingratus in rerum natura est nemo.“ At hoc 
inane. Unum est apud nos bonum, honestum. id per- 
venire ad malum non potest. desinet enim malus esse, si 
ad illum virtus intraverit. quamdiu autem malus est, nemo 
illi dare beneficium potest, quia bona malaque dissentiunt 
nec in unum eunt: ideo nemo illi prodest, quia quicquid 

6 ad illum pervenit, id pravo usu corrumpitur. Quemadmo- 
dum stomaehus morbo vitiatus et colligens bilem, quo- 
scumque accepit cibos mutat et omne alimentum in cau- 
sam doloris trahit, ita animus caecus, quicquid illi com- 
miseris, id onus suum et perniciem et occasionem mise- 
riae facit. felicissimis itaque opulentissimisque plurimum 
aestus subest minusque se inveniunt, quo in maiorem 

7 materiam inciderunt, qua fluctuarentur. Ergo nihil potest 
ad malos pervenire, quod prosit, immo nihil, quod non 
noceat. quaecumque enim illis contigerunt, in naturam 
suam vertunt et extra speciosa profuturaque, si meliori 
darentur, illis pestifera sunt. ideo nec beneficium dare 
possunt, quoniam nemo potest, quod non habet, dare. 
(hic benefaciendi voluntate caret.] 

1 XIII. Sed quamvis haec ita sint, accipere etiam malus 
tamen quaedam potest, quae beneficiis similia sint, quibus 
non redditis ingratus erit. Sunt animi bona, sunt corporis, 
sunt fortunae: illa animi bona a stulto ac malo submoven- 
tur. ad haec admittitur, quae et accipere potest et debet 
reddere, et, si non reddit, ingratus est, nec hoc ex nostra 
tantum constitutione: Peripatetici quoque, qui felicitatis 

humanae longe lateque terminos ponunt, aiunt minuta be- 
neficia perventura ad malos. haec qui non reddit ingratus 
est. Nobis itaque beneficia esse non placet, quae non sunt 3 
animum factura meliorem: commoda tamen illa esse etex- 
petenda non negamus. haec et viro bono dare malus pot- 
est et accipere a bono, ut pecuniam, vestem, honores et 
vitam. quae si non reddit, in ingrati nomen incidet. „At 3 
quomodo ingratum voeas eo non reddito, quod negas esse 
beneficium?* Quaedam, etiamsi vera non sunt, propter 
similitudinem eodem vocabulo conprensa sunt: sic pyxi- 
dem et argenteam et auream dicimus. sic inliteratum non 
ex toto rudem, sed ad literas altiores non perductum. sic 
qui male vestitum et pannosum vidit, nudum se vidisse 
dicit. Beneficia ista non sunt, habent tamen beneficii spe- 
ciem. „Quomodo ista sunt tamquam beneficia, sic et ille 4 
tamquam ingratus est, non ingratus.“ Falsum est, quia 
illa beneficia et qui dat adpellat et qui accipit: ita qui veri 
beneficii specie fefellit, tam ingratus est quam venefieus, 
qui soporem, cum venenum crederet, miscuit. 

XIV. Cleanthes vehementius agit. „Licet, inquit, be- 1 
neficium non sit, quod accepit, ipse tamen ingratus est, quia 
non fuit redditurus, etiamsi accepisset.“ Sic latro est, etiam 2 
antequam manus inquinet, quia ad occidendum iam ar- 
matus est et habet spoliandi atque interficiendi volunta- 
tem. exercetur et aperitur opere nequitia, non incipit. 
Ipsum quod accepit, beneficium non erat, sed vocabatur. 
Sacrilegi dant poenas, quamvis nemo usque ad deos ma- 
nus porrigat. „Quomodo, inquit, adversus malum3 
ingratus est quisquam, cum malo dari beneficium 
non possit?“ Ea scilicet ratione: qui accipiet ab illo ali- 
quid ex his, quae apud inperitos sunt, quorum [si] malis co- 
pia est, ipse quoque in simili materia gratus esse debebit 
et illa, qualiacunque sunt, cum pro bonis acceperit, pro 
bonis reddere. Aes alienum habere dicitur et qui aureos 4 
debet et qui corium forma publica percussum, quale apud 
Lacedaemonios fuit, quod usum numeratae pecuniae 
praestat. Quo genere obligatus es, hoc fidem exsolve. 
Quid sint beneficia, an et in hanc sordidam humilemque 5 

materiam deduci magnitudo nominis clari debeat, ad vos 
non pertinet. in alios quaeritur verum: vos ad speciem 
veri conponite animum et, dum honestum dicitis, quic- 
quid est id, quo nomen honesti iactatur, id colite. 

1 XV. „Quomodo, inquit, nemo per vosingratus 
est, sicrursus omnes ingratisunt."^ Nam, ut dici- 
mus, omnes stulti mali sunt. qui autem habet vitium unum, 
omnia habet. omnes autem stulti et mali sunt: omnes ergo 

2 ingrati sunt. Quid ergo? non sunt? non undique humano 
generi convicium fit? non publica querela est beneficia 
perisse et paucissimos esse, qui de bene merentibus non 
invicem pessime mereantur? Nec est quod hane nostram 
tantum murmurationem putes pro pessimo pravoque nu- 

8merantium quicquid citra recti formulam cecidit. Ecce 
nescio qui non ex philosophorum domo clamat, ex medio 
conventu populos gentesque damnatura vox mittitur : 

Non hospes ab hospite tutus, 
non socer a genero. fratrum quoque gratia rara est. 
inminet exitio vir coniugis , illa mariti. 

4 Hoc iam amplius est. beneficia in scelus versa sunt et 
sanguini eorum non parcitur, pro quibus sanguis funden- 
dus est. gladio ae venenis beneficia sequimur. Ipsi pa- 
iriae manus adferre et fascibus illam suis premere poten- 
tia ac dignitas est. humili se ac depresso loco putat stare, 
quisquis non supra rempublicam stetit. accepti ab illa 
exercitus in ipsum convertuntur et imperatoria concio est: 

5 ,,Pugnate contra coniuges, pugnate contra liberos. aras, 
.foeos, penates armis incessite. qui ne triumphaturi qui- 
dem intrare urbem iniussu senatus deberetis quibusque 
vietorem exercitum reducentibus curia extra muros prae- 
beretur, nunc civibus caesis perfusi cruore cognato ur- 

6 bem subreetis intrate vexillis. Obmutescat inter milita- 
ria signa libertas et ille victor pacatorque gentium popu- 
lus remotis procul bellis, omni terrore conpresso intra 
muros obsessus aquilas suas horreat.* 

1 XVI. Ingratus est Coriolanus: sero et post sceleris 
poenitentiam pius, posuit arma, sed in medio parricidio 
posuit. Ingratus Catilina: parum est illi capere pairiam, 

nisi verterit, nisi Allobrogum in illam cohortes inmiserit 
et trans Alpes accitus hostis vetera et ingenita odia satia- 
verit ac diu debitas inferias Gallicis bustis duces Romani 
persolverint. Ingratus C. Marius ad consulatum a caliga 9 
perductus, qui nisi Cimbrieis eaedibus Romana funera 
aequaverit, nisi civilis exitii et trucidationis non tantum 
dederit signum, sed ipse signum fuerit, parum multatam 
ac repositam in priorem loeum fortunam suam sentiet. 
Ingratus L. Sulla, qui patriam durioribus remediis quam 3 
pericula erant sanavit, qui cum a Praenestina arce usque 
ad Collinam portam per sanguinem humanum incessisset, 
alia edidit in urbe proelia, alias caedes. legiones duas, 
quod crudele est, post victoriam, quod nefas, post fidem 
in angulo congestas contrucidavit et proscriptionem con- 
mentus est, di magni, ut qui civem Romanum occidisset, 
inpunitatem, pecuniam, tantum non civicam acciperet! 
Ingratus Cn. Pompeius, qui pro tribus consulatibus, pro 4 
triumphis tribus, pro tot honoribus, quos ex maxima parte 
inmaturus invaserat, hane gratiam reipublicae reddidit, 
ut in possessionem eius alios quoque induceret quasi po- 
tentiae suae detracturus invidiam, si quod nulli licere 
debebat, pluribus licuisset. dum extraordinaria concu- 
piscit imperia, dum provincias, ut eligat, distribuit, dum 
ita [cum tertio] rempublicam dividit, ut tamen in sua do- 
mo duae partes essent, eo redegit populum Romanum, 
ut salvus esse non posset nisi beneficio servitutis. In- 5 
gratus ipse Pompeii hostis ac vietor: a Gallia Germania- 
que bellum in urbem cireumegit et ille plebicola, ilie po- 
pularis eastra in circo Flaminio posuit propius quam Por- 
senae fuerant. Temperavit quidem ius crudelitatemque 
vietoriae. quod dicere solebat, praestitit: neminem occi- 
dit nisi armatum. quid ergo est? ceteri arma eruentius 
exercuerunt, satiati tamen aliquando abiecerunt, hie gla- 
dium cito condidit, numquam posuit. Ingratus Antonius 6 
in dictatorem suum, quem iure caesum pronuntiavit. in- 
terfectores eius in provincias et imperia dimisit, patriam 
vero proscriptionibus, incursionibus, bellis laceratam 
post tot mala destinavit ne Romanis quidem regibus: ut 
7 * 

quae Achaeis, Rhodiis, plerisque urbibus claris ius in- 
tegrum libertatemque cum iunmunitate reddiderat, ipsa 
tributum spadonibus penderet. 

1  XVH. Deficiet dies enumerantem ingratos usque in 
ultima patriae exilia. Aeque inmensum erit, si percur- 
rere coepero, ipsa respublica quam ingrala in optimos 
ac devotissimos sibi fuerit quamque non minus saepe pec- 

2 caverit quam in ipsam peccatum est. Camillum in exilium 
misit, Scipionem dimisit. exulavit post Catilinam Cicero, 
diruti eius penates, bona direpta, factum quicquid vietor 
Catilina fecisset. Rutilius innocentiae pretium tulit in 
Asia latere. Catoni populus Romanus praeturam negavit, 

3 consulatum pernegavit. Ingrati publice sumus. se quisque 
interroget: nemo non aliquem queritur ingratam. atqui 
non potest fieri, ut omnes querantur, nisi querendum esi 
de omnibus: omnes ergo ingrati sunt: [ingrati] tantum? et 
cupidi omnes et maligni omnes et timidi omnes, illi in pri- 
mis qui videntur audaces. adice, et ambitiosi omnes sunt 
et inpii omnes. Sed non est quod irascaris. ignosce illis : 

4 omnes insaniunt. Nolo te ad incerta revocare, ut dicam: 
„vide quam ingrata sit iuventus: quis non patri suo su- 
premum diem, ut innocens sit, optat? ut moderatus sit, 
exspectat? ut pius, cogitat? Quotus quisque uxoris opti- 
mae mortem timet, ut non et conputet? Cui, rogo, cui 
litigatori defenso tam magni beneficii ultra res proximas 

5 memoria duravit?“ Illud in confesso est: quis sine que- 
rela moritur? quis extremo die dicere audet: 

Vixi et quem dederat cursum fortuna peregi? 
quis non recusans, quis non gemens exit? Atqui hoc 

6 ingrati est, non esse contentum praeterito tempore. Sem- 
per pauci dies erunt, si illos numeraveris. cogita non 
esse summum bonum in tempore: quantumcumque est, 
boni consules. ut prorogetur tibi dies mortis, nihil pro- 
ficitur ad felicitatem, quoniam mora non fit beatior vita, 

7 sed longior. Quanto satius est gratum adversus perceptas 
voluptates non aliorum annos conputare, sed suos be- 
nigne aestimare et in lucro ponere? Hoc me dignum iu- 
dicavit deus: hoc satis est. potuit plus: sed hoc quoque 

beneficium est. Grati simus adversus deos, grati 
adversus homines, grati adversus eos, qui 
aliquid nobis praestiterunt. grati etiam ad- 
versus eos, qui nostris praestiterunt. 

XVII. „In infinitum eius, inquit, me obligas, cum 1 
dicis et nostris. itaque pone aliquem finem. Qui filio 
beneficium dat, ut dicis, et patri eius dat. Primum unde, 
quo, quaero. deinde illud utique mihi determinari volo, 
si et patri beneficium datur, numquid et patruo? num- 
quid et avo? numquid uxori et socero? Dic mihi ubi de- 2 
beam desinere, quousque personarum seriem sequar. Si 
agrum tuum coluero, libi beneficium dedero. si domum 
tuam ardentem restinxero aut ne concidat excepero, tibi 
beneficium dabo: si servum tuum sanavero, non habebis 
beneficium meum?* 

XIX. Dissimilia ponis exempla, quia qui agrum meum 1 
colit, agro beneficium non dat, sed mihi. et qui domum 
meam, quo minus ruat fulcit, praestat mihi: ipsa enim 
domus sine sensu est. debitorem me habet, quia nullum 
habet. et qui agrum meum colit, non illum, sed me de- 
mereri vult. ldem de servo dicam. mei mancipii res est, 
mihi servatur: ideo ego pro illo debeo. Filius ipse bene- 9 
ficii capax est: itaque ille accipit, ego beneficio laetor, 
et contingor, non obligor. Velim tamen, tu qui debere 
te non putas, respondeas mihi: filii bona valitudo, feli- 
citas, patrimonium pertinet ad patrem? felicior futurus 
est, si salvum filium habuerit, infelicior, si amiserit? 
Quid ergo? qui et felicior fit a me et infelicitatis maximae 
periéulo liberatur, non accipit beneficium? ,,Non, inquit. 3 
quaedam enim in alios conferuntur, sed ad nos usque 
permanant. ab eo autem exigi quidque debet, in quem 
confertur, sicut pecunia ab eo petitur, cui credita est, 
quamvis ad me illa aliquo modo venerit. Nullum benefi- 
cium est, cuius commodum non et proximos tangat, non- 
numquam etiam longius positos. non quaeritur, quo be- 4 
neficium ab eo, cui datum est, transferatur, sed ubi primo 
conlocetur: a reo tibi ipso et a capite repetitio est.“ Quid 
ergo? oro te, non dicis: filium mihi donasti et, si hic 

perisset, victurus non fui? pro eius vita beneficium non 
debes, cuius vitam tuae praefers? Etiamnunc cum filium 
tuum servavi, ad genua procumbis, dis vota solvis tam- 
5 quam ipse servatus. Illae voces exeunt tibi: Nihil in- 
terest mea, an me servaveris. duos servasti: immo me 
magis. Quare ista dicis, si non aecipis beneficium? quia 
et si filius meus pecuniam mutuam sumpserit, creditori 
numerabo, non tamen ideo ego debuero. quia et si filius 
meus in adulterio deprehensus erit, erubescam, non ideo 
6ego ero adulter. Dico me tibi obligatum pro filio, non 
quia sum, sed quia volo me offerre tibi debitorem volun- 
tarium. At pervenit ad me summa ex incolumitate eius 
voluptas, summa utilitas et orbitatis gravissimum volnus 
effugi. Non quaeritur nunc, an profueris mihi, sed an 
beneficium dederis. prodest enim et animal et lapis et 
herba, nec tamen beneficium dant, quod numquam datur 
7 nisi a volente. Tu autem non vis patri, sed filio dare. et 
interim nec nosti quidem patrem. itaque cum dixeris: 
Patri ergo beneficium non dedi filium eius servando? con- 
tra obpone: Patri ergo beneficium dedi quem non novi, 
quem non cogitavi? Et quid? quod aliquando eveniet, 
ut patrem oderis, filium serves: beneficium ei videberis 
8 dedisse, cui tunc inimicissimus eras cum dares? Sed ut 
dialogorum altercatione seposita tamquam iurisconsultus 
respondeam, mens spectanda est dantis: bene- 
ficium ei dedit, cui datum voluit. si in patris 
honorem fecit, pater accepit beneficium: sed pater bene- 
ficio in filium collato non obligatur, etiamsi fruitur. si 
tamen occasionem habuerit, volet et ipse praestare ali- 
quid, non tamquam solvendi necessitatem habeat, sed 
tamquam incipiendi causam  Repeti a patre beneficium 
non debet, si quid pro hoc benigne facit, iustus, non 
9 gratus est. Nam illud finiri non potest: si patri do bene- 
fieium, et matri et avo et avunculo et liberis et adfinibus 
et amicis et servis et patriae. ubi ergo beneficium incipit 
stare? sorites enim ille inexplicabilis subit, cui difficile 
est modum inponere, quia paulatim subrepit et non de- 
sinit serpere. 

XX. lllud solet quaeri: „Fratres duo dissident. si al- 1 
terum servo, an dem beneficium ei, qui fratrem invisum 
non perisse moleste laturus est?“ Non est dubium, 
quin beneficium sitetiam invito prodesse, si- 
eut non dedit beneficium, qui invitus profuit. „Beneficium, 2 
inquit, vocas, quo ille offenditur, quo torquetur?* Multa 
beneficia tristem frontem et asperam habent, quemad- 
modum secare et urere, ut sanes, et vinculis coercere. 
non est spectandum, an doleat quis beneficio accepto, 
sed an gaudere debeat. non est malus denarius, quem 
barbarus et ignarus formae publicae reiecit. Beneficium 
et odit et accepit, si modo id prodest, si is, qui dabat, ut 
prodesset dedit. nihil refert, an bonam rem malo animo 
quis accipiat. Agedum, hoe in contrarium verte: odit3 
fratrem suum, quem illi expedit habere. hunc ego occidi: 
non est beneficium, quamvis ille dicat esseet gaudeat. [n- 
sidiosissime nocet cui gratiae aguntur pro iniuria. Video. 
Prodest aliqua res et ideo beneficium est: nocetet ideo non 
est beneficium. Ecce quod nec prosit nec noceat dabo, el 4 
tamen beneficium erit: patrem alicuius in solitudine exa- 
nimem inveni, corpus eius sepelivi nec ipsi profui — 
quid enim illius intererat, quo genere dilaberetur? — nec 
filio, quid enim per hoc commodi accessit illi? dicam 
quid consecutus sit: officio sollemni et necessario per me 
funetus est. Praestiti patri eius, quod ipse praestare vo- $ 
luisset nec non et debuisset. hoc tamen ita beneficium 
est, si non misericordiae et humanitati dedi, ut quodlibet 
cadaver absconderem, sed si corpus adgnovi, si filio 
iunc hoc praestare me cogitavi. at si terram ignoto mor- 
tuo inieci, nullum in hoc habeo huius officii debitorem in 
publieum humanus. Dicit aliquis: ,,quid tantopere6 
quaeris, cui dederis beneficium tamquamre- 
petiturus aliquando?“ Sunt qui numquam 
iudicant esse repetendum et has causas adferunt: 
„indignus etiam repetenti non reddet, dignus ipse per se 
referet. praeterea si bono viro dedisti, exspecta, ne in- 
iuriam illi facias adpellando, tamquam sua sponte red- 
diturus non fuisset. si malo viro dedisti, plectere. Be- 

neficium verbo ne corruperis creditum faciendo. prae- 

7 terea lex, quod non iussit repeti, vetuit." Vera sunt 
ista. quamdiu me nihil urget, quamdiu fortuna nihil cogit, 
petam potius beneficium quam repetam. sed si de salute 
liberorum agitur, si in perieulum uxor deducitur, si pa- 
iriae salus ac libertas mittit me etiam quo ire nollem, 
imperabo pudori meo et testabor omnia me fecisse, ne 
opus esset mihi auxilio hominis ingrati. novissime reci- 
piendi beneficii necessitas repetendi verecundiam vincet. 
Deinde, cum bono viro beneficium do, sic do tamquam 
numquam repeliturus, nisi necesse fuerit. 

1 XXL „Sed lex, inquit, non permittendo exigere ve- 
tuit.“ Multa legem non habent nec actionem, ad quae 
consuetudo vitae humanae lege omni valentior dat aditum. 
Nulla lex iubet amicorum secreta non eloqui. nulla lex 
iubet fidem etiam inimico praestare. quae lex ad id prae- 
standum nos, quod alicui promisimus, adligat? nulla 
querar tamen cum eo, qui areanum sermonem non con- 

9 tinuerit et fidem datam nec servatam indignabor. ,,Sed 
ex beneficio, inquit, creditum facis.“ Minime: non enim 
exigo, sed repeto, et ne repeto quidem, sed admoneo. 
nam ultima quoque necessitas non in hoc aget, ut ad eum 
veniam, cum quo diu mihi luctandum sit. Sj quis tam 
ingratus est, ut illi non sit satis admoneri, eum transibo 

3 nec dignum iudieabo, qui gratus esse cogatur. Quomodo 
fenerator quosdam debitores non adpellat, quos scit de- 
coxisse et in quorum pudorem nihil superest nisi quod 
pereat, sic ego quosdam ingratos palam ae pertinaciter 
praeteribo nec ab ullo beneficium repetam, nisi a quo 
non ablaturus ero, sed recepturus. 

1  XXIL Multi sunt, qui nec negare sciant, quod acce- 
perunt, nec referre. qui nec tam boni sunt quam grati 
nec tam mali quam ingrati, segnes et tardi, lenta nomina, 
non mala. hos ego non adpellabo, sed commonefaciam et 
ad offieium aliud agentes reducam. qui statim mihi sie 
respondebunt: ,,Ignosce, non mehercule scivi hoc te de- 
siderare, alioquin ultro obtulissem. rogo, ne me ingra- 
tum existimes: memini quid mihi praestiteris.^ Hos ego 

quare dubitem et sibi meliores et mihi (acere? Quemcum- 2 
que potuero, peccare prohibebo, multo magis amicum 
et ne peccet et ne in me potissimum peccet. alterum illi 
beneficium do, si illum ingratum esse non patior. nec 
dure illi exprobrabo quae praestiti, sed quam potuero 
mollissime, ut potestatem referendae gratiae faciam, re- 
novabo memoriam eius et petam beneficium: ipse me re- 
petere intelleget. Aliquando utar verbis durioribus, sià 
emendari illum speravero posse. nam deploratum pro- 
pter hoc quoque non exagitabo, ne ex ingrato inimicum 
faciam. Quodsi admonitionis quoque suggillationem in- 
gratis remittimus, segniores ad reddenda beneficia facie- 
mus. Quosdam vero sanabiles et qui fieri boni possint, 4 
si quid illos momorderit, perire patiemur admonitione 
sublata, qua et pater filium aliquando correxit et uxor 
maritum aberrantem ad se reduxit et amicus languentem 
amici fidem erexit. 

XXIII. Quidam ut expergiscantur, non feriendi, sed 1 
commovendi sunt: eodem modo quorumdam ad referen- 
dam gratiam fides non cessat, sed languet. hanc pervel- 
lamus. ,,Noli munus tuum in iniuriam vertere. iniuria est 
enim, si in hoc non repetis, ut ingratus sim. quid, si ignoro 
quid desideres? quid si occupationibus districtus et in alia 
vocatus occasionem non observavi? ostende mihi quid 
possim, quid velis. Quare desperas, antequam temptes ? 2 
quare properas et beneficium et amieum perdere? unde 
scis nolim an ignorem, animus an facultas desit mihi? ex- 
perire.“ Admonebo ergo, non amare, non palam, sine con- 
vicio, sic, ut se redisse in memoriam, non reduci putet. 

XXIV. Causam dicebat apud divum Iulium ex vetera- 1 
nis quidam paulo violentior adversus vicinos suos et 
causa premebatur. Meministi, inquit, imperator, in Hispa- 
nia talum extorsisse circa Sucronem? cum Caesar memi- 
nisse se dixisset, meministi quidem, [inquit] sub quadam 
arbore minimum umbrae spargente cum velles residere fer- 
ventissimo sole et esset asperrimus locus, in quo ex rupibus 
acutis unica illa arbor eruperat, quemdam ex commilito- 
nibus penulam suam substravisse? Cum dixisset Caesar: 32 

quidni meminerim? et quidem siti confectus, quia inpedi- 
tus ire ad fontem proximum non poteram, repere manibus 
volebam, nisi commilito, homo fortis ac strenuus, aquam 
mihi in galea sua adtulisset. potes ergo, inquit, impera- 
tor, adgnoscere illum hominem aut illam galeam? Caesar 
ait se non posse galeam cognoscere, hominem pulchre 
posse, et adiecit, puto ob hoc iratus, quod se a cogni- 

8 tione media ad veterem fabulam abduceret: £u utique ille 
non es. Merito, inquit, Caesar, me non adgnoscis: nam 
cum hoc factum est, integer eram. postea ad Mundam in 
acie oculus mihi effossus est et in capite lecta ossa. nec ga- 
leam illam, si videris, adgnosces. machaera enim Hispana 
divisa est. V etuit illi exhiberi negotium Caesar et agellos, 
in quibus vicinalis via causa rixae ac litium fuerat, militi 
suo donavit. 

1 XXV. Quid ergo? non repeteret beneficium ab impe- 
ratore, cuius memoriam mullitudo rerum confuderat? 
quem fortuna ingens exercitus disponentem non patieba- 
tur singulis militibus occurrere? Non est hoc repetere 
beneficium, sed resumere bono loco positum et paratum, 
ad quod tamen, ut sumatur, manus porrigenda est. Re- 
petam itaque, quia hoc aut ex magna necessitate facturus 

2 ero aut illius causa, à quo repetam. Tiberius Caesar inter 
initia dicenti cuidam, Meministi, antequam plures notas fa- 
miliaritatis veteris proferret, non memini, inquit, quid fue- 
rim. Ab hoc quidni non esset repetendum beneficium ? 
optanda erat oblivio: aversabatur omnium amicorum et ae- 
qualium notitiam et illam solam praesentem fortunam suam 
adspici, illam solam cogitari ac narrari volebat: inquisito- 

8 rem habebat veterem amieum. Magis tempestive repeten- 
dum est beneficium quam petendum. adhibenda verborum 
moderatio, ut nec [gratus possit offendi nec] ingratus dissi- 
mulare. Tacendum erat et exspectandum, si inter sapien 
tes viveremus: et tamen sapientibus quoque indicare me- 

4 lius fuisset, quid rerum nostrarum status posceret. Deos 
quorum notitiam nulla res effugit, rogamus, et illos vota 
non exorant sed admonent. Dis quoque [inquam] Homeri- 
cus ille sacerdos adlegat officia et aras religiose cultas. 

Moneri velle ac posse secunda virtus est. equos obsequen- 
tes facies parere huc illuc frenis leniter motis:. flectendus 
est paucis animus, sui rector optimus. Proximi sunt qui $ 
admoniti in viam redeunt. his non est dux detrahendus. 
Opertis oculis inest acies, sed sine usu, quam lumen 
diei inmissum ad ministeria sua evocat. instrumenta ces- 
sant, nisi illa in opus suum artifex movit. Inest interim 6 
animis voluntas bona, sed torpet, modo deliciis ac situ, 
modo officii inscitia. hanc utilem facere debemus, nec 
irati relinquere in vitio, sed ut magistri patienter ferre 
offensationes puerorum discentium, memoriae labentis. 
quae quemadmodum saepe subiecto uno aut altero verbo 
ad contextum reddendae orationis adducta est, sic ad 
referendam gratiam admonitione revocanda est. 

AD AEBUTIUM LIBERALEM 


DE BENEFICIIS 


LIBER VI. 


I. Quaedam, Liberalis, virorum optime, exercendi 
tantum ingenii causa quaeruntur et semper extra vitam 
jacent. quaedam et dum quaeruntur, oblectamento sunt 
et quaesita usui. Omnium tibi copiam faciam. tu illa, ut- 
cumque tibi visum erit, aut peragi iubeto aut ad expli- 
candum ludorum ordinem induci. [in] his quoque, si 
abire iusseris protinus, nonnihil actum erit: nam etiam 
quod diseere supervacuum est, prodest cognoscere. Ex 
voltu igitur tuo pendebo: prout ille suaserit mihi, alia 
detinebo diutius, alia expellam et capite agam. 

IL. An beneficium eripi possit, quaesitumI 
est. Quidam negant posse. non enim res est, sed actio. 

quomodo aliud est munus, aliud ipsa donatio. aliud qui 
aavigat, aliud navigatio. et quamvis aeger non sit sine 
morbo, non tamen idem est aeger et morbus: ita aliud 
est beneficium ipsum, aliud quod ad unumquemque no- 

2strum beneficio pervenit. Illud incorporale est, inritam 
non fit: materia vero eius huc et illuc jactatur et domi- 
num mutat. Itaque cum eripis, ipsa rerum natura revo- 
care quod dedit non potest. beneficia sua interrumpit, 
non rescindit: qui moritur, tamen vixit. qui amisit ocu- 
los, tamen vidit. Quae ad nos pervenerunt, ne sint, ef- 
fiei potest, ne fuerint, non potest. pars autem beneficii 

8et quidem certissima est, quae fuit. Nonnumquam usu 
beneficii longiore prohibemur, beneficium quidem ipsum 
non eraditur. Licet omnes in hoc vires suas natura ad- 
vocet, retro illi agere se non licet. potest eripi domus 
et pecunia et mancipium et quicquid est, in quo haesit 
beneficii nomen: ipsum vero stabile et inmotum est. nulla 
vis efficiet, ne hie dederit, ne ille acceperit. 

1  IIL Egregie mihi videtur M. Antonius apud Rabirium 
poetam, eum fortunam suam transeuntem alio videat et 
sibi nihil relictum praeter ius mortis, id quoque si cito 
oecupaverit, exclamare: 

Hoc habeo quodcumque dedi. 

O quantum habere potuit, si voluisset! Hae sunt divi- 
tiae certae in quacumque sortis humanae levitate uno loco 
permansurae. quae quo maiores fuerint, hoe minorem ha- 

2 bebunt invidiam. Quid tamquam tuo parcis? procurator 
es. omnia ista, quae vos tumidos et supra humana elatos 
oblivisci cogunt vestrae fragilitatis, quae ferreis claustris 
eustoditis armati, quae ex alieno sanguine rapta vestro de- 
fenditis, propter quae classes eruentaturas maria deducitis, 
propter quae quassatis urbes ignari, quantum telorum in 
adversos fortuna conparet, propter quae ruptis totiens ad- 
finitatis, amicitiae, collegii foederibus inter contendentes 
duos terrarum orbis elisus est, non sunt vestra: in depo- 
siti causa sunt iam iamque ad alium dominum spectantia 

8 aut hostis illa aut hostilisanimi suecessorinvadet. Quaeris 
quomodo illa tua facias? dona dando. Consule igitur rebus 

tuis et certam tibi earum atque inexpugnabilem possessio- 
nem para honestiores illas non solum, sed tutiores factu- 
rus. Istud quod suspicis, quo te divitem ac potentem pu- 4 
tas, quamdiu possides, sub nomine sordido iacet: domus 
est, servus est, nummi sunt. cum donasti, beneficium est. 
IV. ,Fateris, inquit, nos aliquando beneficium non 1 
debere ei, a quo accepimus: ergo ereptum est.“ Multa 
Sunt, propter quae beneficium debere desi- 
nimus, non quia ablatum, sed quia corruptum 
est. Aliquis reum me defendit, sed uxorem meam per 
vim stupro violavit: non abstulit beneficium, sed oppo- 
nendo illi parem iniuriam solvit me debito, et si plus lae- 
sit quam ante profuerat, non tantum gratia exstinguitur, 
sed ulciscendi querendique libertas fit, ubi in conpara- 
tione beneficii praeponderavit iniuria: ita non aufertur 
beneficium, sed vincitur. Quid? non tam duri quidam et 2 
tam scelerali patres sunt, ut illos aversari et eiurare ius 
fasque sit? numquid ergo illi abstulerunt quae dederant? 
minime, sed inpietas sequentium temporum commenda- 
tionem omnis prioris officii sustulit. Non beneficium tol- 
litur, sed beneficii gratia, et efficitur non ne habeam, sed 
ne debeam. Tamquam pecuniam aliquis mihi eredidit, 
sed domum meam incendit. pensatum est creditum damno : 
nec reddidi illi, nec tamen debeo. Eodem modo et hie, 3 
qui aliquid benigne adversus me fecit, aliquid liberaliter, 
sed postea multa superbe, contumeliose, crudeliter, eo 
loco me posuit, ut proinde liber adversus eum essem, 
ac si nihil accepissem. vim beneficiis suis adtulit. Colo- 4 
num suum non tenet quamvis tabellis manentibus, qui 
segetem eius proculcavit, qui suecidit arbusta, non quia 
recepit quod pepigerat, sed quia ne reciperet effecit. Sic 
debitori suo creditor saepe damnatur, ubi plus ex alia 
causa abstulit quam ex credili petit. Non tantum inter 5 
creditorem et debitorem iudex sedet qui dieat: pecuniam 
credidisti. quid ergo? pecus abegisti, servum eius occi- 
disti, argentum quod non emeras possides. aestimatione 
facta debitor discede qui creditor veneras: inter beneficia 
quoque et iniurias ratio confertur. Saepe, inquam, be-6 

neficium manet nec debetur, si secuta est dantem poeni- 
tentia, si miserum se dixit, quod dedisset, si, cum daret, 
suspiravit, voltum adduxit, perdere se credidit, non do- 
nare. si sua causa aut certe non mea dedit. si non desiit 
insultare, gloriari et ubique iactare et acerbum munus 

7 suum facere. Manet beneficium, quamvis non debeatur, 
sicuti quaedam pecuniae, de quibus ius creditori non di- 
citur, debentur sed non exiguntur. 

1 V. ,Dedisü beneficium, iniuriam postea fecisti: et 
beneficio gratia debetur et iniuriae ultio.* Nec ego illi 
gratiam debeo nec ille mihi poenam: alter ab altero ab- 

9 solvitur. Cum dicimus: beneficium illi reddidi, non hoc 
dicimus, illud nos, quod aeceperamus, reddidisse, sed 
aliud pro illo. reddere enim est rem pro re dare. 
quidni? cum omnis solutio non idem reddat, sed tantum- 
dem, nam et pecuniam dicimur reddidisse, quamvis nu- 
meraverimus pro argenteis aureos, quamvis non inter- 
venerint nummi, sed delegatione et verbis perfecta solu- 

3 tio sit. Videris mihi dicere: „Perdis operam. quorsum 
enim pertinet seire me, an maneat, quod non debetur? 
jurisconsultorum istae ineptiae sunt acutae, qui heredita- 
tem negant usucapi posse, sed ea quae in hereditate 
sunt, tamquam quiequam aliud sit hereditas quam ea 

4 quae in hereditate sunt. Illud potius mihi distingue, quod 
potest ad rem pertinere, cum idem homo beneficium mihi 
dedit et postea fecit iniuriam, utrum et beneficium illi 
reddere debeam et me ab illo nihilominus vindicare ae 
veluti duobus nominibus separatim respondere, an alte- 
rum alteri contribuere et nihil negotii habere, ut benefi- 
cium iniuria tollatur, beneficio iniuria. illud enim video 
in hoe foro fieri: quid in vestra schola iuris sit, vos scia- 

5 tis. Separantur actiones, et de eo [quod] agimus et de 
eo nobiscum agitur. non confunditur formula: siqui apud 
me pecuniam deposuerit, idem mihi postea furtum fece- 
rit, et ego cum illo furti agam et ille mecum depositi.“ 

1 VI Quae proposuisti, mi Liberalis, exempla certis 
legibus continentur, quas necesse est sequi: lex legi non 
miscetur. utraque sua via it: depositum habet actionem 

propriam, tam mehercule quam furtum. Beneficium nulli 
legi subiectum est: me arbitro utitur. licet me conparare 
iater se, quantum profuerit mihi quisque aut quantum no- 
cuerit, tum pronuntiare, utrum plus debeatur mihi an 
debeam. In illis nihil est nostrae potestatis. eundum est 2 
qua ducimur: in beneficio tota potestas mea est: ego 
itaque iudico illa. non separo nec diduco, sed iniurias et 
beneficia ad eumdem iudicem mitto: alioquin iubes me 
eodem tempore et amare et odisse, et queri et gratias 
agere, quod natura non recipit. potius conparatione facta 
inter se beneficii et iniuriae videbo, an etiam ultro mihi 
debeatur. Quomodo si quis scriptis nostris alios superne 3 
inprimit versus, priores literas non tollit, sed abscondit, 
sic beneficium superveniens iniuria adparere non patitur. 

VII. Voltus tuus, cui regendum me tradidi, colligit 1 
rugas et trahit frontem, quasi longius exeam. videris mihi 
dicere: 

Quo tantum mihi dexter abis? huc dirige cursum, 

Litus ama. 
Non possum magis. Itaque si huic satisfactum existimas, 
illo transeamus, an ei debeatur aliquid, qui no- 
bis invitus profuit. Hoc apertius potui dicere, nisi 
propositio deberet esse confusior, ut distinctio statim 
subsecuta ostenderet utrumque quaeri, an ei de- 
beremus, quinobis, dum non vult, profuit, et 
an ei, qui, dum nescit. Nam si quis coactus aliquid 2 
boni fecit, quin nos non obliget, manifestius est, quam 
ut ulla in hoc verba inpendenda sint. Et haec quaestio 
facile expedietur et, si qua similis huic moveri potest, si 
totiens illo cogitationem nostram converterimus benefici- 
um nullum esse, nisi quod ad nos primum aliqua cogita- 
tio defert, deinde amica et benigna. Itaque nec flumini- 3 
bus gratias agimus, quamvis aut magna navigia patiantur 
et ad subvehendas copias largo ae perenni alveo currant 
aut piscosa et amoena pinguibus arvis interfluant. nec 
quisquam Nilo beneficium debere se iudicat, non magis 
quam odium, si inmodicus superfluxit tardeque decessit. 
nec ventus beneficium dat, licet lenis et secundus adspi- 

ret, nec utilis et salubris cibus: nam qui beneficium mili 
daturus est, debet non tantum prodesse, sed velle. Ideo 
nec mutis animalibus quiequam debetur: et quam multos 
e periculo velocitas equi rapuit? nec arboribus: et quam 

4 multos aestu laborantes ramorum opacitas texit? Quid 
autem interest, utrum mihi qui nescit profuerit an qui 
scire non potuit, cum utrique velle defuerit? Quid autem 
interest, utrum me iubeas navi aut vehiculo aut lanceae 
debere beneficium, an ei qui aeque quam ista propositum 
benefaciendi nullum habuit, sed profuit casu? 

1 VIII. Beneficium aliquis nesciens accipit, nemo a ne- 
sciente. Quomodo multos fortuita sanant nec ideo reme- 
dia sunt: et in flumen alicui cecidisse frigore magno causa 
sanitatis fuit. quomodo quorumdam flagellis quartana dis- 
cussa est et metus repentinus animum in aliam curam 
avertendo suspectas horas fefellit, nec ideo quiequam 
horum, etiamsi saluti fuit, salutare est: sic quidam no- 
bis prosunt, dum nolunt, immo quia nolunt. non tamen 
ideo illis beneficium debemus, quod perniciosa illorum 

2 consilia fortuna deflexit in melius. An existimas me de- 
bere ei quicquam, cuius manus cum me peteret, percus- 
sit hostem meum, qui nocuisset, nisi errasset? Saepe 
hostis dum aperte peierat, etiam veris testibus abrogavit 
fidem et reum velut factione cireumventum miserabilem 

3 reddidit. Quosdam ipsa quae premebat potentia eripuit, 
et iudiees quem damnaturi erant eausa, damnare gratia 
noluerunt. non tamen hi reo beneficium dederunt, quam- 
vis profuerint, quia telum quo missum sit, non quo per- 
venerit quaeritur et beneficium ab iniuria distinguit non 

4eventus, sed animus. Adversarius meus, dum contraria 
dicit et iudicem superbia offendit et in unum testem [de 
me] rem demittit, causam meam erexit. non quaero an 
pro me erraverit: contra me voluit. 

1 1X. Nempe ut gratus sim, velle debeo idem facere 
quod ille, ut beneficium daret, debuit. Num quid est 
iniquius homine, qui eum odit, a quo in turba calcatus 
aut respersus aut quo nollet inpulsus est? atqui quid est 
aliud, quod illum querelae eximat, cum in re sit iniuria, 

quam nescisse quid faceret? Eadem res efficit ne hic 2 
beneficium dederit, ne ille iniuriam fecerit: et amicum 
et inimicum voluntas facit. Quam multos militiae morbus 
eripuit? quosdam, ne ad ruinam domus suae occurrerent, 
inimieus vadimonio tenuit. ne in piratarum manus perve- 
nirent, quidam naufragio consecuti sunt: nec his tamen 
beneficium debemus , quoniam extra sensum officii casus 
est, nec inimico, cuius nos lis servavit, dum vexat ac de- 
tinet. Non est beneficium nisi quod a bona voluntate pro- 8 
ficiscitur, nisi illud adgnoscit qui dedit. Profuit aliquis 
mihi, dum nescit: nihil illi debeo. profuit, cum vellet 
nocere: imitabor ipsum. 

X. Ad primum illum revertamur: ut gratiam referam, 
aliquid facere me vis? ipse ut beneficium mihi daret, 
nihil fecit. Ut ad alterum transeamus: vis me huic gra- 
tiam referre, ut quod a nolente accepi, volens reddam? 
Nam quid de tertio loquar, qui ab iniuria in beneficium 
delapsus est? ut beneficium tibi debeam, parum est vo- 
luisse te dare. ut non debeam, satis est noluisse. Bene- 2 
ficium enim voluntas nuda non efficit, sed quod benefici- 
um non esset, si optimae ae plenissimae voluntati fortuna 
deesset, id aeque beneficium non est, nisi fortunam vo- 
luntas antecessit. non enim profuisse te mihi oportet, ut 
ob hoe tibi obliger, sed ex destinato profuisse. 

XI. Cleanthes exemplo eiusmodi ulitur: „Ad quaeren- 
dum, inquit, et aceersendum ex academia Platonem duos 
pueros misi: alter totam porticum perscrutatus est, alia 
quoque loea, in quibus illum inveniri posse sperabat, per- 
cucurrit et domum non minus lassus quam inritus rediit. 
alter apud proximum circulatorem resedit et, dum vagus 2 
atque erroneus vernaculis congregatur et ludit, transeun- 
tem Platonem, quem non quaesierat, invenit. Illum, inquit, 
laudabimus puerum, qui, quantum in se eral, quod ius- 
sus est fecit: hunc feliciter inertem castigabimus.'* Volun- 3 
tas est, quae apud nos ponit officium. cuius vide quae 
condicio sit, ut me debito obstringat. Parum est illi 
velle, nisi profuit: parum est profuisse, nisi voluit. puta 
enim aliquem donare voluisse nee donasse: animum qui- 

dem eius habeo, sed beneficium non babeo, quod con- 

a summat et res et animus. Quemadmodum ei, qui voluit 
mihi quidem pecuniam credere, sed non dedit, nihil de- 
beo, ita ei, qui voluit mihi beneficium dare, sed non po- 
tuit, amicus quidem ero, sed non obligatus: et volo illi 
aliquid praestare, nam et ille voluit mihi. eeterum si be- 
nigniore fortuna usus praestitero, beneficium dedero, non 
gratiam retulero. ille mihi gratiam debebit referre, hine 
initium fiet: a me numeratur. 

1 XII. Intellego iam, quid velis quaerere: non opus est 
te dicere, voltus tuus loquitur. Si quis sua causa 
nobis profuit, eine, inquis, debetur aliquid? 
hoe enim saepe te conquerentem audio, quod quaedam 
homines sibi praestant, aliis inputant. Dicam, mi Libe- 
ralis: sed prius istam quaestiunculam dividam et rem ae- 

2 quam ab iniqua separabo. Multum enim interest, utrum 
aliquis beneficium nobis det sua eausa an et sua. Ille qui 
totus ad se spectat et nobis prodest, quia aliter prodesse 
sibi non potest, eo loco mihi est, quo qui pecori suo hi- 
bernum et aestivum pabulum prospicit. eo loco, quo qui 
eaptivos suos, ut commodius veneant, pascit et opimos 
boves saginat ac defrieat. quo lanista, qui familiam sum- 
ma cura exercet atque ornat. „Multum, ut ait Cleanthes, 
a beneficio distat negotiatio.** 

1  XIIL Rursus non sum tam iniquus, ut nihil ei debeam 
qui, cum mihi utilis esset, fuit et sibi. non enim exigo, 
ut sine respectu sui mihi consulat, immo etiam opto, ut 
beneficium mihi datum vel magis danti profuerit, dum- 
modo id, qui dabat, duos intuens dederit et inter me seque 
diviserit. licet id ipse ex maiore parte possideat, si mo- 

9 do me in consortium admisit, si duos cogitavit. Ingratus 
sum, non solum iniustus, nisi gaudeo hoc illi profuisse 
quod proderat mihi. summae malignitatis est non vocare 
beneficium, nisi quod dantem aliquo incommodo adfecit. 
Alteri illi, qui beneficium dat sua causa, respondebo: 
usus me quare potius te mihi profuisse dices quam me 

8 tibi? „Puta, inquit, aliter fieri non posse me magistratum, 
quam si decem captos cives ex magno captivorum nu 

mero redemero: nihil debebis mihi, cum te servitute ac 
vinculis liberavero? atqui mea id causa faciam.“ * Adver- 4 
sus hoc respondebo: aliquid istic tua causa facis, ali- 
quid mea: tua, quod redimis. tibi enim ad utilitatem tuam 
satis est quoslibet redemisse. itaque debeo non quod re 
dimis me, sed quod eligis. poteras enim et alterius re- 
demptione idem consequi quod mea. Ulilitatem rei par- 
tiris mecum et me in beneficium recipis duobus profutu 
rum. praefers me aliis: hoc totum mea causa facis. 
Itaque si praetorem te factura esset decem captivoruni & 
redemptio, decem autem soli captivi essemus, nemo tibi 
quicquam deberet ex nobis, quia nihil haberes, quod cui- 
quam inputares a tua utilitate seductum. Non sum invi- 
dus beneficii interpres nec desidero illud mihi tantum 
dari, sed et mihi. 

XIV. „Quid ergo, inquit, si in sortem nomina vestra 1 
conici iussissem et tuum nomen inter redimendos exisset, 
nihil deberes mihi?“ immo deberem, sed exiguum. quid 
sit hoc dicam. Aliquid istic mea causa facis, quod me 2 
ad fortunam redemptionis admittis: quod nomen meum 
exiit, sorti debeo, quod exire potuit, tibi. aditum mihi 
ad beneficium tuum dedisti, cuius maiorem partem for- 
tunae debeo, sed hoc ipsum tibi, quod fortunae debere 
potui. Illos ex toto praeteribo, quorum mercenarium be- 3 
neficium est. quod qui dat, non conputat cui, sed quanti 
daturus sit, quod undique in se conversum est. Vendit 
mihi aliquis frumentum. vivere non possum nisi emero. 
sed non debeo vitam, quia emi. Nec quam necessarium 4 
fuerit aestimo, sine quo victurus non fui, sed quam in- 
gratum, quod non habuissem nisi emissem, in quo in- 
vehendo mercator non cogitavit, quantum auxilii adla- 
turus esset mihi, sed quantum lucri sibi. Quod emi non 
debeo. 

XV. ,Isto modo, inquit, nec medico quiequam de- 1 
bere te nisi mercedulam dicis nec praeceptori, quia ali- 
quid numeraveris: atqui omnium horum apud nos magna 
caritas, magna reverentia est.^ Adversus hoc respon- 2 
detur, quaedam pluris esse quam emuntur. emis a medico 

8* 

rem inaestimabilem, vitam ae valitudinem bonam, a bo- 
narum artium praeceptore studia liberalia et animi cul- 
tum: itaque his non rei pretium, sed operae solvitur, 
quod deserviunt, quod a rebus suis evocati nobis vacant. 

3 mercedem non meriti, sed occupationis suae ferunt. Aliud 
tamen dici potest verius; quod statim ponam, si prius 
quomodo istud refelli possit ostendero. „Quaedam, in- 
quit, pluris sunt quam venierunt et ob hoc aliquid mihi 

4 extra pro illis, quamvis empta sint, debes.“ Primum quid 
interest, quanti sint, cum de pretio inter ementem venden- 
temque convenerit? Deinde non emi illud suo pretio, sed 
tuo. ,,Pluris est, inquis, quam veniit:** sed pluris venire 
non potuit. pretium autem cuiusque rei pro tempore est. 
cum bene ista laudaveris, tanti sunt, quanto pluris ve- 
nire non possunt. praeterea nihil venditori debet qui bene 

5emit. Deinde etiamsi pluris ista sunt, non tamen ullum 
istic tuum munus est, ut non ex usu effecluve, sed ex 

6 consuetudine et annona aestimetur. Quod tu pretium po- 
nis traicienti maria et per medios fluctus, cum e terrae 
conspectu recessit, certam secanli viam et prospicienti 
futuras tempestates et securis omnibus subito iubenti vela 
stringi, armamenta demitti, paratos ad incursum pro- 
cellae et repentinum inpetum stare? huic tamen tantae 

7 rei praemium vectura persolvit. Quanti aestimas in so- 
litudine hospitium, in imbre tectum, in frigore balneum 
aut ignem? scio tamen, quanti ista consecuturus diver- 
sorium subeam. Quantum nobis praestat, qui labentem 
domum suscipit et agentem ex imo rimas insulam inere- 
dibili arte suspendit? certo tamen et levi pretio fultura 

8condueitur. Murus nos ab hostibus tutos et a subitis la- 
tronum ineursionibus praestat: notum est tamen illas tur- 
res pro securitate publica propugnacula habituras exci- 
taturus faber quid in diem mereat. 

1 XVI. Infinitum erit, si latius exempla conquiram, 
quibus adpareat parvo magna constare. Quid ergo? 
quare et medico et praeceptori plus quiddam debeo nec 
adversus illos mercede defungor?. Quia ex medico ac 
praeceptore in amicum transeunt et nos non arte quam 

vendunt obligant, sed benigna et familiari voluntate. Ita- 9 
que medico, si nihil amplius quam manum tangit et me 
inter eos quos perambulat ponit, sine ullo adfectu facienda 
vitandave praecipiens, nihil amplius debeo, quia me non 
tamquam amicum vidit, sed tamquam imperatorem. Nec3 
praeceptorem quidem habeo cur venerer, si me in grege 
discipulorum habuit, si non putavit dignum propria et 
peculiari cura, si numquam in me direxit animum. et 
eum in medium effunderet quae sciebat, non didici, 
sed excepi. Quid ergo est, quare istis debeamus multum? 4 
non quia pluris est quod vendiderunt quam emiinus, sed 
quia nobis ipsis aliquid praestiterunt: ille magis pependit 
quam medico necesse est. pro me, non pro fama artis 
extimuit. non fuit contentus remedia monstrare, et ad- 
movit. inter [sollicitos] sollicitus adsedit, ad suspecta tem- 
pora occurrit. nullum ministerium illi oneri, nullum fasti- 
dio fuit, gemitus meos non securus audivit. in turba mul- 5 
lorum invocantium ego illi potissima euratio fui. tantum 
aliis vacavit, quantum mea valitudo permiserat: huic ego 
non tamquam medico, sed tamquam amico obligatus sum. 
Alter rursus docendo et laborem et taedium tulit. prae- 6 
ter illa, quae a praecipientibus in commune dicuntur, 
aliqua instillavit ae tradidit, hortando bonam indolem 
erexit et modo laudibus fecit animum, modo admonitio- 
nibus discussit desidiam. tum ingenium latens et pigrum 7 
iniecta, ut ila dicam, manu extraxit. nec quae sciebat 
maligne dispensavit, quo diutius esset necessarius, sed 
cupiit, si posset, universa transfundere: ingratus sum, 
nisi illum inter gratissimas necessitudines diligo. 

XVII. Sordidissimorum quoque artificiorum institu- 1 
toribus supra constitutum aliquid adiecimus, si nobis 
opera illorum enixior visa est. et gubernatori et opifici 
vilissimae mercis et in diem se loeanti corollarium adsper- 
simus. ln optimis vero artibus, quae vitam aut conser- 3 
vant aut excolunt, qui nihil se plus existimat debere quam 
pepigit, ingratus est. Adice quod talium studiorum tra- 
ditio miscet animos. hoc cum factum est, tam medico 
quam praeceptori pretium operae solvitur, animi debetur. 

1  XVIH. Platon cum flumen nave transisset nec ab illo 
quicquam portitor exegisset, honori hoc suo datum cre- 
dens dixit positum illi esse apud Platonem officium. dein- 
de paulo post, cum alium atque alium gratis eadem trans- 
veheret sedulitate, negavit illi iam apud Platonem posi- 

2tum officium. Nam ut tibi debeam aliquid pro eo quod 
praestas, debes non tantum mihi praestare, sed tamquam 
mihi: non potes ob id quemquam adpellare, quod spar- 
gis in populum. Quid ergo? nihil tibi debebitur pro hoc? 
tamquam ab uno nihil. cum omnibus solvam quod cum 
omnibus debeo. 

1 XIX. ,,Negas, inquit, ullum dare beneficium eum, qui 
me gratuita nave per flumen Padum tuht?* Nego. Ali- 
quid boni facit, beneficium non dat: facit enim sua causa 
aut utique non mea. ad summam ne ipse quidem se mihi 
beneficium iudicat dare, sed aut reipublicae aut viciniae 
aut ambitioni suae praestat et pro hoc aliud quoddam 
commodum exspectat quam quod a singulis recepturus 

2est. „Quid ergo? inquit, si princeps civitatem dederit 
omnibus Gallis, si inmunitatem Hispanis, nihil hoc no- 
mine singuli debebunt?* Quidni debeant? debebunt au- 
tem non tamquam proprium beneficium, sed tamquam 

8 publici partem. ,,Nullam, inquit, habuit cogitationem mei 
illo tempore, quo universis proderat. noluit mihi proprie 
civitatem dare nec in me direxit animum. ita quare ei 
debeam, qui me sibi non substituit, cum facturus esset 

4 quod fecit?“ Primum, cum cogitavit Gallis omnibus prod- 
esse, et mihi cogitavit prodesse: eram enim Gallus et me 
etiamsi non mea, publica tamen nota conprehendit. Dein- 
de ego quoque illi non tamquam proprium debebo, sed 
tamquam commune munus. [unus] ex populo, non tam- 
quam pro me solvam, sed tamquam pro patria conferam. 

5 Si quis patriae meae pecuniam credat, non dicam me 
illius debitorem, nec hoc aes alienum profitebor aut can- 
didatus aut reus. ad exsolvendum tamen hoc portionem 
meam dabo: sie istius muneris, quod universis datur, 
debitorem me nego, quia mihi quidem dedit, sed non 
propter me, et mihi quidem, sed nesciens an mihi daret 

nihilominus aliquid mihi dependendum sciam, quia ad 
me quoque circuitu longo pervenit. Propter me factum 
debet esse quod me obliget. 

XX. „lsto, inquit, modo nec lunae nec soli quicquam 1 
debes: non enim propter te moventur.“ Sed cum in hoc 
moveantur, ut universa conservent, et pro me moventur: 
universorum enim pars sum. Adice nunc, quod nostra 2 
et horum condicio dissimilis est. nam qui mihi prodest, 
ut per me prosit sibi, non dedit beneficium, quia me in- 
Btrumentum utilitatis suae fecit. sol autem et luna, etiamsi 
nobis prosunt sua causa, non in hoc tamen prosunt, ut 
per nos prosint sibi: quid enim nos conferre illis pos- 
sumus? 

XXI. „Sciam, inquit, solem ac lunam nobis velle 1 
prodesse, si nolle potuerint. illis autem non licet non 
moveri: ad summam consistant et opus suum intermit- 
tant.“ Hoc vide quot modis refellatur. Non ideo minus 2 
vult, qui non potest nolle, immo maximum argumentum 
est firmae voluntatis ne mutari quidem posse. Vir bonus 
non potest non facere quod facit. non enim erit bonus, 
nisi fecerit: ergo nec bonus vir beneficium dat, quia 
facit quod debet, non potest autem non facere, quod de- 
bet. Praelerea multum interest, utrum dicas: non potest 3 
hoc non facere, quia cogitur, an: non potest nolle. nam 
si necesse est illi facere, non debeo ipsi beneficium, sed 
cogenti. si necesse est illi velle ob hoc, quia nihil habet 
melius quod velit, ipse se cogit: ita quod tamquam co- 
acto non deberem, tamquam cogenti debeo. ,,Desinant, 4 
inquit, velle.“ -Hoc loco tibi illud occurrat: Quis tam 
demens est, ut eam neget voluntatem esse, cui non est 
periculum desinendi vertendique se in contrarium, eum 
ex diverso nemo aeque videri debeat velle quam cuius 
voluntas usque eo certa est, ut aeterna sit? an si is quo- 
que vult, qui potest statim nolle, is non videbitur velle, 
in euius naturam non cadit nolle? 

XXII. ,, Agedum, inquit, si possunt, resistant. Hoc 
dicis: omnia ista ingentibus intervallis diducta et in cu- 
stodiam universi disposita stationes suas deserant, subita 

confusione rerum sidera sideribus incurrant et rupta 
rerum concordia in ruinam divina labantur contextusque 
velocitatis citatissimae in tot secula promissas vices in 
medio itinere destituat et quae nunc eunt alternis redeunt- 
que opportunis libramentis mundum ex aequo temperan- 
lia, repentino concrementur incendio et ex tanta varietate 
solvantur atque eant in unum omnia. ignis cuneta possi- 
deat, quem deinde pigra nox occupet et profunda vorago 
tot deos sorbeat: est tanti, ut tu coarguaris, ista con- 
cidere? Prosunt tibi etiam invito euntque ista tua causa, 
etiamsi maior illis alia ac prior causa est. 

1 XXIII. Adice nunc, quod non externa cogunt deos, 
sed sua illis in legem aeterna voluntas est. statuerunt 
quae non mutarent: itaque non possunt videri facturi ali- 
quid, quamvis nolint, quia quicquid desinere non pos- 
sunt, perseverare voluerunt, nec umquam primi consilii 

9 deos poenitet. Sine dubio stare illis et desciscere in con- 
trarium non licet, sed non ob aliud, quam quia vis sua 
illos in proposito tenet. nec inbecillitate permanent, sed 
quia non libet ab optimis aberrare et sic ire decretum est. 

81n prima autem illa constitutione, cum universa dispone- 
rent, etiam nostra viderunt rationemque hominis habue- 
runt. itaque non possunt videri sua tantum eausa decur- 
rere et explicare opus suum, quia pars operis sumus et 
nos: debemus ergo et soli et lunae et ceteris coelestibus 
beneficium, quia, etiamsi potiora illis sunt, in quae ori- 

4untur, nos tamen »u maiora ituri iuvant. Adice quod ex 
destinato iuvant, ideoque obligati sumus, quia non in 
beneficium ignorantium incidimus, sed haec, quae acci- 
pimus, accepturos seierunt. et quamquam maius illis 
propositum sit maiorque actus sui fruetus quam servare 
mortalia, tamen in nostras quoque utilitates a principio 
rerum praemissa mens est et is ordo mundo datus, ut 

6 adpareat curam nostri non inter ultima habitam. Debe- 
mus parentibus nostris pietatem. et multi non ut gigne- 
rent coierant: di non possunt videri nescisse, quid effe- 
eturi essent, cum omnibus alimenta protinus et auxilia 
providerint. nec eos per neglegentiam genuere, quibus 

1am multa generabant. Cogitavit nos ante natura, quam 
recit, nec tam leve opus sumus, ut illi potuerimus exci- 
dere. Yide quantum nobis permiserit, quam non intra 6 
homines humani imperii condicio sit. vide in quantum 
corporibus vagari liceat, quae non coercuit fine terrarum, 
sed omnem in partem sui misit. vide animi quantum au- 
deant, quemadmodum soli aut noverint deos aut quae- 
rant et mente in altum data divina comitentur: scies non 
esse hominem tumultuarium et ineogitatum opus. Inter 7 
maxima rerum suarum natura nihil habet, quo magis glo- 
rietur aut certe cui glorietur: quantus iste furor est con- 
troversiam dis muneris sui facere? quomodo adversus 
eos hic erit gratus, quibus gratia referri sine inpendio 
non potest, qui negat se ab iis accepisse, a quibus cum 
maxime aecipit, qui et semper daturi sunt et numquam 
recepturi? quanta autem perversitas ob hoc alicui non 8 
debere, quia etiam infitianti benignus est, et continuatio- 
nem ipsam seriemque beneficiorum argumentum vocare 
necessario dantis? „Nolo. sibi habeat. quis illum rogat?“ 
et omnes alias inpudentis animi voces his adstrue: non 
ideo de te minus meretur is, cuius liberalitas ad te etiam 
dum negas pervenit cuiusque beneficiorum vel hoc maxi- 
mum est, quod etiam querenti daturus est. 

XXIV. Non vides, quemadmodum teneram liberorum 1 
infantiam parentes ad salubrium rerum patientiam cogant? 
Flentium corpora ac repugnantium diligenti cura fovent 
ei ne membra libertas inmatura detorqueat, in rectum 
exitura constringunt, et mox liberalia studia ineulcant 
adhibito timore nolentibus. ad ultimum audacem iuven- 
tam frugalitati, pudori, moribus bonis, si parum sequi- 
tur, coactam adplieant. Adulescentibus quoque ae iam 9 
potentibus sui, si remedia metu aut intemperantia rei- 
ciunt, vis adhibetur ac servitus. Ilaque beneficiorum 
maxima sunt, quae a parentibus accipimus, dum aut 
nescimus aut nolumus. 

XXV. His ingratis et repudiantibus beneficia, non 1 
quia nolunt, sed ne debeant, similes sunt ex diverso ni- 
mis grati, qui aliquid incommodi precari so- 

lent his, quibus obligati sunt, aliquid adversi, 
in quo adfectum memorem accepti beneficii 
2adprobent. An hoc rectefaciantet pia volun- 
tate, quaeritur. quorum animus simillimus est pravo 
amore flagrantibus, qui amicae suae optant exilium, ut 
desertam fugientemque comitentur, optant inopiam, ut 
magis desideranti donent, optant morbum, ut adsideant : 
et quiequid inimicus optaret, amantes vovent. fere idem 

8 itaque exitus est odii et amoris insani. Tale quiddam et 
his accidit qui amicis incommoda optant, quae detrahant, 
et ad beneficium iniuria veniunt, cum satius sit vel ces- 

4 sare quam per scelus officio locum quaerere. Quid si 
gubernator a dis tempestates infestissimas et procellas 
petat, ut gratior ars sua periculo fiat? quid si imperator 
deos oret, ut magna vis hostium circumfusa castris fos- 
sas subito inpetu compleat et vallum trepidante exercitu 
convellat et in ipsis portis infesta signa constituat, quo 
maiore cum gloria rebus lapsis profligatisque succurrat? 

5 Omnes isti beneficia sua detestabili via ducunt, qui deos 
contra eum advocant, cui ipsi adfuturi sunt, et ante illos 
sterni quam erigi volunt: inhumana ista perverse grati 
animi natura est contra eum optare, cui honeste deesse 
non possis. 

1 XXVI. „Non nocet, inquit, illi votum meum, quia si- 
mul opto et periculum et remedium.“ Hoc dicis nonnihil 
te peccare, sed minus quam si sine remedio periculum 
optares. Nequitia est ut extrahas mergere, evertere ut 
suscites, ut emittas includere. non est beneficium iniu- 
riae finis. nec umquam id detraxisse meritum est, quod 

2 ipse qui detraxit intulerat. Non volneres me malo quam 
sanes. potes inire gratiam, si, quia volneratus sum, sa- 
nas. non, si volneras, ut sanandus sim: numquam cica- 
trix nisi collata volneri placuit, quod ita coisse gaudemus, 
ut non fuisse mallemus. Si hoc ei optares, cuius nul- 
]um beneficium haberes, inhumanum erat votum: quanto 
inhumanius ei optas, cui beneficium debes? 

1 XXVII. „Simul, inquit, ut possim ferre illi opem 
precor.* Primum, ut te in media parte voti tui occupetn, 


DE BENEFICIIS LIB. VI. 25—28. 123 


iam ingratus es. nondum audio quid illi velis praestare. 
scio quid illum velis pati. Sollicitudinem illi et metum 
et maius aliquod inprecaris malum. optas ut ope indigeat: 
hoc contra illum est. optas ut tua indigeat ope: hóc pro 
ie est. non succurrere vis illi, sed solvere: qui sie 
properat, solvi vult, non solvere. Ita quod unum in voto 2 
tuo honestum videri poterat, ipsum turpe et ingratum est, 
nolle debere. optas enim, non ut tu facultatem habeas 
referendae gratiae, sed ut ille necessitatem inplorandae. 
Superiorem te facis et, quod nefas est, bene meritum 
ad pedes tuos mittis. quanto satius est honesta voluntate 
debere quam per malam rationem solvere? Si infitiare- 3 
ris quod acceperas ; minus peccares. nihil enim nisi quod 
dederat amitteret: nunc vis illum subici tibi iactura re- 
rum suarum, et status mutatione in id devocare, ut infra 
beneficia sua iaceat. Gratum te putabo? coram eo, cui 
prodesse vis, opta. Votum tu istuc vocas, quod inter 
gratum et inimicum potest dividi? quod non dubites ad- 
versarium el hostem fecisse, si extrema taceantur? Ho- 4 
stes quoque optaverunt capere quasdam urbes, ut ser- 
varent, et vincere quosdam, ut ignoscerent, nec ideo 
non hostilia vota. in quibus quod mitissimum est, post 
crudelitatem venit. Denique qualia esse iudicas vota, 5 
quae nemo tibi minus volet quam is, pro quo fiunt, suc- 
cedere? pessime cum eo agis, cui vis a dis noceri, a te 
succurri, inique cum ipsis dis. illis enim durissimas par- 
tes inponis, tibi humanas: ut tu prosis, di nocebunt. Si6 
accusatorem submitteres, quem deinde removeres, si 
aliqua illum lite inplicares, quam subinde diseuteres, ne- 
mo de tuo scelere dubitaret: quid interest, utrum istuc 
fraude temptetur an voto, nisi quod potentiores illi ad- 
versarios quaeris ? Non est quod dicas: ,,quam enim illi 7 
iniuriam facio?* votum tuum aut supervacuum est aut 
iniuriosum, immo iniuriosum, etiamsi inritum: quiequid 
non efficis, dei munus est, iniuria vero, quiequid optas. 
[id ipsum quod optas,] sat est: tibi non aliter debemus 
irasci, quam si perfeceris. 

XXVII. „Si vota, inquit, valuissent, et in hoc va- 1 

luissent, ut tutus esses.“ Primum certum mihi optas pe- 
rieulum sub incerto auxilio. Deinde utrumque certum 

2 puta: quod nocet prius est. Praeterea tu condicionem 
voli tui nosti: me tempestas occupavit portus ac prae- 
sidii dubium. quantum existimas tormentum, etiamsi ac- 
cepero, eguisse? eliamsi servatus fuero, trepidasse? 
eliamsi absolutus fuero, causam dixisse? Nullius metus 
tam gratus est finis, ut non gratior sit solida et incon- 

3 cussa securitas. Opta ut reddere mihi beneficium possis, 
cum opus erit, non ut opus sit. Si esset in tua potestate 
quod optas, ipse feeisses. 

1 XXIX. Quanto hoc honestius votum est: „opto in eo 
Statu sit, quo semper beneficia distribuat, numquam de- 
sideret. sequatur illum materia, qua tam benigne utitur 
largiendo iuvandoque, ut numquam illi sit dandorum be- 
neficiorum inopia, datorum poenitentia. naluram per se 
pronam ad misericordiam, humanitatem, clementiam in- 
ritet ac provocet turba gratorum, quos illi et habere con- 
tingat nec experiri necesse sit. ipse nulli inplacabilis sit, 
ipsi nemo placandus. tam aequali in eum fortuna indul- 
gentia perseveret, ut nemo in illum possit esse nisi eon- 

9 scientià gratus. Quanto haec iusliora vota sunt, quae te 
in nullam occasionem differunt, sed gratum statim fa- 
ciunt? quid enim prohibet referre gratiam prosperis re- 
bus? quam mulla sunt, per quae, quicquid debemus, red- 
dere eliam felicibus possumus? fidele consilium, adsidua 
conversatio, sermo comis et sine adulatione iucundus, 
aures, si deliberari velit, diligentes, tutae si credere. 
[convietus familiaritas.] Neminem tam alte secunda po- 
suerunt, ut non illi eo magis amicus desit, quia nihil 
absit. 

1 XXX. Ista tristis et omni volo submovenda occasio 
ac procul repellenda: ut gratus esse possis, iratis dis 
opus est. Nec ex hoc quidem peccare te intellegis, quod 
melius cum eo agitur, cui ingratus es? Propone animo 
tuo carcerem, vincula, sordes, servitutem, bellum, ege- 
statem. haec sunt occasiones voli tui: si quis tecum con- 

2 traxit, per ista dimittitur. Quin potius eum potentem 

esse vis, cui plurimum debes [beatum]? quid enim, ut 
dixi, vetat te referre etiam summa felicitate praeditis gra- 
tiam? cuius plena tibi occurret et varia materia. quid? 
tu nescis debitum etiam locápletibus solvi? Nec te invi- 3 
tum distringam: omnia sane excluserit opulenta felicitas, 
monstrabo tibi, euius rei inopia laborent magna fastigia, 
quid omnia possidentibus desit: scilicet ille, qui verum 
dicat et hominem inter mentientes stupentem ipsaque 
consuetudine pro rectis blanda audiendi ad ignorantiam 
veri perductum vindicet a consensu concentuque falso- 
rum. Non vides, quemadmodum illos in praeceps agat 4 
exstincta libertas et fides in obsequium servile submissa, 
dum nemo ex animi sui sententia suadet dissuadetque, 
sed adulandi certamen est et unum amicorum omnium 
offieium, una contentio, quis blandissime fallat? Igno- 5 
ravere vires suas et, dum se tam magnos quam audiunt 
credunt, adtraxere supervacua et in discrimen rerum 
omnium perventura bella. utilem et necessariam rupere 
concordiam. secuti iram, quam nemo revocavit, mul- 
iorum sanguinem hauserunt fusuri novissime suum, dum 
vindicant inexplorata pro certis flectique non minus ex- 
istimant turpe quam vinci et perpetua credunt, quae in 
summum perducta maxime nutant. Ingentia super se ac 6 
suos regna fregerunt nec intellexerunt in illa scena vanis 
et cito diffluentibus bonis refulgente ex eo tempore ipsos 
nihil non adversi exspectare debuisse, ex quo nihil veri 
audire potuerunt. 

XXXI. Cum bellum Graeciae indiceret Xerxes, ani- 1 
mum tumentem oblitumque quam caducis confideret nemo 
non inpulit. Alius aiebat non laturos nuntium belli et ad 
primam adventus famam terga versuros. alius nihil esse 2 
dubii, quin illa mole non vinci selum Graecia, sed obrui 
posset: magis verendum ne vacuas desertasque urbes 
invenirent et profugis hostibus vastae solitudines relin- 
querentur non habituris, ubi tantas vires exercere pos- 
sent. alius vix illi rerum naturam sufficere, angusta esse 3 
classibus maria, militi castra, explicandis equestribus 
copiis campestria, vix patere coelum satis ad emittenda 

4 omni manu tela. Cum in hunc modum multa undique ia- 
etarentur, quae hominem nimia aestimalione sui furen- 
tem concitarent, Demaratus Lacedaemonius solus dixit: 
ipsam illam qua sibi placeret multitudinem indigestam et 
gravem metuendam esse ducenti: non enim vires habere, 
sed pondus. inmodica numquam regi posse nec diu du- 

5 rare, quicquid regi non potest. „In primo, inquit, statim 
monte Lacones obiecti dabunt sui experimentum. totista 
gentium milia [trecenti] morabuntur. haerebunt in vestigio 
fixi et commissas sibi angustias tuebuntur et corporibus 
obstruent. tota illos Asia non movebit loco. tantas minas 
belli et paene totius generis humani ruentis inpetum pau- 

6 cissimi sistent. Cum te mutatis legibus suis natura trans- 
miserit, in semita haerebis et aestimabis futura damna, 
eum eonputaveris quanti Thermopylarum angusta con- 
stiterint: scies te fugari posse, cum scieris posse reti- 

7neri. Cedent quidem tibi pluribus locis velut torrentis 
modo ablati, cuius cum magno terrore prima vis defluit: 
deinde hinc atque illinc coorientur et tuis te viribus pre- 

8 ment. Verum est, quod dicitur, maiorem belli adparatum 
esse, quam qui recipi ab his regionibus possit, quas ob- 
pugnare constituis: sed haec res contra nos est. ob hoc 
ipsum te Graecia vincet, quia non capit: uti toto te non 

9 potes. Praeterea, quae una rebus salus est, occurrere 
ad primos rerum inpetus et inclinatis opem ferre non po- 
teris nec fulcire ac firmare labentia. multo ante vinceris, 

10 quam victum esse te sentias. Ceterum non est quod ex- 
ercitum tuum ob hoe sustineri putes non posse, quia 
numerus eius duci quoque ignotus est: nihil tam magnum 
est quod perire non possit, cui nascitur in perniciem, ut 

llalia quiescant, ex ipsa magnitudine sua causa.“ Acci- 
derunt quae Demaratus praedixerat: divina atque hu- 
mana inpellentem et mutantem quicquid obstiterat, tre 
centi stare iusserunt, stratusque per totam passim Grae- 
ciam Xerxes intellexit, quantum ab exercitu turba dista- 
ret. Itaque Xerxes pudore quam damno miserior Dema- 
rato gratias egit, quod solus sibi verum dixisset, et per- 

]2misit petere quod vellet. Petiit ille ut Sardis, maximam 

Asiae civitatem, curru vectus intraret rectam capite tia- 
ram gerens. id solis datum regibus. Dignus fuerat prae- 
mio, antequam peteret: sed quam miserabilis gens in 
qua nemo fuit, qui verum diceret regi, nisi qui non dice- 
bat sibi! 

XXXII. Divus Augustus filiam ultra inpudicitiae male- 
dictum inpudicam relegavit et flagitia principalis domus 
in publicum emisit: admissos gregatim adulteros, perer- 
ratam nocturnis comessationibus civitatem, forum ipsum 
ac rostra, ex quibus pater legem de adulteriis tulerat, 
filiae in stupra placuisse, cotidianum ad Marsyam con- 
cursum, cum ex adultera in quaestuariam versa ius om- 
nis licentiae sub ignoto adultero peteret. Haec tam vin- 2 
dicanda principi quam tacenda, quia quarumdam rerum 
turpitudo etiam ad vindicantem redit, parum potens irae 
publicaverat. deinde cum interposito tempore in locum 
irae subisset verecundia, gemens, quod non illa silentio 
pressisset quae tamdiu nescierat, donec loqui turpe es- 
set, saepe exclamavit: Aorum mihi nihil accidisset, si 
aut Agrippa aut Maecenas vixisset: adeo tot habenti milia 
hominum duos reparare difficile est. Caesae sunt legio- 3 
nes et protinus scriptae. fracta classis et intra paucos 
dies natavit nova. saevitum est in opera publica ignibus, 
surrexerunt meliora consumptis: tota vita Agrippae et 
Maecenatis vacavit locus. Quid? putem defuisse simi- 
les, qui adsumerentur, an ipsius vitium fuisse, qui ma- 
luit queri quam quaerere? Non est quod existimemus 4 
Agrippam et Maecenatem solitos illi vera dicere: qui si 
vixissent, inter dissimulantes fuissent. Regalis ingenii 
mos est in praesentium contumeliam amissa laudare et 
his virtutem dare vera dicendi, a quibus iam audiendi 
periculum non est. 

XXXIII. Sed ut mé ad propositum reducam, vides, 1 
quam facile sit gratiam referre felicibus et in summo hu- 
manarum opum positis. Dic illisnon quod volunt audire, 
sed quod audisse semper volent. plenas aures adulatio- 
nibus aliquando vera vox intret. da consilium utile. Quae- 3 
ris, quid felici praestare possis? effice ne felicitati suae 

credat, ut sciat illam multis el fidis manibus continen- 
dam. Parum in illum contuleris, si illi [semel] stultam 
fiduciam permansurae semper potentiae excusseris do 
cuerisque mobilia esse, quae dedit casus, et maiore cursu 
fugere quam veniunt nec his portionibus, quibus ad summa 
perventum est, retro iri, sed saepe inter fortunam maxi- 

8 mam et ultimam nihil interesse? Nescis quantum sit pre- 
tium amicitiae, si non intellegis multum te ei daturum, 
eui dederis amicum, rem non domibus tantum, sed se- 
eulis raram, quae non aliubi magis deest quam ubi cre- 

4ditur abundare. Quid? istos tu libros, quos vix nomen- 
clatorum conplectitur aut memoria aut manus, amicorum 
existimas esse? non sunt isti amici, qui agmine magno 
januam pulsant, qui in primas et secundas admissiones 
digeruntur. 

1 XXXIV. Consuetudo ista vetus est regibus regesque 
simulantibus, populum amicorum describere. Est pro- 
prium superbiae magno aestimare introitum ae tactum 
sui liminis et pro honore dare, ut ostio suo propius ad- 
sideas, ut gradum priorjntra domum ponas, in qua dein- 
ceps multa sunt ostia, quae receptos quoque excludant. 

2 Apud nos primi omnium Gracchus et mox Livius Drusus 
instituerunt segregare turbam snam et alios in secretum 
recipere, alios cum pluribus, alios universos. Habue- 
runt itaque isti amicos primos, habuerunt secundos, num- 

3 quam veros. Amicum vocas, cuiusdis ponitur salutatio? 
aut potest huius tibi patere fides, qui per fores maligne 
apertas non intrat, sed inlabitur? huie pervenire usque 
ad destringendam libertatem licet, cuius volgare et publi 
eum verbum et promiscuum ignotis have non nisi Suo 

4 ordine emittitur? Ad quemcunque itaque istorum vene- 
ris, quorum salutatio urbem concutit, scito, etiamsi ani- 
madverteris obsessos ingenti frequentia vicos et comme- 
antium in utramque partem catervis itinera conpressa, 
tamen venire te in locum hominibus plenum, amicis va- 

5 cuum. In pectore amicus, non in atrio quaeritur. illo 
recipiendus, illic retinendus est et in sensus recondendus. 
Hoc doce: gratus es. 

XXXV. Male de te existimas, si inutilis es nisi ad- 1 
flieto, si rebus bonis supervacuus es. Quemadmodum 
te et in dubiis et in adversis et in laetis sapienter geris, 
ut dubia prudenter tractes, adversa fortiter, laeta mode- 
rate: ita in omnia utilem te amico exhibere potes. Ad- 
versa eius nec deserueris nec optaveris: multa nihilomi- 
nus, ut non optes, in tanta varietate, quae tibi materiam 
exercendae fidei praebeant, incident Quemadmodum 3 
qui optat divitias alieui in hoc, ut illarum partem ipse 
ferat, quamvis pro illo videatur optare, sibi prospicit, 
sic qui optat amico aliquam necessitatem, quam adiu- 
torio suo fideque diseuliat, quod est ingrati, se illi prae 
fert et tanti existimat illum miserum esse, ut ipse gratus 
sit, ob hoc ipsum ingratus. exonerare enim se vult et 
gravi sarcina liberare. Multum interest, utrum 3 
properes referre gratiam, ut reddas benefi- 
ficium, an ne debeas: qui reddere vult, illius se 
commodo aptabit et idoneum illi venire tempus volet. qui 
nihil aliud quam ipse liberari vult, quomodocumque ad 
hoc cupiet pervenire, quod est pessimae voluntatis. „Ista, 4 
inquit, nimia festinatio grat? est.“ Id apertius exprimere 
non possum, quam si repetivero quod dixi: non vis red- 
dere acceptum beneficium, sed effugere. Hoc dicere vi- 
deris: ,,quando isto carebo? quocumque modo mihi labo- 
randum est, neisti obligatus sim.“ Si optares, ut illi sol- 
veres de suo, multum abesse videreris a grato: hoc quod 
optas, iniquius est. exsecraris enim illum et eaput san- 
etum tibi dira inprecatione defigis. Nemo, ut existimo, 5 
de inmanitate animi tui dubitaret, si aperte illi pauper- 
tatem, si captivitatem, si famem ac metum inprecareris. 
at quid interest, utrum vox ista sit voti tui an vis? aliquid 
enim horum optas! I nunc et hoe esse grati puta, quod ne 
ingratus quidem faceret, qui modo non usque in odium, 
sed tantum ad infitiationem beneficii perveniret. 

XXXVI. Quis pium dicet Aeneam, si patriam capi 1 
voluerit, ut captivitati patrem eripiat? Quis Siculos iu- 
venes ut bona liberis exempla monstrabit, si optaverint, 
ut Aetna inmensam ignium vim super solitum ardens et 

incensa praecipitet datura ipsis occasionem exhibendae 

2 pietatis ex medio parentibus incendio raptis? Nihil de- 
bet Scipioni Roma, si Punicum bellum ut finiret aluit. 
nihil Deciis, quod morte patriam servaverunt, si prius 
optaverant, ut devotioni fortissimae locum ultima rerum 
necessitas faceret. Gravissima infamia est medici opus 
quaerere. multi quos auxerant morbos et inritaverant, ut 
maiore gloria sanarent, non potuerunt discutere aut cum 
magna miserorum vexatione vicerunt. 

1 XXXVII. Callistratum aiunt, ita certe Hecaton auctor 
est, cum in exilium iret, in quod multos simul eum illo 
seditiosa civitas et intemperanter libera expulerat, optante 
quodam ut Atheniensibus necessitas restituendi exules 

29esset, abominatum talem reditum. Rutilius noster ani 
mosius, cum quidan illum consolaretur et diceret instare 
arma civilia, brevi futurum, ut omnes exules reverteren- 
iur: quid tibi, inquit, mali feci, ut mihi peiorem reditum 
quam exitum optares? Malo ut patria exilio meo erube- 
scat, quam reditu maereat. Non est istud exilium cuius 

8 neminem non magis quam damnatum pudet. Quemad- 
modum illi servaverunt bonorum civium officium, qui 
reddi sibi penates suos noluerunt clade communi, quia 
satius erat duos iniquo malo adfici quam omnes publico: 
ità non servat grati hominis adfectum, qui bene de se 
merentem difficultatibus vult opprimi, quas ipse submo- 
veat. qui etiamsi bene cogitat, male precatur. Nein pa- 
iroeinium quidem, nedum in gloriam est incendium ex- 
stinxisse quod feceris. 

1  XXXVIH. In quibusdam civitatibus inpium votum 
sceleris vicem tenuit. Demades certe Athenis eum, qui 
necessaria funeribus venditabat, damnavit, cum probas- 
set magnum lucrum optasse, quod contingere illi sine 
multorum morte non poterat. Quaeri tamen solet, an me- 
rito damnatus sit. fortasse optavit, non ut multis ven: 
deret, sed ut care, ut parvo sibi constarent quae ven- 

2diturus esset. Cum constet negotiatio eius ex empto et 
vendito, quare votum eius in unam partem trahis, cum 
lucrum ex utraque sit? Praeterea omnes licet, qui in ista 

negotiatione sunt, damnes. omnes enim idem volunt, id 
est intra se optant: magnam hominum partem damnabis. 
eui enim non ex alieno incommodo lucrum? Miles bellum 3 
optat, si gloriam. agricolam annonae caritas erigit. elo- 
quentiae pretium exceptat litium numerus. medicis gra- 
vis annus in quaestum est. institores delicatarum mer- 
eium iuventus corrupta locupletat. nulla tempestate, nullo 
igne laedantur tecta: iacebit opera fabrilis. Unius votum 4 
deprehensum est, omnium simile est: an tu Arruntium 
et Haterium et ceteros, qui captandorum testamentorum 
artem professi sunt, non putas eadem habere quae de- 
signatores et libitinarios vota? iili tamen, quorum mor- 
tes optent, nesciunt, hi familiarissimum quemque, ex 
quo propter amicitiam spei plurimum est, mori cupiunt. 
Illorum damno nemo vivit, hos quisquis differt exhaurit. 
optant ergo non tantum ut accipiant, quod turpi servitute 
meruerunt, sed etiam ut tributo gravi liberentur. Non est 5 
itaque dubium quin hi magis, quod damnatum est in uno, 
optent, quibus quisquis morte profuturus est, vita nocet. 
omnium tamen istorum tam nota sunt vota quam inpunita. 
Denique se quisque consulat et in secretum pectoris sui 
redeat et inspiciat, quid tacitus optaverit: quam multa 
sunt vota, quae etiam sibi fateri pudet! quam pauca, 
quae facere coram teste possimus! 

XXXIX. Sed non quicquid reprehendendum, etiam , 
damnandum est: sicut hoe votum amici, quod in mani- 
bus est, male utentis bona voluntate et in id vitium inci- 
dentis, quod evitat. nam dum gratum animum festinat 
ostendere, ingratus est. „Hoc, ait, in potestatem meam 2 
recidat: gratiam meam desideret, sine me salvus, ho- 
nestus, tutus esse non possit. tam miser sit, ut illi be- 
neficii loco sit quiequid redditur.“ Haec dis audientibus: 
»cireumveniant illum domesticae insidiae, quas ego pos- 
sim solus opprimere. instet potens inimicus et gravis, 
infesta turba nec inermis, creditor urgeat et accusator. 

XL. Vide quam sis aequus: horum optares nihil, si 1 
tibi beneficium non dedisset. Ut alia taceam, quae gra- 
viora committis pessima pro optimis referendo, hoc certe 

delinquis, quod non exspectas suum cuiusque rei tempus, 
quod aeque peccat qui non sequitur quam qui antecedit. 
Quomodo beneficium non semper recipiendum est, sic 

9 non utique reddendum. Si mihi non desideranti redde- 
res, ingratus esses: quanto ingratior es, qui desiderare 
me cogis? Exspecta: quare subsidere apud te munus 
meum non vis? quare obligatum moleste fers? quare 
quasi eum acerbo feneratore signare rationem parem pro- 
peras? quid mihi negotium quaeris? quid in me deos 
inmittis? quomodo exigeres, qui sic reddis? 

1 XLI Anteomnia ergo, Liberalis, hoc discamus, bene- 
ficia secure debere et occasiones reddendorum observare, 
non manu facere. hanc ipsam cupiditatem primo quoque 
tempore liberandi se meminerimus ingrati esse. nemo 
enim libenter reddit quod invitus debet, et quod apud se 

gnon vult esse, onus iudicat esse, non munus. Quanto 
melius ac iustius in promptu habere merita amicorum et 
offerre, non ingerere nec obaeratum se iudicare? quoniam 
beneficium commune vinculum est et inter se duos adligat. 
Die: nihil moror, quo minus tuum revertatur, opto hilaris 
accipias. si necessitas alterutri nostrum inminet fatoque 
quodam datum est, ut aut tu cogaris beneficium recipere 
aut ego accipere, det potius qui solet. Ego paratus sum. 

nulla mora in Turno est: 
ostendam hunc animum, cum primum tempus advenerit. 
interim di testes sunt. 

1 XLII. Soleo, mi Liberalis, notare hunc in te adfectum 
et quasi manu prendere verentis et aestuantis, ne in ullo 
officio sis tardior. Non decet gratum animum sollicitudo, 
contra summa fiducia sui et ex conscientia veri amoris 
dimissa omnis anxietas. Tam convicium est: recipe quod 
(debeo, quam: da quod] debes. Hoc primum beneficii 

2 dati sit ius, ut recipiendi tempus eligat qui dedit. „At 
vereor, ne homines de me sequius loquantur.* Male agit 
qui famae, non conscientiae gratus est. Duos istius rei 
iudices habes, illum, [quem potes fallere, et te] quem 
non potes. „Quid ergo, si nulla intervenerit occasio? 
semper debebo?'* Debebis: sed palam debebis, sed li- 

benter debebis, sed cum magna voluptate apud te depo- 
situm intueberis. poenitet accepti beneficii quem nondum 
redditi piget: quare qui tibi dignus visus est a quo acci- 
peres, indignus videatur cui debeas? 

XLII. In magnis erroribus sunt, qui ingentis animi 1 
credunt proferre, donare, plurium sinum ac domum in- 
plere, cum ista interdum non magnus animus faciat, sed 
magna fortuna. nesciunt, quanto interim maius ac diffi- 
cilius sit capere quam fundere. nam ut nihil alteri detra- 
ham, quoniam utrumque virtute par est, non minoris est 
animi beneficium debere quam dare: eo quidem opero- 
sius hoc quam illud, quo maiore diligentia custodiuntur 
accepta quam dantur. Itaque non est trepidandum quam 2 
cito reponamus nec procurrendum intempestive, quia 
aeque delinquit qui ad referendam gratiam suo tempore 
cessat quam qui alieno properat. Positum illi apud me. 
nec illius nomine nee meo timeo. bene illi cautum est. 
non potest hoc beneficium perdere nisi mecum, immo ne 
mecum quidem: egi illi gratias. Qui nimis de reddendo 3 
beneficio cogitat, nimis cogitare alterum de recipiendo 
putat. Praestat esse in utrumque facilem: si vult recipere 
beneficium, referamus reddamusque laeti. illud apud nos 
custodiri mavult: quid thesaurum eius eruimus? quid 
eustodiam recusamus? dignus est cui utrum volet liceat. 
Opinionem quidem et famam eo loco habeamus, tamquam 
non ducere, sed sequi debeat. 

1 I. Bonum, mi Liberalis, habeas animum volo: 
in manibus terrae. non hic te carmine longo 
atque per ambages et longa exorsa tenebo. 
Reliqua hic liber cogit et exhausta materia circumspicio 
non quid dicam, sed quid non dixerim. boni tamen con- 
3 sules quicquid bi superest, cum tibi superfuerit. Si vo- 
luissem lenocinari mihi, debuit paulatim opus crescere 
et ea pars in finem reservari, quam quilibet etiam satia- 
ius adpeteret. sed quiequid maxime necessarium erat, in 
primum congessi: nunc, si quid effugit, recolligo. Nec 
mehercule, si me interroges, nimis ad rem existimo per- 
tinere, ubi dicta sunt, quae regunt mores, prosequi ce- 
tera non in remedium animi, sed in exercitationem in- 
8genii inventa. Egregie enim hoc dicere Demetrius Cyni- 
eus, vir meo iudicio magnus, etiamsi maximis conpare- 
tur, solet: Plus prodesse, si pauca praecepía sapientiae 
teneas, sed illa in promptu tibi et in usu sint, quam si 
multa quidem didiceris, sed illa non habeas ad manum. 
4 Quemadmodum, inquit, magnus luctator est non qui om- 
nes numeros nexusque perdidicit, quorum usus sub adver- 
sario rarus est, sed qui in uno se aut altero bene et dili- 
genter exercuit et eorum occasiones intentus exspectat (nec 
enim refert quam mulia sciat, sı scit quantum victoriae 
satis est): sic in hoc studio multa delectant, pauca vincunt. 
5 Licet nescias, quae rato oceanum effundat ac revocet. 
quare septimus quisque annus aetati signum inprimat. 
quare latitudo porticus ex remoto spectantibus non servet 
proportionem suam, sed ultima in angustius coeant et co- 
lumnarum novissime intervalla iungantur. quid sit quod 
geminorum conceptum separet, partum iungat, utrum 
unus concubitus spargatur in duos, an totiens concepti 

sint. eur pariter natis fata diversa sint maximisque rerum 
spatiis distent, quorum inter ortus minimum interest. Non 6 
multum tibi nocebit transisse, quae nec licet scire nec 
prodest. involuta veritas in alto latet. nec de malignitate 
naturae queri possumus, quia nullius rei difficilis inven- 
tio est, nisi euius hic unus inveniae fructus est, inve- 
nisse: quicquid nos meliores beatosque facturum est, 
aut in aperto aut in proximo posuit. Si animus fortuita 7 
contempsit, si se supra metum sustulit nec avida spe in- 
finita conplectitur, sed didicit a se petere divitias. si deo- 
rum hominumque formidinem eiecit et scit non multum 
esse ab homine timendum, a deo nihil. si contemptor 
omnium, quibus torquetur vita, dum ornatur, eo per 
ductus est, ut illi liqueat mortem nullius mali materiam 
esse, multorum finem. si animum virtuti consecravit et 
quacumque vocat illa, planum putat. si sociale animal 
et in commune genitus mundum ut unam omnium domum 
spectat, et conscientiam suam dis aperuit semperque tam- 
quam in publico vivit se magis veritus quam alios: sub- 
ductus ille tempestatibus in solido ac sereno stetit con- 
summavitque scientiam utilem ac necessariam. reliqua 
oblectamenta otii sunt. Licet enim iam in tutum retracto 
animo ad haec quoque excurrere, cultum, non robur in- 
geniis adferentia. 

IL Haec Demetrius noster utraque manu tenere pro- 
fieientem iubet. haec nusquam dimittere, immo adfigere 
et partem sui facere eoque cotidiana meditatione perduci, 
ut sua sponte occurrant salutaria et ubique ac statim de- 
siderata praesto sint et sine mora ulla veniat illa turpis 
honestique distinctio, sciat nec malum esse ullum nisi 
turpe nee bonum nisi honestum. Hac regula vitae opera 2 
distribuat. ad hanc legem et agat cuncta et exigat miser- 
timosque mortalium iudicet, in quantiscumque opibus 
refulgebunt, ventri ac libidini deditos quorumque animus 
inerti otio torpet. Dicat sibi ipse: voluptas fragilis est, 
brevis, fastidio obiecta, quo avidius hausta est, citius 
in eontrarium recidens, cuius subinde necesse est aut 
poeniteat aut pudeat, in qua nihil est magnificum aut 
quod naturam hominis dis proximi deceat. res humilis, 

membrorum turpium aut vilium ministerio veniens, exitu 

3 foeda. llla est voluptas et homine et viro digna non in- 
plere corpus nec saginare nec cupiditates inritare, qua- 
rum tutissima est quies, sed perturbatione carere et ea, 
quam hominum inter se rixantium ambitus concutit et ea, 
quae intolerabilis ex alto venit, ubi de dis famae cre- 

4 ditum est vitiisque illos nostris aestimavimus. Hanc vo- 
luptatem aequalem, intrepidam, numquam sensuram sui 
taedium percipit hic, quem deformamus, quam maxime, 
ut ita dicam, divini iuris atque humani peritus. hic prae- 
sentibus gaudet, ex futuro non pendet: nihil enim firmi 
habet, qui in incerta propensus est. Magnis itaque curis 
exemptus et distorquentibus mentem nihil sperat aut cu- 

5 pit nec se mittit in dubium suo contentus. Nec illum 
existimes parvo esse contentum: omnia illius sunt, non 
sic quemadmodum Alexandri fuerunt. cui, quamquam in 
litore rubri maris steterat, plus deerat, quam qua venerat, 
illius ne ea quidem erant, quae tenebat aut vicerat, cum 
in oceano Onesieritus praemissus explorator erraret el 

6 bella in ignoto mari quaereret. Non satis adparebat ino- 
pem esse, qui extra naturae terminos arma proferret? 
qui se in profundum inexploratum et inmensum aviditate 
caeca prorsus inmitteret? Quid interest, quot eripuerit 
regna, quot dederit, quantum terrarum tributo premat ? 
tantum illi deest, quantum cupit. 

1 HI. Nec Alexandri tantum vitium fuit, quem per Li- 
beri Herculisque vestigia felix temeritas egit, sed omnium, 
quos fortuna inritavit inplendo. Cyrum et Cambysen et 
totum regni Persici stemma percense: quem invenies, cui 
modum imperii satietas fecerit? qui non vitam in aliqua 
ulterius procedendi cogitatione finierit? nec id. mirum 
est: quicquid cupiditati contingit, penitus hauritur et 
conditur, nec interest, quantum eo, quod inexplebile 

2 est, congeras. Unus est sapiens, cuius omnia sunt, nec 
ex difficili tuenda. non habet mittendos trans maria lega- 
tos nec metanda in ripis hostilibus castra, non oppor- 
tunis castellis disponenda praesidia. non opus est legione 
nec equestribus turmis. Quemadmodum di inmortales 
regnum inermes regunt et illis rerum suarum ex edito 

tranquilloque tutela est, ita hic officia sua, quamvis la- 
dssime pateant, sine tumultu obit et omne humanum ge- 
nus potentissimus eius optimusque infra se videt. Deri- 3 
deas licet: ingentis spiritus res est, cum orientem occi- 
dentemque lustraveris animo, quo etiam remota et 
solitudinibus interelusa penetrantur, cum tot animalia, 
tantam copiam rerum, quas natura beatissime fundit, ad- 
spexeris, emittere hanc dei vocem: haec omnia mea sunt. 
Sic fit, ut nihil cupiat, quia nihil est extra omnia. 

IV. ,,Hocipsum, inquis, volui: teneo te. volo videre 1 
quomodo ex his laqueis, in quos tua sponte decidisti, 
expliceris. Dic mihi, quemadmodum potest ali- 
quis donare sapienti, si omnia sapientis 
sunt? nam id quoque, quod illi donat, ipsius est. Ita- 
que non potest dari beneficium sapienti, cui quicquid 
datur, de suo datur: atqui dicitis sapienti posse donari. 
Idem autem me scito et de amicis interrogare: omnia di- 
citis illis esse communia, ergo nemo quicquam ami- 
co donare potest: donat enim illi communia." 
Nihil prohibet aliquid et sapientis esse et etiam eius, qui 2 
possidet, cui datum et adsignatum est. Iure civili omnia 
regis sunt. et tamen illa, quorum ad regem pertinet uni- 
versa possessio, in singulos dominos descripta sunt et 
unaquaeque res habet possessorem suum: itaque dare 
regi et domum et mancipium et pecuniam possumus nec 
donare illi de suo dicimur. ad reges enim potestas omni- 
um pertinet, ad singulos proprietas. Fines Atheniensium 3 
aut Campanorum vocamus, quos deinde inter se vicini 
privata terminatione distinguunt. et totus ager [iius] aut 
illius reipublieae est, pars deinde suo domino quaeque 
censetur. ideoque donare agros nostros reipublicae pos- 
sumus, quamvis illius esse dicantur, quia aliter illius sunt, 
aliter mei. Numquid dubium est, quin servus cum peculio 4 
domini sit? dat tamen domino suo munus. non enim ideo 
nihil habet servus, quia non est habiturus, si dominus 
illum habere noluerit. nec ideo non est munus, cum vo- 
lens dedit, quia potuit eripi, etiamsi noluisset. Quem- 5 
admodum probemus omnia? nunc enim omnia sapientis 
esse inter duos convenit: illud quod quaeritur colligen- 


138 L. ANNAEI SENECAE 


dum est, quomodo liberalitatis materia adversus eum su- 

6 persit, cuius universa esse concessimus. Omnia patris 
sunt, quae in liberorum manu sunt: quis tamen nescit 
donare aliquid et filium patri? Omnia deorum sunt: ta- 
men et dis donum posuimus et stipem iecimus. Non ideo, 
quod habeo, meum non est, si meum tuum est: potest 

7 enim idem esse meum et tuum. .Is, inquit, cuius pro- 
Stitutae sunt, leno est. omnia autem sapientis sunt. inter 
omnia et prostitutae sunt: ergo prostitutae sapientis sunt. 
leno autem est, cuius prostitutae sunt: ergo sapiens est 

8 leno.“ Sic illum vetant emere. dicunt enim: „Nemo rem 
suam emit. omnia autem sapientis sunt: ergo sapiens 
nihil emit.“ Sic vetant et mutuum sumere, quia nemo 
usuram pro pecunia sua pendat. Innumerabilia sunt, per 
quae cavillantur, cum pulcherrime, quid a nobis dicatur, 
intellegant. 

1 V. Etiam sic omnia sapientis esse dico, ut nihilomi- 
nus proprium quisque in rebus suis dominium habeat, 
quemadmodum sub optimo rege omnia rex imperio pos- 
sidet, singuli dominio. Tempus istius probandae rei ve- 
niet. interim hoc huic quaestioni sat est me id, quod 
aliter sapientis, aliter meum est, posse donare sapienti. 

2 Nec mirum est aliquid ei, cuius est totum, posse donari. 
Conduxi domum a te. in hac aliquid tuum est, aliquid 
meum: res tua est, usus rei tuae meus est. itaque nec 
fructus tanges colono tuo prohibente, quamvis tua in 
possessione nascantur, et si annona carior fueril aut 
fames, 

heu frustra magnum alterius spectabis acervum 

3 in tuo natum, in tuo positum, in horrea iturum tua. Nec 
conductum meum, quamquam sis dominus, intrabis- nec 
servum tuum, mercenarium meum, abduces. et eum a 
te rhedam conduxero, beneficium accipies, si tibi in ve- 
hiculo tuo sedere permisero. Vides ergo posse fiel, ut 
aliquis accipiendo quod suum est, munus accipiat. 

l VI. In omnibus istis, quae modo retuli, uterque eius- 
dem rei dominus est. Quomodo? quia alter rei dominus 
est, alter usus. Libros dicimus esse Ciceronis. eosdem 
Dorus librarius suos vocat, et utrumque verum est. alter 

illos tamquam auctor sibi, alter tamquam emptor adserit: 
at recte utriusque dicuntur esse. utriusque enim sunt, sed 
non eodem modo. sic potest T. Livius a Doro accipere 
aut emere libros suos. Possum donare sapienti, quod 9 
viritim meum est, licet illius sint omnia. nam cum regio 
more cuncta conscientia possideat, singularum autem 
rerum in unumquemque proprietas sit sparsa, et accipere 
munus et debere, et emere et conducere potest. Caesar 3 
omnia habet, fiscus eius privata tantum ac sua. et uni- 
versa in imperio eius sunt, in patrimonio propria. Quid 
eius sit, quid non sit, sine diminutione imperii quaeritur. 
nam id quoque, quod tamquam alienum abiudicatur, ali- 
ter illius est. Sic sapiens universa animo possidet, iure 
ac dominio sua. 

VII. Bion modo omnes sacrilegos argumentis esse 1 
colligit, modo neminem. Cum omnes de saxo deiecturus 
est, dicit: Quisquis id, quod deorum est, sustulit et con- 
sumpsit atque in usum suum vertit, sacrilegus est. omnia 
autem deorum sunt. quod quisque ergo tollit, deorum tol- 
lit, quorum omnia suni: ergo quisquis tollit aliquid, sa- 
crilegus est. Deinde, cum effringi templa et expilari in- 9 
pune Capitolium iubet, dieit nullum sacrilegum esse. quia 
quicquid sublatum est, ex eo loco, qui deorum erat, in 
eum transfertur locum, qui deorum est. Hic respondetur 3 
omnia quidem deorum esse, sed non omnia dis dedicata. 
in his observari sacrilegium, quae religio numini ad- 
scripsit. sic et totum mundum deorum esse inmortalium 
templum, solum quidem amplitudine illorum ac magnifi- 
centia dignum, et tamen a sacris profana discerni et non 
omnia licere in angulo, cui fani nomen inpositum est, 
quae sub coelo et conspectu siderum licent. lniuriam 
sacrilegus deo quidem non potest facere, quem extra 
ictum sua divinitas posuit, sed punitur, quia tamquam 
deo fecit: opinio illum nostra ac sua obligat poenae. 
Quomodo ergo sacrilegus videtur, qui aliquid aufert sa- 4 
cri, etiamsi quocumque transtulit, quod subripuerat, in- 
trà terminos est mundi: sic et sapienti furtum potest fieri. 
auferetur enim illi non ex his, quae universa habet, sed 
eX his, quibus dominus inscriptus est, quae viritim ei 

sServiunt. Illam alteram possessionem adgnoscet, hane 
nolet habere, si poterit. emittitque illam vocem, quam 
Romanus imperator emisit, cum illi ob virtutem et bene 
gestam rempublieam tantum agri decerneretur, quantum 
arando uno die cireuire potuisset: non opus est, inquit, 
vobis eo cive, cui plus opus sit, quam uni civi. Quanto 
maioris viri putas respuisse hoc munus quam meruisse? 
multi enim fines aliis abstulerunt, sibi nemo constituit. 

1 VIII. Ergo cum animum sapientis intuemur potentem 
omnium et per universa dimissum, omnia illius esse di- 
cimus, cum autem hoc ius cotidianum, si ita res tulerit, 
capite censebitur. Multum interest, possessio eius animo 
ac magnitudine aestimetur an censu. Haec universa ha- 

2 bere, de quibus loqueris, abominabitur. Non referam 
tibi Socratem, Chrysippum, Zenonem et ceteros magnos 
quidem viros, maiores quidem, quia in laudem vetusto- 
rum invidia non obstat. Paulo ante Demetrium retuli, 
quem mihi videtur rerum natura nostris tulisse tempori- 
bus, ut ostenderet nec illum a nobis corrumpi nec nos 
ab illo corrigi posse: virum exactae, licet neget ipse, 
sapientiae firmaeque in his, quae proposuit, constantiae, 
eloquentiae vero eius, quae res fortissimas deceat, non 
concinnatae nec in verba sollicitae, sed ingenti animo, 

8 prout inpetus tulit, res suas prosequentis. Huie non du- 
bito, quin providentia et talem vitam et talem dicendi fa- 
cultatem dederit, ne aut exemplum seculo nostro aut con- 
vicium deesset. Demetrio si res nostras aliquis deorum 
possidendas velit tradere sub lege certa, ne liceat donare, 
adfirmaverim repudiaturum dicturumve: 

1 IX. „Ego vero me ad istud inextrieabile pondus non 
adligo nec in altam fecem rerum hunc expeditum homi- 
nem demitto. Quid ad me defers populorum omnium 
mala? quae ne daturus quidem acciperem, quoniam multa 
video, quae me donare non deceat. Volo sub conspectu 
meo ponere, quae gentium oculos regumque praestrin- 
gunt. volo intueri pretia sanguinis animarumque vestra- 

2rum. Prima mihi luxuriae spolia propone, sive illa vis 
per ordinem expandere, sive, ut est melius, in unum 
acervum dare: video elaboratam scrupulosa distinctione 

testudinem et foedissimorum pigerrimorumque animalium 
testas ingentibus pretiis emptas, in quibus illa ipsa quae 
placet varietas subditis medicamentis in similitudinem 
veri coloratur. Video istic mensas et aestimatum lignum 
senatorio censu , eo pretiosius, quo illud in plures nodos 
arboris infelicitas torsit. Video istic crystallina, quorum 3 
accendit fragilitas pretium: omnium enim rerum voluptas 
apud inperitos ipso quo fugari debet periculo crescit. 
Video murrea pocula: parum scilicet luxuria magno fue- 
rit, nisi quod vomant capacibus gemmis inter se propi- 
naverint. Video uniones non singulos singulis auribus 4 
conparatos. iam enim exercitatae aures oneri ferendo 
sunt: iunguntur inter se et insuper alii binis superponun- 
tur. non satis muliebris insania viros superiecerat, nisi 
bina: ac terna patrimonia auribus singulis pependissent. 
Video sericas vestes, si vestes vocandae sunt, in quibus 5 
nihil est, quo defendi aut corpus aut denique pudor pos- 
sit, quibus sumptis parum liquido nudam se non esse iu- 
rabit. hae ingenti summa ab ignotis etiam ad commer- 
cium gentibus accersuntur, ut matronae nostrae ne adulte- 
ris quidem plus sui in cubieulo quam in publico ostendant. 
X. Quid agis avaritia? quot rerum caritate aurum 1 
tuum victum est? omnia ista, quae retuli, in maiore ho- 
nore pretioque sunt: nunc volo tuas opes recognoscere, 
laminas utriusque materiae, ad quas cupiditas nostra ca- 
ligat. At mehercule terra, quae quicquid utile futurum 9 
nobis erat protulit, ista defodit et mersit et ut noxiosis 
rebus ac malo gentium in medium prodituris toto pon- 
dere incubuit. Video ferrum ex isdem tenebris esse pro- 
latum, quibus aurum et argentum, ne aut instrumentum 
in caedes mutuas deesset aut pretium. et tamen adhuc 
ista aliquam materiam habent. est in quo errorem ocu- 
lorum animus subsequi possit. Video istic diplomata et 3 
syngraphas et cautiones, vacua habendi simulacra, um- 
bra[cula] avaritiae quaedam laborantis, per quae deci- 
piat animum inanium opinione gaudentem. quid enim 
ista sunt? quid fenus et calendarium et usura, nisi hu- 
manae cupiditatis extra naturam quaesita nomina? Pos- 4 
sum de rerum natura queri, quod aurum argentumque 

non interius absconderit, quod non illis maius quam 
quod detrahi posset pondus iniecerit: quid sunt istae ta- 
bulae, quid conputationes et venale tempus et sanguino- 
lentae centesimae? voluntaria mala ex constitutione 
nostra pendentia, in quibus nihil est quod, subici oculis, 

5 quod teneri manu possit, inanis avaritiae somnia. O mi- 
serum, si quem delectat patrimonii sui liber magnus et 
vasta spatia terrarum colenda per vinetos et inmensi 
greges pecorum per provincias ac regna pascendi et fa- 
milia bellicosis nationibus maior et aedificia privata laxi- 

6 tatem urbium magnarum vincentia! Cum bene ista, per 
quae divitias suas disposuit ac fudit, cireumspexerit su- 
perbumque se fecerit, si, quicquid habet, ei quod cupit 
conparet, pauper est. Dimitte me et illis divitiis meis 
redde. ego regnum sapientiae novi, magnum, securum. 
ego sic omnia habeo, ut omnium sint. 

1 XI Itaque cum Caesar illi ducenta donaret, ridens 
reiecit nec dignam quidem summam iudicans, qua non 
accepta gloriaretur. Di deaeque, quam pusillo illum 

2 animo aut honorare voluit aut corrumpere! Reddendum 
egregio viro testimonium est. ingentem rem ab illo dici 
audivi, cum miraretur Caii dementiam, quod se putasset 
tanti posse mutari. si femptare, inquit, me constituerat, 
toto illi fui experiendus imperio. 

H XII. Sapienti ergo donari aliquid potest, etiamsi sa- 
pientis omnia sunt. aeque nihil prohibet, cum omnia ami- 
cis dicamus esse communia, aliquid amico donari. non 
enim mihi sic cum amico communia omnia sunt, quomodo 
cum socio, ut pars mea sit, pars illius, sed quomodo 
patri matrique communes liberi sunt. quibus cum duo 
sunt, non singuli singulos habent, sed singuli binos. 

2 Primum omnium iam efficiam, ut quisquis est iste, qui 
me in societatem vocat, sciat se nihil mecum habere com- 
mune. quare? quia hoc consortium solum inter sapien- 
les est, inter quos amicitia est. ceteri non magis amici 

3 sunt quam socii. Deinde pluribus modis communia sunt. 
Equestria omnium equitum Romanorum sunt. in illis ta- 
men locus meus fit proprius, quem occupavi. hoc si Cui 
cessi, quamvis illi communi re cesserim, tamen aliquid 

dedisse videor. Quaedam quorumdam sub certa condi- 
eione sunt: habeo in equestribus locum, non ut vendam, 
non ut locem, non ut habitem, in hoc tantum ut spectem. 
Praeterea non mentior, si dico me habere in equestribus 4 
locum. sed cum in theatrum veni, si plena sunt eque- 
stria et iure habeo locum illic, quia sedere mihi licet, et 
non habeo, quia ab his, eum quibus mihi ius loci com- 
mune est, occupatus est. Idem inter amicos puta fieri: 
quiequid habet amicus, commune est nobis, sed illius 
proprium est, qui tenet. uti his illo nolente non possum. 
.,Derides me, inquis: si quod amici est, meum est, liceat 
mihi vendere.“ Non licet: nam nec equestria, et tamen 
communia tibi cum ceteris equitibus sunt. Non est ar- 6 
gumentum ideo aliquid tuum non esse, quia vendere non 
potes, quia consumere, quia mutare in deterius aut me- 
lius. tuum enim est etiam quod sub lege certa tuum est. 

XIIL *** accepi, sed certe non minus. Ne traham 
longius, beneficium maius esse non potest: ea, 
per quae beneficium datur , possunt esse maiora et plura, 
in quae se undique benevolentia effundat et sic sibi in- 
dulgeat, quemadmodum amantes solent, quorum plura 
oscula et conplexus arliores non augent amorem, sed 
exercent. 

XIV. Haec quoque, quae venit, quaestio profligata 1 
est in prioribus: itaque breviter perstringetur. possunt 
enim in hanc quae aliis data sunt argumenta transferri. 
Quaeritur, an qui omnia fecit, ut beneficium 
redderet, reddiderit. „Ut scias, inquit, illum non 2 
reddidisse: omnia fecit, ut redderet. adparet ergo non 
esse id faetum, cuius faciendi non esse [* * aut] occasio- 
nem non habuit. Et creditori suo pecuniam non solvit is, 
qui ut solveret, ubique quaesivit nec invenit.“ Quaedam 8 
eius condicionis sunt, ut effectum praestare debeant: 
quibusdam pro effectu est omnia temptasse, ut efficerent. 
Si omnia fecit ut sanaret, peregit medicus partes suas. 
etiam damnato reo oratori constat eloquentiae officium, 
si omni iure, si omni vč usus est. laus imperatoria etiam 
victo duci redditur, si et prudentia et industria et forti- 
tudo muneribus suis functa est. Omnia fecit, ut benefi- 4 

cium redderet, obstitit illi felicitas tua: nihil incidit du- 
rius, quod veram amicitiam experiretur. locupleti donare 
non potuit, sano adsidere, felici succurrere: gratiam re- 
tulit, etiamsi tu beneficium non recepisti. Praeterea huic 
intentus semper et huius rei tempus opperiens qui in hoc 
multum curae, multum sedulitatis inpendit, plus labora- 

5 vit quam cui cito referre gratiam contigit.  Debitoris 
exemplum dissimile est, cui parum est pecuniam quae- 
sisse, nisi solvit. illie enim stat acerbus super caput 
creditor, qui nullum diem gratis occidere patiatur: hic 
benignissimus, qui cum te viderit concursantem et solli- 
citum atque anxium , dicat: 

Mitte hanc de pectore curam. 
desine tibi molestus instare. omnia a te habeo. iniuriam 
mihi facis, si me quicquam amplius desiderare iudicas. 

6 plenissime ad me pervenit animus tuus. ,,Sic, inquit, 
mihi [si] redisse beneficium diceres, illum gratiam retu- 
lisse? Eodem ergo loco est, qui reddidit et qui non 
reddidit?“ Contra nunc illud pone: si oblitus esset ac- 
cepti beneficii, si nec temptasset quidem gratus esse, ne- 
gares illum gratiam retulisse. at hie se diebus noctibus- 
que lassavit et omnibus aliis renuntiavit officiis, huic 
uni inminens et operatus, ne qua se fugeret occasio: eo- 
dem ergo loco erunt ille, qui curam referendae gratiae 
abiecit, et hic, qui numquam ab illa recessit? Iniquus es, 
si rem a me exigis, cum videas animum non defuisse. 

1 XV. Ad summam puta, cum captus esses, me pecu- 
niam mutuatum rebus meis in securitatem creditoris ob- 
positis navigasse hieme tam saeva per infesta latrociniis 
litora, emensum quicquid periculi adferre potest etiam 
pacatum mare. peragratis omnibus solitudinibus, eum 
quos nemo non fugiebat ego quaererem, tandem ad pi- 
ratas perveni. et iam te alius redemerat: negabis me 
gratiam retulisse? etiamne si in illa navigatione pecu- 
niam, quam saluti tuae contraxeram, naufragus perdidi? 
etiamne si in vincula, quae detrahere tibi volui, ipse in- 

2cidi? negabis me retulisse gratiam? At mehercle Athe- 
nienses Harmodium et Aristogitonem tyrannicidas vocant, 
et Mucio manus in hostili ara relicta instar occisi Porse- 

nae fuit, et semper contra fortunam luctata virtus etiam 
citra effectum propositi operis enituit. Plus praestitit, 
qui fugientes occasiones secutus est et alia atque alia ca- 
ptavit, per quae referre gratiam posset, quam quem 
sine ullo sudore gratum prima fecit occasio. , Duas, in- 3 
quit, res ille tibi praestitit, voluntatem et rem: tu quo- 
que illi duas debes.* Merito istud diceres ei, qui tibi 
reddidit voluntatem otiosam: huic vero [debes], qui et 
vult et conatur et nihil intemptatum relinquit, [et] non po- 
tes dicere. utrumque enim praestat, quantum in se est. 
Deinde non semper numero numerus aequandus est. ali- 4 
quando una res pro duabus valet: itaque in locum rei 
succedit tam propensa voluntas et cupida reddendi. 
Quodsi animus sine re ad referendam gratiam non valet, 
nemo adversus deos gratus est, in quos voluntas sola 
confertur. „Dis, inquit, nihil aliud praestare possumus.“ $ 
Sed si huic quoque, cui referre gratiam debeo, nihil 
aliud praestare possum, quid est, quare non eo adver- 
sus hominem gratus sim, quo nihil amplius in deos con- 
fero ? 

XVI. Si tamen quid sentiam quaeris et vis signare 1 
responsum: hic beneficium recepisse se iudicet, ille se 
sciat non reddidisse. Hic illum dimittat, ille se teneat. 
hie dicat: habeo, ille respondeat: debeo. In omni quae- 2 
stione propositum sit nobis bonum publicum. praecluden- 
dae sunt excusationes ingratis, ad quas refugere non 
possint et sub quibus infitiationem suam tegere. ,,Omnia 
feci.“ Fac etiamnunc. Quid? tu tam inprudentes iudicas 3 
maiores nostros fuisse, ut non intellegerent iniquissimum 
esse eodem loco haberi eum, qui pecuniam, quam a cre- 
ditore acceperat, libidine aut alea absumpsit, et eum, qui 
incendio aut latrocinio aut aliquo casu tristiore aliena 
cum suis perdidit? nullam excusationem receperunt, ut 
homines scirent fidem utique praestandam. satius enim 
erat a paucis etiam iustam excusationem non accipi quam 
ab omnibus aliquam temptari. Omnia fecisti ut redderes:4 
hoc illi satis sit, tibi parum. nam quemadmodum ille, si 
enixam et sedulam operam transire pro inrita patitur, cui 
gratia referatur indignus est, ita tu ingratus es, nisi ei, 

qui voluntatem bonam in solutum accepit, eo libentius 
debes, quia dimitteris, non rapias hoc nec testeris. oc- 

5 casiones reddendi nihilominus quaeras. Redde illi, quia 
repetit, huic, quia remittit. illi, quia malus, huic, quia 
non malus. Ideoque non est, quod ad te hanc quaestio- 
nem iudices pertinere an, quod beneficium quisa 
sapiente acceperit, reddere debeat, siille de- 
siit esse sapiens etin malum versusest. redde- 
res enim et depositum, quod a sapiente accepisses. etiam 
malo redderes creditum: quid est cur non et beneficium? 

6 quia mutatus est ille, te mutat? Quid? si quid a sano 
accepisses, aegro non redderes, cum plus semper inbe- 
cillo amico debeamus? et hic aeger est animo: adiuvetur, 
feratur. stultitia morbus est animi. 

1 XVII. Distinguendum hoc, quo magis intellegatur, exi- 
stimo. Duo sunt beneficia: unum quod dare nisi sapiens 
Sapienti non potest. hoc est absolutum et verum benefi- 
cium. alterum volgare, plebeium, cuius inter nos inperi- 

2 tos commercium est. De hoc non est dubium, quin illi, 
qualiscumque, est debeam reddere, sive homicida sive fur 
sive adulter evasit. Habent scelera leges suas: melius 
istos iudex quam ingratus emendat. nemo te malum, 
qui est, faciat. Malo beneficium proiciam, bono reddam, 
huic quia debeo, illi ne debeam. 

1 XVIII. De altero beneficii genere dubitatur, quod si 
accipere non potui nisi sapiens, nec reddere quidem nisi 
sapienti possum. puta enim me reddere: ille non potest 
recipere. non est iam huius rei capax. scientiam utendi 
perdidit. Quid si me remittere manco pilam iubes? stul- 

2 tum est dare alicui, quod accipere non possit. Ut respon- 
dere ab ultimo incipiam: non dabo illi, quod accipere 
non poterit. reddam, etiamsi recipere non poterit. obli- 
gare enim non possum nisi accipientem: liberari tantum, 
Si reddidi, possum. Ille uti illo non poterit? viderit. pe- 
nes illum erit culpa, non penes me. 

1 XIX. „Reddere est, inquit, accepturo tradidisse. quid 
enim, si cui vinum debeas et hoc ille te infundere reti- 
culo iubeat aut cribro: reddidisse te dices aut reddere 

2 voles, quod, dum redditur, inter duos pereat?* Reddere 

est id quod debeas ei, cuius est, volenti dare. hoc unum 
mihi praestandum est. Ut quidem habeat quod a me ac- 
eepit, iam ulterioris est curae. non tutelam illi, sed fidem 
debeo, multoque satius est illum non habere quam me 
nonreddere. Et creditori statim in macellum laturo, quod 3 
aeceperit, reddam. etiam si mihi adulteram, cui nume- 
rem, delegaverit solvam. et si nummos, quos accipiet, in 
sinum suum discinctus fundet, dabo. reddendum enim 
mihi est, non servandum, cum reddidero, ac tuendum. 
beneficii accepti, non redditi custodiam debeo. dum apud 
me est, salvum sit: ceterum, licet accipientis manibus 
effluat, dandum est reposcenti. reddo bono, cum expe- 
diet, malo, cum petet. „Tale, inquit, illi beneficium, 4 
quale accepisti, non potes reddere: accepisti enim a sa- 
piente, stulto reddis. Non. reddo illi, quale nunc pot- 
est accipere. nec per me fit, quod deterius id, quod 
accepi, reddam, sed per illum. Cui, si ad sapientiam 
redierit, reddam quale [accepi]. dum in malis, reddam, 
quale ab illo potest accipi. , Quid, inquit, si non tantum 5 
malus factus est, sed ferus, sed inmanis, qualis Apollo- 
dorus aut Phalaris: et huic beneficium, quod acceperas, 
reddes?* Mutationem sapientis tantam natura non pa- 
titur. nam in pessima ab optimis lapsus necesse est etiam 
in malo vestigia boni teneat. numquam tantum virtus ex- 
stinguitur, ut non certiores animo notas inprimat, quam 
ut illas eradat ulla mutatio. Ferae inter nos educatae 6 
sunt. in silvas eruperunt: aliquid mansuetudinis pristinae 
retinent tantumque a placidissimis absunt, quantum a veris 
feris et numquam humanam manum passis. Nemo in sum- 
mam nequitiam incidit, qui umquam haesit sapientiae. 
altius infectus est, quam ut ex toto elui et transire in 
eolorem malum possit. Deinde interrogo, utrum iste ferus 7 
sit animo tantum an et in perniciem publicam excurrat? 
Proposuisti enim mihi Apollodorum et Pbalarin tyran- 
num, quorum si naturam habet intra se malus, quidni 
ego isti beneficium suum reddam, ne quid mihi eum illo 
iuris sit amplius? Si vero sanguine humano non tantum 8 
gaudet, sed pascitur, sed et suppliciis omnium aetatum 
erudelitatem insatiabilem exercet, nec ira sed aviditate 
10* 

quadam saeviendi furit, si in ore parentum liberos iu- 
gulat, si non contentus simplici morte distorquet nec urit 
solum perituros, sed excoquit, si carnifex eius cruore 
et semper recenti madet: parum est huic beneficium non 
reddere. quiequid erat quo mihi cohaereret, intercisa iu- 
9 ris humani societas abscidit. Si praestitisset quidem ali- 
quid mihi, sed arma patriae meae inferret: quicquid me- 
ruerat perdidisset et referre illi gratiam scelus haberetur. 
8i non patriam meam inpugnat, sed suae gravis est et 
sepositus a mea gente suam exagitat, abscindit nihilomi- 
nus illum tanta pravitas animi [ef] etiamsi non inimicum, in- 
visum mihi efficit priorque mihi ac potior eius officii ratio 
est, quod humano generi quam quod uni homini debeo. 
1 XX. Sed quamvis hoc ita sit et ex eo tempore omnia 
mihi in illum sint libera, ex quo corrumpendo fas omne, 
ut nihil in eum nefas esset, effecerit: illum mihi servan- 
dum modum credam, ut, si beneficium illi meum neque 
vires maiores daturum est in exitium commune nec con- 
firmaturum quas habet, id autem erit, quod illi reddi sine 
2 pernicie publica possit, reddam. Servabo filium eius in- 
fantem: quid hoc beneficium obest cuiquam eorum, quos 
crudelitas eius lacerat? pecuniam, quae satellilem sti- 
pendio teneat, non subministrabo. Si marmora et vestes 
desideraverit, nihil oberit cuiquam id, quo luxuria eius 
3 instruitur: militem et arma non subgeram. Si pro magno 
petet munere artifices scenae et scorta et quae feritalem 
eius emolliant, libens offeram. cui triremes et aeratas 
non mitterem, lusorias et cubiculatas et alia ludibria re- 
gum in mari lascivientium mittam: et si ex toto eius sa- 
nitas desperata fuerit, eadem manu beneficium omnibus 
dabo, illi reddam: quoniam ingeniis talibus exitus reme- 
dium est optimumque est abire ei, qui ad se numquam 
4 rediturus est. Sed haec rara nequitia est et semper por- 
tenti loeo habita, sicut hiatus terrae et e cavernis maris 
ignium eruptio. itaque ab illa recedamus: de iis loqua- 
$ mur vitiis, quae detestamur sine horrore. Huic homini 
malo, quem invenire in quolibet foro possum, quem sin- 
guli timent, reddam beneficium, quod aecepi. non opor- 
tet mihi nequitiam eius prodesse. quod meum non est, 

redeat ad dominum, bonus sit an malus. quid? diligen- 
ter istud excuterem, si non redderem, sed darem. Hic 
locus fabulam poscit. 

XXI. Pythagorieus quidam emerat a sutore phaeca- 1 
sia, rem magnam non praesentibus nummis. Post aliquot 
dies venit ad tabernam redditurus et, cum clausam diu 
pulsaret, fuit qui diceret: „quid perdis operam? sutor 
ille quem quaeris elatus, conbustus est. quod nobis for- 
tasse molestum est, qui in aeternum nostros amittimus, 
tibi minime, qui scis futurum ut renascatur,** iocatus in 
Pythagorieum. At philosophus noster tres aut quatuor 3 
denarios non invita manu domum retulit subinde concu- 
tiens. deinde cum reprehendisset hanc suam non red- 
dendi tacitam voluptatem, intellegens arrisisse sibi illud 
lucellum, redit ad eamdem tabernam et ait: „ille tibi vi- 
vit. redde quod debes.“ Deinde per clostrum qua se 
commissura laxaverat, quatuor denarios in tabernam in- 
seruit (ac misit] poenas a se exigens inprobae cupiditatis, 
ne alieno adsuesceret. 

XXII. Quod debes, quaere cui reddas et si nemo 1 
poscet, ipse te adpella. malus an bonus [sit], ad te non 
pertinet. redde et te accusa. oblitus es, quemadmodum 
inter vos officia divisa sint: illi oblivio imperata est, tibi 
meminisse mandavimus. Errat tamen, si quis existimat, 
eum dicimus eum qui beneficium dedit, oblivisci opor- 
tere, excutere nos illi memoriam rei praesertim honestis- 
simae: quaedam praecipimus ultra modum, ut ad verum 
et suum redeant. Cum dicimus: meminisse non debet, 2 
hoc volumus intellegi: praedicare non debet nec iactare 
nec gravis esse. Quidam enim beneficium, quod dede- 
runt, omnibus circulis narrant. hoc sobrii loquuntur, hoc 
ebrii non continent, hoc ignotis ingerunt, hoc amicis 
committunt: ut haec nimia et exprobratrix memoria sub- 
sideret, oblivisci eum, qui dedit, iussimus, et plus im- 
perando quam praestari poterat, silentium suasimus. 

XXIII. Quotiens parum fiduciae est in his, quibus im- 1 
peres, amplius est exigendum quam sat est, ut praeste- 
tur quantum sat est. In hoc omnis hyperbole extenditur, 
ut ad verum mendacio veniat. itaque ille, cum dixit 

qui candore nives anteirent, cursibus auras, 
quod non poterat fieri dixit, ut erederetur quantum plu- 
rimum posset. Et qui dixit 

his inmobilior scopulis, violentior amne, 
nemini hoc quidem se persuasurum putavit, aliquem tam 

2 inmobilem esse quam scopulum. Numquam tantum sperat 
hyperbole quantum audet, sed incredibilia adfirmat, ut 
ad credibilia perveniat. Cum dicimus: qui beneficium 
dedit, obliviscatur, hoc dicimus: similis sit oblito. me- 

3 moria eius non adpareat nec incurrat. Cum dicimus be- 
neficium repeti non oportere, non ex toto repetitionem 
tollimus: saepe enim opus est malis exactore, etiam bo- 
nis admonitione. Quid ergo? occasionem ignoranti non 
ostendam? necessitates illi meas non detegam? quare 
nescisse se aut mentiatur aut doleat? Interveniat ali- 
quando admonitio, sed verecunda, quae non poscat nec 
in ius vocet. 

1 XXIV. Socrates amicis audientibus, ermissem, inquit, 
pallium, si nummos haberem. Neminem poposcit, omnes 
admonuit. a quo acciperet, ambitus fuit. quidni esset. 
quantulum enim erat, quod Socrates accipiebat? at mul- 

2 tum erat eum fuisse, a quo Socrates acciperet. Num il- 
los castigare mollius potuit? JEmissem, inquit, pallium, 
si nummos haberem. Post hoc quisquis properaverit, sero 
dat. iam Socrati defuit. Propter acerbos exactores repe- 
tere prohibemus, non ut numquam fiat, sed ut parce. 

1 XXV. Aristippus aliquando delectatus unguento: 
male, inquit, istis efeminatis eveniat, qui rem tam bellam 
infamaverunt. Idem dicendum est: male istis inprobis et 
inportunis benefieiorum suorum quadruplatoribus eve- 
niat, qui tam bellam rem, admonitionem inter amicos, 
sustulerunt. Ego tamen utar hoc iure amicitiae et bene- 
ficium ab eo repetam, a quo petissem, qui alterius be- 

2 neficii loco accepturus est potuisse reddere. Numquam 
ne querens quidem dicam: 

eiectum litore egentem 
excepi et regni demens in parte locavi. 
Non est ista admonitio, convicium est. hoc est in odium 
beneficia perducere, hoc est efficere, ut ingratum esse 

aut libeat aut iuvet. Satis abundeque est submissis et 
familiaribus verbis memoriam revocare: 
$i bene quid de te merui, fuit aut tibi quicquam 
dulce meum. 
ille invicem dieat: quidni merueris? eiectum litore egen- 
tem excepisti. 

XXVI. „Sed nihil, inquit, proficimus: dissimulat, 1 
oblitus est. quid facere debeam?* Quaeris rem ma 
xime necessariam et in qua hanc materiam 
consummari decet, quemadmodum ingrati fe- 
rendi sint. Placido animo, mansueto, magno. Num- 2 
quam te tam inhumanus et inmemor et ingratus offendat, 
ut non tamen dedisse delectet. numquam in has voces 
iniuria inpellat: vellem non fecisse. Beneficii tui tibi 
etiam infelicitas placeat. semper illum poenitebit, si te 
ne nunc quidem poenitet. Non est quod indigneris, tam- 
quam aliquid novi acciderit: magis mirari deberes, si 
non accidisset. Alium labor, alium inpensa deterret, 3 
alium periculum. alium turpis verecundia, ne dum red- 
dit fateatur accepisse. alium ignorantia officii, alium pi- 
gritia, alium occupatio. Adspice, quemadmodum inmen- 
sae hominum cupiditates hient semper et poscant: non 
miraberis ibi neminem reddere, ubi nemo satis accepit. 
Quis est istorum tam firmae mentis ac solidae, ut tuto 4 
apud eum beneficia deponas? Alius libidine insanit, alius 
abdomini servit, alius lucri totus est, cuius summam, 
non vias spectat. alius invidia laborat, alius caeca ambi- 
tione et in gladios inruente. Adice torporem mentis ae 
senium et contraria huic inquieti pectoris agitationem tu- 
multusque perpetuos. adice aestimationem sui nimiam et 
tumorem ob quae contemnendus est insolentem. Quid 
contumaciam in perversa nitentium, quid levitatem sem- 
per aliquo transsilientem loquar? Huc accedat temeritas $ 
praeceps et numquam fidele consilium daturus timor et 
mile errores quibus volvimur: audacia timidissimorum, 
discordia familiarissimorum et publicum malum incertis- 
simis fidere, fastidire possessa, quae consequi posse spes 
non fuit. Inter adfectus inquietissimos rem quietissimam, 
fidem, quaeris? 

1 XXVII. Si tibi vitae nostrae vera imago succurret, 
videberis tibi videre captae cum maxime civitatis faciem, 
in qua omisso pudoris rectique respectu vires in concilio 
sunt velut signo ad permiscenda omnia dato. non igni, 
non ferro abstinetur: soluta legibus scelera sunt. ne re- 
ligio quidem, «quae inter arma hostilia supplices texit, 

2 ullum inpedimentum est ruentium in praedam. Hic ex 
privato, hic ex publico, hie ex profano, hic ex sacro 
rapit. hic effringit, hie transsilit. hic non contentus an- 
gusto itinere ipsa, quibus arcetur, evertit et in lucrum 
ruina venit. hic sine caede populatur, hic spolia cruenta 
manu gestat. nemo non fert aliquid ex altero. In hac 
aviditate generis humani o nae tu nimis fortunae commu- 
nis oblitus es, qui quaeris inter rapientes referentem! 

3Si indignaris ingratos esse, indignare luxuriosos, in- 
dignare avaros, indignare inpudicos, indignare aegros 
deformes, senes pallidos. Est istuc grave vitium, est 
intolerabile et quod dissociet homines , quod concordiam, 
qua inbecillitas nostra fulcitur, scindat ac dissipet, sed 
usque eo volgare est, ut illud nec qui queritur quidem 
effugerit. 

1 XXVIII. Cogita tecum, an quibuscumque debuisti 
gratiam retuleris, an nullum umquam apud te perierit 
officium, an omnium te beneficiorum memoria comitetur. 
Videbis, quae puero data sunt, ante adulescentiam elapsa, 
quae in iuvenem conlata sunt, non perdurasse in seneetu- 
tem. Quaedam perdidimus, quaedam proiecimus , quae- 
dam e conspectu nostro paulatim exierunt, a quibusdam 

2 oculos avertimus. Ut excusem tibi inbecillitatem tuam, 
inprimis fragile est memoria et rerum turbae non sufficit. 
necesse est quantum recipit emittat et antiquissima re- 
centissimis obruat. Sic factum est, ut minima apud te 
nutricis esset auctoritas, quia beneficium eius longius 
aetas sequens posuit. sic factum est, ut praeceptoris tibi 
non esset ulla veneratio. sic evenit, ut circa consularia 
oceupato comitia aut sacerdotiorum candidato quaesturae 

8 suffragator excideret. Fortasse vitium, de quo quereris, 
si te diligenter exeusseris, in sinu invenies. Inique 
publico crimini irasceris, stulte tuo: ut absolvaris, igno- 

sce. Meliorem íllum facies ferendo, utique peiorem ex- 
probrando. non est quod frontem eius indures: sine, si 
quid est pudoris residui, servet. Saepe dubiam vereeun- 
diam vox conviciantis clarior rupit. nemo id esse quod 
jam videtur timet. deprenso pudor emittitur. 


XXIX. Perdidi beneficium. Numquid quae consecra- 1 


vimus, perdidisse nos dicimus? inter consecrata bene- 
ficium est, etiamsi male respondit, bene conlatum. Non 
est ille, qualem speravimus: simus nos, quales fuimus, 
ei dissimiles. damnum non nunc factum: adparuit. ingra- 
tus non sine nostro pudore protrahitur, quoniam quidem 
querela amissi beneficii non bene dati signum est. Quan- 
ium possumus, causam eius apud nos agamus: fortasse 
non potuit, fortasse ignoravit, fortasse facturus est. Quae- 
dam nomina bona lentus ac sapiens creditor fecit, qui 
sustinuit ac mora fovit. Idem nobis faciendum est: nu- 
triamus fidem languidam. 

XXX. Perdidi beneficium. Stulte, non nosti detri- 
menti tui tempora: perdidisti, sed cum dares. nune pa- 
lam faetum est. Eliam in his, quae videntur in perdito, 
moderatio plurimum profuit: ut corporum ita animorum 
molliter vitia tractanda sunt. saepe quod explicari potuit, 
pertinacia trahentis abruptum est. Quid opus est male- 
dictis? quid querelis? quid inseetatione? quare illum li- 
beras? quare dimittis? si ingratus est, iam nihil debet. 
Quae ratio est exacerbare eum, in quem magna contu- 
leris, ut ex amico dubio fiat non dubius inimicus et pa- 
trocinium sibi nostra infamia quaerat nec desit? Nescio 
quid est, quod eum, cui tantum debuit, ferre non potuit: 
subest aliquid: nemo non superioris dignitatem querendo, 
etiamsi non inquinavit, adspersit. nec quisquam fingere 
contentus est levia, cum magnitudine méndacii fidem 
quaerat. 

XXXI. Quanto illa melior via, qua servatur illi spe- 
cies amicitiae et, si reverti ad sanitatem velit, etiam ami- 
citia! Vincit malos pertinax bonitas nec quisquam tain 
duri infestique adversus diligenda animi est, ut etiam ón 
iniuriam bonos non amet, quibus hoc quoque coepit de- 


2 


- 


bere, quod inpune non solvit. Ad illa itaque cogitationes 2 

tuas flecte: non est mihi relata gratia, quid faciam? quod 
di, omnium rerum optimi auctores, qui beneficia igno- 
8 ranti dare incipiunt, ingratis perseverant. Alius illis obi- 
cit neglegentiam nostri, alius iniquitatem. alius illos extra 
mundum suum proicit et ignavos hebetesque sine luce, 
sine ullo opere destituit. alius solem, cui debemus, quod 
inter laboremn quietemque tempus divisimus, quod non 
tenebris mersi confusionem aeternae noctis effugimus, 
quod annum cursu suo temperat et corpora alit, sata evo- 
cat, percoquit fructus, saxum aliquod aut fortuitorum 
ignium globum et quidvis potius quam deum adpellat. 
4 nihilominus tamen more optimorum parentum, qui male- 
diclis suorum infantium adrident, non cessant di bene- 
ficia congerere de beneficiorum auctore dubitantibus, sed 
aequali tenore bona sua per gentes populosque distri- 
buunt unam potentiam sortiti, prodesse: spargunt oppor- 
tunis imbribus terras , maria flatu movent, siderum cursu 
notant tempora, hiemes aestatesque interveniemze le- 
niore spiritu molliunt. errorem labentium animorum pla- 
cidi ac propitii ferunt. lImitemur illos: demus, etiams. 
multa in inritum data sunt. demus nihilominus aliis, de- 
mus ipsis, apud quos iactura facta est. Neminem ad 
exeitandas domos ruina deterruit, et cum penates ignis 
absumpsit, fundamenta tepente adhuc area ponimus et 
urbes haustas saepius eidem solo credimus: adeo ad bo- 
nas spes pertinax animus est. terra marique humana 
opera cessarent, nisi male temptata iterum temptare li- 
buisset. 

XXXII. Ingratus est: non mihi fecit iniuriam, sed sibi. 
ego beneficio meo cum darem usus sum. nec ideo pigrius 
dabo, sed diligentius: quod in hoc perdidi, ab aliis re- 
cipiam. Sed huic ipsi beneficium dabo iterum et tam- 
quam bonus agricola cura cultuque sterilitatem soli vin- 
cam. Perit mihi beneficium, iste omnibus. Non est magni 
animi beneficium dare et perdere: hoc est magni anim: 
perdere et dare. 

PROLOGUS. 

Quantum inter philosophiam interest, Lucili virorum 1 
optime, et ceteras arles, tantum interesse existimo in 
ipsa philosophia inter illam partem, quae ad homines, 
et hanc, quae ad deos pertinet. Altior est haec et ani- 
mosior. multum permisit sibi: non fuit oculis contenta. 
maius esse quiddam suspicata est ac pulchrius, quod 
extra conspectum natura posuisset. Denique lantum in- 2 
ter duas interest, quantum inter deum et hominem. al- 
tera docet, quid in terris agendum sit, altera, quid aga- 
tur in coelo. altera errores nostros discutit et lumen ad- 
movet, quo discernantur ambigua vitae: altera multo 
supra hanc, in qua volutamur, caliginem excedit et e 
tenebris ereptos perducit illo, unde lucet. Equidem tunc 3 
rerum naturae gratias ago, cum illam non ab hac parte 
video, qua publica est, sed cum secretiora eius intravi, 
cum disco, quae universi materia sit, quis auctor aut 
custos, quid sit deus, totus in se intendat an ad nos ali- 
quando respiciat, faciat cotidie aliquid an semel fecerit, 
pars mundi sit an mundus, liceat illi hodieque decernere 
et ex lege fatorum aliquid derogare an maiestatis diminu- 
tio sit et confessio erroris mutanda fecisse. necesse est 
(enim ei] eadem placere, cui nisi optima placere non pos- 
Sunt. nec ob hoc minus liber et potens est: ipse enim 
est necessitas sua. Nisi ad haec admitterer, non fuerat 4 
nasci. quid enim erat, cur in numero viventium me po- 
situm esse gauderem? an ut cibos et potiones percolarem? 
ut hoe corpus causarium ac fluidum periturumque, nisi 

subinde inpleatur, farcirem et viverem aegri minister? ut 
mortem timerem, cui uni [omnes] nascimur? Detrahe hoc 
inaestimabile bonum, non est vita tanti, ut sudem, ut 
5 aestuem. O quam res est contempta homo, nisi supra 
humana surrexerit! quamdiu cum adfectibus conluctamur, 
quid magnifici facimus? et si superiores sumus , portenta 
vincimus. Quid est, cur suspiciamus nosmetipsos, quia 
dissimiles deterrimis sumus? non video, quare sibi pla- 
6 ceat qui robustior est in valitudinario. Multum interest 
inter vires et bonam valitudinem. Effugisti vitia animi, 
non est tibi frons ficta nec in alienam voluntatem sermo 
conpositus nec cor involutum nec avaritia, quae quic- 
quid omnibus abstulit, sibi ipsi neget, nec luxuria pe- 
cuniam turpiter perdens, quam turpius reparet, non am- 
bitio, quae te ad dignitatem nisi per indigna non ducet: 
nihil adhuc consecutus es, multa effugisti, te nondum. 
virtus enim ista, quam adfectamus, magnifica est, non 
quia per se beatum est malo caruisse, sed quia animum 
Jaxat ac praeparat ad cognitionem coelestium dignumque 
7 efficit, qui in consortium deorum veniat. Tunc consum- 
matum habet plenumque bonum sortis humanae, cum cal- 
cato omni malo petit altum et in interiorem naturae sinum 
venit. tunc iuvat inter ipsa sidera vagantem divitum pavi- 
menta ridere et totam eum auro suo terram, non illo tan- 
tum dico, quod egessit et signandum monetae dedit, sed 
et illo, quod in occulto servat posterorum avaritiae. non 
potest ante contemnere porticus et lacunaria ebore ful- 
gentia et tonsiles silvas et derivata in domos flumina, 
quam totum circuit mundum, et terrarum orbem superne 
despiciens angustum et maxima ex parte opertum mari, 
etiam qua exstat, late squalidum et aut ustum aut rigen- 
8tem sibi ipse ait: hoc est illud punctum, quod inter tot 
gentes ferro et igne dividitur? o quam ridiculi sunt mor- 
talium termini! Ultra Istrum Dacus non exeat. Strymon 
et Haemus Thracas includat. Parthis obstet Euphrates. 
Danubius Sarmatica ac Romana disterminet. Rhenus Ger- 
maniae modum faciat. Pyrenaeus medium inter Gallias 
et Hispanias iugum extollat. inter Aegyptum et Aethiopas 

arenarum inculta vastitas iaceat. Si quis formieis det in- 19 
telleetum hominis, nonne et illae unam aream in multas 
provincias divident? Cum te in illa vere magna sustuleris, 
quotiens videbis exercitus subrectis ire vexillis et, quasi 
magnum aliquid agatur, equitem modo ulteriora explo- 
rantem, modo a lateribus adfusum, libebit dicere: 
it nigrum campis agmen. 

formicarum iste discursus est in angusto laborantium. 
quid illis et nobis interest nisi exigui mensura corpusculi ? 
Punctum est istud, in quo navigatis, in quo bellatis, in Ji 
quo regna disponitis, minima, etiam cum illis utrimque 
oceanus occurrit: sursum ingentia spatia sunt, in quo- 
rum possessionem animus admittitur, et ila, si secum 
minimum ex corpore tulit, si sordidum omne detersit et 
expeditus levisque ae contentus modico emicuit. Cum 412 
ila tetigit, alitur, crescit ac velut vinculis liberatus in 
originem redit, et hoc habet argumentum divinitatis suae, 
quod illum divina delectant nec ut alienis, sed ut suis in- 
terest: secure spectat occasus siderum atque ortus et tam 
diversas concordantium vias. observat, ubi quaeque stella 
prímum terris lumen ostendat, ubi culmen eius summum, 
qua cursus sit, quousque descendat. curiosus spectator 
excutit singula et quaerit. quidni quaerat? scit illa ad se 
pertinere. Tunc contemnit domicilii prioris angustias. 13 
quantum enim est, quod ab ultimis litoribus Hispaniae 
usque ad Indos iacet? paucissimorum dierum spatium, 
si navem suus ferat ventus, inplebit. at illa regio coe- 
lestis per triginta annos velocissimo sideri viam prae- 
stat numquam resistenti, sed aequaliter cito. lllie de- 
mum discit quod diu quaesivit. illic incipit deum nosse. 
quid est deus? mens universi. quid est deus? quod vi- 
des totum et quod non vides totum. Sie demum magni- 
tudo sua illi redditur, qua nihil maius excogitari potest, 

si solus est omnia, opus suum et extra et intra tenet. 
Quid ergo interest inter naturam dei et nostram? nostri14 
melior pars animus est, in illo nulla pars extra animum 
est. totus est ratio, cum interim tantus error mortalia 
tenet, ut hoe, quo neque formosius est quiequam nee 

dispositius nec in proposito constantius, existiment ho- 
mines fortuitum et casu volubite ideoque tumultuosum 
inter fulmina, nubes, tempestates et cetera, quibus ter- 

15rae ac terris vicina pulsantur. Nec haec intra volgum de- 
mentia est, sed sapientiam quoque professos contingit. 
sunt qui putent [sibi] ipsis animum esse et quidem pro- 
vidum, [ac] dispensantem singula et sua et aliena: hoc 
autem universum, in quo nos quoque sumus, expers 
[esse) consilii [et] aut ferri temeritate quadam aut natura 

J6nesciente quid faciat. Quanti aestimas ista cognoscere 
et rebus terminos ponere? quantum deus possit, mate- 
riam ipse sibi formet an data utatur, utrum utro sit prius, 
materiae supervenerit ratio an materia rationi, deus quic- 
quid vult efficiat an multis rebus illum tractanda desti- 
tuant et a magno artifice prave multa formentur, non quia 
cessat ars, sed quia id, in quo exercetur, saepe inobse- 

17 quens arti est? Haec inspicere, haec discere, his incu- 
bare nonne transsilire est mortalitatem suam et in melio- 
rem transscribi sortem? ,Quid tibi, inquis, ista prode- 
runt?“ Si nihil aliud, hoc certe sciam omnia angusta 
esse mensus deum. [Sed haec deinde.) 

1 I. Nunc ad propositum veniam opus. Audi, quid 
de ignibus sentiam, quos aer transversos 
agit. Magna illos vi excuti argumentum est, quod obli- 
qui feruntur et praerapida celeritate. adparet illos non ire, 

2sed proici. Ignium multae variaeque facies sunt. Aristo- 
teles quoddam genus illorum capram vocat. si me in- 
terrogaveris quare? prior mihi rationem reddas oportet 
quare et hoedi vocentur. si autem, quod commodis- 
simum est, convenerit inter nos, ne alter alterum inter- 
roget, quidquid dicit illum respondere non posse, satius 
erit de re ipsa quaerere quam mirari, quid ita Aristoteles 
globum ignis adpellaverit capram. talis enim fuit forma 
eius, qui bellum adversus Persen Paulo gerente lunari 

8 magnitudine adparuit. [Vidimus quoque non semel flam- 
mam ingentis pilae specie, quae tamen in ipso cursu suo 
dissipata est.] Vidimus circa divi Augusti excessum si- 
mile prodigium. vidimus eo tempore, quo de Seiano 

actum est. nec Germanici mors sine denuntiatione tali 
fuit. Dices mihi: „ergo tu in tantis erroribus es, ut exi- 4 
stimes deos mortium signa praemittere et quicquam in 
terris esse tam magnum, quod perire mundus sciat?“ 
Erit aliud istius rei tempus. videbimus an rerum omnium 
certus ordo ducatur et alia aliis ita inplexa sint, ut quod 
antecedit, aut causa sit sequentium aut signum.  videbi- 
mus an dis humana curae sint, an series ipsa, quid factura 
Sit, certis rerum notis nunliet: interim illud existimo, 5 
eiusmodi ignes exsistere aére vehementius trito, cum in- 
clinatio eius in alteram partem facta est et non cessit, sed 
intra se pugnavit. ex hac vexatione nascuntur trabes 
et globi et faces et ardores. at cum levius conlisus 
et, ut ita dicam, frictus est, minora lumina excutiuntur 
crinemque volantia sidera ducunt. 
Tunc ignes tenuissimi iter exile designant et coelo pro- 6 
ducunt. ideo nulla sine huiusmodi spectaculis nox est. 
non enim opus est ad efficienda ista magno aéris motu. 
denique, ut breviter dicam, eadem ratione fiunt ista, qua 
fulmina, sed vi minore. quemadmodum nubes conlisae 
mediocriter fulgurationes efficiunt, maiore inpetu inpul- 
sae fulmina, sie quanto illas minus presseris minoresve, 
tanto leviora fulmina emittunt. Aristoteles rationem eius- 7 
modi reddit: „Varia et multa terrarum orbis exspirat, 
quaedam humida, quaedam sicca, quaedam algentia, 
quaedam concipiendis ignibus idonea.“ Nec mirum est, 
si terrae omnis generis et varia evaporatio est, cum in 
coelo quoque non unus adpareat color rerum, sed acrior 
sit Caniculae rubor, Martis remissior, Iovis nullus irf'lu- 
cem puram nitore perducto. Necesse est ergo in magna 8 
copia eorpuseulorum, quae terrae eiectant et in superio- 
rem agunt partem, aliqua in nubes pervenire alimenta 
ignium, quae non tantum conlisa possint ardere, sed 
etiam adflata radiis solis. nam apud nos quoque ramenta 
sulphure adspersa ignem ex intervailo trahunt. Veri ergo 9 
simile est talem materiam inter nubes congregatam facile 
succendi et minores maioresve ignes exsistere, prout 
plus illis fuit aut minus virium. lllud enim stultissimum 
SENECA. PHIL. Il. 1l 

[est] existimare aut decidere stellas aut transsilire aut ali- 
10 quid illis auferri et abradi: nam si hoc fuisset, et defuis- 
sent. nulla enim nox est, qua non plurimae ire et in di- 
versum videantur abduci: atqui quo solet quaeque m- 
venitur loco. magnitudo sua singulis constat. sequitur 
ergo, ut infra illas ista nascantur et cito intercidant, quia 
llsine fundamento et sede certa sunt. Quare ergo mon 
etiam interdiu transferuntur?“ Quid, si dicas stellas in- 
terdiu non esse, quia non adparent? quemadmodum illae 
latent et solis fulgore obumbrantur, sic faces quoque 
transcurrunt et interdiu, sed abscondit illas diurni Jumi- 
nis claritas. si quando tamen tanta vis emicuit, ut etiam 
adversus diem vindicare sibi fulgorem suum possint, ad- 
12parent. Nostra certe aetas non semel vidit diurnas faces, 
alias ab oriente in occidentem versas, alias ab occasu 
in ortum. argumentum tempestatis nautae putant, cum 
multae transvolant stellae. quod si ventorum signum est, 
ibi est, unde venti sunt, id est in aére, qui medius inter 
13 lunam et terras est. In magna tempestate adparere quasi 
stellae solent velo insidentes. adiuvari se tunc pericli- 
tantes existimant Pollucis et Castoris numine. causa au- 
lem melioris spei est, quod iam adparet frangi tempesta- 
tem et desinere ventos: alioquin ferrentur ignes, non se- 
l4derent. Gylippo Syracusas petenti visa est stella super 
ipsam lanceam constitisse. in Romanorum castris ardere 
visa sunt pila, ignibus scilicet in illa delapsis, qui saepe 
more fulminum [animalia] ferire solent et arbusta. sed si 
minore vi utuntur, defluunt [tantum] et insident, non 
fertunt nec volnerant. alii inter nubes eliduntur, alii se- 
lóreno, si aer ad exprimendos ignes aptus fuit: nam se- 
reno quoque coelo aliquando tonat ex eadem causa qua 
nubilo, aére inter se conliso. qui etiamsi est lucidior ae 
Siecior, coire tamen et facere corpora quaedam similia 
nubibus potest, quae percussa reddant sonum. Quan- 
doque ergo fiunt trabes, quandoque clipei et vastorum 
imagines ignium, ubi in talem materiam similis incidit 
causa, sed maior. 
1 IL Videamus nunc, quemadmodum fiat is 

fulgor, qui sidera circumvenit. Memoriae pro- 
ditum est, quo die urbem divus Augustus Apollonia re- 
versus intravit, eirca solem visum coloris varii circulum, 
qualis in areu esse solet. hunc Graeci halo vocant, nos 
dicere coronam aptissime possumus. quae quemadmo- 
dum fieri dicatur, exponam. Cum in piscinam lapis mis- 2 
sus est, videmus in multos orbes aquam discedere et 
fieri primum angustissimum orbem, deinde latiorem ac 
deinde alios maiores, donec evanescat inpetus et in pla- 
nitiem inmotarum aquarum solvatur: tale quiddam co- 
gitemus fleri etiam in aére. cum spissior factus est, sen- 
tire plagam potest: lux solis aut lunae vel cuiuslibet si- 
deris incurrens recedere illum in circulos cogit. nam 
humor et aer et omne, quod ex ictu formam accipit, in 
talem habitum inpellitur, qualis est eius, quod inpellit. 
omne autem lumen rotundum est: ergo et aer in hunc 
modum lumine percussus exibit. Ob hoc tales splendo- 3 
res Graeci areas vocaverunt, quia fere terendis frugi- 
bus destinata loca rotunda sunt. Non est autem quod 
existimemus istas, sive areae sive coronae sint, in vi- 
cinia siderum fieri. plurimum enim ab his absunt, quam- 
vis cingere ea et coronare videantur: non longe a terra 
fit talis effigies, quam visus noster solita inbecillitate de- 
ceptus circa ipsum sidus putat positam. In vicinia autem 4 
stellarum et solis nihil tale potest fieri, quia illic tenuis 
aether est. nam formae crassis demum spissisque cor- 
poribus inprimi solent, in subtilibus non habent, ubi con- 
sistant aut haereant. In balneis quoque circa lucernam 
tale quiddam 'adspici solet ob aéris densi obscuritatem. 
tt. Nonnumquam paulatim diluuntur et desinunt, non- 5 
numquam ab aliqua parte rumpuntur et inde ventum nau- 
tici exspectant, unde contextus coronae perit: si a sep- 
temtrione discessit, aquilo erit, si ab occidente, favo- 
nius. quod argumentum est intra eam partem coeli has 
fleri coronas, intra quam venti quoque esse solent. su- 
periora [autem] non habent coronas, quia ne ventos qui- 
dem. His argumentis et illud adice, numquam coronam 6 
colligi nisi stabili aére et pigro vento, + frequentissime 
n* 

autem austro, cum coelum maxime grave et spissum est. 
T aliter non solet adspici. nam qui stat aer, inpelli et 
diduci et in aliquam faciem fingi potest. is autem qui fluit, 
nec feritur quidem lumine. non enim resistit nec forma. 
7tur, quia prima quaeque pars eius dissipatur. Numquam 
ergo ullum sidus talem sibi effigiem cireumdabit, nisi cum 
aer erit densus atque inmotus et ob hoc custodiens inci 
dentem in se rotundi luminis lineam. nec sine causa. re- 
pete [enim] exemplum, quod paulo ante proposui: lapil- 
lus in piscinam aut lacum et adligatam aquam missus cir- 
culos facit innumerabiles: at hoc idem non faciet in flu- 
mine. quare? quia omnem figuram fugiens aqua disturbat. 
Idem ergo in aére evenit, ut ille, qui manet, possit 
figurari, at ille, qui rapitur et currit, non det sui pote- 
statem et omnem ictum venientemque formam ex eo tra- 
8vehatur. Hae de quibus dixi coronae cum dilapsae sunt 
aequaliter et in semet ipsae evanuerunt, significatur quies 
aéris et otium et tranquillitas [et tunc aquam exspecta]: 
eum ab una parte cesserunt, illinc ventus est, unde fun- 
duntur: si ruptae pluribus locis sunt, tempestas fit. 
9 Quare id accidat, ex his, quae iam exposui, intellegi 
potest. nam si facies universa subsedit, adparet tempe- 
ratum esse aéra et sic placidum. si ab una parte intercisa 
est, adparet inde aéra incumbere et ideo illa regio ven- 
tum dabit. at cum undique et lacerata et concerpta est, 
manifestum est a pluribus partibus in illam inpetum fieri 
et inquietum aéra hinc atque illinc adsilire: itaque ex hac 
inconstantia coeli tam multa temptantis et undique labo- 
iorantis adparet futura tempestas ventorum plurium. Hae 
coronae noctibus fere circa lunam et alias stellas nota- 
buntur, interdiu raro, adeo ut quidam ex Graecis nega- 
verint omnino eas fieri, cum illos historiae coarguant. 
causa autem raritatis haec est, quod solis fortius lumen 
est et aer ipse agitatus ab illo calefaetusque solutior: lu- 
nae [autem] inertior vis est ideoque facilius a cireumpo- 
Ilsito aére sustinetur. aeque sidera cetera infirma sunt nec 
perrumpere aéra vi sua possunt. excipitur itaque illorum 
imago et in materia solidiore ac minus cedente servalur 

debet enim aer non tam spissus esse, ut excludat ac sub- 
moveat a se lumen inmissum, nec tam tenuis ac solutus, 
ut nullam venientibus radiis moram praebeat. haec no- 
ctibus temperatura contingit, cum sidera ceireumiectum 
aéra luce levi non pugnaciter nec aspere feriunt spissio- 
remque, quam solet esse interdiu, inficiunt. 

Hl. At contra arcus nocte non fit aut admodum raro, 1 
quia luna non habet tantum virium, ut nubes transeat et 
illis colorem subfundat, qualem accipiunt sole perstri- 
ctae. sic enim formam arcus discoloris efficiunt, quia 
aliae partes in nubibus tumidiores sunt, aliae submissio- 
res et quaedam crassiores, quam ut solem transniittant, 
aliae inbecilliores, quam ut excludant. haec inaequalitas 
alternis lucem umbramque permiscet et exprimit illam 
mirabilem areus varietatem. Altera causa arcus eius-9 
modi redditur: videmus, cum fistula aliquo loco rupta 
est, aquam per tenue foramen elidi, quae sparsa contra 
solem oblique positum faciem arcus repraesentat Idem 
videbis accidere, si quando volueris observare fullonem: 
eum os aqua inplevit et vestimenta tendiculis diducta le- 
viter adspergit, adparet varios edi colores in illo aére 
adsperso, quales fulgere in arcu solent. Huius rei cau- 3 
sam in humore esse ne dubitaveris. non fit enim umquam 
arcus nisi nubilo. sed quaeramus quemadmodum fiat. 
Quidam aiunt esse aliqua stillicidia, quae solem trans- 
mittant, quaedam magis coacta, quam ut transluceant: 
itaque ab illis fulgorem reddi, ab his umbram, et sie 
utriusque intercursu effici arcum, in quo pars fulgeat, 
quae solem recipit, pars obseurior sit, quae excludit et 
ex se umbram proximis facit. Hoc ita esse quidam ne- 4 
gant. poterat enim videri verum, si arcus duos tantum 
haberet colores, si ex lumine umbraque constaret. sed 
nune 

diversi niteant cum mille colores, 
transitus ipse tamen spectantia lumina fallit: 
usque adeo quod tangit idem est, tamen ultima distant. 
Videmns in eo aliquid flammei, aliquid lutei, aliquid cae- 
rulei et alia in picturae modum subtilibus lineis ducta, ut, 

ait poeta, [ut] an dissimiles colores sint, scire non pos- 
sis, nisi cum primis extrema contuleris. nam commissura 
decipit: usque eo mira arte naturae quod a simillimo coe- 
pit, in dissimillimo desinit. quid ergo istic duo colores 
faciunt lucis atque umbrae, cum innumerabilium ratio 
5 reddenda sit? Quidam ita existimant arcum fieri: in ea 
parte, in qua iam pluit, singula stillicidia pluviae caden- 
lis singula esse specula, a singulis ergo reddi imaginem 
solis. deinde multas imagines, immo innumerabiles et 
devexas et in praeceps euntes confundi. itaque et arcum 
6 esse multarum imaginum solis confusiones. Hoc sic col- 
ligunt: pelves, inquiunt, mille die sereno pone et omnes 
habebunt imagines solis. in singulis foliis dispone sin- 
gulas guttas: singulae habebunt imaginem solis. at con- 
ira ingens stagnum non amplius habebit quam imaginem 
unam. quare? quia omnis circumscripta laevitas et cir- 
cumdata suis finibus speculum est. itaque piscinam in- 
gentis magnitudinis divide: totidem illa habet imagines 
solis, quot lacus habuerit. relinque illam sicut est diffusa: 
semel tibi imaginem reddet. Nihil refert quam exiguus 
sit humor aut lacus. si determinatus est, speculum est. 
ergo stillicidia illa infinita, quae imber cadens defert, to- 
tidem specula sunt, totidem solis facies habent. hae con- 
ira intuenti perturbatae adparent nec dispiciuntur inter- 
valla, quibus singulae distant, spatio prohibente discerni. 
Deinde pro singulis adparet una facies turbata ex omni- 
7bus. Aristoteles idem iudicat: „ab omni, inquit, lae- 
vitate acies radios suos replicat. nihil autem laevius aqua 
et aére. ergo etiam ab aére spisso visus noster in nos 
redit. Ubi vero acies hebes et infirma est, quolibet aéris 
ietu deficiet. quidam hoc genere valitudinis laborant, ut 
ipsi sibi videantur occurrere, ut ubique imaginem suam 
cernant. quare? quia infirma vis oculorum non potest 
perrumpere ne sibi quidem proximum aéra, sed resistit.“ 
8 Itaque quod in aliis efficit densus aer, in his facit omnis. 
salis enim valet qualiscumque ad inbecillam aciem re- 
pellendam. longe autem magis visum nostrum remittit 
aqua , quia crassior est et pervinci non potest, sed radios 

luminum nostrorum moratur et eo unde exierint reflectit. 
ergo cum multa stillieidia sint, totidem specula sunt. sed 
quia parva sunt, solis colorem sine figura exprimunt. 
Deinde cum in stillicidiis innumerabilibus et sine inter- 
vallo cadentibus reddatur idem color, incipit facies esse 
non multarum imaginum et intermissarum, sed unius lon- 
gae atque continuae. „Quomodo, inquis, tu mihi multa 9 
milia imaginum istic esse dicis, ubi ego nullam video? 
et quare cum solis color unus sit, imaginum diversus 
est?“ Ut et haec, quae proposuisti, refellam et alia, 
quae non minus refellenda sunt, illud dicam oportet: 
nihil acie nostra fallacius non tantum in his, a quibus 
subtiliter pervidendis illam Jocorum diversitas submovet, 
sed eliam in his quoque, quae ad manum cernit: remus 
tenui aqua tegitur et fracti speciem reddit. poma per vi- 
irum adspicientibus multo maiora sunt. columnarum in- 
tervalla porlieus longior iungit. Ad ipsum solem rever- 10 
lere: hunc quem [toto] terrarum orbe maiorem probat 
ratio, acies nostra sic contraxit, ut sapientes viri peda- 
lem esse contenderent. quem velocissimum omnium sci- 
mus, nemo nostrum moveri videt, nec ire crederemus, 
nisi adpareret isse. mundum ipsum praecipiti velocitate 
labentem et ortus occasusque intra momentum temporis 
revolventem nemo nostrum sentit procedere: quid ergo 
miraris, si oculi nostri imbrium stillicidia non separant 
et ingenti spatio intuentibus minutarum imaginum discri- 
men interit? Illud dubium esse nulli potest, quin arcus 11 
imago solis sit roscida et cava nube concepta. quod ex 
hoc tibi adpareat: numquam non adversa soli est, subli- 
mis aut humilis, prout ille se submisit aut sustulit, in 
contrarium mota. illo enim descendente altior est, alto 
depressior. Saepe talis nubes a latere solis est nec ar- 
cun efficit, quia non ex recto imaginem trahit. Varietas 12 
autem non ob aliam causam fit, quam quia pars coloris 
sole est sparsa, pars in nube illa. humor [autem] modo 
eseruleas lineas, modo virides, modo purpurae similes 
et luteas aut igneas ducit duobus coloribus hanc varieta- 
tem efficientibus, remisso et intento. sic enim et purpura 

eodem conehylio non in unum modum exit interest 
quamdiu macerata sit, crassius medicamentum an aqua- 

13 tius traxerit, saepius mersa sit et excoela an semel tincta: 
non est ergo mirum, si, cum duae res sint, sol et nubes, 
id est corpus et speculum, tam multa genera colorum 
exprimuntur, quam multis generibus possunt ista inci- 
tari aut relanguescere. alius est enim color ex igneo 

14lumine, alius ex obtunso et leniore. In aliis rebus vaga 
inquisitio est, ubi non habemus, quod manu tenere pos- 
sumus et late coniectura mittenda est: hic adparet duas 
causas esse arcus, solem nubemque, quia nec sereno 
umquar fit nec nubilo ita, ut sol lateat. ergo utique ex 
his est, quorum sine altero non est. 


1 IV. Etiamnunc illud accedit, quod aeque manifestum 
est, speculi ratione imaginem reddi, quia numquam nisi 
e contrario redditur, id est, nisi ex altera parte stetit, 
quod adparet, ex altera, quod ostendit. Rationes, quae 
non persuadent sed cogunt, a geometris adferuntur, nec 
dubium cuiquam relinquitur, quin arcus imago solis sit 
male expressi ob vitium figuramque speculi: nos interim 
temptemus alias probationes, quae de plano legi pos- 

9sunt. Inter argumenta sic nascentis arcus pono, quod 
celerrime nascitur. ingens enim variumque corpus intra 
momentum subtexitur coelo et aeque celeriter aboletur. 
nihil autem tam cito redditur quam a speculo imago. non 

8 enim facit quicquam, sed ostendit. Parianus Artemido- 
rus adicit etiam, quale genus nubis esse debeat, quod 
talem solis imaginem reddit. „Si speculum, inquit, fe- 
ceris concavum, quod sit sectae pilae pars, si extra me- 
dium constiteris, quicumque iuxta te steterint, inversi 

4 tibi videbuntur et propiores a te quam a speculo.“ „Idem, 
inquit, evenit, cum rotundam et cavam nubem intuemur 
8 latere, ut solis imago a nube descendat propiorque no- 
bis sit et in nos magis conversa. Color illi igneus a sole 
est, caeruleus a nube, ceteri utriusque mixturae.** 


1 V. Contra haec illa dieuntur. „De speculis duae opi- 
niones sunt: alii enim in illis simulacra cerni putant, id 

asi corporum nostrorum figuras a nostris corporibus 
emissas ac separatas, alii non imagines in speculo, sed 
ipsa adspici corpora retorta oculorum acie et in se rur- 
sus reflexa. nunc nihil ad rem pertinet, quomodo videa- 
mus quodcumque videmus. Sed [quomodo] imago similis 2 
reddi e speculo debet. quid autem est tam dissimile quam 
sol et arcus, in quo neque figura solis neque color neque 
magnitudo adparet? arcus longe amplior est longeque ea 
parte, qua fulget, rubieundior quam sol, ceteris vero 
coloribus diversus. Deinde cum velis speculum inesse 3 
aéri, des oportet mihi (eamdem laevitatem corporis,] eam- 
dem qualitatem, eumdem nitorem. atqui nullae nubes 
habent similitudinem speculi: per medias saepe transi- 
mus nec in illis nos cernimus. qui montium summa con- 
scendunt, spectant nubem nee tamen imaginem in illa 
suam adspiciunt. Singula stillicidia singula specula sunt. 4 
concedo. sed illud nego, ex stillicidiis constare nubem. 
habet enim quaedam, ex quibus fieri stillicidia possint, 
non ipsa. ne aquam quidem habet nubes, sed materiam 
futurae aquae. Concedamus igitur et guttas innumera- 5 
biles nubibus inesse et illas faciem reddere, non tamen 
unam omnes reddent, sed singulae singulas. deinde 
inter se specula coniunge: in unam imaginem non coi- 
bunt, sed quaeque particula in se rei similitudinem clau- 
det. Sunt quaedam specula ex multis minutisque conpo- 
Sita, quibus si unum ostenderis hominem, populus ad- 
paret unaquaque particula faciem suam exprimente. haec 
cum sint coniuncta et simul conlocata, nihilominus sedu- 
cunt imagines suas et ex uno turbam efficiunt. ceterum 
catervam illam non confundunt, sed diremptam in facies 
singulas distrahunt: arcus aulem uno circumscriptus est 
ductu, una totius est facies. „Quid ergo? inquit, non 6 
et aqua rupta fistula sparsa et remo excussa habere quid- 
dam simile his, quos videmus in arcu, coloribus solet ?'* 
Verum est: sed non ex hac causa, ex qua tu videri vis, 
quia unaquaeque stilla recipiat imaginem solis. citius 
enim cadunt stillae, quam ut concipere imaginem pos- 
sint. standum est, quoad id, quod imitantur excipiant. 

quid ergo fit? colorem, non imaginem ducunt: alioquin, 
— ut ait Nero Caesar disertissime, 

colla Cytheriacae splendent agitata columbae : 
et variis coloribus pavonum cervix, quotiens aliquo de- 
flectitur, nitet: — numquid ergo dicemus specula eius- 
modi plumas, quarum omnis inclinatio in colores novos 

7 transit? Non minus nubes diversam naturam speculis 
habent quam aves, quas retuli, et chamaeleontes et alia 
animalia, quorum color aut ex ipsis mutatur, cum ira vel 
eupidine incensa eutem suam variant humore subfuso, 
aut positione lucis, quam prout reclam vel obliquam re- 

8 ceperunt, ita colorantur. Quid enim simile speculis ha- 
bent nubes, cum illa non perluceant, hae transmittant 
lucem? illa densa et coacta, hae rarae sint? illa eiusdem 
materiae tota, hae diversis temere conpositae et ob hoc dis- 
cordes nec diu cohaesurae? Praelerea videmus ortu solis 
partem quamdam coeli rubere. videmus nubes aliquando 
ignei coloris. quid ergo prohibet, quomodo hunc unum 
colorem accipiunt solis occursu, sic multos ab illis trahi, 

9 quamvis non habeant speculi potentiam? Modo, inquit, 
inter argumenta ponebas semper arcum contra solem ex- 
citari, quia ne a speculo quidem imago redderetur nisi 
adverso. Hoc, inquit, commune nobis est. nam quem- 
admodum opponendum est speculo id, cuius in se ima- 
ginem transferat, sic, ut nubes infici possint, ita sol ad 
hoc apte ponendus est. non enim idem facit, si undique 
effulsit. et ad hoc opus est radiorum idoneus ictus.“ 

10 Haec dicuntur ab his, qui videri volunt nubem colo- 
rari. Posidonius et hi, qui speculari ratione talem effici 
iudicant visum, hoc respondent: „si ullus esset in arcu 
color, permaneret et viseretur eo manifestius, quo pro- 
pius: nune imago arcus, ex longinquo clara, interit, 

11 cum ex vicino ventum est.“ Huic contradictioni non con- 
sentio, cum ipsam sententiam probem. quare? dicam: 
quia c5loratur quidem nubes, sed ila, ut color eius non 
undique adpareat. nam ne ipsa quidem undique adparet. 
nubem enim nemo, qui in ipsa est, videt. quid ergo mi- 
rum, si color eius non videtur ab eo, a quo ipsa non vi 

situr? atqui ipsa, quamvis non videatur, est: ergo et 
color. Tta est: [non est] argumentum falsi coloris, quod 
adparere accedentibus desinit. idem enim in ipsis evenit 
nubibus, nec ideo falsae sunt, quia non videntur. Prae- 13 
terea cum dicitur tibi, nubem sole esse suffectam, non 
dieitur tibi, colorem illum inustum esse velut duro cor- 
pori ac stabili ac manenti, sed ut fluido et vago et nihil 
amplius quam brevem speciem recipienti. Sunt etiam 
quidam colores, qui ex intervallo vim suam ostendunt: 
purpuram Tyriam, quo melior saturiorque, eo altius opor- 
tet teneas, ut fulgorem suum teneat. non tamen ideo non 
habet colorem illa, quia quae optimum habet, non quo- 
modocumque explicatur ostendit. In eadem sententia 13 
sum qua Posidonius , ut arcum iudicem fieri nube formata 
in modum concavi speculi et rotundi, cui forma sit partis 

e pila secta. hoc probari, nisi geometrae adiuverint, non 
potest, qui argumentis nihil dubii relinquenlibus docent 
solis illam esse effigiem non similem. neque enim omnia 14 
adversus specula respondent: sunt quae videre extime- 
scas: deformitate tanta corruptam faciem visentium red- 
dunt servata similitudine in peius. sunt quae cum videris, 
placere tibi vires tuae possint: in tantum lacerti crescunt 
et totius corporis supra humanam magnitudinem habitus 
augetur. sunt quae dextras facies ostendant, sunt quae 
sinistras, sunt quae detorqueant et vertant. Quid ergo 
mirum est eiusmodi speculum in nube quoque fieri, quo 
solis species vitiosa reddatur? 

VI. lnter cetera argumenta et hoc erit, quod num- 1 
quam maior arcus dimidio circulo adparet et eo minor 
est, quo altior sol. Ut ait Vergilius noster: 

et bibit ingens 
arcus, 
cum adventat imber: sed non easdem, undecumque ad- 
paruit, minas adfert: a meridie ortus magnam vim aqua- 
rum vehet. vinci enim non potuerunt valentissimo sole: 
tantum illis est virium. si cirea occasum refulsit, rorabit 
et leviter inpluet. si ab ortu cireave surrexit, serena pro- 
mittunt. „Quare tamen, si imago solis est arcus, longe 3 

ipso sole maior adparet?“ Quia est alicuius speculi na- 
tura talis, ut maiora multo quam videat ostendat et in 
portentosum augeat formas, alicuius talis invicem, ut 
3 minuat. „Illud dic mihi, quare in orbem eat facies , nisi 
orbi redditur? dices enim fortasse, unde sit illi color va- 
rius: unde figura talis sit, non dices, nisi alıquod exem- 
plar, ad quod formetur, ostenderis. nullum autem [aliud] 
quam solis est, a quo cum tu quoque fatearis illi colo- 
rem dari, sequitur, ut et detur forma. Denique inter me 
teque convenit colores illos, quibus regio coeli (de]pin- 
gitur, a sole esse: illud unum inter nos non convenit: tu 
dieis illum colorem esse, ego videri. qui sive est, sive 
videtur, a sole est: tu non expedies, quare color ille 
subito desinat, cum omnes fulgores paulatim discutian- 
4tur.“ Pro me est et repentina eius facies et repentinus 
interitus. proprium enim hoc speculi est, in quo non per 
partes struitur, quod adparet, sed statim totum fit. aeque 
cito omnis imago aboletur in illo, quam ponitur. nihi] 
enim aliud ad ista efficienda vel removenda opus est 
quam ostendi et abduci. Non est propria in ista nube 
substantia nec corpus est, sed mendacium, sine re simi- 
litudo. "Vis scire hoc ita esse? desinet arcus, si obtexe- 
ris solem. Oppone, inquam, soli alteram nubem: huius 
5 varietas interibit. ,,At maior aliquanto est arcus quam 
sol.“ Dixi modo fieri specula, quae multiplicent omne 
corpus, quod imitantur. lllud adiciam, omnia per aquam 
videntibus longe esse maiora: literae quamvis minutae et 
obseurae per vitream pilam aqua plenam maiores clario- 
resque cernuntur. poma formosiora quam sunt videntur, 
si innatant vitro. sidera ampliora per nubem adspicienti 
videntur, quia acies nostra in humido labitur nec adpre- 
hendere, quod vult, fideliter potest. quod manifestum 
fiet, si poculum inpleveris aqua et in id conieceris anu- 
lum. nam cum in ipso fundo iaceat anulus, facies eius 
6 in summa aqua redditur. Quicquid videtur per humorem, 
longe amplius vero est: quid mirum maiorem reddi ima- 
ginem solis, quae in nube humida visitur, cum ex dua- 
bus causis hoc accidat: quia 7n nube est aliquid vitro 

simile, quod potest perlucere, est aliquid et aquae, quam 
etiamsi nondum habet, iam parat. id est: iam eius na- 
tura est, in quam ex sua vertatur. 

VI. „Quoniam, inquis, vitri fecisti mentionem, ex 1 
[hoc] ipso contra te argumentum sumam. Virgula solet 
fieri vitrea, striata vel pluribus angulis in modum clavae 
torosa: haec si in transversum solem accipit, colorem 
talem, qualis in arcu videri solet, reddit, ut scias non 
imaginem hic solis esse, sed coloris imitationem ex per- 
cussu.“ Primum in hoc argumento multa pro me sunt: 3 
quod adparet a sole fieri. quod adparet laeve quiddam 
esse debere, simile speculo, quod solem repercutiat. 
deinde quod adparet non fieri ullum colorem, sed spe- 
ciem falsi coloris, qualem, ut dixi, columbarum cervix 
et sumit et ponit, ubicumque deflectitur. hoc autem et in 
speculo est, cui nullus inditur color, sed simulatio quae- 
dam coloris alieni. Unum hoc tantum solvendum mihi 3 
est, quod non visitur in ista virgula solis imago, cuius 
bene exprimendae capax non est. ista conatur quidem 
reddere imaginem, quia laevis est materia et ad hoc ha- 
bilis, sed non potest, quia enormiter facta est. si apte 
fabricata foret, totidem redderet soles, quot habuisset 
insepüones. quae quia discernuntur inter se, nec satis in 
vieem speculi nitent, inchoant tantum imagines nec ex- 
primunt et ob ipsam viciniam turbant et in speciem colo- 
ris unius adducunt. 

VIII. „At quare arcus non inplet orbem, sed pars 1 
dimidia eius videtur, eum plurimum porrigitur incurva- 
turque?“ Quidam ita opinantur: sol, cum sit multo al- 
tior nubibus, a superiore illas tantum percutit parte. se: 
quitur, ut inferior pars earum non tangatur lumine: ergo 
cum ab una parte solem accipiant, unam eius partem imi- 
tantur, quae numquam dimidia maior est. Hoc argumen- 2 
tum parum potens est. quare? quia, quamvis ex supe- 
riore parte sol sit, totam tamen percutit nubem. ergo et 
tingit. quidni? cum radios transmiltere soleat et omnem 
densitatem perrumpere. Deinde contrariam rem propo- 
sito suo dicunt. nam si superior est sol et ideo superiori 

tantuin parti nubium adfunditur, numquam terra tenus 

8 descendet arcus: atqui usque in humum dimittitur. Prae- 
terea numquam non eontra solem areus est. nihil autent 
ad rem pertinet, supra infrave sit, quia totum, quod con- 
tra est, latus verberatur. Deinde aliquando areum et oc- 
cidens facit. tunc certe ex inferiori parte nubes ferit ter- 
ris propinquus: atqui et tunc dimidia pars est, quamvis 

4 solem nubes ex humili et sordido accipiaut. Nostri, qui 
sic in nube, quomodo in speculo lumen volunt reddi, 
nubem cavam faciunt et sectae pilae partem, quae non 
potest totum orbem reddere, quia ipsa pars orbis est. 
Proposito accedo, argumento non consentio. nam si in 
concavo speculo tota facies oppositi orbis exprimitur, et 

5 in semiorbe nihil prohibet totam adspici pilam. ,„Etianı- 
nunc diximus circulos adparere soli lunaeque in similitu- 
dinem arcus cireumdatos: quare ille circulus iungitur, et 
in arcu numquam? deinde quare semper concavae nubes 
solem accipiunt, non aliquando planae et tumentes? * * * 

6 Aristoteles ait post autumnale aequinoctium qualibet 
hora diei arcum fieri, aestate non fieri nisi aut incipiente 
aut inelinato die. cuius rei causa manifesta est: primum, 
quia media diei parle sol calidissimus nubes evincit, nec 
potest imaginem suam ab his recipere, quas scindit. at 
matutino tempore aut vergens in occasum minus virium 

7 habet, ideo a nubibus sustineri et repercuti potest. De- 
inde eum arcum facere non soleat nisi adversus his, in 
quibus facit, nubibus, cum breviores dies sunt, semper 
obliquus est. itaque qualibet diei parte, etiam cum allis- 
simus est, habet aliquas nubes, quas ex adverso ferire 
possit. at temporibus aestivis supra nostrum verlicem 
fertur ideoque medio die excelsissimus terras rectiore 
adspicit linea, quam ut ullis nubibus possit occurri: 
omnes enim sub se tunc habet. 

1 IX. Nunc de virgis dicendum est, quas non 
minus pictas variasque et aeque pluviarum signa solemus 
accipere. in quibus non multum operae consumendum 
est, quia virgae nihil aliud sunt quam inperfecti arcus. 
nam facies illis quidem est picta, sed nihil curvati habent 

in rectum iacent. Fiunt autem iuxta solem fere in nube 3 
humida et iam se spargente. itaque idem est in illis, qui 
in arcu color, tantum figura mutatur, quia nubium quo- 
que, in quibus extenduntur, alia est. 

X. Similis varietas in coronis est, sed hoc differunt, 
quod coronae ubique fiunt, ubicumque sidus est, arcus 
non nisi contra solem, virgae nonu nisi in vicinia solis. 
Possum et hoc modo differentiam omnium reddere: coro- 
nàm si diviseris, arcus erit, si direxeris, virga. in omni 
bus color multiplex est, ex caeruleo fulvoque varius. 
virgae soli tantum adiacent, arcus solares lunaresque 
sunt, coronae omnium siderum. 

XI. Aliud quoque virgarum genusadparet, 1 
cum radii per angusta foramina nubium tenues et intenti 
distantesque inter se diriguntur. et ipsi signa imbrium 
sunt. Quomodo nunc me hoc loco geram? quid [eas] vo- 
cem? imagines solis? Historici soles vocant et binos 2 
lernosque adparuisse memoriae tradunt. Graeci parhe- 
lia adpellant, quia in propinquo fere a sole visuntur, 
aut quia accedunt ad aliquam similitudinem solis: non 
enim totum imitantur, sed imaginem eius figuramque. 
ceterum nihil habent ardoris, hebetes ac languidi. His 
quod nomen inponimus? an facio quod Vergilius, qui 
dubitavit de nomine, deinde id, de quo dubitarat, pro- 
posuit ? 

et quo te nomine dicam, 
Rhaetica? nec cellis ideo contende Falernis. 

nihil ergo prohibet illas parhelia vocari. Sunt autem 3 
imagines solis in nube spissa et vicina in modum speculi. 
quidam parhelion ita definiunt: nubes rotunda et splen- 
dida similisque soli. sequitur enim illum nec umqam lon- 
gius relinquitur quam fuit, cum adparuit. Numquis no- 
strum miratur, si solis effigiem in aliquo fonte aut placido 
lacu vidit? non, ut puto. atqui tam in sublimi facies eius 
quam inter nos potest reddi, si modo idonea est materia, 
quae reddat. 

XII. Quotiens defectionem solis volumus deprehen- 1 
dere, ponimus pelves, quas aut oleo aut pice inplemus, 

quia pinguis humor minus facile turbatur et ideo quas 
recipit imagines servat. adparere autem imagines non 
possunt nisi in liquido et inmoto: tunc solemu$ notare, 
quemadmodum luna soli se opponat et illum tanto maio- 
rem subiecto corpore abscondat, modo ex parte, si ita 
contigit ut latus incurreret, modo totum. Haec dicitur 
perfecta defectio, quae stellas quoque ostendit et inter- 
cipit lucem, tunc scilicet, cum uterque orbis sub eodem 

2 libramento stetit. Quemadmodum ergo utriusque imago 
in terris adspici potest, ita in aére, cum sic coactus aer 
et limpidus constitit, ut faciem solis acciperet, quam et 
aliae nubes accipiunt, sed transmittunt, si aut mobiles 
sunt aut rarae aut sordidae: mobiles enim spargunt illam, 
rarae emittunt, sordidae turpesque non sentiunt, sicut 
apud nos imaginem maculosa non reddunt. 

1 XIII. Solent et bina fieri parhelia eadem ratione. 
quid enim inpedit, quo minus tot sint, quot nubes fuerint 
aptae ad exhibendam solis effigiem? Quidam in illa sen- 
tentia sunt, quotiens duo simulacra talia exsistant, ut 
iudicent unum esse solis, alterum imaginis. nam apud 
nos quoque cum plura specula disposita sunt ita, ut al- 
teri sit conspectus alterius, omnia inplentur et una imago 
vera est, ceterae imaginum effigies sunt. nihil enim re- 
fert, quid sit, quod speculo ostendatur: quiequid enim 
videt, reddit. Ita illic quoque in sublimi, si nubes fors 
aliqua disposuit, ut inter se conspiciant, altera nubes 

2 solis imaginem, altera imaginis reddit. Debent autem 
hae nubes, quae hoc praestant, densae esse, laeves, 
splendidae, plane naturae solis. ob hoc omnia huius- 
modi simulacra candida sunt et similia Iunaribus circulis, 
quia ex percussu oblique accepto sole resplendent: nam 
si infra solem nubes fuerit et propior, ab eo dissipatur. 
longe autem posita radios non remittit nec imaginem effi- 
cit, quia apud nos quoque specula, cum a nobis procul 
abducta sunt, faciem non reddunt, quia acies nostra non 

8 habet usque ad nos recursum. Pluviarum autem et hi 
soles, utar enim historica lingua, indicia sunt. utique si 
a parte austri constiterunt, nubes inde maxime ingrave- 

scent: cum utrimque solem cinxit talis effigies, si Arato 
credimus, tempestas surgit. 

XIV. Tempus est alios quoque ignes per- 1 
currere, quorum diversae figurae sunt: ali- 
quando emicat stella, aliquando ardores sunt, aliquando 
fixi et haerentes, nonnumquam volubiles. Horum plura 
genera conspiciuntur: sunt 8 09 vvot, cum velut corona 
cingente introrsus ingens coeli recessus est similis effos- 
sae in orbem speluncae. Sunt pithiae [cum] magni- 
tudine vasti rotundique ignis dolio similis, qui vel fertur 
vel in uno loco flagrat. Sunt chasmata, cum aliquod 
coeli spatium desedit et flammam velut dehiscens in ab- 
dito ostentat. Colores quoque horum omnium plurimi 9 
sunt: quidam ruboris acerrimi, quidam evanidae ac le- 
vis flammae, quidam candidae lucis, quidam micantes, 
quidam aequaliter et sine eruptionibus aut radiis fulvi. 
Videmus ergo 

stellarum longos a tergo albescere tractus. 
Hae velut stellae exsiliunt et transvolant videnturque 3 
longum ignem porrigere propter inmensam celeritatem, 
cum acies nostra non discernat transitum earum, sed 
quacumque oecueurrerunt, id totum igneum credat. 
tanta enim est velocitas motus , ut partes eius non dispi- 
cjantur, sed tantum summa prendatur. intellegimus ma- 
gis, qua adpareat stella quam qua exeat. Itaque velut igne 4 
continuo totum iter signat, quia visus nostri tarditas non 
subsequitur momenta currentis, sed videt simul et unde 
exsilierit et quo pervenerit. quod fit in fulmine: longus 
nobis videtur ignis eius, quia cito spatium suum trans- 
silit et oculis nostris occurrit universum, per quod deie- 
ctus est: at ille non est extenti corporis per omne, qua ve- 
nit. neque tam longa et extenuata in inpetum valent. Quo- 
modo ergo prosiliunt? adtritu aéris ignis incensus vento 
praeceps inpellitur. non semper tamen vento adtrituve 
fit: nonnumquam ex aliqua opportunitate aéris nascitur. 
multa enim sunt in sublimi sicca, calida, terrena, inter 
quae oritur et pabulum suum subsequens defluit ideoque 
velociter rapitur. ,, At quare color diversus est?'* quia 6 

refert, quale sit id, quod incenditur, et quam vehemens, 
quo incenditur. Ventum autem significat eiusmodi lapsus 
et quidem ab ea parte, qua erumpit. 

1 XV. ,,Fulgores, inquit, quomodo fiunt, quos Graeci 
sela adpellant?* Multis, ut aiunt, modis: potest illos 
ventorum vis edere, potest superioris coeli fervor. nam 
cum late fusus sit ignis, inferiora aliquando, si accendi 
sunt idonea, corripit. potest stellarum motus cursu suo 
excitare ignem el in subiecta transmittere. quid porro? 
non potest feri, ut aer vim igneam usque in aethera eli- 
dat, ex qua fulgor ardorve sit vel stellae similis excur- 

9 sus? Ex his fulgoribus quaedam praeceps eunt, similia 
prosilientibus stellis. quaedam certo loco permanent et 
tantum lucis emittunt, ut fugent tenebras et diem reprae- 
sentent, donec consumpto alimento primum obscuriora 
sint, deinde flammae modo, quae in se cadit, per adsi- 
duam diminutionem redigantur in nihilum. Ex his quae- 
dam in nubibus adparent, quaedam supra nubes, cum 
aer spissus ignem, quem propior terris diu paverat, us- 

8 que in sidera expressit. Horum aliqua non patiuntur mo- 
ram, sed transcurrunt aut exstinguuntur subinde, qua re- 
luxerant. Haec fulgores dicuntur, quia brevis facies il- 
lorum et caduca est nec sine iniuria decidens. saepe enim 
fulminum noxas ediderunt. ab his tecta nos vidimus ieta 

4 sine fulmine, quae asteroplecta Graeci vocant. At 
quibus longior mora et fortior ignis est motumque coeli 
sequens, aut qui proprios eursus agunt, cometasno- 
striputant, de quibus dicendum est. Horum ge- 
nera sunt pogoniae, lampades et cyparissiae el 
alia omnia, quorum ignis in exitu sparsus est. Dubium, 
an inter hos ponantur trabes et pithiae, quae raro 
sunt visa. multa enim conglobatione ignium indigent, 
eum ingens illorum orbis aliquantum matutini amplitudi- 

5 nem solis exsuperet. Inter haec ponas licet et quod fre- 
quenter in historiis legimus coelum ardere visum, 
cuius nonnumquam tam sublimis ardor est, ut inter ipsa 
sidera videatur, nonnumquam tam humilis, ut speciem 
longinqui incendii praebeat. Sub Tiberio Caesare cohortes 

in auxilium Ostiensis coloniae cucurrerunt tamquam con- 
flagrantis, cum coeli ardor fuisset per magnam partem 
noctis parum lucidus crassi fumidique ignis. De his nemo 6 
dubitat, quin habeant flammam, quam ostendunt. eerta 
iliis substantia est: de prioribus quaeritur, de arcu dico 
et coronis, an decipiant aciem et mendacio constent, an 
in illis quoque verum sit, quod adparet. Nobis non pla- 7 
cet in arcu aut coronis subesse aliquid corporis certi: 
nihil enim iudicamus in speculis nisi fallaciam esse nihil 
aliud quam alienum corpus mentientibus. non enim est 
in speculo, quod ostenditur. alioquin non exiret nec alia 
protinus imagine obduceretur, nec innumerabiles modo 
interirent, modo exciperentur formae. Quid ergo? simu- 8 
lacra ista sunt et inanis verorum corporum imitatio [sunt- 
que ipsa a quibusdam ita conposita, ut haec possent et 
detorquere] * * in pravum. Nam, ut dixi, sunt specula, quae 
faciem prospicientium obliquent, sunt quae in infinitum 
augeant ita, ut humanum habitum modumque excedant 
nostrorum corporum. 

XVI. Hoc loco volo tibi narrare fabellam, ut intelle- 
gas, quam nullum instrumentum inritandae voluptatis li- 
bido contemnat et ingeniosa sit ad incitandum furorem 
suum. Hostius fuit Quadra, obscoenitatis in scenam us- 
que productae. hune divitem avarum, sestertii milies ser- 
vum, divus Augustus indignum vindicta iudicavit, cum a 
servis occisus esset, et tantum non pronuntiavit iure cae- 
sum videri. Non erat ille ab uno tantummodo sexu inpu- 9 
rus, sed tam virorum quam feminarum avidus [fuit], fecit- 
que specula eius notae, cuius modo retuli, imagines maio- 
res reddentia, in quibus digitus brachii mensuram et 
erassitudinem excederet. haec autem ita disponebat, ut 
eum virum ipse pateretur, aversus omnes admissarii sui 
motus in speculo ipse videret ac deinde falsa magnitudine 
ipsius membri tamquam vera gaudebat. In omnibus qui- 3 
dem balneis agebat ille delectum et aperta mensura lege- 
bat viros, sed nihilominus mendaciis quoque insatiabile 
malum oblectabat: i nunc et dic speculum munditiarum 
eausa repertum. Foeda dictu sunt, quae portentum illud 

12* 

ore suo lancinandum dixerit feceritque, cum illi specula 
ab omni parte opponerentur, ut ipse flagitiorum suorum 
spectator esset et quae secreta quoque conscientiam 
premunt et quae [alii] aeque ae sibi quisque fecisse se 
4 negat, non in os tantum, sed in oculos suos ingereret. At 
hercule scelera conspectum sui reformidant. in perditis 
quoque et ad omne dedecus expositis tenerrima est ocu- 
lorum verecundia: ille [autem], quasi parum esset inau- 
dita et incognita pati, oculos suos ad illa advocavit nec 
quantum peecabat videre contentus, specula sibi, per 
quae flagitia sua divideret disponeretque, circumdedit. 
et quia non tam diligenter intueri poterat, cum caput 
merserat inguinibusque alienis obhaeserat, opus sibi suum 
5 per imagines offerebat. Spectabat illam libidinem oris sui, 
spectabat admissos sibi pariter in omnia viros. nonnum- 
quam inter marem et feminam distributus et toto cor- 
pore patientiae expositus spectabat nefanda: quidnam 
homo inpurus reliquit, quod in tenebris faceret? non 
pertimuit diem, sed ipsos concubitus portentosos sibi ipse 
ostendit, sibi ipse adprobavit. quem num putes in ipso 
6 habitu pingi voluisse? Est aliqua etiam prostitutis mo- 
destia et illa corpora publico obiecta ludibrio aliquid, quo 
infelix patientia lateat, obtendunt: adeo in quaedam lu- 
panar quoque verecundum est: at illud monstrum ob- 
scoenitatem suam spectaculum fecerat et ea sibi ostenta- 
7 bat, quibus abseondendis nulla satis alta nox est. , Si- 
mul, inquit, et virum et feminam patior: nihilominus illa 
quoque supervacua mihi parte alicuius contumeliam ma- 
ris exerceo. Omnia membra stupris occupata sunt: oculi 
quoque in partem libidinis veniant et testes eius exaeto- 
resque sint: etiam ea, quae a conspectu corporis nostri 
positio submovit, arte visantur, ne quis me putet nescire, 
8 quid faciam. Nihil egit natura, quod humanae libidini mi- 
nisteria tam maligna dedit, quod aliorum animalium con- 
cubitus melius instruxit: inveniam, quemadmodum morbo 
meo et inponam et satisfaciam. quo nequitiam meam, si 
ad naturae modum pecco? id genus speculorum circum 
ponam mihi, quod incredibili magnitudine imaginem red- 

dat. Si liceret mihi, ad verum ista perducerem: quia non 9 
licet, mendacio pascar. obscoenitas mea plus quam capit 
videat et patientiam suam ipsa miretur.“ Facinus indi- 
gnum. hic fortasse cito et antequam videret occisus est: 
ad speculum suum inmolandus fuit, 

XVII. Derideantur nunc philosophi, quod de speculi 
natura disserant, quod inquirant, quid ita facies nostra 
nobis et quidem in nos obversa reddatur, quid sibi re- 
rum natura voluerit, quod, cum vera corpora edidisset, 
etiam simulacra eorum adspiei voluit. Quorsus pertinuit 2 
hanc conparare materiam excipiendarum imaginum po- 
tentem? non in hoc scilicet, ut ad speculum barbam velle- 
remus aut ut faciem viri poliremus. In nulla re illa ne- 
gotium luxuriae concessit: sed primum omnium, quia in- 
becilli oculi ad sustinendum cominus solem ignoraturi 
erant formam eius, hebetato illum lumine ostendit. quam- 
vis enim orientem occidentemque eum contemplari liceat, 
tamen habitum ipsum, qui verus est, non rubentis, sed 
eandida luce fulgentis nesciremus, nisi in aliquo nobis 
hümore lenior et adspici facilior occurreret. Praeterea 3 
duorum siderum occursum, quo interpellari dies solet, 
non videremus nec scire possemus, quid esset, nisi libe- 
rius humi solis lunaeque imagines videremus. Inventa 4 
sunt specula, ut homo ipse se nosset. multa ex hoc con- 
sequuntur: primum sui notitiam, deinde ad quaedam con- 
silium: formosus, ut vitaret infamiam, deformis, ut sciret 
redimendum esse virtutibus quicquid corpori deesset, iu- 
venis, ut flore aetatis admoneretur illud tempus esse di- 
scendi et fortia audendi, senex, ut indecora canis depo- 
neret, ut de morte aliquid cogitaret: ad hoc rerum na- 
tura facultatem nobis dedit nosmetipsos videndi. Fons 5 
cuique perlucidus aut laeve saxum imaginem reddit: 

nuper me in litore vidi, 
cum placidum ventis staret mare. 
Qualem fuisse cultum putas ad hoc se speculum comen- 
tium? aetas illa simplicior et fortuitis contenta nondum 
in vitium beneficium detorquebat nec inventum naturae 
in libidinem luxumque rapiebat. Primo faciem suam cui- 6 

que casus ostendit. deinde eum blandus sui mortalibus 
amor dulcem adspeetum formae suae faceret, saepius ea 
respexere, in quibus prius effigies suas viderant. Post- 
quam deterior populus ipsas subiit terras effossurus ob- 
ruenda, ferrum primum in usu fuit (et id inpune homines 
eruerant, si solum eruissent) tunc demum alia terrae mala, 
quorum laevitas aliud agentibus speciem suam obtulit, 
quam hie in poculo, ille in aere ad alios usus comparato 
vidit. et mox proprie huie ministerio praeparatus est or- 
bis, nondum argentei nitoris fragilis vilisque materia. 
7 Tunc quoque, cum antiqui illi viri incondite viverent, sa- 
tis nitidi, si squalorem opere collectum adverso flumine 
eluerant, cura comere capillum fuit ac prominentem bar- 
bam depectere: et in hac re quisque sibi, alteri in vicem 
operam dabat. [ne] coniugum quidem manu crinis ille, 
quem effundere olim mos viris fuit, adtrectabatur, sed 1l- 
lum sibi ipsi sine ullo artifice formosi quatiebant, non ali- 
8ter quam iubam generosa animalia. Postea iam rerum 
potiente luxuria specula totis paria corporibus auro ar- 
gentoque caelata sunt, gemmis deinde adornata et pluris 
unum ex his feminae constitit, quam antiquarum dos fuit 
[non] illa, quae publice dabatur imperatorum pauperum 
liberis. An tu existimas auro inditum habuisse Scipionis 
9 filias speculum, cum illis dos fuisset aes grave? O felix 
paupertas, quae tanto titulo loeum fecit! Non fecisset illis 
senatus dotem, si habuissent. at quisquis ille erat, cui 
soceri loco senatus fuit, intellexit accepisse se dotem, 
quam fas non esset reddere: jam libertinorum virguneu- 
lis in unum speculum non sufficit illa dos, quam dedit 
Josenatus pro Scipione. processit enim paulatim in deterius 
opibus ipsis invitata luxuria et incrementum ingens vilia 
ceperunt, adeoque omnia indiscreta sunt diversissimis 
artibus, ut quiequid mundus muliebris vocabatur, sarcinae 
viriles sint: minus dico, etiam militares. Iam speculum 
ornatus tantum causa adhibetur? nulli non vitio necessa- 
rium factum est. 

I. Omnis de universo quaestio in coelestia, sublimia, 1 
terrena dividitur. Prima pars naturam siderum scrutatur 
et magnitudinem et formam ignium, quibus mundus inclu- 
ditur, solidumne sit coelum ac firmae concretaeque ma- 
teriae an ex subtili tenuique nexum, agatur an agat, et 
infra sese sidera habeat an in contextu sui fixa, quemad- 
modum anni vices servet, solem retro flectat, cetera dein- 
ceps similia. Secunda pars tractat inter coelum terram- 9 
que versantia. hic sunt nubila, imbres, nives [ferrae mo- 
tus, fulgores] 

el humanas motura tonitrua mentes, 
quaecumque aer facit patiturve. haec sublimia dicimus, 
quia editiora imis sunt. Tertia illà pars de aquis, terris, 
arbustis, satis quaerit et, ut iurisconsultorum verbo utar, 
de omnibus, quae solo continentur. „Quomodo, in- 3 
quis, de terrarum motu quaestionem eo posuisti loco, 
quo de tonitribus fulgoribusque dicturus es?* quia cum 
motus terrae spiritu fiant, spiritus autem aer sit agitatus, 
etiamsi subit terras, non ibi spectandus est: cogitetur in 
ea sede, in qua illum natura disposuit. Dicam, quod ma- 4 
gis mirum videbitur: inter coelestia et de terra dicendum 
erit. „Quare?“ inquis. quia eum propria terrae ipsius 
exeutimus suo loco, utrum lata sit et inaequalis et enor- 
miter proiecta an tota in formam pilae spectet et in or- 
bem partes suas cogat, adliget aquas an aquis adligetur, 
ipsa animal sit an corpus iners et sine sensu, plenum qui- 
dem spiritus, sed alieni, et cetera huiusmodi, quotiens in 
manus venerint, terram sequuntur et in imis conlocabun- 

ó tur: at ubi quaeretur, quis terrae situs sit, qua parte 
mundi consederit, quomodo adversus sidera coelumque 
posita sit, haec quaestio cedet superioribus et, ut ita di- 
cam, meliorem condicionem sequetur. 

1 ll. Quoniam dixi de partibus, in quas omnis rerum 
naturae materia dividitur, quaedam in commune di- 
cendasuntethoc primum praesumendum, in- 
terea corpora, [a] quibus unitas est, aëra esse. 

2 Quid sit hoc, quare praecipiendum fuerit, scies, si paulo 
altius repetiero et dixero esse aliquid continuum , aliquid 
commissum. continuatio est partium inter se non in- 
termissa coniunctio. unitas est sine commissura conti- 
nuatio , et [commissura est] duorum inter se coniunctorum 

8 corporum tactus. Numquid dubium esl, quin ex his cor- 
poribus, quae videmus tractamusque, quae aut sentiun- 
tur aut sentiunt, quaedam sint [conposila, quaedam non] 
conposita? illa constant aut nexu aut acervatione, ut 
puta funis, frumentum, [navis]. rursus non conposita, ut 
arbor, lapis. Ergo concedas oportet, ex his quoque, 
quae sensum quidem effugiunt, ceterum ratione pren- 

4 duntur, esse in quibusdam unitatem corporum. Vide quo- 
modo auribus tuis parcam: expedire me poteram, si 
philosophorum lingua uti voluissem, ut dicerem unita 
corpora. hoc cum tibi remittam, tu invicem [mihi] refer 
gratiam. Quare istud? si quando dixero unum, memine- 
ris me non ad numerum referre, sed ad naturam corpo- 
ris nulla ope externa, sed unitate sua cohaerentis. Ex hac 
nota corporum aer est. 

1 IH. Omnia quae in notitiam nostram cadunt aut ca- 
dere possunt, mundus conplectitur. ex his quaedam eius 
partes sunt, quaedam materiae loco relicta. desiderat 
enim omnis natura materiam, sicut ars omnis, quae manu 

2conslat. Quid sit hoc, apertius faciam. Pars est nostri 
oculus, manus, ossa, nervi: materia succus recentis cibi 
iturus in partes. rursus quasi pars est sanguis nostri: et 
tamen est materia. praeparat enim et alia et nihilominus 
eorum est, quibus totum corpus efficitur. 

1 IV. Sie mundi pars est aer [et] quidem necessaria. 

nic est enim, qui coelum terramque connectit, qui ima 
ac summa sic separat, ut iungat. separat, quia medius 
intervenit. iungit, quia utrique per hoc inter se consen- 
sus est. supra se dat, quiequid accepit a terris. rursus 
vim siderum in terrena transfundit. Quasi partem mundi 2 
voco ut animalia, arbusta. nam genus animalium arbu- 
Storumque pars universi est, quia in consummationem 
totius adsumptum et quia non est sine hoc universum, 
unum autem animal et una arbor quasi pars est, quia 
quamvis perierit, tamen id, ex quo perit, totum est. Aer 
autem, ut dicebam, et coelo et terris cohaeret: utrique 
innatus est, habet autem unitatem quicquid alicuius rei 
nativa pars est. nihil enim nascitur sine unitate. 

V. Terra et pars est mundi et materia. Pars quare 1 
Sit, non puto te interrogaturum, aut aeque interroges, 
quare coelum pars sit, quia scilicet non magis sine hoc 
quam sine illa universum potest esse, quod cum his uni- 
versum est, ex quibus [/am]quam ex hac, alimenta omni- 
bus animalibus, omnibus satis, omnibus stellis dividun- 
tur. hine viritim singulis, hine ipsi mundo tam multa po- 9 
scenti subministratur, hinc profertur, quo sustineantur 
tot sidera tam exercitata, tam avida per diem noctemque 
ut in opere ita [et] in pastu. [et] omnium quidem rerum 
natura quantum in nutrimentum sui satis sit, adprendit. 
mundus autem, quantum in aeternum desiderabat, invasit. 
Pusillum tibi exemplum magnae rei ponam: ova tantum 
conplectuntur humoris, quantum ad effectum animalis 
exituri salis est. 

VI. Aer continuus terrae est et sic adpositus, ut sta- 1 
tim ibi futurus sit, unde illa discesserit. pars totius est 
mundi, sed tamen, quiequid terra in alimentum coele- 
stium misit, recipit, ut scilicet materia, non pars intellegi 
debeat. ex hoc omnis inconstantia eius tumultusque est. 
Hunc quidam ex distantibus corpusculis ut pulverem 2 
struunt plurimumque a vero recedunt. numquam enim 
nisi contexti per unitatem corporis nisus est, cum partes 
consentire ad intentionem debeant et conferre vires. aer 
aulem, si in atomos inciditur, sparsus est. teneri vero 

3 disiecta non possunt. Intentionem aéris ostendent tibi 
inflata nec ad ietum cedentia. ostendant pondera per 
magnum spatium ablata gestante vento. ostendunt voces, 
quae remissae claraeque sunt, prout aer se concitavit. 
quid enim est vox nisi intentio aéris, ut audiatur, linguae 

4 formata pereussu? quid eursus et motus omnis, nonne 
intenti spiritus opera sunt? hic facit vim nervis, veloci- 
latem currentibus. hic cum vehementer concilatus ipse se 
torsit, arbusta silvasque convulsit et aedificia tota corri- 
piens in alto frangit, hic mare per se languidum et ia- 

5 cens incitat. Ad minora veniamus: quis sine intentione 
spiritus cantus est? cornua et tubae et quae aquarum 
pressura maiorem sonitum formant quam qui ore reddi 
potest, nonne aéris intentione partes suas explicant? Con- 
sideremus quae ingentem vim per occultum agunt: par- 
vula admodum semina et quorum exilitas in commissura 
lapidum locum invenit, in tantum convalescunt, ut in- 
gentia saxa deturbent et monumenta dissolvant scopulos 
interim rupesque radices minutissimae ac tenuissimae 
findunt: hoc quid est aliud quam intentio spiritus, sine 

6 qua nihil validum est? Esse autem unilatem in aére vel 
ex hoc intellegi potest, quod corpora nostra inter se co- 
haerent. quid enim est aliud, quod teneret illa quam spi- 
ritus? quid est aliud, quo animus noster agitetur? quis 
est illi motus nisi intentio? quae intentio nisi ex unitate? 
quae unitas, nisi haec esset in aére? quid autem aliud 
producit fruges et segetem inbecillem ae virentes exigit 
arbores ac distendit in ramos [aut in altum erigit] quam 
spiritus intentio et unitas? 

1 VII. Quidam aéra discerpunt et in particulas didu- 
cunt, ita ut illi inane permisceant. argumentum autem 
existimant non pleni corporis, sed multum vacui haben- 
tis, quod avibus in illo tam facilis motus, quod maximis 

3 minimisque per illum transeursus est. Sed falluntur. nam 
aquarum quoque similis facilitas est, nec de unitate illa- 
rum dubium est, quae sic corpora accipiunt, ut semper 
in contrarium acceptis refluant. Hanc nostri circum- 
stantiam, Graeci dvzuxreg(óvaotw adpellant, quae in aére 

quoque sicut in aqua fit. cireumsistit enim omne corpus, 
a quo inpellitur: nihil ergo opus erit admixto inani. 

VIII. Sed haec alias. esse quaedam in rerum natura 
vehementia magnique inpetus nunc sic colligendum: ni- 
hil nisi intentione vehementius est, tam mehercule quam 
nihil intendi ab alio poterit, nisi aliquid per semet fuerit 
intentam. dicimus enim eodem modo non posse quic- 
quam ab alio moveri, nisi aliquid fuerit mobile ex semet. 
quid autem est, quod magis credatur ex se ipso habere 
intentionem quam spiritus? Hunc intendi quis negabit, 
cum viderit iactari terram cum montibus , tecta murosque, 
magnas eum populis urbes, cum totis maria litoribus ? 

JX. Ostendit intentionem spiritus velocitas eius et 1 
diduetio. Oculi statim per multa milia aciem suam mittunt. 
vox una totas urbes simul percutit. Lumen non paulatim 
prorepit, sed semel universis rebus infunditur. Aqua au- 2 
iem quemadmodum sine spiritu posset intendi? numquid 
dubitas, quin sparsio illa, quae ex fundamentis mediae 
arenae crescens in summum usque amphitheatri pervenit, 
cum intentione aquae fiat? atqui nee manus nec ullum 
aliud tormentum aquam potest mittere aut agere quam 
spiritus. huic se eommodat , hoc adtollitur inserto et co- 
gente, contra naturam suam multa conatur et adscendit, 
nata defluere. Quid? navigia sarcina depressa parum 3 
ostendunt non aquam sibi resistere, quo minus mergan- 
iur, sed spiritum? aqua enim cederet nec posset pon- 
dera sustinere, nisi ipsa sustineretur. Discus ex loco 
superiore in piscinam missus non descendit, sed resilit: 
quemadmodum, nisi spiritu referiente? Vox autem qua 4 
ratione per parietum munimenta transmittitur, nisi quod 
solido quoque aer inest, qui sonum extrinsecus missum 
et aceipit et remittit? scilicet spiritu non aperta tantum 
intendens, sed etiam abdita et inclusa, quod illi facere 
expeditum est, quia nusquam divisus est, sed per illa 
ipsa, quibus separari videtur, coit secum. interponas li- 
cet muros et mediam altitudinem montium: per omnia 
ista prohibetur nobis esse pervius, non sibi. id enim in- 
tereluditur tantum , per quod illum nos sequi possumus: 

ipse quidem per ipsum transit, quo scinditur, et media 
non eireumfundit tantum et utrimque cingit, sed permeat. 
1 X. Ab aethere lucidissimo aer in terram usque diffu- 
sus est, agilior quidem tenuiorque et altior terris nec 
minus aquis, ceterum aethere spissior graviorque, frigi 
dus per se et obscurus. lumen illi calorque aliunde sunt, 
sed non per omne spatium sui similis est: mutatur a 
9 proximis. Summa pars eius siccissima calidissimaque et 
ob hoc etiam tenuissima est propter viciniam aeternorum 
ignium et illos tot motus siderum adsiduumque coeli 
cireumactum. illa pars ima et vicina terris densa et cali- 
ginosa est, quia terrenas exhalationes receptat. media 
pars temperatior, si summis imisque conferas, quantum 
ad siccitatem tenuitatemque pertineat, ceterum utraque 
3 parte frigidior. nam superiora eius calorem vicinorum 
siderum sentiunt. inferiora quoque tepent, primum terra- 
rum halitu, qui multum secum ealidi adfert, deinde quia 
radii solis replicantur et quousque redire potuerunt, id 
duplicato calore benignius fovent. deinde etiam illo spi- 
ritu, qui omnibus animalibus arbustisque ac satis calidus 
est. nihil enim viveret sine calore. adice nunc ignes. 
non tantum manu factos et certos, sed opertos terris, 
quorum aliqui eruperunt, innumerabiles ex obscuro et 
condito flagrant semper. hae tot partes eius, fertiles re- 
rum, habent aliquid teporis, quoniam quidem sterile fri- 
gus est, calor gignit. Media ergo pars aéris ab his sub- 
mota in frigore suo manet. natura enim aéris gelida est. 
1 XI. Qui cum sic divisus sit, ¿ma sui parte maxime 
varius et inconstans et mutabilis est. circa terras pluri- 
mum audet, plurimum patitur, exagitat et exagitatur: 
nec tamen eodem modo totus adficitur, sed aliter alibi, 
9 et partibus inquietus ac turbidus est. Causas autem illi 
mutationis et inconstantiae alias terra praebet, cuius po- 
sitiones aut huc aut illo versae magna ad aéris tempe- 
riem momenta sunt, alias siderum cursus, ex quibus 
soli plurimum inputes: illum sequitur annus, ad illius 
flexum hiemes aestatesque vertuntur. lunae proximum 
ius est. sed et ceterae quoque stellae non minus terrena 

quam incumbentem terris spiritum adficiunt et cursu suo 
occursuve contrario modo frigora, modo imbres alias- 
que terris [turbine] iniurias movent. 

Haec necessarium fuit praeloqui dicturog 
de tonitru, fulminibus ac fuigurationibus. nam 
cum in aére fiant, naturam eius explicari oportebat, quo 
facilius adpareret, quid facere aut pati posset. 

XII. Tria sunt, quae accidunt, fulgurationes, fulmina, 1 
tonitrua, quae una facta serius audiuntur. Fulguratio 
ostendit ignem, fulminatio emittit. illa, ut ita dicam, com- 
minatio est, conatio sine ictu: ista iaculatio cum ictu. 
Quaedam sunt, de quibus inter omnes convenit, quae- 2 
dam in quibus diversae sententiae sunt. Convenit de illis : 
omnia ista in nubibus et e nubibns fieri. etiamnunc con- 
venit et fulgurationes et fulminationes aut igneas esse 
aut ignea specie. Ad illa nunc transeamus, in quibus lis 3 
est: quidam putant ignem inesse nubibus, quidam ad 
tempus fieri nec prius esse quam mitti. Ne inter illos 
quidem, qui praeparant ignem, convenit. alius enim il- 
lum aliunde colligit: quidam aiunt radios solis incurren- 
tes recurrentesque saepius in se relatos ignem excitare. 
Anaxagoras ait illum ex aethere distillare et ex tanto 
ardore coeli multa decidere, quae nubes diu inclusa cu- 
stodiant. Aristoteles multo ante ignem colligi non putat, 4 
sed eodem momento exsilire, quo fiat. cuius sententia 
talis est: Duae partes mundi in imo iacent, terra et aqua. 
utraque ex se reddit aliquid: terrenus vapor siccus est et 
fumo similis, qui ventos , fulmina tonitruaque facit. aqua- 
rum halitus humidus est et in imbres et nives cedit. Sed 5 
siccus ille terrarum vapor , unde ventis origo est, cum coa- 
cervatus est, coitu nubium vehementer inpactarum a latere 
eliditur: deinde, ubi latius nubes proximas ferit, haec 
plaga cum sono incutitur , qualis in nostris ignibus reddi- 
tur, cum flamma vitio lignorum virentium crepat. et illic 
spiritus, habens aliquid humidi secum, cum conglobatus 
est, rumpitur flamma: eodem modo spiritus ille, quem 
paulo ante exprimi conlisis nubibus dixi, inpactus aliis nec 
rumpt nec exsilire silentio potest. Dissimilis autem crepitus 6 

fü ob dissimilitudinem nubium. quare? aliae maiorem si- 
num habent, aliae minorem. ceterum illa vis expressi spi- 
ritus ignis est, qui fulgurationis nomen habet, levi inpetu 
accensus et vanus. Antie autem videmus fulgorem quam 
sonum audiamus , quia oculorum velocior sensus est et mul- 
tum aures antecedit. 

1  XIH. Falsam opinionem esse eorum, qui ignem in 
nubibus servant, per multa colligi potest. Si de coelo 
cadit, quomodo non cotidie fit, cum tantumdem semper 
illie ardeat? Deinde nullam rationem reddiderunt, quare 
ignis, quem natura sursum vocat, defluat. alia enim con- 
dicio nostrorum ignium est, ex quibus favillae cadunt, 
quae ponderis aliquid seeum habent: ita non descendit 

2ignis, sed praecipitatur et diducitur. Huic simile nihil 
accidit in illo igne purisssimo, in quo nihil est quod de- 
primatur: aut si ulla pars eius exciderit, in periculo totus 
est, quia totum potest excidere, quod potest carpi. 
Deinde illud, quod cadere levitas prohibet, * illud suo in 
abscondito tenet: grave quomodo illic esse potuit, unde 

3 caderet? „Quid ergo? non aliqui ignes in inferiora ferri 
solent, sicut haec ipsa, de quibus quaerimus, fulmina ?'* 
Fateor: non eunt tamen, sed feruntur. aliqua eos potentia 
deprimit, quae non est in aethere. nihil enim illic iniuria 

& cogitur , nihil rumpitur, nihil praeter solitum evenit: ordo 
rerum est et purgatus ignis in custodia mundi summas 
sortitus oras operis pulcherrime circumit. hinc descen- 
dere non potest, sed ne ab externo quidem conprimi, 
quia in aethere nulli incerto corpori loeus: certa et ordi- 
nata non. pugnant. 

1 XIV. , Vos, inquit, dicitis, cum causas stellarum 
transvolantium redditis, posse aliquas aéris partes ad 
se trahere ignem ex locis superioribus ardore et sic ac- 
cendi.“ Sed plurimum interest, utrum aliquis dicat ignem 
ex aethere decidere, quod natura non patitur, an dieat 
ex ignea vi calorem in ea, quae subiacent, transsilire. 
non enim illinc ignis cadit, quod non potest fieri, sed hic 

2nascitur. Videmus certe apud nos late incendio perva- 
gante quasdam insulas, quae diu conealuerunt, ex se 

concipere flammam. itaque verisimile est et in aére sum- 
mo, qui naturam rapiendi ignis habet, aliquid accendi 
calore aetheris superpositi. necesse est enim, ut et imus 
aether habeat aliquid aéri simile et summus aer non sit 
dissimilis imo aetheri, quia non fit statim in diversum 
ex diverso transitus: paulatim ista in confinio vim suam 
miscent ita, ut dubitare possis, an aer, an hic iam ae- 
ther sit. 

XV. Quidam ex nostris existimant aéra, cum in ignem 
et aquam mutabilis sit, non detrahere aliunde causas flam- 
marum novas. ipse enim se movendo accendit et cum 
densos conpactosque nubium sinus dissipat, necessario 
vastum in tam magnorum corporum diruptione reddit so- 
num. llla porro nubium difficulter cedentium pugna ali- 
quid confert ad concitandum ignem, sic quemadmodum 
ferro ad secandum aliquid manus confert, sed secare 
ferri est. 

XVI. Quid ergo inter fulgurationem et ful- 
men est? dicam. Fulguratio est late ignis explicitus, 
fulmen est coactus ignis et inpetu iactus. Solemus dua- 
bus manibus inter se iunctis aquam concipere et conpres- 
sa utrimque palma in modum siphonis exprimere: simile 
quiddam et illie fieri puta. Nubium inter se conpressarum 
angustiae medium spiritum eiciunt et hoc ipso inflam- 
mant et tormenti modo emittunt. nam balistae quoque 
scorpionesque tela cum sono expellunt. 

XVII. Quidam existimant eum spiritum per frigida 
atque humida meantem sonum reddere: ne ferrum qui- 
dem ardens silentio tingitur, sed si in aquam fervens 
massa descendit, cum multo murmure exstinguitur. [ut] 
Anaximenes ait: „spiritus incidens nubibus tonitrua edit 
et, dum luetatur per obstantia atque intercisa vadere, 
ipsa ignem fuga accendit.** 

XVIII. Anaximandros omnia ad spiritum retulit. ,,To- 
nitrua, inquit, sunt nubis ictae sonus. Quare inaequa- 
lia sunt? quia et ipse ictus inaequalis est. Quare et se- 
reno tonat? quia tunc quoque per quassum et seissum 
aera spiritus prosilit. At quare aliquando non fulgurat, 

at tonat? quia spiritus infirmior in flammam non valuit, 
in sonum valuit. Quid est ergo ipsa fulguratio ? aéris 
diducentis se corruentisque iactatio languidum ignem nec 
exiturum aperiens. Quid est fulmen? acrioris densioris- 
que spiritus cursus.“ 

XIX. Anaximandros ait: omnia ista sic fieri, ut ex 
aethere aliqua vis in inferiora descendat: ita ignis inpa- 
ctus nubibus frigidis sonat. at cum illas interscindit, ful- 
get et minor vis ignium fulgurationes facit, maior fulmina. 

l XX. Diogenes Apolloniates ait: quaedam tonitrua 
igne, quaedam spiritu fieri. illa ignis facit, quae ipse 
antecedit et nuntiat: illa spiritus, quae sine splendore 

9crepuerunt. Utrumque sine altero aliquando fieri con- 
cedo, ita tamen, ut non discreta illis potestas sit, sed 
utrumque ab utroque effici possit. quis enim negabit spi- 
ritum magno inpetu latum, cum efficiat sonum, effecturum 
et ignem? quis autem non et hoc concedet, aliquando 
ignem posse quoque inrumpere nubes et non exsilire, 
si plurimarum acervo nubium, cum paucas percidisset, 
oppressus est? ergo et ignis ibit in spiritum perdetque 

8 fulgorem et spiritus, dum secat infera, incendet. Adice 
nunc, quod necesse est, inpetus fulminis et praemittat 
Spiritus agatque ante se et a tergo trahat ventum, cum 
tam vasto ictu aéra inciderit. itaque omnia, antequam 
feriantur, intremiscunt vibrata vento, quem ignis ante se 
praemisit. 

1 XXI Dimissis nunc praeceptoribus nostris 
incipiamus per nos moverietaconfessistrans- 
eamus ad dubia. Quid in confessis est? ful- 
men ignem esse, aeque fulgurationem, quae 
nihil aliud est quam flamma, futura fulmen, si plus hau- 

2sisset virium. non natura ista, sed inpetu distant. Esse 
illum ignem color ostendit, qui non est nisi ex eo, quod 
ostendit, et effectus: magnorum enim saepe incendiorum 
causa fulmen fuit. silvae illo crematae et urbium partes. 
etiam quae non percussa sunt, tamen adusta cernuntur. 
quaedam vero velut fuligine colorantur. quid, quod omni- 

8 bus fulguratis odor sulphuris inest? Ergo et utramque 

rem ignem esse constat et utramque rem meando inter se 
distare. fulguratio enim est non perlatum usque in terras 
fulmen. et rursus licet dicas fulmen esse fulgurationem 
usque in terras perducetam. Non ad exercendum verba 4 
diutius hoc idem pertracto, sed ut cognata esse ista et 
eiusdem notae ac naturae probem: fulguratio est paene 
fulmen. vertamus istud: fulmen est plus quiddam quam 
fulguratio. 

XXII. Quoniam constat utramque rem igne- 1 
am esse, videamus quemadmodum ignis fieri 
soleat apud nos. eadem enimrationeetsupra 
fiet: duobus modis: uno, si excitatur sicut ex lapide 
[pereusso], altero, si adtritu invenitur, sicut cum duo 
ligna inter se diutius fricta sunt. non omnis hoc tibi ma- 
teria praestabit, sed idonea eliciendis ignibus, sicut lau- 
rus, hederae et alia in hunc usum nota pastoribus. Pot- 2 
est igitur fieri, ut nubes quoque ignem eodem modo vel 
pereussae reddant vel adtritae. Videamus, quantis pro- 
cellae viribus ruant, quanto vertantur inpetu turbines. 
id quod obvium fuit, dissipatur el rapitur et longe a loco 
suo proicitur. Quid ergo mirum, si tanta vis ignem ex- à 
cutit vel aliunde vel sibi? vides enim, quantum fervoreni 
sensura sunt eorpora horum transitu trita, non hoc tan- 
tum in his debere credi ac siderum, quorum ingens in 
confesso potentia est. 

XXIII. Sed fortasse nubes quoque in nubes incitatae 1 
fremente vento et leniter urgente ignem evocabunt, qui 
exsplendescat nec exsiliat. minore autem vi ad fulguran- 
dum opus est quam ad fulminandum. Superioribus col- 2 
legimus, in quantum fervorem quaedam adfricta perdu- 
cerentur: eum aulem aer mutabilis in ignem maximis vi- 
ribus suis, cum in ventum conversus est, atteratur, veri- 
simile est ignem excuti caducum et cito interiturum, quia 
non ex solida materia oritur nec in qua possit consistere. 
transit itaque tantumque habet morae, quantum itineris 
et eursus. sine alimento proiectus est. 

XXIV. „Quomodo, inquit, cum dicatis ignis hanc 1 
esse naturam, ut petat superiora, fulmen petit terram? 

aut falsum est, quod de igne dixistis. est enim illi aeque 
sursum iter quam deorsum.“ Utrumque verum esse pot- 
est. ignis enim natura in verticem surgit et, si nihil illum 
prohibet, adscendit, sicut aqua natura defertur: si tamen 
aliqua vis accessit, quae illam in contrarium circumage- 
ret, illo intenditur, unde imbre deiecta est. Fulmen au- 
91em eadem necessitate, qua exculitur, decidit. In his 
ignibus accidit quod arboribus, quarum cacumina trahi 
possunt ita, ut terram spectent, si tenera sunt, etiam ut 
adtingant, sed cum permiseris, in locum suum exsilient. 
itaque non est, quod eum spectes cuiusque rei habitum, 

8 qui illi non ex voluntate est. Si igni permittes ire quo 
velit, coelum, id est levissimi cuiusque sedem repetet: 
ubi est aliquid, quod eum feriat et ab inpelu suo aver- 
tat, id non natura, sed servitus eius fit. 

XXV. „Dicis, inquis, nubes adtritas edere ignem: 
cum sint humidae, immo udae, quomodo possunt gi- 
gnere ignem, quem non magis verisimile est fieri ex nube 
quam ex aqua?“ 

1 XXVI. Ex nube nascitur. Primum in nubibus non 
aqua est, sed aer spissus ad gignendam aquam praepa- 
ratus, nondum in illam mutatus, sed iam pronus et ver- 
gens. non est, quod existimes eam prius colligi, tum 

2 effundi: simul fit et cadit. Deinde si concessero humi- 
dam esse nubem conceptis aquis plenam, nihil tamen 
prohibet ignem ex humido quoque educi, immo ex ipso, 
quod magis mireris, humore. quidam negaverunt in ignem 
quiequam posse mutari, priusquam mutatum esset in 
aquam. potest ergo nubes salva, quam continet, aqua 
ignem parte aliqua sui reddere, ut saepe alia pars ligni 

8ardet, alia sudat. Nec hoc dico, non contraria inter se 
ista esse et alterum altero perimi, sed ubi valentior ignis 
quam humor est, vincit. rursus cum copia humoris ex- 
superat, tunc ignis sine effectu est. itaque non ardent 
virentia. Refert ergo quantum aquae sit. exigua enim 

4non resistet nec vim ignis inpediet. quidni? Maiorum 
nostrorum memoria, ut Posidonius tradidit, cum insula 
in Aegeo mari surgeret, spumabat interdiu mare et fumns 

ex alto ferebatur. noctu demum prodebat ignem, non con- 
tinuum, sed ex intervallis emicantem fulminum more, 
quotiens ardor infernus iacenüs super undae pondus 
evicerat. deinde saxa evoluta rupesque partim inlaesae, 5 
quas spiritus, antequam urerentur, expulerat, partim 
exesae et in levitatem pumicis versae, novissime cacu- 
men usti montis emicuit. postea altitudini adiectum et 
saxum illud in magnitudinem insulae crevit. Idem nostra 6 
memoria Valerio Asiatico consule iterum accidit. Quor- 
sus haec retuli? ut adpareret nec exstinctum ignem mari 
superfuso nec inpelum eius gravitate ingentis undae pro- 
hibitum exire: ducentorum passuum fuisse altitudinem 
Asclepiodotus auditor Posidonii tradidit, per quam di- 
remptis aquis ignis emersit. Quod si inmensa aquarum 7 
vis flammarum ex imo subeuntem vim non potuit oppri- 
mere, quanto minus inpedire poterit ignem nubium te- 
nuis humor et roscidus? adeo res ista non adfert ullam 
moram, quae contra causas ignium sit, quos non vide- 
mus emicare nisi inpendente coelo. serenum sine fulmine 
est. non habet istos metus dies purus, ne nox quidem 
nisi obscura nubibus. „Quid ergo? non aliquando etiam 8 
adparentibus stellis et nocte tranquilla fulgurat?** Sed 
scias licet illie nubes esse, unde splendor effertur, quas 
videri a nobis terrarum tumor non sinit. Adice nune, quod 9 
fieri potest, ut nubes summae el humiles adtritu suo 
ignem reddant, qui in inferiora expressus in parte coeli 
sincera puraque visitur: sed fit in sordida. 

XXVII. Tonitrua distinxere quidam ita, ut1 
dicerent unum esse genus, cuius grave sit 
murmur, quale terrarum motum antecedit 
clauso vento et fremente. hoc quomodo videatur illis fieri, 
dicam. Cum spiritum intra se clausere nubes, in con- 2 
eavis partibus earum volutatus aer similem agit mugitibus 
sonum, raueum et aequalem et continuum: itaque eliam hu- 
mida est illa regio et exitum claudit. ideo huiusmodi toni- 
trua venturi praenuntia imbris sunt. Aliud genus est3 
acre, quod acerbum mage * dixerim quam sonorum, qua- 
lem audire solemus, cum super caput alicuius dirupta ve- 

13* 

sica est. talia eduntur tonitrua, cum conglobata dissolvi- 
tur nubes et eum, quo distenta fuerat, spiritum emisit. 
Hic proprie fragor dicitur, subitus et vehemens, auo 
edito concidunt homines et exanimantur, quidam vero 
vivi stupent et in totum sibi excidunt, quos vocamus 
adtonitos, quorum mentes sonus ille coelestis loco 

4 pepulit. Hic fieri illo quoque modo potest, ut inclusus 
aer cava nube et motu ipso extenuatus diffundatur. deinde 
dum maiorem sibi locum quaerit, a quibus involutus est, 
sonum palitur. Quid autem? non quemadmodum inlisae 
inter se manus plausum edunt, sic inlisarum inler se 
nubium sonus polest esse magnus, quia magna con- 
currunt? 

1 XXVIII. „Videmus, inquis, nubes inpingi montibus 
nec sonum fieri.“ Primum omnium non quocumque modo 
inlisae sunt, sonant, sed si apte sunt conpositae ad so 
num edendum: aversas inter se manus collide, non plau- 
dent, sed palma cum palma collata plausum facit. et plu- 
rimum interest utrum cavae coneutiantur an planae et ex- 
tentae. Deinde non tantum ire nubes oportet, sed agi 

2 magna vi et procellosa. Adice nunc, quod mons non 
findit nubem, sed digerit et primam quamque partem eius 
solvit. ne vesica quidem quocumque modo spiritum emi- 
sit, sonat. si ferro divisa est, sine ullo aurium sensu 
exit: rumpi illam oportet, ut sonet, non secari. ldem 
de nubibus dico: nisi multo inpetu dissiluere, non re- 
sonant. Adice nune, quod nubes in montem actae non 
franguntur, sed cireumfunduntur et in aliquas partes mon- 
tis, in arboris ramos, frutices, aspera saxa et eminentia 
ita diducuntur, ut si quem habent spiritum, multifariam 

3 emittant, qui nisi universus erumpit, non crepat. Hoc 
ut scias, ventus, qui circa arborem finditur, sibilat, non 
tonat. lato, ut ita dicam, ictu et totum globum semel 
dissipante opus est, ut sonitus erumpat, qualis auditur, 
cum tonat. 

XXIX. Praeter haec natura aptus est aer ad voces. 
quidni? cum vox nihi! aliud sit quam ictus aer. debent 
ergo nubes utrimque inseri el cavae et intentae. ides 

enim, quanto vocaliora sint vaeua quam plena, et quanto 
intenta quam remissa. item tympana et eymbala sonant, 
quia illa repugnantem ex ulteriore parte spiritum pulsant, 
haec et ipsa aere non nisi cavo üinniunt. 

XXX. Quidam, inter quos Asclepiodotus est, iudi- 1 
cant sic quorumdam quoque corporum concursu tonitrum 
et fulmina excuti posse. Aelna aliquando multo igne 
abundavit, ingentem vim arenae urentis effudit. involu- 
tus est dies pulvere populosque subita nox terruit. Illo 
tempore aiunt tune plurima fuisse tonitrua et fulmina, 
quae concursu aridorum corporum faeta sunt, non nu- 
bium, quas verisimile est in tanto fervore aéris nullas 
fuisse. Aliquando Cambyses ad Ammonem misit exer- 2 
citum, quem arena austro mota et more nivis incidens 
texit, deinde obruit. tunc quoque verisimile est fuisse 
tonitruum fulminaque adtritu arenae sese adfricantis. Non 3 
repugnat proposito nostro ista opinio. diximus enim utri- 
usque naturae corpora efflare terras et sicci aliquid et 
humidi in toto aére vagari. itaque si quid tale intervenit, 
nubem fecit solidiorem et erassiorem, quam si tantum 
simplici spiritu texeretur. Illa frangi potest et edere so- 4 
num: ista quae dixi, sive incendiis vaporantibus aéra 
repleverunt sive ventis terras urentibus, necesse est nu- 
bem faciant ante quam sonum. nubem autem tam arida 
quam humida conserunt. est enim, ut diximus, nubes 
spissitudo aéris crassi. 

XXXI. Ceterum mira fulminis, si intueri velis, opera 1 
sunt nec quicquam dubii relinquentia, quin divina sit illis 
ac subtilis potentia: loculis integris [ac inlaesis] conflatur 
argentum. manente vagina gladius ipse liquescit. et in- 
violato ligno circa pila ferrum omne distillat. stat et fracto 
dolio vinum nec ultra triduum ille rigor durat. lilud ae- 3 
que inter adnotanda ponas licet, quod et hominum et 
ceterorum animalium, quae icta sunt, caput spectat ad 
exitum fulminis, quod omnium percussarum arborum 
contra fulmina astulae surgunt. Quid, quod malorum 
serpentium et aliorum animalium, quibus mortifera vis 
inest, cum fulmine icta sunt, venenum omne consumi- 

tur? „Unde, inquis, scis?“ in venenatis corporibus 
vermis non nascitur: fulmine icta inter paucos dies wer- 
minant. 

1 XXXII. Quid, quod futura portendunt nec unius tan- 
tum aut alterius rei signa dant, sed saepe longum fato- 
rum sequentium ordinem nuntiant et quidem nolis evi- 
dentibus longeque clarioribus, quam [si] seriberentur? 

2 Hoc inter nos et Tuscos, quibus summa est fulgurum per- 
sequendorum scientia, interest: nos putamus, quia nu- 
bes conlisae sunt, fulmina emitli. ipsi existimant nubes 
conlidi, ut fulmina emittantur. nam cum omnia ad deum 
referant, in ea opinione sunt, tamquam non, quia facla 
sunt, significent, sed quia significatura sunt, fiant: ea- 
dem tamen ratione fiunt, sive illis significare propositum 

3 est sive consequens. „Quomodo ergo significant, nisi 
ideo mittuntur?* quomodo aves non in hoc motae, ut 
nobis occurrerent, dextrum auspicium sinistrumque fe- 
cerunt. „Et illas, inquit, deus movit.“ Nimis illum otio- 
sum, el pusillae rei ministrum facis, si aliis somnia, aliis 

4 exta disponit. Ista nihilominus divina ope geruntur, sed 
non a deo pennae avium reguntur nec pecudum viscera 
sub ipsa securi formantur: alia ratione fatorum series ex- 
plicatur indicia futuri ubique praemittens, ex quibus 
quaedam nobis familiaria, quaedam ignota sunt. Quic- 
quid ratione fit, alicuius rei futurae signum est: fortuita 
et sine ratione vaga divinationem non recipiunt. Cuius 

5 rei ordo est, etiam praedictio est. „Cur ergo aquilae hic 
honor datus est, ut magnarum rerum faceret auspicia, 
aut corvo et paucissimis avibus, ceterarum sine prae- 
sagio vox est?“ quia quaedam nondum in artem redacta 
sunt, quaedam vero ne redigi quidem possunt ob nimium 
remotam conversationem: ceterum nullum animal est, 
quod non motu et occursu suo praedicat aliquid. non 

6 omnia scilicet, sed quaedam notantur. Auspicium obser- 
vanlis est. ad eum itaque pertinet, qui in ea direxerit 
animum. ceterum et illa fiunt, quae pereunt. Quinque 
stellarum potestates Chaldaeorum observatio excepit. 

7 quid, tu tot illa milia siderum iudicas otiosa lucere? Quid 

est porro aliud, quod errorem maximum ineutiat peritis 
natalium, quam quod paucis nos sideribus adsignant, 
cum omnia, quae supra nos sunt, partem nostri sibi vin- 
dicent? submissiora forsitan propius in nos vim suam 
dirigunt et ea, quae frequentius mota aliter nos aliterque 
prospiciunt. ceterum et illa, quae aut inmota sunt aut8 
propter velocitatem universo parem inmotis similia, non 
extra ius dominiumque nostri sunt. Alius adspice et di- 
stributis rem officiis tracta. non magis auteni facile est 
scire, quid possint, quam dubitari debet, an possint. 

XXXIII. Nunc ad fulmina revertamur, quo- 
rum ars in haec tria dividitur: quemadmodum 
exploremus, quemadmodum interpretemur, 
quemadmodum exoremus. Prima pars ad formu- 
lam pertinet, secunda ad divinationem, tertia ad propi- 
liandos deos, quos bono fulmine rogare oportet, malo 
deprecari: rogare, ut promissa firment, deprecari, ut 
remittant minas. 

XXXIV. Summam esse vim fulminis iudicant, quia 1 
quicquid alia portendunt, interventus fulminis tollit, quic- 
quid ab hoc portenditur, fixum est nec alterius ostenti 
significatione mutatur. Quicquid exta, quicquid aves 
minantur, secundo fulmine abolebitur. quicquid fulmine 
denuntiatum est, nec extis nec ave contraria refellitur. 
In quo mihi falli videntur. quare? quia vero verius nihil 2 
est. Si aves futura cecinerunt, nec potest hoc auspicium 
fulmine inritum fieri aut non futura cecinerunt. non enim 
nunc avem conparo et fulmen, sed duo veri signa, quae 
si verum significant, paria sunt. itaque cum fulminis in- 
terventus submovet extorun vel augurii indicia, male in- 
specta exta, male servata auguria sunt. non enim refert, 
utrius rei species maior sit vel natura potentior: si utra- 
que res veri adtulit signa, quantum ad hoc, par est. Si3 
dicas flammae maiorem vim esse quam fumi, non men- 
tieris: sed ad indicandum ignem idem valet flamma quod 
fumus. itaque si hoc dicunt: „quotiens exta aliud signi- 
ficabunt, aliud fulmina, fulminum erit auctoritas maior" 
fortasse consentiam. si hoc dicunt: [quod] „altera res 

verum praedixit, sed fulminis ictus priora delevit et od 
se fidem traxit" falsum est. quare? quia nihil interest, 
quam multa auspicia sint: fatum unum est, quod sive 
primo auspicio intellectutn est sive secundo, nihil inter- 

&erit. fta dico: non refert, an aliud sit, per quod quidem 
quaerimus, quoniam de ave quod quaerimus idem fatum 
fulmine mutari non potest. quidni? nam fulmen ipsum fati 
pars est. 

1 XXXV. „Quid ergo? expiationes procura- 
tionesque quo pertinent, si inmutabilia sunt 
fata?“ Permitte mihi illam rigidam sectam tueri eorum, 
qui excipiunt ista et nihil esse aliud quam aegrae mentis 

9 solatia existimant. Fata inrevocabiliter ius suum pera- 
gunt nec ulla commoventur prece. non misericordia fle- 
ceti, non gratia sciunt. cursum inrevocabilem ingressa 
ex destinato fluunt. quemadmodum rapidorum aqua tor- 
rentium in se non recurrit nec moratur quidem, quia 
priorem superveniens praecipitat: sic ordinem fati rerum 
aeterna series rotat, cuius haec prima lex est: stare de- 
creto. 

XXXVI. Quid enim intellegis fatum? existimo neces- 
sitatem rerum omnium acetionumque, quam nulla vis rum- 
pat. hane si sacrificiis aut capite niveae agnae exorari 
iudicas, divina non nosti. Sapientis quoque viri senten- 
tiam negatis posse mutari: quanto magis dei? cum sa- 
piens quid sit optimum in praesentia sciat, illius divini- 
tati omne praesens sit. 

1  XXXVILl. Agere nune causam eorum volo, qui pro- 
curanda existimant fulmina et expialiones non dubitant 
prodesse aliquando ad submovenda pericula, aliquando 

9 ad levanda, aliquando ad differenda. Quid sit, quod se- 
quantur, paulo post persequar: interim hoc habent com- 
mune nobiscum, quod nos quoque existimamus vota pro- 
ficere salva vi ac potestate fatorum. Quemadmodum enim 
3 dis inmortalibus ita suspensa relicta sunt, ut in bonum 
vertant, si admotae dis preces fuerint, si vota suscepta: 
ita non est hoc contra fatum, si ipsum quoque in fato 

3est. „Aut futurum, inquit, est aut non: si futurum est, 

fiet, etiamsi vota non suscipis. si non est futurum, etiam- 
si non susceperis vota, non fiet.“ Falsa est ista inter- 
rogatio, quia illam mediam inter ista exceptionem prae- 
leris: futurum hoc est, sed si vota suscepta fuerint. 

XXXVIII. „Hoc quoque, inquit, ipsum necesse est | 
fato conprehensum sit, ut aut suscipias vota aut non.“ 
Puta me manus dare tibi et fateri hoc quoque fato esse 
conprehensum, ut utique fiant vota: ideo fient. Fatum 2 
est, ut iste peritus sit, sed si literas didicerit. atqui eo- 
dem fato continetur, ut literas discat: ideo docendus est. 
Hic dives erit, sed si navigaverit. at in illo fati ordine, 
quo patrimonium illi grande promittitur, hoc quoque pro- 
tinus adfatum est, ut et naviget: ideo navigabit. Idem 
libi de expiationibus dico. Effugiet pericula, si expia- 
verit praedictas divinitus minas. at hoc quoque in fato 
est, ut expiet: ideo expiabit. Ista nobis opponi solent, 3 
ut probetur nil voluntati nostrae relictum et omne ius fato 
traditum. Cuni de ista re agetur, dicam, quemadmodum 
manente fato aliquid sit in hominis arbitrio: nunc vero de 
quo agitur, explicui, quomodo, si fati certus est ordo, 
expiationes procurationesque prodigiorum pericula aver- 
tant, quia non cum fato pugnant, sed ipsa fati lege fiunt. 
„Quid ergo, inquis, aruspex mihi prodest ? utique enim 4 
expiare mihi etiam non suadente illo necesse est. Hoc 
prodest, quia fati minister est. Sic cum sanitas debea- 
tur fato, debetur et medico, quia ad nos beneficium fati 
per huius manus venit. 

XXXIX. Genera fulgurum tria esse ait Caecin- 1 
na, consiliarium, auctoritatis et quod status 
dieitur. Consiliarium ante rem fit, sed post cogitatio- 
nem, cum aliquid in animo versantibus aut suadetur ful 
minis ictu aut dissuadetur. auctoritatis est, ubi post rem 
factam venit, quam bono futuram malove significet. sta- 3 
tus est, ubi rebus quietis nec agentibus nec cogitantibus 
quiequam fulmen quidem intervenit et aut minatur aut 
promittit aut monet. hoc monitorium vocat. sed ne- 
scio, quare non idem sit quod consiliarium. nam et qui 
monet, consilium dat. sed habet aliquam distinctionem 3 

et ob hoc separetur a consiliario, quia illud suadet dis- 
suadetque, hoc solam evitationem inpendentiis periculi 
continet, ul cum timemus ignem, fraudem a proximis, 

4insidias a servis. Etiamnunc tamen illam distinclionen 
video: consiliarium est, quod cogitanti faetum est, moni- 
torium, quod nihil cogitanti. habel aulem utraque res 
suam proprietatem: suadetur deliberantibus et ultro mo- 
nentur. 

1 XL. Primo omnium non sunt fulminum genera, sed 
significauonum. nam fulminum genera sunt illa: 
quodterebrat, quod discutit, quod urit. Quod 
terebrat subtile est et flammeum, cui per angustissimum 

2 fuga est ob sinceram et puram flammae tenuitatem. Quod 
dissipat conglobatum est et habet admixtam vim spiritus 
coacti ac procellosi. itaque illud fulmen per id foramen, 
quod ingressum est, redit et evadit. huius late sparsa vis 

3 est: rumpit icla, non perforal. Tertium illud genus, quod 
urit, mullum terreni habet et igneum magis est quani 
flammeum. ilaque relinquit magnas ignium notas, quae 
pereussis inhaereant. nullum quidem sine igne fulmen 
venit, sed tamen hoc proprie igneum dicimus, quod ma- 
nifesta ardoris vestigia inprimit, quod aut urit aut fuscaL. 

4 tribus modis urit: aut adflat et levi iniuria laedit aut con- 
burit aut accendit. omnia ista urunt, sed genere et modo 
differunt. quodcumque conbustum est, utique el ustum 

5est. at quod ustum est, non utique conbustum est. item 
quod accensum est: potest enim illud ipso transitu ignis 
ussisse. quis nescit uri quaedam, non ardescere, nil au- 
tem ardere, quod non uratur? Unum hoc adiciam: potest 
aliquid esse conbuslum nec accensum, potest accensum 

6 esse nec conbustum. Nunc ad id genus fulminis transeo, 
quo iela fuscantur: hoc aut decolorat aut colorat. utrique 
distinctionem suam reddam. Decoloratur id, cuius color 
vitialur, non mutatur. coloratur id, cuius alia fit quam 
fuit facies, tamquam caerulea vel nigra vel pallida. 

1 XLI. Haec adhuc Etruscis philosophisque 
communia sunt. in illud dissentiunt, quod 
fulmen a Iove dicunt mitti et tres illi manu- 

bias dant: prima, ut aiunt, monet et placata est et 
ipsius Iovis consilio mittitur. secundam mittit Iupiter qui- 
dem, sed ex consilii sententia: deos duodecim advocat. 
hoc fulmen boni aliquid aliquando facit, sed tunc quo- 
que non aliter, quam ut noceat: nec prodest quidem in- 
pune. tertiam manubiam idem lupiter mittit sed adhibitis 2 
in consilium dis, quos superiores et involutos vocant, 
quia vastat, in quae incidit, et utique mutat statum priva- 
ium et publicum, quem invenit. ignis enim nihil esse, 
quale fuit, patitur. 

XLII. In prima specie, si intueri velis, errat antiqui- 1 
tas. quid enim tam inperitum est quam credere fulmina 
e nubibus lovem mittere, columnas, arbores, nonnum- 
quam statuas suas petere, uti inpunilis sacrilegis, per- 
eussis ovibus, incensis aris pecudes innoxias feriat? ad- 
vocatos ad suum concilium a love deos, quasi in ipso 
parum consilii sit? illa laeta esse et placata fulmina, quae 
solus excutiat, perniciosa, quibus mittendis maior turba 
numinum interfuit? Si a me quaeris, quid sentiam, non 2 
existimo tam hebetes fuisse, ut crederent lovem iniquae 
voluntatis aut certe minus paratum. utrum enim tunc, cum 
emisit ignes, quibus innoxia capita percuteret, scelerata 
transiret, noluit iustius mittere an non successit? Quid 3 
ergo seculi sunt, cum haec dicerent? ad coercendos in- 
peritorum animos sapientissimi viri iudicaverunt inevi- 
labilem metum, ut aliquid supra nos timeremus. utile 
erat in tanta audacia scelerum esse, adversus quod nemo 
sibi satis potens videretur. ad deterrendos itaque eos, 
quibus innocentia nisi metu non placet, posuerunt supra 
caput vindieem et quideni armatum. 

XLI Quare ergo id fulmen, quod solus Iupiter mit- 1 
tit, placabile est, perniciosum id, de quo deliberavit et 
quod aliis quoque dis auctoribus misit? quia lovem, id 
est regem, prodesse eliam solum oportet, nocere non, 
nisi eum pluribus visum est. Discant hi, quicumque 2 
magnam inter homines adepti potentiam sunt, sine con- 
silio ne fulmen quidem mitti: advocent, considerent mul- 
lorum sententias, nociturum temperent, hoc sibi pro 

ponant, ubi aliquid percuti debet, ne Iovi quidem suum 
satis esse consilium. 

1 XLIV. In hoc quoque tam inperiti non fuerunt, ut 
Iovem existimarent tela mutare. poeticam istud licentiam 
decet: 

Est aliud levius fulmen, cui dextra Cyclopum 
saevitiae flammaeque minus, minus addidit irae : 
tela secunda vocant superi. 

2 [llos vero altissimos viros error iste non tenuit, ut exi- 
stimarent Iovem modo [gravioribus, modo) levioribus ful- 
minibus et lusoriis uti. sed admonere voluerunt eos, qui- 
bus adversus peccata hominum fulminandum est, non 
eodem modo omnia esse percutienda: quaedam stringi 
debere, quaedam elidi ac distringi, quaedam admoneri. 


1 XLV. Ne hoc quidem crediderunt, Iovem, qualem in 
Capitolio et in ceteris aedibus colimus, mittere manu ful- 
mina, sed eumdem, quem nos, lovem intelle- 
gunt, rectorem custodemque universi, ani- 
mum ac spiritum mundi, operis huius domi- 

2num et artificem, cui nomen omne convenit. Vis 
illum fatum vocare: non errabis. hic est, ex quo sus- 
pensa sunt omnia, causa causarum. vis illum pro- 
videntiam dicere: recte dices. est enim, cuius con- 
silio huic mundo providetur, ut inoffensus exeat et actus 

3 suos explicet. vis illum naturam vocare: non pecca 
bis. hic est, ex quo nata sunt omnia, cuius spiritu vi- 
vimus. vis illum vocare mundum: non falleris. ipse 
enim est hoc quod vides totum, partibus suis inditus, et 
se sustinens et sua. Idem Etruscis [quoque] visum est 
et ideo fulmina dixerunt mitti a Iove, quia sine illo nihil 
geritur. 


XLVI. „At quare Iupiter aut ferienda trans- 
it aut innoxia ferit?“ In maiorem me quaestio- 
nem vocas, cui suus dies, suus locus dandus est: in- 
terim hoc dico, fulmina mitti a Iove, sed sic omnia esse 
disposita, ut etiam quae ab illo non fiunt, tamen sine 
ratione non fiant, quae illius est. nam etiamsi Iupiter illa 

non facit nunc, Iupiter fecit ut fierent. Singulis non ad- 
est, et famen vim et causam et manum omnibus dedit. 

XLVII. Huic illorum divisioni non accedo: 
aiunt aut perpetua esse fulmina aut finita 
aut prorogativa. perpetua, quorum significatio in 
totam pertinet vitam, nec unam rem denuntiat, sed con- 
textum rerum per omnem deinceps aetatem futurarum 
conplectitur. haec sunt fulmina, quae prima accepto pa- 
trimonio et novo hominis aut urbis statu fiant. Finita ad 
diem utique respondent. Prorogativa sunt, quorum mi- 
nae differri possunt, averti tollique non possunt. 

XLVII. Dicam, quid sit, quare huic divi 1 
sioni non consentiam. nam et quod perpetuum vo- 
eant fulmen, finitum est. aeque enim talia ad diem re- 
spondent, nec ideo finita non sunt, quia multa significant, 
et quod prorogativum videtur, finitum est. nam illorum 
quoque confessione certum est, quousque inpetratur di- 
latio. privata enim fulgura negant ullra decimum annum, 
publica ultra tricesimum posse differri. hoc modo et ista 
finita sunt, quia ultra quod non prorogatur, inclusum est. 
Omnium ergo fulminum et omnis eventus dies stata sit. 
non potest enim ulla incerti esse conprehensio. Quae2 
inspicienda sunt in fulgure, passim et vage di- 
eunt, eum possint sic dividere, quemadmodum ab Attalo 
philosopho, qui se huic disciplinae dediderat, divisa sunt, 
ut inspiciant, ubi factum sit, quando, cui, inqua re, quale, 
quantum. Haec si digerere in partes suas voluero, quid 
postea faciam? in inmensa procedam. 

XLIX. Nunc nomina fulgurum, quae a Cae-1 
einna ponuntur, aperte dislinguan et quid 
de eis sentiam, exponam. Aitesse postulatoria, 
quibus sacrificia intermissa aut non rite facta repetuntur, 
monitoria, quibus docetur, quid cavendum sit, pe- 
stifera, quae mortem exiliumque portendunt, falla 
cia, quae per speciem alicuius boni nocent: dant con- 
sulatum malo futurum gerentibus, et hereditatem, cuius 
eonpendium magno luendum sit incommodo. denta- 
nea, quae speciem periculi sine periculo adferunt, per- 2 


206 L. ANNAEI SENECAE 


emptalia, quibus tolluntur priorum fulminum minae, 
adiestata, quae prioribus consentiunt, adterraunea, 
quae in cluso fiunt, obruta, quibus iam percussa prius 
nec procurata feriuntur, regalia, cum forum tangitur 
vel comitium aut principalia urbis liberae loca, quorum 

3significatio regnum civitati minatur, inferna, cum e 
terra exsilivit ignis, hospitalia, quae sacrificiis ad nos 
lovem accersunt et, ut verbo eorum molliori utar, invi- 
tant. sed non arcesserelur invitus: nunc venire eum 
magno insultantium periculo adfirmant. auxiliaria, 
quae invocata, sed advocantium bono veniunt. 

1  L. Quanto simplicior divisio est, qua ute- 
batur Attalus noster, vir egregius, qui Etruscorum 
disciplinam Graeca subtilitate miscuerat: ex fulminibus 
quaedam sunt, quae significant id, quod ad nos per- 
linet, quaedam autem nihil significant aut id, cuius in- 

2 telleetus ad nos non pertinet. Ex his, quae significant, 
quaedam sunt laeta, quaedam adversa, [quaedam mixta), 
quaedam nec adversa nec laeta. Adversorum hae sunt 
species: aut inevitabilia mala portendunt aut evitabilia 
aut quae minui possunt aut quae prorogari. Laeta aut 

3 mansura significant aut caduca. Mixta aut partem habent 
boni, partem mali aut mala in bonum, aut bona in malum 
verlunt. Nec adversa nec laeta sunt, quae aliquam nobis 
actionem significant, qua nec terreri nec laetari debe- 
mus, ut peregrinationem, in qua nec metus quicquam 
nec spei sit. 

LI. Revertor ad ea fulmina, quae significant quidem 
aliquid, sed quod ad nos non pertineat, tamquam utrum 
eodem anno idem homini futurum fulmen quod faetum 
sit. Nihil significant fulmina aut id, cuius notitia nos ef- 
fugit, ut illa, quae in vastum mare sparguntur aut in de- 
sertas solitudines, quorum significatio nulla est vel perit. 

1 LIL Pauca adhuc adiciam ad enarrandam 
vim fulminis, quae non eodem modo omnem 
materiam vexat. Valentiora, quia resistunt, vehe- 
menlius dissipat, cedentia nonnumquam sine iniuria 
transit. cum lapide ferroque et durissimis quibusque con- 

fligit, quia viam per illa necesse est inpetu quaerat: ita- 
que facit, qua effugiat. teneris et rarioribus parcit, quam- 
quam flammis opportuna videantur, quia transitu patente 
minus obstaculum invenit. loculis itaque integris, ut dixi, 
pecunia, quae in his fuit, conflata reperitur, quia ignis 
tenuissimus per foramina occulta transcurrit. quiequid 
autem in tigno solidum invenit et contumax, vincit. Non 2 
autem uno, ut dixi, modo saevit, sed quid quaecum- 
que vis fecerit, ex ipso genere iniuriae intellegis et ful- 
men opere cognoscis. interdum in eadem materia multa 
diversa eiusdem vis fulminis facit, sicut in arbore quod 
aridissimum, urit, quod solidissimum et durissimum est, 
terebrat et frangit, summos cortices dissipat, interiores 
libros [in parte interioris arboris] rumpit ac scindit, folia 
pertundit ac stringit. vinum gelat, ferrum et aes fundit. 

LUI. Illud est mirum, quod vinum fulmine gelatum, 1 
eum ad priorem habitum redit, potum aut exanimat aut 
dementes facit. Quare id accidat quaerenti mihi illud oc- 
currit: inest vis fulmini pestifera. ex hoc remanere ali- 
quem spiritum in eo humore, quem coegit congelavitque, 
verisimile est. nec enim adligari potuisset, nisi aliquod 
illi esset additum vinculum. Praeterea olei quoque et2 
omnis unguenti teter post fulmen odor est. ex quo ad- 
paret inesse quamdam subtilissimo igni et contra naturam 
acto peslilentem potentiam, quo non icta tantum cadant, 
sed adflata. Praeterea quocumque decidit fulmen, ibi 
odorem esse sulphuris certum est, qui quia gravis est, 
saepius haustus alienat. Sed ad hoc vacui revertamur. 3 
forlasse enim libebit ostendere, quam omnia ista a phi- 
losophia parente artium defluxerunt: illa primum et quae- 
sivit causas rerum et observavit effectus et, quod in ful- 
minis inspectione longe melius est, initiis rerum exitus . 
contulit. 

LIV. Nune ad opinionem Posidonii rever-1 
tor: e terra terrenisque omnibus pars humida efflatur, 
pars sicca et fumida [remanet]: haec fulminibus alimen- 
tum est, illa imbribus. Quicquid in aéra sicci fumosique 
pervenit, id includi se [nubibus] non fert, sed rumpit 

claudentia. inde est sonus, quem nos tonitrum vocamus. 
2In ipso quoque aére quiequid extenuatur, simul e4 sic- 
catur et calefit. hoc quoque si inclusum est, aeque fu- 
gam quaerit ei cum sono evadit ac modo universam eru- 
ptionem facit eoque vehementius intonat, modo per par- 

8 tes et minutatim. ergo tonitrua hic spiritus exprimit, dum 
aut rumpit nubes aut pervolat. volutatio autem spiritus 
in nube conclusi valentissimum est adterendi genus. to- 
nitrua enim nihil aliud sunt quam citi aeris sonitus, qui 
fieri, nisi dum aut terit aut rumpitur, non potest. 

1 LV. ,Et si conliduntur inter se nubes, inquit, fit is 
quem desideras ictus. sed non universus. neque enim 
totae totis concurrunt, sed parlibus partes. nec sonant 
mollia, nisi inlisa duris sunt: itaque non auditur fluctus, 

9nisi inpactus est. „Ignis, inquit, dimissus in aquam 
sonat, dum exstinguitur. Pula ila esse: pro me est. 
non enim tunc ignis sonum efficit, sed spiritus per ex- 
sünguentia fugiens. Ut dem tibi et fieri in nube ignem 

8et exstingui, e spiritu nascitur et adtrıtu. „Quid ergo? 
inquit, non potest aliqua ex his transcurrentibus stellis 
incidere in nubem et exstingui?“ Existimemus posse 
etiam aliquando hoc fieri: nunc naturalem causam quae- 
rimus et adsiduam, non raram fortuitamque. puta enim 
me confiteri verum esse, quod dicis, aliquando post to- 
nitrua emicare ignes stellis transversis et eadentibus si- 
miles: non ob hoc tonitrua facta sunt, sed cum hoc fie- 

4ret, tonitrua facia sunt. Clidemos ait fulgurationem 
speciem inanem esse, non ignem: sic enim per noctem 
splendorem motu remorum videri. Dissimile est exem- 
plum. illie enim splendor intra aquam ipsam adparet: 
qui fit in aére, erumpit et exsilit. 

1 LYI. Heraclitus existimat fulgurationem esse velut 
apud nos incipientium ignium conatum et primam flam- 
mam incertam, modo intereuntem, modo resurgentem: 
haec antiqui fulgetra dicebant. nos tonitrua plura- 
liter dicimus, antiqui autem tonitrum dixerunt aut to- 
num. Hoc apud Caecinnam invenio, faeundum virum et 
qui habuisset aliquando in eloquentia nomen, nisi illum 

Ciceronis umbra pressisset. Etiamnunc illo verbo uteban- 9 
tur antiqui correpto , quo nos producta una syllaba uti- 
mur: dicimus enim ut splendére sic fulgére. at illis 
ad significandam hanc e nubibus subitae lucis eruptio- 
nem mos erat correpta media syllaba uti, ut dicerent 
fulgére. 

LVII. Quid ipse existimem quaeris? adhuc I 
enimalienis opinionibus commodavi manum: 
dicam. Fulgurat, eum repentinum late lumen emicuit. 
id evenit, ubi aer in ignem extenuatis nubibus vertitur 
nec vires, quibus longius prosiliret, invenit. Non mira- 2 
ris, puto, si aéra aut motus extenuat aut extenuatio in- 
cendit: sic liquescit excussa glans funda et adtritu aéris 
velut igne distillat. ideo plurima aestate fiunt fulmina, 
qua plurimum calidi est. facilius autem adtritu calidorum 
ignis exsistit. Eodem autem modo fit fulgur, quod tan- 3 
tum splendet, et fulmen, quod incendit. sed illi levior 
vis alimentique minus est, et, ut breviter dicam quod 
sentio, fulmen est fulgur intentum. Ergo ubi calidi fu- 
midique materia emissa terris in nubes incidit et diu in 
illarum sinu volutata est, novissime erumpit et, quia vi- 
res non habet, splendor est. at ubi illa fulgura plus ha- 4 
buere materiae, [et] maiore inpetu arserunt, sed non ad- 
parent tantum, sed decidunt. Quidam existimant utique 
fulmen reverti, quidam subsidere, ubi alimenta praegra- 
vaverunt et fulmen ictu languidiore delatum est. 

LVIII ,, At quare fulmen subitum adparet nec conti- 
nuatur adsiduus ignis?* quia celer ignis undique motus 
simul et nubes rumpit et aéra incendit. deinde desinit 
flamma niotu quiescente. non enim adsiduus est spiritus 
cursus, ut ignis possit extendi, sed quotiens fortius ipsa 
iactatione se accendit, fugiendi inpetum capit. deinde 
cum evasit et pugna desivit, ex eadem causa modo us- 
que ad terram profertur, modo ante dissolvitur, si mi- 
nore vi pressus est. , Quare oblique fertur?“ quia spi- 2 
ritu constat. spiritus autem obliquus est flexuosusque et, 
quia natura ignem sursum vocat, iniuria deorsum pre- 
mit, incipit obliquus esse. interdum neutra vis alteri ce- 

SENECA PHIL. II. 14 


p 


210 L. ANNAEI SENECAE 


dit et ignis in superiora nititur et in inferiora deprimitur. 

8 „Quare frequenter cacumina montium feriuntur?^ quia 
opposita sunt nubibus et e coelo cadentibus per haec 
transeundum est. 

1 LIX. Intellego, quid dudum desideres, quid efflagites. 
„Malo, inquis, fulmina non timere quam nosse. 
itaque alios doce, quemadmodum fiant: ego mihi metum 

2 illorum excuti volo, non naturam indicari.“ Sequar quo 
vocas: omnibus enim rebus omnibusque sermonibus ali- 
quid salutare miscendum est. Cum imus per occulta na- 
turae, cum divina tractamus, vindicandus est a malis suis 
animus ac subinde firmandus, quod eliam eruditis et hoc 
unum agentibus necessarium est, non ut effugiamus ictus 
rerum, undique enim tela in nos iaciuntur , sed ut fortiter 

8 et constanter patiamur. invicti esse possumus, inconcussi 
non possumus, quanquam interim spes subit, inconcus- 
sos quoque esse nos posse. „Quemadmodum?“ inquis. 
Contemne mortem: et omnia, quae ad mortem ducunt, 
contempta sunt, sive bella sunt seu naufragia seu morsus 
ferarum seu ruinarum subito lapsu procidentium pon- 

4 dera. Numquid amplius facere possunt, quam ut corpus 
ab animo resolvatur? hoc nulla diligentia evitat, nulla 
felicitas donat, nulla potentia evincit. talia varia fors Zibi- 
dine disponit: mors omnes aeque vocat. iratis dis pro- 

5 pitisque moriendum est. Animus ex ipsa desperatione 
sumatur: ignavissima animalia, quae natura ad fugam 
genuit, ubi exitus non patet, temptant pugnam corpore 
inbelli. nullus perniciostor hostis est quam quem auda- 
cem angustiae faciunt, longeque violentius semper ex ne- 
cessitate quam ex virtute corruitur, [maiora] aut certe 

6 paria conatur animus magnus ac perditus. Cogitemus 
nos, quantum ad mortem, perditos esse: et sumus. Ita 
est, Lucili: omnes reservamur ad mortem. totum hunc 
quem vides populum, totum quem usquam cogitas esse, 
cito natura revocabit et condet: nec de re, sed de die 

7 quaeritur. Eodem citius tardiusve veniendum est. Quid 
ergo? non tibi timidissimus omnium et insipientissimus 
videtur, qui magno ambitu rogat moram mortis? nonne 

eontemneres eum, qui inter perituros constitutus benefi- 
eii loco peteret, ut ultimus cervicem praeberet? Idem fa- 
cimus: magno aestimamus tardius mori. In omnes con- 8 
stitutum est capitale supplicium et quidem constitutione 
iustissima. nam, quod magnum solet esse solatium ex- 
trema passuris, quorum eadem causa , et sors eadem est. 
Si sequeremur traditi a iudice aut magistratu, carnifici 
nostro praestaremus obsequium: quid interest ad mor- 
tem iussi eamus an nati? O te dementem et oblitum fra- 9 
gilitatis tuae, si tunc mortem times, cum tonat! Itane in 
hoc salus tua vertitur? vives, si fulmen effugeris? Repe- 
tet te gladius, petet lapis, perdet bilis: non maximum ex 
periculis tuis, sed speciosissimum fulmen est. Male sci- 10 
licet actum erit tecum, si sensum mortis tuae celeritas 
infinita praeveniet, si mors tua procuratur, si ne tunc 
quidem, eum exspiras, supervacuus, sed alicuius ma- 
gnae rei signum es. Male scilicet agitur tecum, si cum 
fulmine conderis. Sed pavescis ad coeli fragorem et ad 11 
inane nubilum trepidas et, quotiens aliquid effulsit, ex- 
spiras. quid ergo? honestius putas defectione perire 
quam fulmine? eo itaque fortior adversus coeli minas 
surge et, cum undique mundus exarsit, cogita nihil ha- 
bere te tanta morte perdendum. Quod si tibi parari cre- 12 
dis illam coeli confusionem, illam tempestatum discor- 
diam, si propter te ingestae inlisaeque nubes strepunt, si 
in tuum exitium tanta ignium vis excutitur: at tu solatii 
loco numera tanti esse mortem tuam. Sed non erit huic 13 
cogitationi locus: casus iste donat metum et inter cetera 
hoc quoque commodum est eius, quod exspectationem 
suam antecedit. Nemo umquam timuit fulmen, nisi quod 
effugit. 

1 Non praeterit me, Lucili virorum optime, quam 
magnarum rerum fundamenta ponam senex, qui mun- 
dum circuire constitui et causas secretaque eius eruere 
atque aliis noscenda prodere. quando tam multa conse- 
quar, tam sparsa colligam, tam occulta perspiciam? 

2 Premat ergo senectus et obiciat annos inter vana studia 
consumptos: tanto magis urgeamus et damna aetatis 
male exemptae labor sarciat: nox ad diem accedat. occu- 
pationes recidantur. patrimonii longe a domino iacentis 
eura solvatur. sibi totus animus vacet et ad contempla- 

8 tionem sui saltem in ipso fine respiciat. Faciet ac sibi 
instabit et cotidie brevitatem temporis melietur. quic- 
quid amissum est, id diligenti usu vitae praesentis re- 
colliget. Fidelissimus est ad honesta ex poenitentia trans- 
itus. libet igitur mihi exclamare illum poelae incliti 
versum: 

tollimus ingentes animos et maxima parvo 
tempore molimur. 
hoc dicerem, si puer iuvenisque molirer. nullum enim 
non tam magnis rebus tempus angustum est: nunc vero 
ad rem seriam, gravem, inmensam post meridianas ho- 
4ras aecessimus. Faciamus quod in itinere fieri solet: 
qui tardius exierunt, velocitate pensant moram. festine- 
mus et opus nescio an superabile, magnum certe, sine 
aetatis excusatione tractemus. Crescit animus, quotiens 
coepti magnitudinem ostendit et cogitat, quantum propo- 
5 sito, non quantum sibi supersit. Consumpsere se qui- 

dam, dum acta regum externorum conponunt quaeque 
passi invicem ausique sunt populi: quanto satius est, 
sua mala exstinguere quam aliena posteris tradere? 
quanto potius, deorum opera celebrare quam Philippi 
aut Alexandri latrocinia ceterorumque, qui exitio gen- 
tium clari non minores fuere pestes mortalium quam in- 
undatio, qua planum omne perfusum est, quam confla- 
gratio, qua pars magna animantium exaruit? Quemad- 
modum Hannibal superiecerit Alpes scribunt. quemad- 
modum confirmatus Hispaniae cladibus bellum Italiae 
inopinatus intulerit fractisque rebus et post Carthaginem 
pertinax reges pererraverit ducem promittens , exercitum 
petens. quemadmodum non desierit omnibus angulis bel- 
lum senex quaerere: adeo sine patria pati poterat, sine 
hoste non poterat. Quanto satius est, quid faciendum sit 
quam quid factum quaerere, ac docere eos, qui sua per- 
misere fortunae, nihil stabile ab illa datum fuisse, eius 
omnia aura fluere mobilius? nescit enim quiescere, gau- 
det laetis tristia substituere, utique miscere. Itaque se- 
cundis nemo confidat, adversis nemo deficiat: alternae 
sunt vices rerum. Quid exsultas? haec, quibus veheris 
ad summum, nescis ubi te relictura sint: habebunt suum, 
non tuum finem. Quid iaces? ad imum delatus es: nunc 
locus est resurgendi. in melius adversa, in deterius optata 
flectuntur. Ista concipienda est animo varietas non pri- 
vatarum tantum domuum, quas levis casus inpellit, sed 
publiearum. regna ex infimo coorta supra imperantes 
constiterunt, vetera imperia in ipso flore ceciderunt. in- 
veniri non potest numerus, quam multa ab aliis fracta 
Sint: nunc cummaxime deus exstruit alia, alia submittit 
nec molliter ponit, sed ex fastigio suo nullas habitura 
reliquias iactat. Magna ista, quia parvi sumus, cre6i- 
mus. multis rebus non ex natura sua, sed ex humilitate 
quidem nostra magnitudo est. Quid praecipuum in rebus 
humanis est? non classibus maria conplesse nec in ru- 
bri maris litore signa fixisse nec deficiente ad iuiurias 
terra errasse in oceano ignota quaerentem, sed animo 
omnia vidisse et, qua maior nulla victoria est, vitia do- 

muisse. Innumerabiles sunt, qui populos, qui urbes ha 
Ji buerunt in potestate , paucissimi, qui se. Quid est prae- 
cipuum? erigere animum supra minas et promissa fortu- 
nae, nihil dignum illam habere putare, quod speres: quid 
enim habet dignum, quod concupiscas ? qui a divinorum 
conversatione quotiens ad humana recideris, non aliter 
caligabis quam quorum oculi in densam umbram ex claro 
12sole redierunt. Quid est praecipuum? posse laeto animo 
adversa tolerare. quiequid acciderit, sic ferre, quasi 
volueris tibi accidere. debuisses enin) velle, si scisses 
omnia ex decreto dei fieri: flere, queri, gemere desci- 
l3scere est. Quid est praecipuum ? animus contra calami- 
tates fortis et contumax, luxuriae non adversus tantum, 
sed infestus nec avidus periculi nec fugax, qui sciat for- 
tunam non exspectare sed facere, et adversus utramque 
intrepidus inconfususque prodire, nec illius tumultu nec 
14huius fulgore percussus. Quid est praecipuum? non ad- 
mittere in animo mala consilia, puras ad coelum manus 
extollere, nullum bonum petere, quod ut ad te transeat 
aliquis dare debet, aliquis amittere, optare, quod sine 
adversario optatur, bonam mentem: cetera magno aesti- 
mata mortalibus, etiamsi quis domum casus adtulerit, 
l5sie intueri, quasi exitura, qua venerunt. Quid est prae- 
cipuum? altos supra fortuita spiritus tollere, hominis me- 
minisse, ut, sive felix eris, scias hoe non futurum diu, sive 
J6infelix, scias te hoc non esse, si non putes. Quid est prae- 
eipuum? in primis labris animam habere. Haec res effi- 
cit non e iure Quiritium liberum, sed e iure naturae. li- 
ber autem est, qui servitutem suam effugit. haec est ad- 
sidua et ineluctabilis et per diem et per noctem aequali- 
17 ter premens, sine intervallo, sine commeatu. Sibi servire 
gravissima est servitus: quam discutere facile est, si de- 
sieris multa te poscere, si desieris tibi referre mercedem, 
si ante oculos et naturam tuam et aetatem posueris, licet 
prima sit, ac libi ipse dixeris: quid insanio? quid an- 
helo? quid sudo? quid terram, quid forum verso? nec 
18 multo opus est nec diu. Ad hoc nobis proderit inspicere 
rerum naturam: primo discedemus a sordidis. deinde 

animum ipsum, quo summo magnoque opus est, sedu- 
cemus a corpore. deinde in occultis exercitata subtilitas 
non erit in aperta deterior. nihil autem est apertius his 
salutaribus, quae contra nequitiam nostram furoremque 
diseuntur, quae damnamus nec ponimus. 

I. Quaeramus ergo de aquis et investige- 
mus, qua ratione fiant: sive, ut ait Ovidius, 

fons erat illimis nitidis argenteus undis, 
sive, ut ait Vergilius, 

unde per ora novem vasto cum murmure montis 

it mare praeruptum et pelago premit arva sonanti, 
sive, ut apud te, iuvenis carissime, invenio, 

elisus Siculis de fontibus exsilit amnis, 
si qua ratio aquas subministret, quomodo tot flumina in- 
gentia per diem noctemque decurrant. quare alia hi- 
bernisaquisintumescant, alia in defectu ce- 
terorum amnium crescant. Nilum interim se- 2 
ponemus a turba, propriae naturae ac singularis, et 
illi suum diem dabimus: nunc volgares aquas pro- 
sequamur,tam frigidas quam calentes. in qui- 
bus [calentibus] quaerendum erit, utrum calidae 
nascantur an fiant. deceteris quoque dissere- 
mus, quas insignes aut saporautaliquared- 
dit utilitas: quaedam enim oculos, quaedam nervos 3 
iuvant, quaedam veterata et a medicis desperata vitia 
pereurant. quaedam medentur ulceribus, quaedam inte- 
riora potu fovent et pulmonis ac viscerum querelas le- 
vant. quaedam supprimunt sanguinem: tam varius sin- 
gulis usus est quam gustus. 

Il. Aut stant omnes aquae aut eunt aut colliguntur aut 
varias habent venas. aliae sunt dulces, aliae variae: aspe- 
rae quippe interveniunt, salsae amaraeque aut medicatae, 
ex quibus sulphuratas dicimus, ferratas , aluminosas: in- 
dicat vim sapor. Habent praeterea multa discrimina. 2 
primum tactus: frigidae et calidae sunt. deinde ponde- 
ris: leves et graves sunt. deinde coloris: purae sunt, 
turbidae, caeruleae, lividae. deinde salubritatis: sunt 
enim utiles, sunt mortiferae. [sunt quae coguntur in la- 

pidem. quaedam tenues, quaedam pingues.] quaedam 
alunt, quaedam sine ulla bibentis ope transeunt, quae- 
dam haustae fecunditatem adferunt. 

III. Ut stet aqua vel fluat, loci positio efficit: 
in devexo fluit, in plano continetur et stagnat. aliquando 
in adversum spiritu inpellitur: tunc cogitur, non fluit. 
colligitur ex imbribus. ex suo fonte nativa est. 
nihil tamen prohibet eodem loco aquam colligi et nasci, 
quod in Fucino videmus, in quem montes circumiecti 
quicquid fudit pluvia derivant, sed magnae in ipso laten- 
tesque venae sunt. itaque etiam cum hiberni defluxere 
torrentes , faciem suam servat. 

IV. Primum ergo quaeramus, quomodo ad 
continuandos fluminum cursus terra suffi- 
eiat, undetantum aquarumexeat. Miramur, quod 
aecessionem fluminum maria non sentiant: aeque miran- 
dum est, quod detrimentum exeuntium terra non sentit. 
quid est, quod illam aut sic inpleverit, ut praebere tan- 
tum ex recondito possit, aut subinde sic suppleat? Quam- 
eumque rationem reddiderimus de flumine, eadem erit 
rivorum ac fontium. 

V. Quidam iudicant terram, quicquid aquarum emi- 
sit, rursus accipere et ob hoc nec maria crescere, quia 
quod influxit, non in suum vertunt, sed protinus reddunt. 
occulto enim itinere subit terras et palam venit, secreto 
revertitur, colaturque in transitu mare, quod per multi- 
plices terrarum anfractus verberatum amaritudinem ponit 
et pravitatem [saporis] in tanta soli varietate exuit et in 
sinceram aquam transit. 

1 VI. Quidam existimant, quiequid ex imbribus terra 
concipit, ad ima trahi et in ffumina rursus emitti et hoc ar- 
gumenti loco ponunt, quod rarissima flumina sunt in his 

2 locis quibus rarus est imber. Ideo siccas aiunt Aethiopiae 
solitudines esse paucosque inveniri in interiore Africa fon- 
tes, quia fervida natura coeli sit et paene semper aestiva. 
Squalidae itaque sine arbore, sine cultore arenae iacent 
raris imbribus sparsae, quos statim conbibunt. At con- 
tra constat Germaniam et Galliam et proxime ab illis Jta- 

liam abundare rivis et fluminibus, quia coelo humido 
utuntur et ne aestas quidem imbribus caret. 

VII. Adversus haec muita posse dici vides. Primum 
ego tibi vinearum diligens fossor adfirmo, nullam pluviam 
esse [tam magnam], quae terram ultra decem pedes in 
altitudinem madefaciat: omnis humor intra primam cru- 
stam consumitur nec in inferiora descendit. quomodo 2 
ergo imber suggerere potest amnibus vires, qui summam 
tantum humum tingit? pars maior eius per fluminum al- 
veos in mare aufertur. exiguum est, quod sorbeat terra, 
nec id servat. aut enim arida est et absumit in se, quicquid 
infusum est, aut satiata, si quid supra desiderium ceci- 
dit, exeludet. et ideo primis imbribus non augentur 
amnes, quia totos in se sitiens terra trahit. Quid, quod 3 
quaedam flumina erumpunt saxis et montibus? his quid 
conferent pluviae, quae per nudas rupes deferuntur nec 
habent [terram], cui insideant. Adice, quod siccissimis 
locis putei in altum acti ultra ducentorum aut trecento- 
rum pedum spalium inveniunt aquarum uberes venas in 
ea altitudine, in quam aqua non penetrat, ut scias illic 
non coelestem esse nec collectivum humorem, sed, quod 
diei solet, vivam aquam. Illo quoque argumento haec 4 
opinio refellitur, quod quidam fontes in summo cacumine 
montis redundant adparet illos sursum agi aut ibi con- 
cipi, eum omnis pluvialis aqua decurrat. 

VHI, Quidam existimant, quemadmodum in exteriori 
parte terrarum vastae paludes iacent magnique et navi- 
gabiles lacus, quemadmodum ingenti spalio [terrarum] 
maria infusa vallibus porrecta sunt, sic interiora terra- 
rum abundare aquis dulcibus nec minus illas stagnare 
quam apud nos oceanum et sinus eius. immo eo latius, 
quo plus terra in altum patet. Ergo ex illa profunda co- 
pia isti amnes egeruntur, quos quid miraris si terra de- 
traetos non sentit, cum adiectos maria non sentiunt. 

IX. Quibusdam haec causa placet: aiunt habere ter- 1 
ram intra se recessus cavos et multum spiritus, qui ne- 
cessario frigescit umbra gravi pressus. deinde piger et 
inmotus in aquam, cum se desiit ferre, convertitur. Si- 3 

cut apud nos mutatio aéris imbrem facit, ita infra terras 
flumen aut rivum. supra nos non potest stare segnis diu 
et gravis. aliquando enim sole tenuatur, aliquando ven- 
tis expanditur. itaque intervalla magna imbribus sunt: 
sub terra vero quicquid est, quod illum in aquam con- 
vertat, idem semper est, umbra perpetua, frigus aeter- 
num, inexercitata densitas. semper ergo praebebit fonti 

3 et flumini causas. Placet nobis terram esse mutabilem. 
haec quoque quicquid efflavit, quia non libero aére con- 
cipitur, crassescit protinus et in humorem convertitur. 
Habes primam aquarum sub terra nascentium 
causam. 

1 X. Adicias etiam licet, quod fiunt omnia 
ex omnibus, ex aqua aer, ex aére aqua, ignis ex aére, 
ex igne aer: quare ergo non e terra fiat aqua? quae si in 
alia mutabilis est, et in aquam, immo maxime in hanc. 
utraque enim cognata est res, utraque gravis, utraque 
densa, utraque in extremum mundi conpulsa. Ex aqua 

2 terra fit: cur non aqua fiat e terra? ,, At magna flumina 
sunt.* Cum videris, quanta sunt, rursus ex quanto pro- 
deant adspice. Miraris, cum labantur adsidue, quaedam 
vero concitata rapiantur, quod praesto sit illis aqua sem- 
per nova? quid si mireris, quod, cum venti totum aera 
inpellant, non deficit spiritus, sed per dies noctesque 
aequaliter fluit, nec ut flumina certo alveo feruntur, sed 
per vastum coeli spatium lato inpetu vadit? quid si ullam 
undant superesse mireris, quae superveniat tot fluctibus 

8 fractis? Nihil deficit, quia totum in se redit. omnium 
elementorum in alternum recursus sunt. quiequid alteri 
perit, in alterum transit et natura partes suas velut in 
ponderibus constitutas examinat, ne portionum aequitate 

4 turbata mundus praeponderet. Omnia in omnibus sunt: 
non tantum aer in ignem transit, sed numquam sine igne 
est. detrahe illi calorem: rigescet, stabit, durabitur et 
iransiet aer in humorem, sed nihilominus non sine hu- 
more est. et aéra et aquam facit terra, sed non magis 
umquam sine aqua est quam sine aére. et ideo facilior 
est invicem transitus, quia illis, in quae transeundum 

est, iam mixta sunt. Habet ergo terra humorem: hunc 5 
exprimit. habet aéra: hunc umbra hiberni frigoris den- 
sal, ut faciat humorem. ipsa quoque mutabilis est in hu- 
morem : natura sua utitur. 

XI. „Quid ergo? inquis, si perpetuae sunt cau- i 
sae, quibus flumina oriunturacfontes, quare 
aliquando siccantur, aliquando quibus non 
fuerunt locis, exeunt?“ Saepe motu terrarum iti- 
nera turbantur et ruina interscindit cursum aquis, quae 
retentae novos exitus quaerunt el aliquo inpetum faciunt 
aut ipsius quassatione terrae aliunde alio transferuntur. 2 
Apud nos solet evenire, ut amisso canali suo flumina 
primum refundantur, deinde, quia perdiderunt viam, fa- 
ciant. Hoc accidisse ait Theophrastus in Coryco monte, 
in quo post terrarum tremorem nova vis fontium emersit. 
Sunt qui alias quoque causas inlervenire opinantur, quae 3 
evocent aquas aut a cursu suo deiciant et avertant. Fuit 
aliquando aqaarum inops Haemus, sed cum Gallorum 
gens a Cassandro obsessa in illum se contulisset et sil- 
vàs cecidisset, ingens aquarum copia adparuit, quas vi- 
delicet in alimentum suum nemora ducebant, quibus 
eversis humor, qui desiit in arbusta consumi, superfusus 
est. Idem ait et cirea Magnesiam accidisse. Sed pace 4 
Theophrasti dixisge liceat, non est hoc veri simile, quia 
fere aquosissima sunt quaecumque umbrosissima. quod 
non eveniret, si aquas arbusta siccarent, quibus alimen- 
tum ex proximo est. fluminum vero vis ex intimo manat 
ultraque concipitur quam radicibus evagari licet. Deinde 
succisae arbores plus humoris desiderant. non enim tan- 
tum id, quo vivant, sed quo crescant trahunt. Idem ail 5 
cirea Arcadiam, quae urbs in Creta insula fuit, fontes et 
rivos substitisse, quia desierit coli terra diruta urbe, 
postea vero quam cultores perceperit, aquas quoque 
percepisse. causam siccitatis hanc ponit, quod obriguerit 
eonstricta tellus nec potuerit imbres inagitata transmittere. 
Quomodo ergo videmus plurimos in locis desertissimis 6 
fontes? plura denique invenimus, quae propter aquas 
€oli coeperunt quam quae aquas habere coeperint, quia 

colebantur. non enim esse pluvialem hane, quae vastis- 
sima flumina a fonte statim apta magnis navigiis defert, 
ex hoc intellegas licet, quod per hiemem aestatemque 
par est a capite deiectus. Pluvia potest facere torrentem, 
non potest aznem aequali inter ripas suas tenore laben- 
tem, quem non faciunt imbres, sed incitant. 


1 XII. Paulo repetamus hoc altius, si videtur, 
et scies te non habere quod quaeras, cum ad veram 
amnium originem accesseris. Flumen nempe fecit 
copia cursusque aquae perennis. ergo si quaeris a me, 
quomodo aqua fiat, interrogabo invicem, quomodo aer 

2fiat aut terra. T Aegyptii quatuor elementa fecerunt, 
deinde ex singulis bina, maria et feminea: aérem marem 
iudicant, qua ventus est, feminam, qua nubilosus et iners. 
aquam virilem vocant mare, muliebrem omnem aliam. 
ignem vocant masculum, qua ardet flamma, (et feminam, 
qua lucet innoxius tactu. terram fortiorem marem vocant, 
saxa cautesque: feminae nomen adsignant huic tractabili 

3 et cultae. + Sed si in rerum natura elementa sunt qua- 
tuor, non potes interrogare, unde aqua fiat. quarta enim 
pars naturae est: quid ergo miraris, si rerum naturae 
tam magna portio potest aliquid ex se semper effundere? 

$ Quomodo aer, et ipse quarta pars mundi, ventos et au- 
ras movet, sic aqua rivos et flumina. si ventus est fluens 
aer, et flumen est fluens aqua. Satis et multum illi vi- 
rium dedi, cum dixi, elementum est: intellegis, quod ab 
illo proficiscitur non posse deficere. 


l XIII. Adiciam, ut ait Thales: valentissimum elemen- 
tum est. hoc fuisse primum putat, ex hoc surrexisse 
omnia. Sed nos quoque aut in eadem sententia, aut in 
ultima eius sumus. dicimus enim ignem esse, qui occu- 
pet mundum et in se cuncta convertat. hunc evanidum 
considere et nihil relinqui aliud in rerum natura igne re- 
stincto quam humorem. in hoc futuri mundi spem latere. 

2 Ita ignis exitus mundi, humor primordium: miraris ex 
hoc posse amnes semper exire, qui pro omnibus fuit et 
ex quo sunt omnia? hic [humor] in diduclione rerum ad 

quartas redactus est, sie positus, ut sufficere fluminibus 
edendis, ut rivis, ut fontibus possit. 

XIV. Quae sequitur Thaletis inepta sententia est. ait 1 
enim terrarum orbem aqua sustineri et vehi more navigii 
mobilitateque eius fluetuare tune, cum dicitur tremere. 
non est ergo mirum, si abundet humore ad flumina pro- 
fundenda, cum in humore sit totus. Hane velerem et ru- 2 
dem sententiam explode. nec est, quod credas in hunc 
orbem aquam subire per rimas et facere sentinam. ++ Mare 3 
unum est, ab inilio scilicet ita constitutum. habet suas 
venas, quibus inpletur atque aestuat. Quomodo maris sic 
et aquae huius mitioris abdita est virium ratio: tantum ex 
illa, quantum semper fluere opus sit, emittitur. vasta 
maris in occulto via est, quam nullius fluminis cursus 
exhauriet. 

XV. Quaedam ex istis sunt, quibus adsen- 1 
lirepossumus, sed hoc amplius censeo: placet 
natura regi terram et quidem ad corporum nostrorum 
exemplar, in quibus et venae sunt et arteriae, illae san- 
guinis, hae spiritus receptacula. in terra quoque sunt 
alia itinera, per quae aqua, alia, per quae spiritus cur- 
rit, adeoque ad similitudinem illa humanorum corporum 
natura formavit, ut maiores quoque nostri aquarum ad- 
pellaverint venas. Sed sicut in nobis non tantum san- 2 
guis est, sed multa genera humoris, alia necessarii, alia 
corrupti ac paulo quidem pinguioris, in capite cerebrum, 
in ossibus medullae, muci salivaeque et lacrimae et quid- 
dam additum articulis, per quod citius flectantur ex lu- 
brico, sic in terra quoque sunt humoris conplura genera: 
quaedam quae mature durentur: hinc est omnis metallo- 3 
rum humus, ex quibus petit aurum argentumque avari- 
lia, et quae in lapidem ex liquore vertuntur. in quaedam 
vero terra humorque putrescunt, sicut bitumen et cetera 
huic similia. Haec est causa aquarum secundum legem 
naturae voluntatemque nascentium. Ceterum ut in nostris 4 
corporibus, ita in illa saepe humores vitia concipiunt: 
aut ictus aut quassatio aliqua aut loci senium aut frigus 
aut aestus corrupere naturam. et sulphuratio contraxit 

5 humorem, qui modo diuturnus est, modo brevis. Ergo 
ut in corporibus nostris sanguis, cum percussa est vena, 
tamdiu manat, donec omnis effluxit aut donec venae scis- 
sura subsedit atque interclusit aut aliqua alia causa retro 
dedit sanguinem: ita in terra solutis ac patefactis venis 

6 rivus aut flumen effunditur. Interest, quanta aperta sit 
vena, quae modo consumpta aqua deficit, modo exsicca- 
tur aliquo inpedimento , modo coit velut in cicatricem con- 
primitque quam pafefecerat viam. modo illa vis terrae, 
quam esse mutabilem diximus, desinit posse alimenta in 

7 humorem convertere. Aliquando autem exhausta replen- 
tur modo per se viribus recollectis, modo aliunde trans- 
latis. saepe enim inania adposita plenis humorem in se 
avocaverunt. saepe terra, si facilis est in tabem, ipsa 
solvitur et humescit. [saepe] idem evenit sub terra, quod 
in nubibus, ut spissetur [aer], graviorque quam ut ma- 
nere possit in natura sua, gignat humorem. saepe colli- 
gitur roris modo tenuis et dispersus liquor, qui ex mul- 
tis in unum locis confluit: sudorem aquileges vocant, 
quia guttae quaedam vel pressura loci eliduntur vel aestu 

8 evocantur. Haec tenuis unda vix fonti sufficit: at ex 
magnis causis magnisque conceptibus excidunt amnes, 
nonnunquam leviter emissi, si aqua pondere se tantum 
detulit, nonnunquam vehementer et cum sono, si illam 
spiritus intermixtus eiecit. 

1 XVI. „Sed quare quidam fontes senis horis 
pleni senisque sicci sunt?“ Supervacuum est no- 
minare singula flumina, quae certis mensibus magna, 
certis angusta sunt et occasionem singulis quaerere, cum 

2 possim eamdem causam de omnibus reddere. Quemad- 
modum quartana ad horam venit, quemadmodum ad tem- 
pus podagra respondet, quemadmodum purgatio, si nihil 
obstat, statutum diem servat, quemadmodum praesto est 
ad mensem suum partus: sic aquae intervalla habent, qui- 
bus se retrahant et quibus redeant. quaedam autem inter- 
valla sunt minora et ideo notabilia, quaedam maiora nee 

8 minus certa. Ecquid hic mirum est, cum videas ordinem 
rerum et naturam per constituta procedere: hiems num- 

quam aberravit. aestas suo lempore incaluit. autumni 
verisque, ut solet, facta mutatio est. tam solstitium quam 
aequinoctium suos dies retulit. Sunt et sub terra minus 4 
nobis nota iura naturae, sed non minus certa: crede in- 
fra, quicquid vides supra. Sunt et illic specus vasti, sunt 
ingentes recessus ac spatia suspensis hinc et inde monti- 
bus laxa. sunt abrupti in infinitum hiatus, qui saepe in- 
lapsas urbes receperunt et ingentem ruinam in alto con- 
diderunt. Haec spiritu plena sunt. nihil enim usquam 5 
inane est, etiam stagna obsessa tenebris et * locis amplis. 
animalia quoque illis innascuntur, sed tarda et informia, 
ut in aére caeco pinguique concepta et aquis torpenti- 
bus situ. pleraque ex his caeca, ut talpae et subterra- 
nei mures, quibus deest lumen, quia supervacuum est. 
Inde, ut Theophrastus adfirmat, pisces quibusdam locis 
eruuntur. P 

XVII. Multa hoc loco tibi in mentem veniunt, quae 1 
urbane ut in re incredibili [fabulam] dicas: non cum re- 
tibus aliquem nec cum hamis, sed cum dolabra ire pisca- 
tum. exspecto, ut aliquis in mari venetur. Quid est au- 
tem, quare non pisces in terram transeant, si nos in ma- 
ria transimus? permutavimus sedes. Hoc miraris acci- 2 
dere? quanto incredibiliora sunt opera luxuriae? quotiens 
naturam aut mentitur aut vincit? 1n cubili natant pisces 
et sub ipsa mensa capitur qui statim transferatur in men- 
sam. parum videtur recens mullus, nisi qui in convivae 
manu moritur. vitreis ollis inclusi adferuntur et observa- 
tur morientium color, quem in multas mutationes mors 
luetante spiritu vertit: alios necant in garo et condiunt 
vivos. Hi sunt qui fabulas putant, piscem posse vivere 3 
sub terra et effodi, non capi? quam incredibile eis vide- 
retur, si audirent natare in garo piscem nec coenae causa 
oecidisse super coenam, eum multum in deliciis fuit et 
oculos ante quam gulam pavit. 

XVII. Permitte mihi quaestione seposital 
castigare luxuriam. ,, Nihil est, inquit, mullo exspi- 
rante illic formosius. ipsa colluctatione animae sese af- 
fiigenü rubor primum, deinde pallor subfunditur: quam 

aeque variantur et in ceteras facies inter vitam ac mor- 
tem coloris est vagatio!“ Longa somniculosae inertis- 
que luxuriae exspectatio! quam sero circumsceribi se et 
fraudari tanto bono sensit! hoe adhue tam pulchro spe- 
9 ctaculo piscatores fruebantur. ,,Quo coctum piscem? quo 
exanimum? in ipso ferculo exspiret.* Mirabamur tantum 
illis inesse fastidium, ut nollent adtingere nisi eodem die 
captum, qui, utaiunt, saperet ipsum mare. ideo cursu 
advehebatur, ideo gerulis eum anhelitu et clamore pro- 
3 perantibus dabatur via. Quo pervenere deliciae? Iam 
pro putrido his piscis est occisus. ,, Hodie eductus est? 
nescio de re magna tibi credere: ipse oportet ne caedas. 
huc adferatur. coram me animam agat,“ Ad hune fastum 
pervenit venter delieatorum, ut gustare non possint pi- 
Scem, nisi quem in ipso convivio natantem palpitantem- 
quc viderunt: tantum ad sollertiam luxuria pereuntibus 
accedit, tantoque subtilius cotidie et elegantius aliquid 
4 excogitat furor usitata contemnens. Illa audiebamus: 
„nihil est melius saxatili mullo.** at nunc audimus: „Nihil 
est moriente formosius. da mihi in manus vas vitreum, 
in quo exsultet, trepidet. * Ubi multum diuque luctatus 
5 est, ex illo perlueido vivario extrahitur. tunc ut quisque 
peritior est, monstrat: ,, Vide, quomodo exarserit rubor 
omni acrior minio. vide, quas per latera venas agat. 
ecce, sanguinem putes ventrem. quam lucidum quiddam 
caeruleumque sub ipso tempore effulsit! iam porrigitur 
6 et pallet et in unum colorem conponitur!* Ex his nemo 
morienti amico adsidet, nemo videre mortem patris sui 
sustinet, quam optavit. quotusquisque funus domesticum 
ad rogum [proJsequitur? fratrum propinquorumque ex- 
trema hora deseritur: ad mortem quidem mulli concurri- 
7 tur. nihil enim est illa formosius. Non tempero mihi, quin 
utar interdum temerarie verbis et proprietatis modum ex- 
cedam: non sunt ad popinam denlibus, ore et ventre 
contenti: oculis quoque gulosi sunt. 
1 XIX. Sedutad propositumrevertar. accipe 
argumentum, magnam vim aquarum in sub- 
terraneis occultis fertilem foedorum situ pi- 

scium: si quando erupit, adfert secum inmensam ani- 
malium turbam, horridam [adspici] et turpem ac noxiam 
gustu. Certe cum in Caria cirea Hydissum urbem talis 2 
exsiluisset unda, perierunt, quicumque illos ederant pi- 
sces, quos ignoto ante eam diem coelo novus amnis 
ostendit. nec id mirum. erant enim pinguia et differta ut 
ex longo otio corpora, ceterum inexercitata et in tenebris 
saginata et lucis expertia, ex qua salubritas ducitur. Na- 3 
sci autem posse pisces in illo terrarum profundo sit in- 
dicium, quod anguillae latebrosis locis innaseuntur, gra- 
vis et ipsae cibus ob ignaviam, utique si illas altitudo 
luti penitus abscondit. Habet ergo non tantum venas 4 
aquarum terra, ex quibus econrivatis flumina effici pos- 
sunt, sed amnes magnitudinis vastae: quorum aliis semper 
in occulto cursus est, donec aliquo sinu terrae devoren- 
tur, alii sub aliquo lacu emergunt. Iam quis ignorat esse 
quaedam stagna sine fundo? quorsus hoc pertinet? ut ad- 
pareat hanc aquam magnis amnibus aeternam esse mate- 
riam, cuius non tanguntur extrema sicut fluminum fontes. 
XX. „At quare aquis sapor varius?" qua-1 
tuor ex causis: ex solo prima est, per quod fertur. se- 
cunda ex eodem, si mutatione eius nascitur. tertia ex 
Spiritu, qui in aquam transfiguratus est. quarta ex vitio, 
quod saepe concipiunt corruptae per iniuriam. Hae cau- 2 
sae saporem dant aquis varium, hae medicatam poten- 
tiam, hae gravem spiritum odoremque pestiferum, hae 
levitatem gravitatemque, [hae] aut calorem aut nimium 
rigorem. Interest, utrum loca sulphure an nitro an bitu- 
mine plena transierint. hac ratione corruptae cum vitae 
periculo bibuntur. Hine Ovidius: E 
Flumen habent Cicones, quod potum saxea reddit 
viscera, quod tactis inducit marmora rebus. 
Medicatum est et eius naturae habet limum, ut corporibus 
se adglutinet et obduret. Quemadmodum Puteolanus pul- 
vis, si aquam adtigit, saxum est, sic e contrario haec 
aqua, si solidum tetigit, haeret et adfigitur. Inde est,4 
quod res abiectae in eumdem lacum lapideae subinde ex- 
irahuntur, quod in Italia quibusdam in locis evenit. sive 
SENECA PHIL. Il. 15 

virgam vel frondem demerseris, lapidem post dies pau- 
cos extrahis. cireumfunditur enim corpori limus adlini- 
turque paulatim. Hoc minus tibi videbitur mirum, si no- 
taveris Albulas et fere sulphuratam aquam circa canales 
5 suos ripasque durari. Aliam habent causam illi lacus. 
quos quisque ut faucibus hausit, 
ut idem poeta ait, 

aut furit aut patitur mirum gravitate soporem. 

Similem vim habent mero, sed vehementiorem. nam 
quemadmodum ebrietas, donec exsiccetur, dementia est 
et nimia gravitate defertur in somnum: sic huius aquae 
sulphurea vis [et] habens quoddam acrius ex aére noxio 

6 virus mentem aut furore movet aut sopore opprimit. Hoc 
habet mali 

Lynceius amnis, 
quem quicumque parum. moderato gutture traxit, 
haut aliter titubat, quam si mera vina bibisset. 

1. XXL. In quosdam specus qui despexere, moriuntur. 
tam velox malum est, ut transvolantes aves deiciat: talis 
est aer, talis locus, ex quo letalis aqua distillat. Quod 
si remissior fuit aéris et loci pestis, ipsa quoque tempe- 
ratior noxa nihil amplius quam temptat nervos velut ebrie- 

2 tate torpentes. Nec miror, si locus atque aer aquas in- 
ficit similesque regionibus reddit, per quas et ex quibus 
veniunt: pabuli sapor adparet in lacte, et vini vis existit 
in aceto. Nulla res est, quae non eius, quo nascitur, 
notas reddat. 

XXII. Aliud est aquarum genus, quod nobis 
placet coepisse cum mundo: sive ille aeternus 
est, haec quoque fuit semper, sive initium aliquod est 
illi, haec quoque cum toto disposita est. Quae sit haec 
quaeris? Oceanus et quodeumque ex illo terras mare 
interluit. Iudicant quidam flumina quoque, quorum 
inenarrabilis natura est, cum ipso mundo traxisse prin- 
cipia, ut Istrum, ut Nilum, vastos amnes magisque in- 
signes, quam ut dici possit eamdem illis originem quam 
ceteris esse. 

XXII. Haec est ergo aquarum divisio, ul 

quibusdam videtur: post illum ex posterioribus coelestes, 
quas nubila excutiunt: ex terrenis aliae sunt, ut ita dicam, 
supernatantes, quae in summa humo repunt, aliae ab- 
ditae, quarum reddita est ratio. 

XXIV. Quare quaedam aquae caleant, quae-1 
dam etiam ferveant in tantum, ut non possint esse 
usui, nisi aut in aperto evanuerunt aut mixtura frigidae 
intepuerunt, plures causae redduntur. Empedocles exi- 
stimat ignibus, quos multis locis terra opertos tegit, 
aquam calescere, si subiecti sunt solo, per quod aquis 
transitus est. Facere solemus dracones et miliaria et2 
conplures formas, in quibus aereas fistulas struimus per 
declive cireumdatas, ut saepe eumdem ignem ambiens 
aqua per tantum fluat spatii, quantum efficiendo calori 
sat est. frigida ilaque intrat, effluit calida. Idem Empe- 3 
docles sub terra existimat fieri, quem non falli creden? 
4i, quibus balnearia sine igne calefiunt. Spiritus in illa 
fervens loco aestuanli infunditur. hic per rivos lapsus 
non aliter quam igne subdito parietes et vasa balnei cale- 
facit. omnis denique frigida transitu mutatur in calidam 
nec trahit saporem e vaporar?o, quia clausa praelabitur. 
Quidam existimant per loca sulphure plena exeuntes vel 4 
introeuntes aquas calorem beneficio materiae, per quam 
fluunt, trahere, quod ipso odore gustuque testantur. red- 
dunt enim qualitatem eius, qua caluere, materiae. Quod 
ne accidere mireris: vivae calci aquam infunde, fervebit. 

XXV. Quaedam aquae mortiferae sunt nec 
odore notabiles nee sapore. Circa Nonacriam in 
Arcadia Styx adpellata ab incolis advenas fallit, quia non 
facie, non odore suspecta est: qualia sunt magnorum 
artificum venena, quae deprehendi nisi morte non pos- 
sunt. Haec autem, de qua paulo ante retuli, aqua sum- 
ma celeritate corrumpit, nec remedio locus est, quia pro- 
tinus hausta duratur, nec aliter quam gypsum sub humore 
constringitur et adligat viscera. Est autem noxia aqua in 2 
Thessalia cirea Tempe, quam et fera et pecus omne de- 
vitat. per ferrum et aes exit: tanta vis est illi etiam dura 
mordendi. nec arbusta quidem ulla alit et herbas necat. 

15* 

3Quibusdam fluminibus vis inest mira. alia 
enim sunt, quae pota inficiunt greges ovium, et 
intra certum tempus, quae fuerunt nigrae, albam ferunt 
lanam, quae albae venerant, nigrae abeunt. Hoc in 
Boeotia amnes duo efficiunt, quorum alteri ab effectu 
Melas nomen est: utrique ex eodeni laeu exeunt diversa 
4 facturi. In Macedonia quoque, ut ait Theophrastus, amnis 
est, ad quem, qui facere oves albas voluerint, adducunt. 
quem ut diutius potavere, non aliter quam infectae mu- 
tantur. At si illis opus fuit lana pulla, paratus gratuitus 
infector est: ad Peneion eumdem gregem adpellant. Au- 
ctores novos habeo esse in Galatia flumen, quod idem 
in ovibus efficiat. est et in Cappadocia, quo poto equis 
nec praeterea ulli animali color mutetur et spargitur albo 
5 cutis. Quosdam lacus esse, qui nandi inpe- 
ritos ferant, notum est: erat in Sicilia, est et adhuc 
in Syria stagnum, in quo natant lateres et mergi proiecta 
non possunt, licet graviora sint. Huius rei palam causa 
est: quamcumque vis rem expende et contra aquam sta- 
tue, dummodo utriusque par sit modus: si aqua gravior 
est, leviorem rem, quam ipsa est, feret et tanto supra 
se extollet, quanto erit levior: graviora descendunt. at 
si aquae el eius rei, quam eontra pensabis, par pondus 
erit, nec pessum ibit nec exstabit, sed exaequabitur 
aquae et natabit quidem, sed paene mersà ac nulla emi- 
6nens parte. Hoc est, cur quaedam tigna supra aquam 
paene tota efferantur, quaedam ad medium submissa sint, 
quaedam ad aequilibrium aquae descendant. namque 
eum utriusque pondus par est, neutra res alteri cedit: 
graviora descendunt, leviora gestantur. grave autem et 
leve est non aestimatione nostra, sed conparatione eius, 
7 quo vehi debet. Itaque ubi aqua gravior est hominis cor- 
pore aut saxi, non sinit id, quo non vincitur, mergi: sic 
evenit, ut in quibusdam stagnis ne lapides quidem pes- 
sum eant. de solidis quidem ac duris loquor. sunt enim 
multi pumicosi et leves, ex quibus quae constant insu- 
81lae in Lydia, natant. Theophrastus est auctor. lpse 
ad Cutilias natantem insulam vidi. et alia in Vadimonis 

lacu vehitur, alia in lacu Staoniensi est. Cutiliarum in- 
sula arbores habet et herbas nutrit: tamen aqua sustine- 
ur et in hane atque illam partem non vento tantum, sed 
aura conpellitur, nec umquam illi per diem ac noctem uno 
loeo statio est: adeo movetur levi flatu. Huic duplex 9 
causa est: aquae gravitas medicatae, ob hoc pondero- 
sae, et ipsius insulae materia vectabilis, quae non est 
corporis solidi, quamvis arbores alat. fortasse enim leves 
truncos frondesque in lacu sparsas pinguis humor adpre- 
hendit ac vinxit. Itaque etiam si qua in illa saxa sunt, 10 
invenies aquosa et fistulosa, qualia sunt quae duratus 
humor efficit, utique circa medicatorum fontium rivos. 
quare ubi purgamenta aquarum coaluerunt et spuma so- 
lidatur. necessario leve est, quod ex ventoso inanique 
concretum est. Quorumdam causa non potestll 
reddi: quare aqua Nilotica fecundiores feminas faciat, 
adeo ut quarumdam viscera longa sterilitate praeclusa ad 
conceptum relaxaverit. quare quaedam in Lycia aquae 
conceptum feminarum custodiant, quas solent petere, 
quibus parum tenax vulva est. Quod ad me adtinet, po- 
no ista inter temere volgata. Creditum est quasdam aquas 
scabiem adferre corporibus, quasdam vitiliginem et foe- 
dam ex albo varietatem, sive infusa sive pota sit: quod 
vitium dicunt habere aquam e rore collectam. Quis non 12 
gravissimas esse aquas credat, quae in crystallum coe- 
unt? contra autem est: tenuissimis enim hoe evenit, quas 
frigus ob ipsam tenuilatem facillime gelat. Unde autem 
fiat eiusmodi lapis, apud Graecos ex ipso nomine ad- 
paret: xovorcAAov enim adpellant aeque hunc perluci- 
dum lapidem quam illam glaciem, ex qua fieri lapis cre- 
ditur. aqua enim coelestis minimum in se terreni habens 
cum induruit, longioris frigoris pertinacia spissatur magis 
ae magis, donec omni aére excluso in se tota conpressa 
est et humor qui fuerat, lapis effectus est. 

XXVI. Aestate quaedam flumina augentur, 1 
ut Nilus, cuius alias ratio reddetur. Theophrastus est 
auctor, in Ponto quoque quosdam amnes crescere tem- 
pore aestivo. quatuor esse iudicant causas: aut quia tune 

maxime in humorem mutabilis sit terra, aut quia maiores 
in remoto imbres sint, quorum aqua per secretos cuni- 
2culos reddita tacite adfunditur. tertia: si crebrioribus 
ventis ostium caeditur et reverberatur fluctu, amnis re- 
sistit, qui crescere videtur, quia non effunditur. quarta 
siderum ratio est: haec enim quibusdam mensibus magis 
urgent et exhauriunt flumina. cum longius recesserunt, 
minus consumunt atque trahunt. itaque quod inpendio 
3 solebat, (id] incremento accedit. Quaedam flumina 
palam im aliquem specum decidunt et sic ex 
oculis auferuntur, quaedam consumuntur paula- 
tim et intercidunt. eadem ex intervallo rever- 
tuntur recipiuntque et nomen et cursum. Causa mani- 
festa est: sub terra vacat locus. omnis autem naturà hu- 
mor ad inferius et ad inane defertur. illo itaque recepta 
flumina cursus egere secreto, sed cum primum aliquid 
solidi, quod obstaret, occurrit, perrupta parte, quae 
minus ad exitum repugnabat, repetiere cursum suum. 
4 Sic ubi terreno Lycus est potatus hiatu, 
exsistit procul hinc alioque renascitur ore. 
Sic modo combibitur, tacito modo gurgite lapsus 
redditur Argolicis ingens Erasinus in undis. 
Idem et ın Oriente Tigris facit: absorbetur et desideratus 
diu tandem e longe remoto loco, non tamen dubius an 
5 idem sit, emergit. Quidam fontes certo tempore purga- 
menta eiectant, ut Arethusa in Sicilia quinta quaque ae- 
state per Olympia. inde opinio est Alpheon ex Achaia 
eo usque penetrare et agere sub mare cursum nec ante 
quam in Syracusano litore emergere: ideoque his diebus, 
quibus Olympia sunt, vietimarum stercus secundo tra- 
6 ditum flumini illic redundare. Hoc et a te traditum est ut 
in poemate, Lucili carissime, et a Vergilio, qui adloqui- 
tur Arethusam: 
Sic tibi, cum fluctus subter labere Sicanos, 
Doris amara suas non intermisceat undas. 
Est in Chersoneso Rhodiorum fons, qui post magnum 
intervallum temporis foeda quaedam turbinibus ex intimo 
7 fundat, donec liberatus eliquatusque est. Hoc quibus- 

dam locis fontes faciunt, ut non tantum lutum, sed folia 
testasque et quiequid putre iacuit expellant. ubique au- 
tem facit mare, cuius haec natura est, ut omne inmun- 
dum stercorosumque litoribus inpingat. quaedam vero 
partes maris id certis temporibus faciunt, ut circa Mes- 
sanam et Mylas fimo quiddam simile turbulentés aquis 
mare profert ferveique et exaestuat non sine odore foedo. 
unde illic stabulari boves Solis fabula est. Sed difficilis 8 
ratio est quorumdam, utique ubi tempus eius rei, de qua 
quaeritur, inobservatum vel incertum est. itaque proxima 
quidem inveniri causa et vicina non potest. ceterum 
publica est illa: omnis aquarum stantium clausarumque 
natura se purgat. (nam in his, quibus cursus est, non 
possunt vitia consistere, quae secunda vis defert et ex- 
portat.) illae, quae non emittunt quicquid insedit, magis 
minusve aestuant. Mare vero cadavera stramentaque et 
naufragorum reliqua similia ex intimo trahit nec tantum 
tempestate fluetuque, sed tranquillum quoque placi- 
dumque purgatur. 

XXVII. Sed monet me locus, ut quaeram, cum | 
fatalis dies diluvii venerit, quemadmodum 
magna pars terrarum undis obruatur: utrum 
oceani viribus fiat et extremum in nos pelagus exsurgat, 
an sine intermissione imbres et elisa aestate hiems pertinax 
inmensam vim aquarum ruptis nubibus eiciat, an flumina 
tellus largius fundat aperiatque fontes novos, aut non sit 
una tanto malo causa, sed omnis ratio consentiat et simul 
imbres cadant, flumina increscant, maria sedibus suis 
excita percurrant et omnia agmine uno ad exitium humani 
generis inceumbant. lta est. nihil difficile naturae est, 2 
utique ubi in finem suum properat. Ad originem rerum 
parce utitur viribus dispensatque se incrementis fallen- 
tibus: subito ad ruinam toto inpetu venit. Quam longo 
tempore opus est, ut conceptus ad puerperium perduret 
infans? quantis laboribus tener educatur? quam diligenti 
nutrimento obnoxium novissime corpus adolescit? at 
quam nullo negotio solvitur? Urbes constituit aetas, hora 
dissolvit. Momento fit cinis, diu silva. Magna tutela 

3 stant ac vigent omnia, cito ac repente dissiliunt. Quic- 
quid ex hoc statu rerum natura flexerit, in exitium mor- 
talium satis est. ergo cum adfuerit illa necessitas tempo- 
ris, multa simul fata causas movent. nec enim sine con- 
cussione mundi tanta mutatio est, ut quidam putant, inter 

4 quos Fabianus est. Primo inmodici cadunt imbres et sine 
ullis solibus triste nubilo coelum est nebulaque continua 
et ex humido spissa caligo numquam exsiccantibus ven- 
tis. inde vitium est satis, segetum sine fruge surgentium 
marcor. tunc corruptis quae seruntur manu, palustris 

50mnibus campis herba subcerescit. Mox iniuriam et va- 
lidiora sensere: solutis quippe radicibus arbusta procum- 
bunt et vitis atque omne virgultum non tenetur solo, quod 
molle fluidumque est. iam nec gramina aut pabula laeta 
aquis sustinet. fame laboratur et manus ad antiqua ali- 
menta porrigitur. qua ilex est et quercus, excutitur et 
quaecumque in his arduis arbor commissura adstricta la- 

6 pidum stetit. Labant ac madent tecta et in imum usque 
receptis aquis fundamenta desidunt ac tota humus sta- 
gnat. frustra titubantium fultura temptatur. omne enim 
firmamentum in lubrico figitur et in lutosa humo nihil sta- 

7 bile est. Postquam magis magisque nimbi ingruunt et 
congestae seculis tabuerunt nives, devolutus torrens al- 
tissimis montibus rapit silvas male haerentes et saxa re- 
volutis remissa compagibus rotat. abluit villas et inter- 
mixtos dominos, greges devehit, vulsisque minoribus 
tectis, quae in transitu abduxit, tandem in maiora vio- 
lentus aberrat. urbes et inplicitos trahit moenibus suis 
populos, ruinam an naufragium querantur incertos: 
adeo simul et quod opprimeret et quod mergeret venit. 
auctus deinde processu aliquo£ in se torrentibus raptis 
plana passim populatur: novissime in miseriam magnam 

8gentium clarus onustusque diffunditur. Flumina vero 
suapte natura vasta et tempestatibus rapta alveos relin- 
quunt. quid tu Rhodanum, quid putas Rhenum atque 
Danubium, quibus torrens et in canali suo cursus est, 
eum superfusi novas sibi fecerunt ripas ac scissa humo 

9 simul excessere alveo? quanta cum praecipitatione vol- 

vuntur, ubi per campestria fluens Rhenus ne spatio qui- 
dem languidus, sed latissimas velut per angustum aquas 
inplet? cum Danubius non iam radices nec media mon- 
tium stringit, sed iuga ipsa sollicitat ferens secum made- 
facta montium latera rupesque disiectas et magnarum pro- 
muntoria regionum, quae fundamentis labantibus a con- 
linenti recesserunt. deinde non inveniens exitum, omnia 
enim ipse sibi praeecluserat, in orbem redit, [et] ingen- 
tem terrarum ambitum atque urbium uno vortice involvit. 
Interim permanant imbres, fit coelum gravius ac sic diu 10 
malum ex malo colligitur. quod olim fuerat nubilum, nox 
est et quidem horrida ac terribilis intercursu luminis diri. 
crebra enim m»xcant fulmina procellaeque quatiunt mare 
tunc primum auctum fluminum accessu et sibi angustum: 
jam enim promovet litus nec continetur suis finibus, sed 
prohibent exire torrentes aguntque fluctum retro: pars 
tamen maior ut maligno ostio retenta restagnat et agros 
in formam unius lacus redigit. lam omnia, qua prospici 11 
potest, aquis obsidentur: omnis tumulus in profundo latet 
et inmensa ubique altitudo est. tantum in summis mon- .; 
tium iugis vada sunt. In ea [excelsissima] cum liberis 
coniugibusque fugerunt actis ante se gregibus: direm- 
ptum inter miseros commercium ac transitus, quoniam 
quiequid submissius erat, id unda conplevit. editissimis 12 
quibusque adhaerebant reliquiae generis humani, quibus 
in extrema perductis hoc unum solatio fuit, quod trans- 
ierat in stuporem metus. non vacabat timere mirantibus, 
ne dolor quidem locum habebat, quippe vim suam per- 
dit in eo, qui ultra sensum mali miser est. Ergo insu- 13 
larum modo eminent 
montes et sparsas Cycladas augent, 

ut ait ille poetarum ingeniosissimus egregie, sicut illud 
pro magnitudine rei dixit: 

omnia pontus erant, deerant quoque litora ponto, 
nisi tantum inpetum ingenii et materiae ad pueriles in- 
eplias reduxisset: 

nat lupus inter oves, fulvos vehit unda leones. 
Non est res satis sobria lascivire devorato orbe terrarum. 14 

Dixit ingentia et tantae confusionis imaginem ceplt, cum 
dixit: 
exspatiata ruunt per apertos flumina campos 
pressaeque labant sub gurgite turres. 
Magnifice haec, si non curaverit, quid oves et lupi fa- 
ciant, natari autem in deluvio et in illa rapina potest? 
aut non eodem inpetu pecus, quo raptum erat, mersum 

J5erat? Concepisti imaginem quantam debebas obrutis ter- 
ris omnibus coelo ipso in terram ruente: perfer. scies 
quid deceat, si cogitaveris orbem terrarum natare. 

1 XXVIII. Nune ad propositum revertamur. Sunt qui 
existimant inmodicis imbribus vexari terras posse, non 
obrui: magno inpetu magna ferienda sunt. faciet pluvia 
segetes malas, fructum grando decutiet, intumescent ri 

2 vis flumina: sed resident. Quibusdam placet movere mare 
et illinc causam tantae cladis aecersere: non potest tor- 
rentium aut imbrium aut fluminum iniuria fieri tam grande 
naufragium. ubi instat illa pernicies mutarique humanum 
genus placuit, fluere adsiduos imbres et non esse modum 
pluviis concesserim: suppressis aquilonibus et flatu sic- 
ciore austris nubes et imbres et amnes abundare. 

Sed adhuc in damna profectum est: 
sternuntur segetes et deplorata colonis 
vota iacent longique perit labor enritus anni. 

3 Non laedi terrae debent, sed abscondi. Denique cum 
per ista prolusum est, crescunt maria, sed super solitum, 
et fluctum ultra extremum tempestaus maximae vestigium 
miltunt. deinde a tergo ventis surgentibus ingens aequor 
evolvunt, quod longe a conspectu interioris litoris fran- 
gitur. deinde ubi litus bis vel ter prolatum est et pelagus 
in alieno constitit, velut admoto malo cominus proeurrit 

4 aestus ex imo recessu maris. nam ut aéris, ut aetheris, sic 
huius elementi larga materia est multoque in abdito plenior. 
haec fatis mota, non aestu (nam aestus fati ministerium 
est) adtollit vasto sinu fretum agitque ante se. deinde in 
miram altitudinem erigitur et illis tutis hominum recepta- 
culis superest. nec id aquis arduum est, quoniam aequo 

5 terr^s fastigio adscendet. Si quis excelsa perlibret. maria 

paria sunt. nam par undique sibi ipsa tellus est: cava 
eius et plana eius inferiora sunt. sed istis a deo in rotun- 
dum orbis aequatus est. in parte autem eius et maria sunt, 
quae in unius pilae aequalitatem conveniunt. Sed sicut 
campos intuentem quae paulatim devexa sunt, fallunt, 
sic cum non intellegimus curvaturas maris, videtur pla- 
num, quicquid adparet. at illud aequale terris est, ideo- 
que ut effluat, non magna mole se tollit, dum satis est 
illi, ut supra paria veniat, leviter exsurgere, nec a lito- 
re, ubi inferius est, sed a medio, ubi ille cumulus est, 
defluit. Ergo ut solet aestus aequinoctialis sub ipsum 6 
lunae solisque coitum omnibus aliis maior undare, sic 
hie, qui ad occupandas terras mittitur, solitis maximis- 
que violentior plus aquarum trahit nec ante quam supra 
cacumina eorum, quos perfusurus est, montium crevit, 
devolvitur. Per centena niilia quibusdam locis aestus ex- 
currit innoxius et ordinem servat. ad mensuram enim 
crescit iterumque decrescit: at illo tempore solutus le- 
gibus sine modo fertur. , Qua ratione?“ inquis. eadem 7 
ratione, qua conflagratio futura est. Utrumque fit, cum 
deo visum ordiri meliora, vetera finiri. aqua et ignis ter- 
renis dominantur. ex his ortus et ex his interitus est. 
ergo quandoque placuere res novae mundo, sic in nos 
mare emittitur desuper, ut fervor ignisque, cum aliud 
genus exitii placuit 

XXIX. Quidam existimant terram quoque concuti et 1 
dirupto solo nova fluminum capita detegere, quae am- 
plius ut e pleno profundant. Berosus, qui Belum inter- 
pretatus est, ait ista cursu siderum fieri. adeo quidem 
adfirmat, ut conflagrationi et diluvio tempus adsignet: 
arsura enim terrena contendit, quando omnia sidera, quae 
nunc diversos agunt cursus, in Canerum convenerint sic 
sub eodem posita vestigio, ut recta linea exire per orbes 
omnium possit: inundationem futuram, cum eadem Si- 
derum turba in Capricornum convenerit. Illic solstitium, 
hie bruma conficitur: magnae potentiae signa, quando 
in ipsa mutatione anni momenta sunt. Et istas ego rece- 2 
perim causas (neque enim ex uno est tanta pernicies) et 

illam, quae in conflagratione nostris placet, huc quoque 
transferendam puto: sive anima est mundus, sive cor- 
pus natura gubernabile, ut arbores et sata, ab initio eis 
usque ad exitum quiequid facere, quiequid pati debeat, 
8 inclusum est. Ut in semine omnis futuri hominis ratio 
conprehensa est et legem barbae canorumque nondum 
natus infans habet, totius enim corporis et sequentis actus 
in parvo oecultoque lineamenta sunt: sic origo mundi 
non minus solem et lunam et vices siderum et animalium 
ortus quam quibus mularentur terrena continuit. in his 
fuit inundatio, quae non secus quam hiems, quam aestas 
4lege mundi venit. Itaque non pluvia istud fiet, sed plu- 
via quoque, non ineursu maris, sed maris quoque in- 
cursu, non terrae motu, sed terrae quoque motu. Omnia 
adiuvabunt naturam, ut constituta naturae peragantur. 
maximam tamen causam ad se inundandam terra [ipsa] 
praestabit, quam diximus esse mutabilem et solvi in hu- 
5 morem. Ergo quandocumque erit terminus rebus huma- 
nis, cum parles eius interire debuerint abolerique fun- 
ditus totae, ut de integro totae rudes innoxiaeque gene- 
rentur nec supersit in deteriora praeceptor: plus fiet 
humoris quam semper fuit. nunc enim elementa ad id, 
quod debetur, pensa sunt: aliquid oportet alteri cedat, 
ut quae libramento stant, inaequalitas turbet: accedet 
humor humori. nunc enim habet, quo ambiat terras, non 
quo obruat. quicquid illi adieceris, necesse est in alie- 
6 num locum exundet. Vide ergo, ne terra habeat minus, 
ut validiori infirma succumbat. incipiet ergo putrescere, 
dehinc laxata ire in humorem et adsidua tabe defluere. 
tunc exsilient sub montibus flumina ipsosque inpetu qua- 
7 tient: inde aura tacta manabunt. Solum omne aquas red- 
det, summi scaturient montes. sicut in morbum trans- 
eunt sana et ulceri vicina consentiunt, ut quaeque proxi- 
ma terris fluentibus fuerint, eluentur, stillabunt et deinde 
current et hiante pluribus locis saxo par fretum saliet et 
maria inter se conponet. nihil erunt Adria, nihil Sieuli 
maris fauces, nihil Charybdis, nihil Scylla: omnes no- 
vum mare fabulas obruet et hic, qui terras cingit, ocea- 

nus extrema sortitus veniet in medium. Quid ergo est?8 
nihilominus tenebit alienos menses hiems, aestas pro- 
hibebitur et quodcumque terras sidus exsiceat, conpresso 
ardore cessabit. Peribunt tot nomina , Caspium et Rubrum 
mare, Ambracii et Cretici sinus, Propontis et Pontus. 
peribit omne diserimen. confundetur quicquid in suas 
partes natura digessit. non muri quemquam, non turres 
tuebuntur. non proderunt templa supplicibus nec urbium 
summa, quippe fugientes unda praeveniet et ex ipsis ar- 
cibus deferet. Alia ab occasu, alia ab oriente concur- 9 
rent: unus humanum genus condet dies. quicquid tam 
longa fortunae indulgentia excoluit, quicquid supra ce- 
teros extulit, nobilia pariter atque adornata magnarum- 
que gentium regna pessumdabit. 

XXX. Sunt omnia, ut dixi, facilia naturae, ut quae 1 
a primo facere constituit, ad quae non subito, sed ex 
denuntiato venit. lam autem primo a die mundi, cum in 
hunc habitum ex informi unitate discederent, quando 
mergerentur terrena, decretum est et ne sit quandoque 
velut in novo opere dura molitio, olim ad hoc maria se 
exercent. Non vides, ut fluctus in litora tamquam exi- 2 
turus incurrat? non vides, ut aestus fines suos transeat 
et in possessionem terrarum mare inducatur? non vides, 
ut illi perpetua cum elaustris suis pugna sit? Quid porro? 
istinc, unde tantum tumultum vides, metus est, e mari 
et magno spiritu erumpentibus fluviis. Ubi non humorem 3 
natura disposuit, ut undique nos, cum voluisset , adgredi 
posset? menlior, nisi eruentibus terram humor occurrit, et 
quotiens nos avaritia aut defodit aut aliqua causa pene- 
trare altius cogit, eruenti finis aliquando [agua] est. Adice, 
quod inmanes sunt in abdito lacus et multum maris con- 
diti, multum fluminum per opaca labentium. Undique 4 
ergo erit causa diluvio, cum aliae aquae subterfluant ter- 
ras, aliae circumfluant, quae diu coercitae vincent et 
amnes amnibus iungent, paludibus stagna. omnium tunc 
mare ora fontium inplebit et maiore hiatu solvet. Quem- 
admodum corpora nostra ad egestum venter exhaurit, 
quemadmodum in sudorem eunt vires, ita tellus liquefiet 

et aliis causis quiescentibus intra se, quo mergatur, in- 
$ veniet. Sic magna omnia coitura crediderim. nec longa 
erit mora exitii. temptatur divelliturque concordia. cum 
semel aliquid ex hac idonea diligentia remiserit mundus, 
statim undique ex aperto et abdito, superne, ab infimo 
6 aquarum fiet irruptio. Nihil est tam violentum, tam in- 
continens sui, lam contumax infestumque retinentihus 
quam magna vis undae: utetur libertate permissa et iu- 
bente natura quae scindit circuitque conplebit. ut ignis 
diversis locis ortus cito miscet incendium flammis coire 
properantibus, sic momento se redundantia pluribus locis 
7 maria committent. Nec ea semper licentia undis erit, 
sed peracto iudicio generis humani exstinctisque pariter 
feris, in quarum homines ingenia transierant, iterum 
aquas terra sorbebit, terra pelagus stare aut intra termi- 
nos suos furere coget et reieclus e nostris sedibus in sua 
secreta pelletur oceanus et antiquus ordo revocabitur. 
8 Omne ex integro animal generabitur dabiturque terris ho- 
mo inscius scelerum et melioribus auspiciis natus. Sed 
ilis quoque innocentia non durabit, nisi dum novi sunt. 
Cito nequitia subrepit: virtus difficilis inventu est. re- 
etorem ducemque desiderat: etiam sine magistro vitia 
discuntur. 

[PRAEFATIO] 
1 Deleetat te, quemadmodum scribis, Lucili virorum 
optime, Sicilia et officium procurationis otiosae delecta- 
bitque, si continere id intra fines suos volueris nec 

efficere imperium, quod est procuratio. Facturum hoc 
te non dubito. scio, quam sis ambitioni alienus, quam 
familiaris otio et literis. turbam hominum rerumque de- 
siderent, qui se pati nesciunt: tibi tecum optime con- 
venit. Nec est mirum paucis istud contingere [/n] im- 3 
perio, si nobis ipsi molesti sumus, si modo amore nostri, 
modo taedio laboramus, infelicem animum nunc superbia 
inflamus, nunc cupiditate distendimus, alias voluptate 
lassamus, alias sollicitudine exurimus. quod est miser- 
rimum, numquam singuli sumus: necesse est itaque ad- 
sidua sit in tanto vitiorum contubernio rixa. Fac ergo, 
mi Lucili, quod facere consuesti: a turba te, quantum 
potes, separa, ne adulatoribus latus praebeas: artifices 
sunt ad captandos superiores. par illis, etiamsi bene ca- 
veris, non eris. crede mihi, capieris, proditioni [si] ipse 
we trades. Habent hoc in se naturale blanditiae: etiam 4 
cum reiciuntur placent, saepe exclusae novissime admit- 
tuntur. hoc enim ipsum inputant, quod repelluntur, et 
subigi ne contumelia quidem possunt. Incredibile est 
quod dicturus sum, sed tamen verum: ea maxime quis- 
que patet, qua petitur. forlasse enim ideo, quia patet, 
petitur. Sic ergo formare, ut scias non posse te conse- 5 
qui, ul sis inpenetrabilis. cum omnia caveris, per orna- 
menta feriet, Alius adulatione clam utetur, parce, alius 
ex aperto, palam, rusticitate simulata, quasi simplicitas 
illa ars non sit. Plancus, artifex ante Villeium maximus, 
aiebat non esse occulte nec ex dissimulato blandiendum. 
Perit, inquit, procari, si latet. Plurimum adulator, cum 6 
deprehensus est, proficit: plus etiamnunc, si obiurgatus 
est, si erubuit. Futuros multos Plancos cogita in persona 
tua et hoc non esse remedium tanti mali, nolle laudari. 
Crispus Passienus, quo ego nil novi subtilius in omnibus 
rebus, maxime in distinguendis et curandis vitiis, saepe 
dicebat adulationibus nos non claudere ostium, sed ape- 
rire, et quidem sic, ut amicae opponi solet, quae si inpu- 
lit, grata est, gratior, si effregit. Demetrium egregium 7 
virum memini dicere cuidam libertino potenti: facilem 
sibi viam ad divitias esse, quo die bonae mentis poeni- 

tuisset. „Nec invidebo, inquit, vobis hac arte, sed do- 
cebo eos, quibus quaesito opus est, quemadmodum non 
dubiam fortunam maris, non emendi vendendique litem 
subeant, non incertam fidem ruris, incertiorem fori tem- 
ptent, quemadmodum non solum facili, sed etiam hilari 
8 via pecuniam faciant gaudentesque dispolient. Te, inquit, 
longiorem Fido Annaeo iurabo et Apollonio pycta, quam- 
vis staturam habeas Threcis cum Threce conpositi. ho- 
minem quidem non esse ullum liberaliorem non mentiar, 
cum possis videri omnibus donasse, quicquid dereli- 
9 quisti.“ lta est, mi Iunior. quo aperüor est adulatio, 
quo inprobior, quo magis frontem suam perfricuit, ceci- 
dit alienam, hoc citius expugnat. eo enim iam dementiae 
l0venimus, ut qui parce adulatur, pro maligno sit. Sole- 
bam tibi dicere Gallionem, fratrem meum, quem nemo 
non parum amat, etiam qui amare plus non potest, alia 
vitia non nosse, hoc eum odisse. Ab omni illum parte 
temptasti: ingenium suspicere coepisti omnium maximum 
et dignissimum, quod consecrari malles quam conteri: 
pedes abstulit. frugalitatem laudare coepisti, qua sic a 
novis [moribus] resiluit, ut illos nec habere nec damnare 
11 videatur: prima statim verba praecidit. coepisti mirari 
comitatem et inconpositam suavitatem, quae illos quo- 
que, quos transit, abducit, gratuitum etiam in obvios 
meritum. nemo enim mortalium uni tam duleis est quam 
hic omnibus, cum interim tanta naturalis boni vis est, uti 
artem simulationemque non redoleat. nemo non inputari 
sibi bonitatem publicam patitur: hoc quoque loco blan- 
ditiis tuis restitit, ut exclamares invenisse te inexpugna- 
bilem virum adversus insidias, quas nemo non in sinum 
12recipit. Eo quidem magis hanc eius prudentiam et in 
evitando inevitabili malo pertinaciam te suspicere con- 
fessus es, quia speraveras posse apertis auribus recipi, 
quamvis blanda diceres, quia vera dicebas: sed eo ma- 
gis intellexit obstandum. semper enim falsis a vero pe- 
titur veritas. Nolo tamen tibi displiceas, quasi male ege- 
ris mimum et quasi ille aliquid iocorum aut doli suspi- 
J8catus sit: non deprehendit te, sed repulit. Ad hoc 

exemplar conponere. Cum quis ad te adulator accesserit, 
dicito: , vis tu ista verba, quae iam ab alio magistratu 
ad alium eum lietoribus transeunt, ferre ad aliquem, qui 
paria facturus vult quiequid dixeris audire? ego nec de- 
cipere volo nec decipi possum. laudari me a vobis, nisi 
laudaretis etiam malos, vellem.“ Quid autem necesse est 
in hoc descendere, ut te petere cominus possint? lon- 
gum inter vos intervallum sit. Cum cupieris bene laudari, 14 
quare hoe ulli debeas? ipse te lauda. dic: ,, Liberalibus 
me studiis tradidi. quamquam paupertas alia suaderet et 
ingenium eo duceret, ubi praesens studii prelium est, ad 
gratuita carmina me deflexi et ad salutare studium phi- 
losophiae me contuli. Ostendi in omne pectus cadere I5 
virtutem et eluctatus natalium angustias non sorte me, 
sed animo mensus par maximis steli. Non mihi in ami- 
citia Getulici vel Caius fidem eripuit, non in aliorum per- 
sona infeliciter amatorum Messala et Narcissus, diu 
publici hostes antequam sui, propositum meum avertere 
potuerunt: cervicem pro fide opposui. nullum verbum 
mihi, quod non salva bona conscientia procederet, ex- 
cussum est. pro amicis omnia timui, pro me nihil, nisi ne 
parum bonus amicus fuissem. Non mihi muliebres fluxere 16 
lacrimae, non e manibus ullius supplex pependi. nihil 
indecorum nec bono nec viro feci. periculis meis maior, 
paratus ire in ea, quae minabantur, gratias egi fortunae, 
quod experiri voluisset, quanti aestimarem fidem. Non 
debebat mihi parvo res tanta constare, nec examinavit me 
quidem diu: neque enim paria pendebant, utrum satius 
esset me perire pro fide an fidem pro me. Non praeci- 17 
piti inpetu in ultimum consilium, quo me eriperem furori 
potentium, misi. videbam apud Caium tormenta, vide- 
bam ignes. sciebam olim sub illo in eum statum res hu- 
manas decidisse, ut inter opera misericordiae haberen- 
tur occisi: non tamen ferro ineubui nec in mare aperto 
ore desilui, ne viderer pro fide tantum mori posse.“ 
Adice nune invictum muneribus animum et in tanto ava- 18 
ritiae cerlamine numquam suppositam manum lucro. adice 
nune quoque vietus parsimoniam, sermonis modestiam, 

adversus minores humanitatem, adversus maiores reve- 
rentiam: post haec ipse te consule, verane an falsa me- 
moraveris. si vera sunt, coram magno teste laudatus es, 
19si falsa, derisus es. Possum et ipse nunc videri tc aut 
captare aut experiri: utrumlibet crede et omnes timere 
a me incipe. Vergilianum illud exaudi: 
nusquam tuta fides. 
aut Ovidianum: 
qua terra patet, fera regnat Erinys: 
in facinus iurasse putes. 
aut illud Menandri: (quis enim non in hoc magnitudinem 
ingenii sui concilavit, detestatus consensum humani ge 
neris tendentis ad vitia?) omnes ait malos vivere et in 
scenam velut rusticus poeta prosiluitl. non senem excepit, 
non puerum, non feminam, non virum, et adicit non sin- 
gulos peccare, non paucos, sed iam scelus esse contex- 
tum. Fugiendum ergo et in se redeundum est, immo 
etiam a se recedendum. Hoc tibi, etsi mari dividimur, 
praestare temptabo, ut dubium viae iniecta manu ad me- 
liora perducam. et ne solitudinem sentias, hinc tecum 
miscebo sermones. Erimus una, qua parte optimi sumus. 
dabimus invicem consilia, et non ex voltu audientis pen- 
91dentia. Longe te ab ista provincia abducam, ne forte 
magnam historiis esse fidem credas et placere tibi inci- 
pias, quotiens cogitaveris: hane ego habeo sub meo iure 
provinciam, quae maximarum urbium exercitus et susti- 
nuit et fregit, cum inter Carthaginem et Romam ingen- 
tis belli pretium iacuit, cum quatuor Romanorum princi- 
pum, id est totius imperii vires contractas in unum lo- 
cum vidit altamque Pompeii fortunam erexit, Caesaris 
92fatigavit, Lepidi transtulit, omnium cepit. quae illi in- 
genti spectaculo interfuit, ex quo liquere mortalibus pos- 
set, quam velox foret ad imum lapsus ex summo, quam- 
que diversa via magnam potentiam fortuna destrueret : 
uno enim tempore vidit Pompeium Lepidumque ex ma- 
ximo fastigio aliter aliterque ad extrema deieetos, cum 
Pompeius alienum exercitum fugeret, Lepidus suum. 
1 I. Itaque, ut totum te inde abducam, quamvis multa 

habeat Sicilia in se circaque se mirabilia, omnes interim 
provinciae tuae quaestiones praeteribo et in diversum 
cogitationes tuas abstraham., quaeram enim tecum 
id, quod superiore libro distuli: quid ita Ni- 
us aestivis mensibus abundat? cui Danubium 
similis naturae philosophi tradiderunt, quod et fontis 
ignoti et aestate quam hieme maior sit: utrumque adpa- 2 
ruit falsum. nam et caput eius in Germania esse conperi- 
mus et aestate quidem incipit crescere, sed adhuc ma- 
nente inira mensuram suam Nilo primis caloribus, cum 
sol vehementior intra extrema veris nives emollit, quas 
ante consumit, quam Nilus intumescere incipiat: reliquo 
vero aestatis minuitur et ad hibernam magnitudinem re- 
dit atque ex ea dimittitur. 

II. At Nilus ante ortus Caniculae augetur mediis ae- 1 
stibus ultra aequinoctium. hunc nobilissimum amnium 
natura extulit ante humani generis oculos et ita disposuit, 
ut eo tempore inundaret Aegyptum, quo maxime usta 
fervoribus terrà undas altius traheret tantum Zausura 
quantum siecitati annuae sufficere possit. nam in ea 
parte, quae in Aethiopiam vergil, aut nulli imbres sunt 
aut rari et qui insuetam aquis coelestibus terram non 
adiuvent. Unam, ut scis, Aegyptus in hoc spem habet 2 
suam: proinde aut sterilis annus aut fertilis est, prout 
ille magnus influxit aut parcior. Nemo aratorum adspicit 
coelum: quare non eum poeta meo iocor et illi Ovidium 
suum inpingo? qui ait: 

nec Pluvio supplicat herba Tovi. 
Unde crescere incipiat si conprehendi posset, causae quo- 3 
que incrementi invenirentur : nune vero magnas solitudi- 
nes pervagatus et in paludes diffusus, gentibus sparsus 
circa Philas primum ex vago et errante colligitur. Philae 
insula est aspera et undique praerupta. duobus in unum 
coéuntibus amnibus cingitur, qui Nilo mutantur et eius 
nomen ferunt. urbs totam conplectitur. Ab hac Nilus ma- 4 
gnus magis quam violentus, egressus Aethiopiam, are 
nàs[que], per quas ad commercia Indici maris iter est, 
praelabitur. excipiunt autem Cataractae, nobilis insigni 
x* 

5 spectaculo locus. Ibi per arduas excisasque pluribus locis 
rupes Nilus exsurgit et vires suas concitat. frangitur emm 
occurrentibus saxis et per angustà reluctatus, ubicumque 
vincit aut vineitur, fluctuat et illic primum excitatis aquis, 
quas sine tumultu leni alveo duxerat, violentus et torrens 
per malignos transitus prosilit dissimilis sibi: quippe ad 
id lutosus et turbidus fluit: at ubi scopulos cautium ver- 
beravit, spumat et illi non ex natura sua, sed ex iniuria 
loei color est. tandemque eluctatus obstantia in vastam 
altitudinem subito destitutus cadit cum ingenti eircumia- 
centium regionum strepitu. quem perferre gens ibi a 
Persis colloeata non potuit obtusis adsiduo fragore auri- 
bus et ob hoe [mutatis] sedibus ad quietiora translati 
sunt. Inter miracula fluminis incredibilem incolarum au- 
daciam accepi: bini parvula navigia conscendunt, quo- 
rum alter navem regit, alter exhaurit. deinde multum inter 
rapidam insaniam Nili et reciprocos quidem fluetus vo- 
lutati tandem tenuissimos canales tenent, per quos an- 
gusta rupium effugiunt, et cum toto flumine effusi navi- 
gium ruens manu temperant magnoque spectantium metu 
in eaput missi, eum iam adploraveris mersos[que] atque 
obrutos tanta mole credideris, longe ab eo, in quem ce- 
ceciderunt, loco navigant tormenti modo missi. nec mergit 
cadens unda, sed planis aquis tradit. Primum incremen- 
tum Nili cirea insulam, quam modo retuli, Philas, nasci- 
tur. Exiguo ab hae spatio petra dividitur: "4fevov Graeci 
vocant, nec illam ulli nisi antistites caleant. illa primum 
saxa auctum fluminis sentiunt. Post spatium deinde ma- 
gnum duo emicant scopuli: Nili venas vocant incolae, 
ex quibus magna vi[s] funditur, non tamen quanta ope- 
rire possit Aegyptum. in haec ora stipem sacerdotes et 
aurea dona praefecti, eum sollemne venit sacrum, iaci- 
&unt. Hinc iam manifestus novarum virium Nilus alto 

ac profundo alveo fertur, ne in /atitudinem excedat, 

obiectu montium pressus. Circa Memphim demum li- 

ber et per campestria vagus in plura scinditur flumina 

manuque canalibus factis, ut sit modus in derivantium 

potestate, per totam discurrit Aegyptum. Initio diduci- 

tur , deinde continuatis aquis in faciem lati ae turbidi ma- 
ris stagnat, cursumque illi violentiamque eripit latitudo 
regionum, in quas extenditur dextra laevaque totam am- 
plexus Aegyptum. Quantum erevit Nilus, tantum spei in 9 
annum est. nec conputatio fallit agricolam: adeo ad men- 
suram fluminis respondet [ferra], quam fertilem facit Ni- 
lus. Is arenoso et sitienti solo et aquam inducit et ter- 
ram: nam eum turbulentus fluat, omnem in siceis et hi- 
antibus locis faecem relinquit et quiequid pingue tulit 
secum, arentibus locis adlinit iuvatque agros duabus ex 
causis, et quod inundat et quod oblimat. itaque quiequid 
non adiuvit, sterile ae squalidum iacet. Si crevit super 
debitum, nocuit. Mira itaque natura fluminis, quod eum I0 
ceteri amnes abluant terras et eviscerent, Nilus, tanto ce- 
teris maior, adeo nihil exedit nec abradit, ut contra adi- 
ciat vires nimiumque in eo sit, quod solum temperat. in- 
lato enim limo arenas saturat et iungit debetque illi Ae- 
gyptus non tantum fertilitatem terrarum, sed ipsas. Illa11 
facies pulcherrima est, cum iam se in agros Nilus inges- 
sit: latent campi opertaeque sunt valles. oppida insula- 
rum modo exstant. nullum in mediterraneis nisi per na- 
vigia commercium est: maior est laetitia gentibus, quo 
minus terrarum suarum vident. Sic quoque cum se ripis 12 
continet Nilus, per septena ostia in mare emittitur. quod- 
eumque elegeris ex his, mare est. multos nihilominus 
ignobiles ramos in aliud atque aliud litus porrigit. Cete- 
rum beluas marinis vel magnitudine vel noxa pares edu- 
cat, et ex eo quantus sit aestimari potest, quod ingentia 
animalia et pabulo sufficienti et ad vagandum loco con- 
tinet. Balbillus, virorum optimus profectusque in omni là 
literarum genere rarissimi, auctor est, cum ipse prae- 
fectus obtineret Aegyptum , Heracleotico ostio Nili, quod 
est maximum, spectaculo sibi fuisse delphinorum a mari 
eoneurrentium et crocodilorum a flumine adversum agmen 
agentium velut pro partibus proelium. crocodilos ab ani- 
malibus placidis morsuque innoxiis vietos. His superior 14 
pars eorporis dura et inpenetrabilis est etiam maiorum 
animalium dentibus, at inferior mollis ac tenera. hane 

delphini spinis, quas dorso eminentes gerunt, submersi 
volnerabant et in adversum enisi dividebant, rescissis 
hoe modo pluribus ceteri velut acie versa refugerunt. 

l5Fugax animal audaci, audacissimum timido. nec illos 
Tentyritae generis aut sanguinis proprietate superant, 
sed contemptu et temeritate. ultro enim insequuntur fu- 
gientesque iniecto trahunt laqueo: plurimi quidem per- 
eunt, quibus minus praesens animus ad persequendum 

l6fuit. Nilum aliquando marinam aquam detulisse Theo- 
phrastus est auctor. Biennio continuo, regnante Cleo- 
patra non adscendisse, decimo regni anno et undecimo, 
constat. significatam aiunt duobus rerum potientibus de- 
fectionem: Antonii enim et Cleopatrae defecit imperium. 
Per novem annos non adscendisse Nilum superioribus 
seculis Callimachus est auctor. 

17 Sed nunc adinspiciendas causas, propter 
quas aestate Nilus crescat, accedam et ab an- 
tiquissimis incipiam Anaxagoras ait, ex Aethio- 
piae iugis solutas nives ad Nilum usque decurrere. in ea 
dem opinione omnis vetustas fuit. hoc Aeschylus, So- 
phocles, Euripides tradunt. sed falsum esse pluribus 

18argumentis patet. Primo Aethiopiam ferventissimam esse 
indicat hominum color adustus et Troglodytae, quibus 
subterraneae domus sunt. saxa velut igni fervescunt, 
non tantum medio, sed inclinato quoque die. ardens 
pulvis nec humani vestigii patiens. argentum replumbatur. 
signorum coagmenta solvuntur. nullum materiae super- 
adornatae manet operimentum. auster quoque, qui ex illo 
tractu venit, ventus calidissimus est. nullum ex his ani- 
malibus, quae latent, bruma umquam reconditur et per 
hiemes in summo et aperto serpens est. Alexandria quo 
que longe ab inmodicis caloribus posita est: nives non 

19cadunt. superiora pluvia carent. Quemadmodum ergo re- 
gio tantis subiecta fervoribus duraturas per totam aesta- 
tem nives recepit? quas sane aliqui montes illic quoque 
excipiant: numquid magis quam Alpes, quam Thraciae 
iuga, quam Caucasus? atqui horum montium flumina 
vere et prima aestate intumescunt, deinde hibernis mi- 

nora sunt: quippe vernis temporibus imbres nivem dilu- 
unt, reliquias eius primus calor dissolvit. nec Rhenus 59 
nec Rhodanus nec Ister [nec qui alii hiberno] subiacent 
coelo, aestate proveniunt: et illis in septemtrionibus al- 
tissimae iugiter sunt nives. Phasis quoque per idem tem- 
pus et Borysthenes erescerent, s? nives possent flumina 
contra aestatem magna producere. Praeterea si haec causa 21 
adtolleret Nilum, aestate prima plenissimus flueret. tunc 
enim maximae et integrae adhuc nives ex mollissimoque 
tabes est: Nilus autem per menses quatuor liquitur et 
illi aequalis accessio est. ; 
Si Thaleti credis, etesiae descendenti Nilo resistunt 99 
et cursus eius acto contra ostia mari sustinent: ita re- 
verberatus in se recurrit nec crescit, sed exitu prohibi- 
tus resistit et quacumque mox potuit, inconcessus erum- 
pit. Euthymenes Massiliensis testimonium dicit: ,,Navi 
gavi, inquit, Atlanticum mare, unde Nilus fluit, maior 
quamdiu etesiae tempus observant. tunc enim eicitur 
mare instantibus ventis. cum resederint, et pelagus con- 
quiescit minorque descendenti inde vis Nilo est. Cete- 
rum dulcis mari sapor est et similes Niloticis beluae.“ 
Quare ergo, si Nilum etesiae provocant, et ante illos in- 23 
cipit inerementum eius et post eos durat? Praeterea non 
fit maior, quo illi flavere vehementius, nec remittitur in- 
eitaturque, prout illis inpetus fuit, quod fieret, si illorum 
viribus cresceret. Quid, quod etesiae litus Aegyptium 
verberant et contra illos Nilus descendit, inde ventu- 
rus unde illi, si origo ab illis esset? Praeterea ex mari 
purus et caeruleus efflueret, non ut nunc turbidus ve- 
niret. Adde, quod testimonium eius testium turba co- 24 
arguitur. tunc erat mendacio locus, cum ignota essent 
externa, [sz] libebat illis fabulas miscere: nune vero tota 
exteri maris ora mercatorum navibus stringitur, quorum 
nemo narrat * nunc caeruleum Nilum aut mare saporis 
alterius, * quod et natura credi vetat, quia dulcissimum 
quodque et levissimum sol trahit. Praeterea quare hieme25 
non cresci? et tunc potest ventis concitari mare, ali- 
quando quidem maioribus: nam etesiae temperati sunt. 

Quod si e mari ferretur Atlantico, semel oppleret Aegy- 
ptum: at nunc per gradus crescit. 

26 Oenopides Chius ait: hieme calorem sub terris con- 
tineri. ideo et specus cahdos esse et tepidiorem puteis 
aquam: itaque venas interno calore siecari. Sed in aliis 
terris augentur flumina imbribus: Nilum quia nullo imbre 
adiuvetur, tenuari, deinde crescere per aestatem, quo 
tempore frigent interiora terrarum et redit vigor fontibus. 

97 Quod si verum esset, aestate flumina crescerent [omnia], 
omnes[que] putei aestate abundarent. Deinde ,, calorem 
hieme sub terris esse maiorem“? aqua et specus et pu- 
tei tepent, quia aera rigentem extrinsecus non recipiunt: 
ita non calorem habent, sed frigus excludunt. ex eadem 
causa aestate frigescunt, quia illo remotus seductusque 
aer calefaetus non pervenit. 

98 Diogenes Apolloniates ait: ,, Sol humorem ad se ra- 
pit: hune adsiccata tellus ex mari ducit, tum ex ceteris 
aquis. fieri autem non potest, ut una sicca sit tellus, alia 
abundet. sunt enim perforata omnia et invicem pervia el 
sicca ab humidis sumunt aliquando. nisi aliquid terra 
acciperet, exaruisset. Ergo sol undas trahit, sed ex his, 

39quae premit maxime: haec meridiana sunt. Terra cum 
exaruit, plus humoris ad se adducit. ut in lucernis oleum 
illo fluit, ubi exuritur, sic aqua illo incumbit, quo vis 
caloris et terrae aestuantis arcessit. Unde ergo trahit? ex 
illis scilicet partibus semper hibernis, septemirionalibus, 
unde exundat. ob hoc Pontus in infernum mare adsidue 
fluit rapidus, non ut cetera maria alternatis ultro citro- 
que aestibus, in unam partem semper pronus et torrens. 
Quod nisi fieret hisque itineribus quod euique deest, red- 
deretur, quod cuique superest, enitteretur , iam aut sicca 

30 essent omnia aut inundata.“ Interrogare Diogenem libet: 
quare, si complexus amnibus [est] et cuncta invicem com- 
meant, non omnibuslocis aestate maiora sunt flumina? Ae- 
gyptum sol magis percoquit. itaque Nilus magis crescit: 
sed in ceteris quoque terris aliqua fluminibus fiat adie- 
ctio. Deinde quare ulla pars terrae sine humore, cum 
omnis ad se ex aliis terris trahat, eo quidem magis quo 

caidior est? Deinde quare Nilus dulcis est, si haec illi e 
mui unda est? nec enim ulli flumini dulcior gustus. *** 


III. *** [Quaeritur , quomodo nix fiat. ** Nix pruinae 
hdet similem naturam. plus illi spiritus quam aquae in- 
esi * * Anaxagoras ** Quod inter aquam el rorem interest, 
he inter pruinam et glaciem, nec non inter nivem et gran- 
diem interest. **] 

Grandinem hoc modo fieri, si tibi adfirmavero, 
qw apud nos glacies fit, gelata nube tota, nimis au- 
diem rem fecero. itaque ex his me testibus numero se- 
eudae notae, qui audivisse quidem se, vidisse negant. 
au quod historici faciunt, et ipse faciam: illi cum multa 
matiti sunt ad arbitrium suum, unam aliquam rem no- 
lut spondere, sed adiciunt: „penes auctores fides 
erit." Ergo si mihi parum credis, Posidonius tibi aucto- 
rittem promittit, tam in illo, quod praeteriit, quam in 
hœ, quod secuturum est. Grandinem enim fieri ex nube 
aqi0sa, iam et in humorem versa, sic adfirmabit tam- 
qum interfuerit. Quare autem rotunda sit grando, 
et sine magistro scire possis, cum adnotaveris slillici- 
diun omne glomerari. quod et in speculis adparet, quae 
hunorem halitu colligunt, et in poculis sparsis aliaque 
omni laevitate. non minus foliis si quae guttae adhaese- 
ruit, in rotundum iacent. 

Quid magis est saxo durum? quid mollius unda? 

dura tamen molli saxa cavantur aqua. 
autut alius poeta ait: 

stillicidi casus lapidem cavat. 
Hoc ipsa excavatio rotunda fit. ex quo adparet illud 
quique huie simile esse, quod cavat. locum enim sibi ad 
fornam et habitum sui exsculpsit. Praeterea potest, etiam- 
si 10n fuit grando talis, dum defertur, conrotundari et 
lotPns per spatium aéris densi devoluta aequabiliter at- 
que in orbem teri. quod nix pali non potest, quia non 
esttam solida, immo quia tam fusa est et non per ma- 
8nan altitudinem cadit, sed circa terras initium eius est: 
itanon longius illi per aéra, sed ex proximo lapsus est. 


- 

6 Quare non et ego mihi idem permittam, quod Anaxago- 
ras? inter nullos magis quam inter philosophos debet 
esse aequa libertas : grando nihil aliud est quam suspensa 
glacies, nix in pruina pendens congelatio: illud enim iam 
diximus, quod inter aquam et rorem interest, hoc inter 
pruinam et glaciem, nec non inter nivem et grandinem 
interesse. 

1 IV. Poteram me peracta quaestione dimittere: 
sed bene mensum dabo et, quoniam coepi tibi molestus 
esse, quiequid in hoc loco quaeritur dicam. Quaeritur 
autem, quare hieme ningat, non grandinet, et 
vere iam frigoreinfracto grando cadat. Nam ut 
fallar tibi, verum mihi quidem persuadetur, qui me us- 
que ad mendacia haec leviora, in quibus os percidi , non 

2 oculi erui solent, credulum praesto. Hieme aer riget et 
ideo nondum in aquam vertitur, sed in nivem, cui aer 
propinquior est: eum ver coepit, maior inclinatio sequi- 
tur temporis et calidiore coelo maiora fiunt stillicidia. 
ideo, ut ait Vergilius noster, 

cum ruit imbriferum ver, 
vehementior est mutatio aéris undique patefaeti et sol- 
ventis se ipso tepore adiuvante. ob hoc nimbi graves 

3 magis vastique quam pertinaces deferuntur. Bruma len- 
tas pluvias habet et tenues, quales saepe solent interve- 
nire, cum pluvia rara et minuta nivem quoque admixtam 
habet. dicimus nivalem diem, cum altum frigus et triste 
coelum est. Praeterea aquilone flante et suum coelum 
habente minutae pluviae sunt: austro imber inprobior est 
et guttae pleniores. 

1 V. Rem a nostris positam neque dicere audeo, quia 
infirma videtur, neque praeterire. quid enim mali est, 
aliquid et faciliori iudici scribere? immo si omnia argu- 
menta ad obrussam coeperimus exigere, silentium indi- 
cetur. pauca enim admodum sunt sine adversario: cetera 

2 etsi vincunt, litigant. Aiunt enim, vere, quicquid circa 
Scythiam et Pontum et septemtrionalem plagam glacia- 
tum et adstrictum est, relaxari. tune flumina gelata [et 
lacus] discedere, tunc obrutos montes nivem solvere. 

credibile est ergo frigidos spiritus inde inferri et verno 
coelo remisceri. Illud quoque adiciunt, quod neque sum 3 
expertus neque experiri cogito. tu quoque, censeo, si 
volueris verum exquirere, nivem in Care experiaris: mi- 
nus algere aiunt pedes eorum, qui fixam et duram nivem 
calcant quam eorum, qui teneram el labefactam. Ergo, si à 
non menliuntur, quicquid ex illis septemtrionalibus locis 
iam disturbata nive et glacie frangente se fertur, id me- 
ridianae parus tepentem iam humidumque aéra adligat 
et praestringit. itaque cum pluvia futura erat, grando fit 
iniuria frigoris. 

VI. Non tempero nuhi, quo minus omnes nostrorum 1 
ineptias proferam. Quosdam peritosobservanda- 
darum nubium esse adfirmantet praedicere, 
cum grando ventura sit. hoc intellegere usu ipso 
potuerunt, cum eolurem nubium notassent, quem grando 
totiens insequebatur. illud incredibile, Cleonis fuisse 2 
publice praepositos y«AafogvAexag, speculatores futu- 
rae grandinis. hi cum signum dedissent adesse iam gran- 
dinem, quid exspectas? ut homines ad penulas discurre- 
rent aut ad scorteas? immo pro se quisque alius agnum 
inmolabat, alius pullum: protinus illae nubes alio decli- 
nabant, cum aliquid gustassent sanguinis. Hoc rides? 3 
accipe quod rideas magis: si quis neque agnum neque 
pullum habebat, quod sine damno fieri poterat, manus 
sibi adferebat, et, ne tu avidas aut crudeles existimes 
nubes, digitum suum bene acuto graphio pungebat et hoc 
sanguine litabat. nec minus ab huius agello grando se ver- 
tebat quam ab illo, in quo maioribus hostiis exorata erat. 

VII. Rationem huis rei quaerunt: alteri, ut homines 1 
sapientissimos decet, negant posse fieri, ut cum grandine 
aliquis paciscatur et tempestates munusculis redimat, 
quamvis munera et deos vincant. alteri suspicari ipsos 
aiunt esse in ipso sanguine vim quamdam potentem aver- 
tendae nubis ac repellendae. Sed quomodo in tam exi- 2 
guo sanguine potest esse vis tanta, ut in altum penetret 
et illam sentiant nubes? Quanto expeditius erat dicere, 
mendacium et fabula est. At decuriones iudicia redde- 


252 L. ANNAEI SENECAE 


bant in illos, quibus delegata erat cura providendae tem- 
pestatis, quod neglegentia eorum vineae vapulassent aut 
segetes procidissent. Et apud nos in duodecim tabulis 
cavetur, ne quis alienos fructus excantasset. Rudis adhue 
antiquitas credebat et adlrahi imbres cantibus et repelli, 
quorum nihil posse fieri tam palam est, ut huius rei causa 
nullius philosophi schola intranda sit. 

VIII. Unam rem adhuc adiciam et favere te ac 
plaudere iuvabit. Aiunt nivem in ea parte aéris 
fieri, quae propeterras est. hanc enim plus habere 
caloris ex quatuor causis: una, quod omnis terrarum 
evaporatio, cum multum in se fervidi aridique habeat, 
hoc est calidior quo recentior. altera, quod radii solis a 
terra resiliunt et in se currunt: horum duplicatio pro- 
xima quaeque a terris calefacit, quae ideo plus habent 
teporis, quia solem bis sentiunt. tertia causa est, quod 
magis superiora perflantur, at quaecumque depressa sunt, 
minus ventis verberantur. 

IX. Accedit his ratio Democriti: ,, Omne corpus quo 
solidius est, hoc calorem citius concipit, diutius servat. 
itaque si in sole posueris aeneum vas et vitreum et argen- 
teum, aeneo citius calor accedet, diutius haerebit. Adi- 
cit deinde , quare existimet hoc fieri. „His, inquit, corpo- 
ribus, quae duriora et pressiora sunt, necesse est minora 
foramina esse et tenuiorem in singulis spiritum: sequitur, 
ut, quemadmodum minora balnearia et minora miliaria 
citius calefiunt, sic haec foramina occulta et oculos fu- 
gientia et celerius fervorem sentiant et propter easdem 
angustias, quicquid receperint, tardius reddant.“ Haec 
longe praeparata ad id perducunt, de quo nunc quaeritur. 

X. Omnis aer quo propior est terris, hoc crassior. 
quemadmodum in aqua et in humore omni ima est faex, 
ita in aére spississima quaeque desidunt. iam autem pro- 
batum est omnia, quo crassioris solidiorisque materiae 
sunt, hoc fidelius custodire calorem receptum. Editior 
aer quo longius a terrarum conluvie recessit, hoe since- 
rior puriorque est. itaque solem non retinet, sed velut 
per inane transmittit. ideo minus calefit. 

XI. Contra quidam aiunt cacumina montium hoc ca- 1 
Jidiora esse debere, quo sunt propiora soli: qui mihi 
videntur errare, quod Apenninum et Alpes et alios notos 
ob eximiam altitudinem montes in tantum putant crescere, 
ut illorum magnitudo sentire solis viciniam possit: ex- 2 
celsa sunt ista, quamdiu nobis conparantur: at vero ubi 
ad universum respexeris, manifesta est omnium humilitas. 
inter se vincuntur et vincunt: ceterum in tantum nihil 
adtollitur, ut in collatione totius ulla sit vel maximis por- 
tio: quod nisi esset, non diceremus totum orbem terra- 
rum pilam esse. Pilae proprietas est cum aequalitate 3 
quadam rotunditas. aequalitatem autem accipe hanc. 
quam vides in lusoria pila. non multum illi commissu- 
rae et rimae earum nocent, quo minus par sibi ab omni 
parte dicatur: quomodo in hac pila nihil illa intervalla 
officiunt ad speciem rotundi, sic ne in universo quidem 
orbe terrarum editi montes, quorum altitudo totius mundi 
collatione consumitur. Qui dicit altiorem montem. quia 4 
solem propius excipiat. magis calere debere, ille dicere 
potest longiorem hominem cilius quam pusillum debere 
calefieri et caput citius quam pedes: at quisquis mun- 
dum mensura sua aestimaverit et terram cogitaverit te- 
nere puncti locum, intelleget nihil in illa posse eminere 
ita, ut coelestia magis sentiat, velut in propinquum illis 
accesserit. Montes isti, quos suspicimus et vertices ae- 5 
terna nive possessi nihilominus in imo sunt. et propius 
quidem est a sole mons quam campus aut valles, sed sie, 
quomodo est pilus pilo crassior. isto enim modo et arbor 
alia magis quam alia dicetur vicina coelo: quod falsum 
est, quia inter pusilla non potest esse magnum discrimen, 
nisi dum inter se conparantur. ubi ad collationem inmensi 
corporis ventum est, nihil interest, quanto sit alterum 
altero maius, quia, etiamsi magno discrimine, tamen mi- 
nima vincuntur. 

XII. Sed ut ad propositum revertar, propter has quas 1 
retuli eausas plerisque placuit in ea parte aéris nivem 
concipi, quae vicina terris est, et ideo minus adligari, 
quia minore rigore coit. nam vicinus aer et plus habet 

frigoris, quam ut in aquam vel imbrem transeat, et mi- 
nus, quam ut duretur in grandinem: hoc medio frigore 
non nimis intento nives fiunt eoactis aquis. 

1 XIH. ,,Quid istas, inquis, ineptias, quibus literauor 
est quisque, non melior, tam operose persequeris? quo 
modo fiant nives dicis, cum multo magis ad nos dici a 
te pertineat, quare emendae non sintnives.* pu- 
bes me tu cum luxuria litigare? cotidianum istud et 
sine effectu iurgium est. litigemus tamen, et, si supe- 

2rior futura est, pugnantes ac reluctantes vincat. Quid 
porro? hanc ipsam inspectionem naturae nihil. iudicas 
ad id, quod vis, conferre? cum quaerimus, quomodo nix 
fiat, et dicimus illam pruinae habere similem naturam, 
plus illi spiritus quam aquae inesse, non putas expro- 
brari illis, cum emere aquam turpe sit, si ne aquam qui- 

8 dem emunt? Nos vero quaeramus polius, quomodo fiant 
nives quam quomodo serventur, quoniam non contenti 
vina diffundere, veteraria per sapores aetatesque dispo- 
nere invenimus, quomodo sliparemus nivem, ut ea ae- 
statem evinceret et contra anni fervorem defenderetur 
loci frigore. Quid hae diligentia consecuti sumus ? nempe 
ut gratuitam mercemur aquam. Nobis dolet, quod spiri- 
tum, quod emere solem non possumus, quod hic aer 
etiam delicatis divitibusque ex facili, non emptus, venit. 
O quam nobis male est, quod quiequam a rerum natura 

4&in medio relictum est! Hoc quod iila fluere et patere 
omnibus voluit, euius haustum vitae publicum fecit, hoc 
quod tam homini quam feris avibusque et inertissimis 
animalibus in usum large ac beate profudit, contra se in- 
geniosa luxuria redegit ad pretium: adeo illi nihil pla- 
cere potest nisi carum. Unum hoc erat, quod divites in 
aequum turbae deduceret, quo non possent antecedere 
pauperrimum: illi cui divitiae molestae sunt, exeogita- 
tum est, quemadmodum etiam caperet aqua luxuriam. 

5 Quando ad hoc perventum sit, ut nulla nobis aqua satis 
frigida videretur quae flueret, dicam. Quamdiu sanus et 
salubris cibi capax stomachus est inpleturque, non pre- 
mitur, naturalibus fomentis contentus est: ubi cotidianis 

cruditatibus non lemporis aestus, sed suos sentit, ubi 
ebrietas continua visceribus insedit et praecordia bile, in 
quam vertitur, torret, aliquid necessario quaeritur, quo 
aestus ille frangatur, qui ipsis aquis incalescit, remediis 
incitat vitium. itaque non tantum aestate, sed media hieme 
nivem hae causa bibunt. Quae huius rei causa est nisi 6 
intestinum malum et luxu corrupta praecordia, quibus 
nullum intervallum umquam, quo inlerquiescerent, da- 
tum est, sed prandia eoenis usque in lucem perductis 
ingesta sunt et distentos copia ferculorum ac varietate 
comessalio altius mersit. deinde numquam intermissa in- 
temperantia quicquid avide coxerat, efferavit et in desi- 
derium semper novi rigoris accendit. Itaque quamvis 7? 
coenationem velis ac specularibus muníant et igne multo 
doment hiemen, nihilominus stomachus ille solutus et 
aestu suo languidus quaerit aliquid, quo erigatur. nam 
sicut animo relictos stupentesque aqua frigida spargimus, 
ut ad sensum sui redeant: ita viscera istorum vitiis tor- 
pentia nihil sentiunt, nisi frigore illa vehemenliori perus- 
seris. Inde est, inquam, quod nec nive [quidem] contenti 8 
sunt, sed glaciem, velut certior illi ex solido rigor sit, 
exquirunt ae saepe repetitis aquis diluunt: quae non e 
summo tollitur, sed ut vim maiorem habeat et pertina- 
cius frigus, ex abdito effoditur. itaque ne unum quidem 
est pretium, sed habet institores aqua et annonam, pro 
pudor, variam. Unguentarios Lacedaemonii urbe expu 9 
lerunt et propere cedere finibus suis iusserunt, quia oleum 
disperderent: quid illi, si vidissent reponendae nivis 
officinas et tot iumenta portandae aquae deservientia, 
euius eolorem saporemque paleis, quibus custodiunt, 
inquinant? At, di boni, quam facile est exstinguere si- 
tim sanam! Sed quid sentire possunt emortuae fauces et 10 
occallatae cibis ardentibus? Quemadmodum nihil illis sa- 
tis frigidum, sic nihil satis calidum est, sed ardentes bo- 
letos et raptim indumento suo mersatos demittunt paene 
fumantes, quos deinde restinguant nivatis potionibus. 
Videbis, inquam, quosdam graciles et palliolo focalique 
eireumdatos, pallentes et aegros non sorbere solum ni- 

vem, sed etiam esse el frusta eius in scyphos suos dei- 

11 cere inter ipsam bibendi moram. Sitim esse putas? febris 
est, et quidem eo acrior, quod non tactu venarum neque 
in culem effuso calore deprehenditur, sed cor ipsum ex 
coquit luxuria, invietum malum et ex molli fluidoque du 
rum atque patiens. non inlellegis omnia consuetudine 
vim suam perdere? itaque nix ista, in qua iam etiam na- 
tatis, eo pervenit usu et cotidiana stomachi servitute, ut 
aquae locum obtineat. Aliquid adhuc quaerite illa frigi- 
dius, quia pro nihilo est familiaris rigor. 

LIBER V. 


1 L Ventusestfiuens aer. Quidam ita definierunt 
ventus est aer fluensin unam partem. Haec de- 
finitio videtur diligentior, quia numquam aer tam inmo- 
bilis est, ut non in aliqua sit agitatione. sic tranquillum 
mare dicitur, cum leviter movetur neque in unam partem 
inclinatur. Itaque si legeris: 

cum placidum ventis staret mare, 
scito illud non stare, sed succuti leviter et dici tranquil- 
2lum, quia neque huc neque illo inpetum faciat. Idem et 
de aére iudicandum est, non esse umquam inmobilem, 
etiamsi quietus sit. quod ex hoc intellegas licet: cum 
sol in aliquem clausum locum infusus est, videmus cor- 
puscula minima in adversum ferri, alia sursum, alia de- 

8 orsum varie concursantia. Ergo ut parum diligenter con- 
prehendet, quod vult, qui dixerit: ,, fluctus est maris agi- 
tatio,“ quia tranquillum quoque agitatur, at ille abunde 

sibi caverit, cuius haec definitio fuerit: „fluctus est ma- 
ris in unam partem agitatio“: sic in hac re, quam cum 
maxime quaerimus, non cireumsceribetur, qui ita se ges- 
serit, ut dicat: „ventus est fluens aer in unam partem“ 
aut „aer fluens inpetu* aut „vis aéris in unam partem 
euntis“ aut „cursus aéris aliquo concitatior.* Scio quid 4 
responderi pro definitione altera possit: quid necesse est 
adicere te: „in unam partem fluens aer?“ utique enim, 
quod fluit, in unam partem fluit. nemo aquam fluere di- 
cit, si tantum intra se movetur, sed si aliquo fertur. 
potest ergo aliquid moveri et non fluere, et e contrario 
non potest fluere nisi in unam partem. Sed sive haec 5 
brevitas satis a calumnia tuta est, hac utamur: sive 
aliquis cireumspectior est, verbo non parcat, cuius ad- 
jectio cavillationem omnem poterit excludere. Nunc ad 
ipsam rem accedamus, quoniam satis de formula dispu- 
tatum est. 

IL. Democritus ait: cum in angusto inani multa sint 
corpuscula, quae ille aLomos vocat, sequi ventum. at 
contra quietum et placidum aéris statum esse, cum in 
multo inani pauca sint corpuscula. nam quemadmodum 
in foro aut vico, quamdiu paucitas est, sine tumultu am- 
bulatur, ubi turba in angustum concurrerit, aliorum in 
alios incidentium rixa fit: sic in hoc, quo circumdati 
sumus, spatio cum exiguum locum multa eorpora inple- 
verint, necesse est alia aliis incidant et inpellant ac re- 
pellantur inplicenturque et conprimantur, ex quibus na- 
scitur ventus, cum illa, quae conluetabantur, incubuere 
et diu fluetuata ac dubia inclinavere se. at ubi in magna 
laxitate corpora pauca versantur, nec arietare possunt 
nec inpelli. 

Ill. Hoc falsum esse vel ex eo colligas licet, quod 1 
interim ventus minime est, cum aer nubilo gravis est. 
atqui tunc plurima corpora se in angustum contulerunt et 
inde est spissarum nubium gravitas. Adice nunc, quod 2 
circa flumina et lacus frequens nebula est arlatis con- 
gestisque corporibus neque tamen ventus est. interdum 
vero multa caligo effunditur, ut conspectum in vicino 

stantium eripiat, quod non eveniret, nisi in parvum lo- 
eum corpora se multa eonpellerent. atqui nullum tempus 

3 magis quam nebulosum caret vento. Adice nunc, quod 
e contrario evenit, ut sol matutinum aéra spissum et hu- 
midum ortu suo tenuet: tunc surgit aura, cum datum 
est laxamentum corporibus et stipatio illorum ac turba 
resoluta est. 

1 IV. „Quo modo ergo, inquis, fiunt venti, 
quoniam hoc [modo] negas fieri?‘ Non uno modo: alias 
enim terra ipsa vim magnam aéris eicit et ex abdito spirat, 
alias cum magna et continua ex * imo evaporatio in altum 
egit quae emiserat, inmutatio ipsa halitus mixti in ven- 

21um vertitur. lllud enim neque ut credam mihi persua- 
deri potest neque ut taceam: quomodo in nostris corpo- 
ribus cibo fit inflatio, quae non sine magna narium in- 
iuria emittitur et ventrem interdum cum sono exonerat, 
interdum secretius: sic putant et hanc magnam rerum 
naturam alimenta mutantem emittere spiritum. Bene no- 
biscum agitur, quod semper concoquit et sic emittit: alio- 

3 quin inmundius aliquid timeremus. Numquid ergo hoc 
verius est dicere, multa ex omni parte terrarum et ad- 
sidua ferri corpuscula, quae cum coacervata sunt, deinde 
extenuari sole coeperint, quia omne, quod in angusto 
dilatatur, spatium maius desiderat, ventus exsistit? 

1 V. Quid ergo? hanc solam esse causam venti existi- 
mo, aquarum terrarumque evaporationes? ex his gravi- 
tatem aëris deinde solvi inpetu, cum quae densa stete- 
rant, ut est necesse, extenuata nituntur in ampliorem 
locum? Ego vero et hanc iudico: ceterum illa est longe 
valentior veriorque, habere aéra naturalem vim movendi 
se neque aliunde concipere, sed inesse illi ut aliarum 

2rerum, ita huius potentiam. An hoc existimas, nobis 
quidem datas vires, quibus nos moveremus, aéra autem 
relictum inertem et inagitabilem esse? cum aqua motuni 
suum habeat etiam ventis quiescentibus. non enim aliter 
animalia edere posset. muscum quoque innasci aquis et 
herbosa quaedam videmus summo earum innatantia. Est 
ergo aliquid in aqua vitale. 

VI. De aqua dico? ignis, qui omnia consumit, quae- 
dam creat, et quod videri non potest simile veri, tamen 
verum est, animalia igne generari. Habet ergo vim ali- 
quam talem aer et ideo modo spissat se, modo expandit 
se et purgat et alias contrahit, diducit ac differt. Hoc 
ergo interest inter aéra et ventum, quod inter lacum et 
flumen. Aliquando per se ipse sol causa venti est fun- 
dens rigentem aéra et ex denso coaetoque explicans. 

VII. In universum de ventis diximus, nunci 
viritim incipiamus illos excutere: fortasse ad- 
parebit quemadmodum fiant, si adparuerit, quando et 
unde procedant. Primum ergo antelucanos fla- 
tus inspiciamus, qui aut ex fluminibus aut ex con- 
vallibus aut ex aliquo sinu feruntur. Nullus ex his per- 2 
sinax est, sed cadit fortiore iam sole nec fert ultra ter- 
rarum conspectum. Hoc ventorum genus incipit vere nec 
ultra aestatem durat et inde maxime venit, ubi aquarum 
piurimum et montium est. plana licet abundent aquis, ca- 
rent aura, hac dico, quae pro vento valet. 

VIII. „Quomodo ergo talis flatus concipi-1 
tur, quem Graeci encolpiam vocant?“ Quicquid 
ex se paludes et flumina remitiunt, id autem et multum 
est et adsiduum, per diem solis alimentum est. nocte non 
exhauritur et montibus inclusum in unam regionem col- 
ligitur. eum illam inplevit et iam se non capit, exprimitur 
aliquo et in unam partem procedit: hic ventus est. ita- 
que eo incumbit, quo liberior exitus invitat et loci laxi- 
tas, in quam coacervata decurrant. Huius rei argumen- 3 
tum est, quod prima noctis parte non spirat, incipit enim 
fieri illa collectio, quae circa lucem iam plena est. one- 
rata quaerit, quo defluat, et eo potissimum exit, ubi 
plurimum vacui est et magna ac patens area. adicit autem 
ei stimulos ortus solis feriens gelidum aéra. nam etiam 
antequam adpareat, lumine ipso valet et nondum quidem 
radiis aéra inpellit, iam tamen lacessit et inritat luce prae- 
missa: nam cum ipse processit, alia superius rapiuntur, 3 
alia distrahuntur tepore: ideo non ultra matutinum illis 
datur fluere. omnis illorum vis conspectu solis exstingui- 

iur, et si violentiores flavere, circa medium tamen diem 
relanguesceunt nec usquam usque in meridiem aura pro- 
ducitur. Alia autem [aid] inbecillior ac brevior est, prout 
valentioribus minoribusve collecta causis est. 

1 IX. „Quare tamen tales venti vere et ae- 
state validiores sunt?“ (levissimi enim cetera parte 
anni neque qui velum inpleant surgunt): quia ver aquo- 
sius est et ex pluribus aquis locisque ob humidam coeli 
naturam saturis et redundantibus maior evaporatio est. 

2,, At quare aestate profunditur?* quia post occasum solis 
remanet diurnus calor et magna noctis parte perdurat, 
qui evocat exeuntia ac vehementius trahit, quicquid ex 
his sponte reddi solet. deinde non tantum habet virium, 
ut quod evocavit absumat. ob hoc diutius corpuscula, 
emanare solita et efflari, terra ex se atque humor emit- 

81iunt. Facit autem ventum sol ortus non calore tantum, 
sed etiam ictu. lux enim, ut dixi, quae solem antecedit, 
nondum aéra calefacit, sed percutit tantum. percussus 
aulem in latus, cedit, quamquam ego ne illud quidem 
concesserim, lucem ipsam sine calore esse, cum ex ca- 

4 lore sit: non habet forsitan tantum leporis, quantum ta- 
ctu adpareat, opus tamen suum facit et densa didueit ac 
tenuat. praeterea loca, quae aliqua iniquitate naturae ita 
clausa sunt, ut solem accipere non possint, illa nebulosa 
quoque et tristi luce calefiunt et per diem minus quam 

5 noctibus rigent. Etiamnunc natura calor omnis abigit 
nebulas et a se repellit: ergo sol quoque idem facit, et 
ideo, ut quibusdam videtur, inde flatus est. 
unde sol. 

1 X. Hoc falsum esse ex eo adparet, quod natura 
in omnem partem aéra vehit et contra ortum plenis ventis 
navigatur, quod non eveniret, si semper ventus ferretur 
a sole. Etesiae quoque, qui ın argumentum a qui- 
busdam advocantur, non nimis propositum adiu- 

2vant. Dicam primum, quid illis placeat, deinde, cur dis- 
plieeat mihi. ,,Etesiae, inquiunt, hieme non sunt, quia 
brevissimis diebus so! desinit, priusquam frigus evin- 
catur. itaque nives et ponuntur et durant: aestate inci- 

piunt flare, cum et[iam] longius extenditur dies et recti 
in nos radii diriguntur. Veri ergo simile est concussas 3 
calore magno nives plus humidi efflare. item terras exo- 
„eratas nive retectasque spirare liberius. ita plura ex 
septemtrionali parte coeli corpora exire et in haec loca, 
quae sunt submissiora ac tepidiora, deferri. sic inpetum 
etesias sumere: et ob hoc a solstitio illis initium est, ultra 
ortum Canieulae non valent, quia iam multum e frigida 
coeli parte in hanc coniectum est. ac sol mutato cursu in 4 
nostra rectior intenditur et alteram partem aéris adtrahit, 
aliam vero inpellit. Sic ille etesiarum flatus aestatem 
frangit et a mensium ferventissimorum gravitate defendit. 

Xl. Nune quod promisi dicendum est, quare1 
etesiae vos non adiuvent neque quicquam huie 
conferant causae. Dicimus ante lucem auram incitari, 
eamdem subsidere, cum illam so! adlingit. atqui etesiae 
ob hoc somniculosi a nautis et delicati vocantur, 
quod, ut ait Gallio, mane nesciunt surgere: eo tempore 
fere incipiunt prodire, quo ne pertinax quidem aura est. 
quod non accideret, si ut auram, ita illos sol conmove- 
ret. Adice nunc, quod si causa illis flatus est diei spa- 9 
tium ac longitudo, eliam ante solstitium flarent, cum lon- 
gissimi dies sunt et cummaxime nives tabescunt. Tulio 
enim mense iam despoliata sunt omnia aut certe admo- 
dum pauca iacent adhue sub nive. 

XII. Sunt quaedam genera ventorum, quae ruptael 
nubes et in pronum solutae emittunt: hos Graeci ven- 
tos eenephias vocant. qui hoc, ut puto, modo 
fiunt: cum magna inaequalitas ac dissimilitudo corpo- 
rum, quae vapor terrenus emittit, in sublime eat et alia 
ex his corporibus sicca sint, alia humida, ex tanta dis- 
cordia corporum inter se pugnantium, eum in unum con- 
globata sunt, verisimile est quasdam cavas effici nubes 
et intervalla inter illas relinqui fistulosa et in modum ti- 
biae angusta. His intervallis tenuis includitur spiritus, 2 
qui maius desiderat spatium, cum everberatus cursu pa- 
rum libero incaluit et ob hoc amplior fit, scinditque cin- 
gentia et erumpit in ventum, qui fere procellosus est, 

quia superne dimittitur, et in nos cadit vehemens et acer, 
quod non fusus neque per apertum venit, sed laborat et 
iter sibi vi ac pugna parat. Hic fere brevis flatus est, 
quia receptacula nubium, per quae ferebatur, ac muni- 
menta perrumpit. ideo tumultuosus venit, aliquando non 

3 sine igne ac sono coeli. Hi venti multo maiores diutur- 
nioresque sunt, si alios quoque flatus ex eadem causa 
fluentes in se abstulerunt et in unum confluxere plures, 
sicut torrentes modicae magnitudinis eunt, quamdiu se- 
paratis suus cursus est: cum vero plures in se aquas 
eonverlerunt, fluminum iustorum ac perennium magnitu- 

4 dinem excedunt. Idem credibile est fieri et in procellis, 
ut breves sint, quamdiu singulae sunt: ubi vero socia- 
vere vires et ex pluribus coeli partibus elisus spiritus eo- 

5 dem se contulit, et inpetus illis accedit et mora. Facit 
ergo ventum resoluta nubes. quae pluribus modis sol- 
vitur: nonnumquam conglobationem illam spiritus rumpit 
[nonnumquam] inclusi et in exitum nitentis luctatio, nen- 
numquam calor, quem modo sol fecit, modo ipsa arie- 
tatio magnorum inter se corporum et adtritus. 

1 XII. Hoc loco, si tibi videtur, quaeri potest, 
cur turbo fiat. Evenire in fluminibus solet, ut, quam- 
diu sine inpedimenlo feruntur, simplex et rectum illis iter 
Sit: ubi ineurrerunt in aliquod saxum ad latus ripae pro- 
minens, relorqueantur et in orbem aquas sine exitu fle- 
etant, ita ut circeumlatae in se sorbeantur et vorticem effi- 

2ciant. Sic ventus, quamdiu nihil obstitit, vires suas 
effundit: ubi aliquo promuntorio repercussus est aut vi 
locorum coeuntium in canalem devexum tenuemque col- 
lectus, saepius in se volutatur similemque illis, quas dixi- 

8 mus converti aquas, facit vorticem. Hic ventus circum- 
actus et eumdem ambiens locum ac se ipsa vertigine con- 
citans turbo est. qui si pugnacior est ac diutius volutatur, 
inflammatur et efficit quod prestera Graeci vocant: hie 
est igneus turbo. * Hinc fere omnia pericula venti erupti 
de nubibus prodeunt*, quibus armenta rapiantur et totae 
naves in sublime tollantur. 

4  Etiamnunc quidam venti diversos ex se generant et 

inpulsum aéra in alias quoque partes quam in quas ipsi 
inclinavere, dispergunt. lllud quoque dicam, quod mihi 
occurrit: quemadmodum stillicidia, quamvis iam inclinent 
se et labantur, nondum effieere lapsum, sed ubi plura 
coiere et turba vires dedit, tunc fluere et ire dicuntur: 
sic quamdiu leves sunt aéris motus agitati pluribus locis, 
nondum ventus est. tune esse incipit, cum omnes illos 
miscuit et in unum inpetum contulit. Spiritum a vento 
modus separat: vehementior enim spiritus ventus est, 
invicem spiritus leniter fluens aer. 

XIV. Repetam nunc, quod primo dixeram,1 
edi e specu ventos recessuque interiore ter- 
rarum. Non tota solido contextu terra in imum usque 
fundatur, sed multis parlibus cava 

et caecis suspensa latebris. 

[aliubi aquis plena), aliubi habet inania sine humore. Ibi 2 
etiamsi nulla lux discrimen aéris monstrat, dicam tamen 
nubes nebulasque in obscuro consistere. nam ne hae qui- 
dem super terras, quia videntur, sunt, sed quia sunt, 
videntur. illic quoque nihilo minus ob id sunt, quod non 
videntur. Flumina illic scias licet nostris paria sublabi, 
alia leniter ducta, alia in confragosis locis praecipitando 
sonantia. Quid ergo? non illud aeque dabis, esse aliquos 
ei sub terra lacus et quasdam aquas sine exitu stagnare? 
Quae si ita sunt, necesse est et illud, aéra onerari one- 3 
ratumque incumbere et ventum propulsu suo concitare. 
Ex illis ergo subterraneis nubibus sciemus nutriri inter 
obscura flatus, dum tantum virium fecerunt, quanto aut 
terrae obstantia auferant aut aliquod apertum ad hos ef- 
flatus iter occupent et per hanc cavernam in nostras se- 
des efferantur. lllud vero manifestum est, magnam esse 4 
sib terris vim sulphuris et aliorum non minus ignem alen- 
tium. per haec loca eum se exitum quaerens spiritus tor- 
Si, accendat flammam ipso adífrictu necesse est: deinde 
flammis latius fusis, etiamsi quid ignavi aéris erat, ex- 
tenuatum moveri et viam eum fremitu vasto atque inpetu 
quaerere. Sed haec diligentius persequar, cum quaeram 
d» motibus terrae. 


264 L. ANNAEI SENECAE 


1 XV. Nunc mihi permitte narrare fabulam. 
Asclepiodotus auctor est demissos quam plurimos a Phi- 
lippo in metallum antiquum, olim destitutum, ut explo- 
raret, quae ubertas eius esset, quis status, an aliquid 
futuris reliquisset vetus avarita. descendisse illos cum 
multo lumine et multos duraturo dies. deinde longa via 
fatigatos vidisse flumina ingentia et conceptus aquarum 
inertium vastos, pares nostris nec conpressos quidem 
terra supereminente, sed liberae laxitatis, non sine hor- 

2rore visos. Cum magna hoc legi voluptate. intellexi enim 
seculum nostrum non novis vitiis, sed iam inde antiqui- 
tus traditis laborare nec nostra aetate primum avaritiam 
venas terrarum lapidumque rimatam in tenebris male abs- 
trusa quaesisse. llli maiores nostri, quos celebramus 
laudibus, quibus dissimiles esse nos querimur, spe ducti 
montes ceciderunt et supra lucrum sub ruina steterunt. 

3 Ante Philippum Macedonem reges fuere, qui pecuniam 
in altissimis usque latebris sequerentur et recto spiritu 
liberoque in illos se dimitterent specus, in quos nullum 
noctium dierumque perveniret discrimen. A tergo lucem 
relinquere quae tant spes fuit? quae tanta necessitas ho- 
minem ad sidera erectum incurvavit et defodit et in fun- 
dum telluris intimae mersit, ut erueret aurum non minore 

4 periculo quaerendum quam possidendum? Propter hoc 
cuniculos egit et cirea praedam lutulentam inertemque 
reptavit oblitus dierum, oblitus naturae melioris, a qua 
se avertit. Ulli ergo mortuo terra tam gravis est quam 
istis, supra quos avaritia ingens terrarum pondus iniecit, 
quibus abstulit coelum, quos in imo, ubi illud malum 
virus latitat, infodit? illo descendere ausi sunt, ubi no- 
vam rerum positionem, terrarum pendentium habitus ven- 
tosque per caecum inane experirentur et aquarum nulli 
fluentium horridos fontes et altam perpetuamque noctemt 
deinde cum ista fecerunt, inferos metuunt. 

1 XVI. Sed ut ad id, de quo agitur, revertar, venti 
quatuor sunt, in ortum, occasum, meridiem septem- 
trionemque divisi. Ceteri, quos variis nomini- 
bus adpellamus, his adplicantur. 

Eurus ad Auroram Nabataeaque regna recessit 

Persidaque et radiis iuga subdita matutinis. 

Vesper et occiduo quae litora sole tepescunt, 

Proxima sunt zephyris. Scythiam septemque triones 

Horrifer invasit boreas: contraria tellus 

Nubibus adsiduis pluvioque madescit ab austro. 
Vel si brevius illos conplecti mavis, in unam tempesta- 2 
tem, quod nullo modo fieri potest, congregentur: 

una Eurusque Notusque ruunt creberque procellis 

Africus 
et, qui locum in illa pugna non habuit, Aquilo. Quidam 3 
illos duodecim faciunt: quatuor enim coeli partes in ter- 
nas dividunt et singulis ventis binos subpraefectos dant. 
Hac arte Varro, vir diligens, illos ordinat, nec sine causa. 
non enim eodem loco semper sol oritur aut occidit, sed 
alius est ortus occasusque aequinoctialis, bis autem ae- 
quinoctium est, alius solstitialis, alius hibernus. Qui 4 
surgit ab oriente aequinoctiali, subsolanus apud nos 
dicitur, Graeci illum aphelioten vocant. ab oriente 
hiberno eurus exit, quem nostri vocavere volturnum. 
et Livius hoc ilum nomine adpellat in illa pugna Roma- 
nis parum prospera, in qua Hannibal et contra solem 
orientem exercitum nostrum et contra ventum constituit, 
tum venti adiutorio ac fulgoris praestringentis oculos ho- 
stium vicit. Varro quoque hoc nomen usurpat. sed et 
eurus iam civitate donatus est et nostro sermoni non 
tamquam alienus intervenit. ab oriente solstitiali excita- 
tum xæarxíav Graeci adpellant, apud nos sine nomine 
est. Aequinoctialis occidens favonium mittit, quem 5 
zephyrum esse dicent tibi etiam, qui Graece nesciunt lo- 
qui. a solstitiali occidente corus venit, qui apud quos- 
dam argestes dicitur: mihi non videtur, quia cori vio- 
lenta vis est et in unam partem rapax, argestes fere mol- 
lis est et tam euntibus communis quam redeuntibus. ab 
occidente hiberno africus furibundus et ruens, apud 
Graecos lips dicitur. A septemtrionali latere summus 6 
est aquilo, medius septemtrio, imus thrascias: 
huic deest apud nos vocabulum. A meridiano axe euro- 

notus est: deinde notus, latineauster. deinde leu- 
conotus, qui apud nos sine nomine est. 

1 XVII. Placet autem duodecim ventos esse, 
non quia ubique tot sint, quosdam enim inclinatio terra- 
rum excludit, sed quoniam nusquam plures sunt. 
Sic casus sex dicimus, non quia omne nomen sex reci- 

9 pit, sed quia nullum plures quam sex. Qui duodecim 
ventos esse dixerunt, hoc secuti sunt, totidem ven- 
tos esse quot coeli discrimina. coelum enim di- 
viditur in circulos quinque, qui per mundi cardines eunt: 
est septemtrionalis, est aequinoctialis, est solstitialis, est 
brumalis, est contrarius septemtrionali. his sextus acce- 
dit, qui superiorem parlem mundi ab inferiore secernit: 
ut scis enim, dimidia pars mundi semper supra, dimidia 

8infra est. Hanc lineam, quae inter aperta et occulta est, 
id est hunc circulum Graeci horizonta vocant, nostri 
finitorem dixerunt, alii finientem. Adiciendus est 
adhue meridianus circulus, qui horizonta rectis angulis 
secat. Ex his quidam circuli in transversa currunt et 
alios interventu suo scindunt. necesse est autem tot aéris 

4 discrimina esse quot partes. Ergo horizon sive finiens 
cireulus quinque illos orbes, quos modo dixi fieri, secat 
et efficit decem partes, quinque ab ortu, quinque ab oc- 
casu. meridianus circulus, qui in horizonta incurrit, re- 
giones duas adicit: sic duodecim aer discrimina accipit 

5 et totidem facit ventos. Quidam sunt quorumdam 
locorum proprii, qui non transmittunt, sed in proxi- 
mum ferunt. non est illis a latere universi mundi inpetus: 
Atabulus Apuliam infestat, Calabriam lapyx, Athenas 
Sciron, Pamphyliam Ca/aegis, Galliam Circius: cui ae- 
dificia quassanti tamen incolae gratias agunt, tamquam 
salubritatem coeli sui debeant ei. divus certe Augustus 
templum illi, cum in Gallia moraretur, et vovit et fecit. 
Infinitum est, si singulos velim persequi. nulla enim pro- 
pemodum regio est, quae non habeat aliquem flatum ex 
se nascentem et circa se cadentem. 

XVIII. Inter cetera itaque providentiae ope- 
ra hoe quoque aliquis ut dignum admiratio- 


NATUR. QUAEST. LIB. V. 17. 18. 267 


ne suspexerit: non enim ex unacausa ventos 
aut invenit aut per diversa disposuit, sed pri- 
mum, ut aéra non sinerent pigrescere, sed adsidua ve- 
xatione utilem redderent vitalemque tracturis. deinde ut 9 
imbres terris subministrarent iidemque nimios conpesce- 
rent. nam modo adducunt nubes, modo diducunt, ut per 
totum orbem pluviae dividi possent: in Italiam auster in- 
pellit, aquilo in Africam reicit, etesiae non patiuntur 
apud nos nubes consistere. iidem totam Indiam et Aethio- 
piam continuis per id tempus aquis inrigant. Quid, quod 8 
fruges percipi non possent, nisi flatu supervacua [et] 
mixta servandis ventilarentur, nec esset, quod segetem 
excitaret et latentem frugem ruptis velamentis suis, quae 
folliculos agricolae vocant, adaperiret? Quid, quod 4 
omnibus inter se populis commercium dedit et gentes dis- 
sipatas locis miscuit? ingens naturae beneficium, si illud 
in iniuriam suam non vertat hominum furor! nam quod 
de Caesare maiori volgo dietatum est et a Tito Livio po- 
situm, £n incerto esse, utrum illum nasci magis reipublicae 
profuerit an non nasci, dici etiam de ventis potest: adeo 
quicquid ex illis utile et necessarium est, non potest his 
repensari, quae in perniciem suam generis humani de- 
mentia excogitat. Sed non ideo non suntista na-5 
tura bona, si vitio male utentium nocent. 
Non in hoc providentia ac dispositor ille mundi deus 
exercendum ventis aéra dedit el illos ab omni parte, ne 
quid esset situ squalidum, effudit, ut nos classes partes 
freti oceupaturas conpleremus milite armato et hostem in 
mari aut post mare quaereremus. Quae nos dementia 6 
exagitat et in mutuum conponit exitium? vela ventis da- 
mus bellum petituri et periclitamur periculi causa. incer- 
tam fortunam experimur, vim tempestatum nulla ope hu- 
mana superabilem, mortem sine spe sepulturae. Non7 
erat tanti, si ad pacem per ista veheremur: nunc cum 
evaserimus tot scopulos latentes et insidias vadosi maris, 
eum effugerimus procellosos desuper montes, per quos 
praeceps in navigantes ventus inpingitur, cum involutos 
nubilo dies et nimbis ac tonitribus horrendas noctes, cum 

turbinibus divulsa navigia: quis erit huius laboris ac me- 
ius fructus? quis nos fessos tot malis portus excipiet? 
bellum seilicet et obvius in litore hostis et trucidandae 
gentes tracturae ex maxima parte victorem et antiquarum 
8 urbium flanima. Quid in arma cogimus populos? quid 
exercitus scribimus directuros aciem in mediis fluctibus? 
quid maria inquietamus? parum videlicet ad mortes no- 
Stras terra late patet. nimis delicate fortuna nos tractat: 
nimis dura dedit nobis corpora, felicem valitudinem. non 
depopulatur nos casus incurrens. emetiri cuique annos 
suos ex commodo licet et ad senectutem decurrere. ita- 
que eamus in pelagus et vocemus in nos fata cessantia. 
9 Miseri, quid quaeritis? mortem, quae ubique superest? 
petet illa vos et ex lectulo: sed innocentes petat. occu- 
pabit nos in nostra domo: sed occupet nullum molientes 
malum. Hoc vero quid aliud quis dixerit quam insaniam, 
cireumferre pericula et ruere in ignotos, iratum sine in- 
iuria, occurrentia devastantem ac ferarum more occidere 
quem non oderis? illis tamen in ultionem aut ex fame 
morsus est: nos sine ulla parsimonia nostri alienique 
sanguinis movemus manum et navigia deducimus, salu- 
tem committimus fluctibus, secundos optamus ventos, 
10 quorum felicitas est ad bella perferri. Quousque nos mala 
nostra rapuerunt? parum est intra orbem suum furere: 
sic Persarum rex stolidissimus in Graeciam traiciet, quara 
exercitus non vincet, cum inpleverit. sic Alexander ul- 
terior Bactris et Indis volet quaerere, quid sit ultra ma- 
gnum mare, et indignabitur esse aliquid ultimum sibi. 
sic Parthis avaritia Crassum dabit: non horrebit diras re- 
vocantis tribuni, non tempestates longissimi maris, non 
circa Euphratem praesaga fulmina et deos resistentes. 
11 per hominum et deorum iras ad aurum ibitur. Ergo non 
inmerito quis dixerit rerum naturam melius acturam fuisse 
nobiscum, si ventos flare vetuisset et inhibito discursu 
furentium in sua quemque terra stare iussisset: si nihil 
aliud, certe suo quisque tantum ac suorum malo nasce- 
retur: nunc parum mihi domestica, externis quoque la- 
12borandum est. Nulla terra tam longe remota est, quae 

non emittere aliquod suum malum possit: unde scio, an 
nunc aliquis magnae gentis in abdito dominus fortunae 
indulgentia tumens non contineat intra terminos arma, an 
paret classes ignota moliens? unde scio, hic mihi an ille 
ventus bellum invehet? magna pars erat humanae pacis 
maria praecludi. Non tamen, ut paulo ante dicebam, 13 
queri possumus de auctore nostri deo, si beneficia eius 
corrupimus et ut essent contraria effecimus. Dedit ille 
ventos ad custodiendam coeli terrarumque temperiem, ad 
evocandas supprimendasque aquas, ad alendos satorum 
atque arborum fructus, quos ad maturitatem cum aliis 
causis adducit ipsa iactatio adtrahens cibum in summa et 
ne torpeant permovens. dedit ventos ad ulteriora no-14 
scenda: fuisset enim inperitum animal et sine magna ex- 
perientia rerum homo, si cireumscriberetur natalis soli 
fine. dedit ventos, ut commoda cuiusque regionis fierent 
communia, non ut legiones equitemque gestarent nec ut 
perniciosa gentium arma transveherent. Si beneficia na- 15 
iurae utentium pravitate perpendimus, nihil non nostro 
malo accepimus: cui videre expedit? cuiloqui? cui non 
vita tormentum est? nihil invgnies tam manifestae utilita- 
tis, quod non in contrarium transeat culpa: sic ventos 
quoque natura bonos futuros invenerat: ipsi illos contra- 
rios fecimus. omnes in aliquod nos malum ducunt. Non16 
eadem est his et illis causa solvendi, sed iusta nulli. di- 
versis enim inritamentis ad temptandum mare inpellimur. 
utique alicui vitio navigatur. Egregie Plato dicit, qui 
nobis cirea exitum iam testium loco dandus est, minima 
esse, quae homines emant vita. immo, Lucili carissime, 
si bene illorum furorem aestimaveris, id est nostrum, in 
eadem enim turba volutamur, magis ridebis, cum cogi- 
taveris vitae parari, in quae vita consumitur. 

1 L Pompeios, celebrem Campaniae urbem, in quam 
ab altera parte Surrentinum Stabianumque litus, ab altera 
Herculanense conveniunt et mare ex aperto reductum 
amoeno sinu cingunt, consedisse terrae motu vexatis 
quaecumque adiacebant regionibus, Lucili virorum opti- 
me, audivimus, et quidem hibernis diebus, quos vacare 

2 a tali periculo maiores nostri solebant promittere. Nonis 
Februariis hic fuit motus Regulo et Verginio Consulibus, 
qui Campaniam numquam securam huius mali, indemnem 
tamen et totiens defunetam metu, magna strage vastavit: 
nam et Hereulanensis oppidi pars ruit dubieque stant 
etiam quae relicta sunt, et Nucerinorum colonia ut sine 
clade, ita non sine querela est Neapolis quidem priva- 
tim multa, publice nihil amisit leniter ingenti malo per- 
stricta. villae vero praeruptae passim sine iniuria tre- 

8 muere. Adiciuntur his illa: sexcentarum ovium gregem 
exanimatum et divisas statuas, motae post hoc mentis 
aliquos atque inpotentes sui errasse. quorum ut causas 
excutiamus, et propositi operis contextus exigit et ipse 

4in hoc tempus congruens casus. Quaerenda sunt 
trepidis solatia et demendus ingens timor. 
quid enim cuiquam satis tutum videri potest, si mundus 
ipse concutitur et partes eius solidissimae labant? si quod 
unum inmobile est in illo fixumque, ut cuncta in se in- 
tenta sustineat, fluctuat, si quod proprium habet terra, 
perdidit, stare: ubi tandem resident metus nostri? quod 
corpora receptaculum invenient? quo titubantia confu- 

$ gient, si ab imo metus nascitur et funditus trahitur? Con- 

sternatio est omnium, ubi tecta crepuerunt et ruina signum 
dedit. tunc praeceps quisque se proripit et penates suos 
deserit ac se publico credit: quam latebram prospicimus, 
quod auxilium, si orbis ipse ruinas agitat? si hoc quod 
nos tuetur ac sustinet, supra quod urbes sitae sunt, quod 
fundamentum quidam orbis esse dixerunt, discedit ac 
titubat? Quid tibi esse, non dico auxilii, sed solatii pot- 6 
est, ubi timor fugam perdidit? quid est, inquam, satis 
munitum? quid ad tutelam alterius et sui firmum? Hostem 
muro repeliam et praeruptae altitudinis castella vel ma- 
gnos exercitus difficultate aditus morabuntur. a tempe- 
state nos vindicant portus. nimborum vim effusam et sine 
fine cadentes aquas tecta propellunt. fugientes non se- 
quitur incendium. adversus tonitrua et minas coeli sub- 
terraneae domus et defossi in altum specus remedia sunt. 
'enis ille coelestis non transverberat terram, sed exiguo 
eius obiectu retunditur. in pestilentia mutare sedes licet. 
nullum malum sine effugio est. numquam fulmina popu- 7 
los perusserunt. pestilens coelum exhausit urbes, non 
abstulit: hoc malum latissime patet, inevitabile, avidum, 
publice noxium. non enim domos solum aut familias aut 
urbes singulas haurit: gentes totas regionesque submer- 
sit, et modo ruinis operit, modo in altam voraginem con- 
dit ac ne id quidem relinquit, ex quo adpareat, quod non 
est, saltem fuisse, sed supra nobilissimas urbes sine ullo 
vestigio prioris habitus solum extenditur. Nec desunt, 8 
qui hoc genus mortis magis timeant, quo in abruptum 
cum sedibus suis eunt et e vivorum numero vivi auferun- 
tur, tamquam non omne fatum ad eumdem termi- 
num veniat. Hoc habet inter cetera iustitiae suae na- 
tura praecipuum, quod cum ad exitum ventum est, omnes 
in aequo sumus. Nihil itaque interest utrum me lapis 9 
unus elidat an monte toto premar, utrum super me do- 
mus unius onus veniat et sub exiguo eius tumulo ac pul- 
vere exspirem, an totus caput meum terrarum orbis abs- 
condat, in luce hunc et in aperto spiritum reddam, an 
in vasto terrarum dehiscentium sinu, solus in illud pro- 
fundum, an cum magno comitatu populorum concaden- 

tium ferar. nihil interest mea, quantus circa mortem me- 
10am tumultus sit: ipsa ubique tantumdem 'est. Proinde 
magnum sumamus animum adversus istam cladem, quae 
nec evitari nec provideri potest, desinamusque audire 
istos, qui Campaniae renuntiaverunt quique post hunc 
casum emigraverunt negantque ipsos umquam in illam 
regionem aecessuros: quis enim illis promittit melioribus 
11 fundamentis hoc aut illud solum stare? Omnia eiusdem 
sortis sunt et, si nondum mota, tamen mobilia: hune 
fortassis, in quo securius consistis, locum haec nox aut 
hie ante noctem dies scindet. Unde scias, an [non] me- 
lior eorum locorum condicio sit, in quibus iam vires suas 
fortuna consumpsit et quae in futurum ruina sua fulta 
12sunt? erramus enim, si ullam terrarum partem exceptam 
inmunemque ab hoc perieulo credimus: omnes sub ea- 
dem iacent lege. nihil ita, ut inmobile esset, natura con- 
cepit. alia temporibus aliis cadunt et quemadmodum in 
urbibus magnis nunc haec domus, nunc illa suspenditur, 
ita in hoe orbe terrarum nunc haee pars facit vitium, nune 
Jàilla. Tyros aliquando infamis ruinis fuit. Asia duodecim 
urbes simul perdidit. anno priore in Achaiam et Macedo- 
niam quaeeumque est ista vis mali incurrit, quae nunc 
Campaniam laesit: circuit fatum, et si quid diu praeter- 
lit, repetit. quaedam rarius sollicitat, saepius quaedam: 
14nihil inmune esse et innoxium sinit. Non homines tan- 
tum, qui brevis et caduca res nascimur, urbes oraeque 
terrarum et litora et ipsum mare in servitutem fati venit. 
nos tamen nobis permansura promittimus bona fortunae 
et felicitatem, cuius ex omnibus rebus humanis velocis- 
sima est levitas, habituram in aliquo pondus ac moram 
15eredimus, et perpetua sibi omnia promittentibus in men- 
tem non venit, id ipsum, supra quod stamus, stabile non 
esse. neque enim Campaniae istud aut Achaiae, sed omnis 
Soli vitium est, male cohaerere et ex pluribus causis re- 
solvi et summa manere, partibus ruere. 
1 Il. Quid ago? solatium adversus pericula rara pro- 
miseram: ecce undique timenda denuntio. nego quicquam 
esse quietis aeternae, quod perire possit et perdere. 

Ego vero hoc ipsum solatii loco pono, et quidem valen- 
tissimi, quoniam quidem sine remedio timor stultis est. 
ralio terrorem prudentibus excutit , inprudentibus magna 
fit ex desperatione securitas. Hoc itaque generi humano 9 
dietum puta, quod illis subita captivitate inter ignes et 
hostem stupentibus dictum est: 
Una salus victis nullam sperare salutem. 
Si vultis nihil timere, cogitateomniaesseti- 3 
menda. Circumspicite quam levibus causis discutiamur: 
non cibus nobis, non humor, non vigilia, non somnus 
Sine mensura quadam salubria sunt: iam intellegetis nu- 
gatoria esse nos(tra] et inbecilla corpora, fluida, non 
magna molitione perdenda. Sine dubio id unum periculi 
nobis satis esset, quod tremunt terrae, quod subito dis- 
sipantur ac superposita deducunt. Magni se aestimat, 4 
qui fulmina et molus terrarum hiatusque formidat: vult 
ille inbecillitatis sibi suae conscius timere pituitam? ita 
videlicet nati sumus, tam felicia sortiti membra, in hanc 
magnitudinem crevimus: et ob hoc nisi mundi partibus 
motis, nisi coelum intonuerit, nisi terra subsederit, perire 
non possumus? Unguieuli nos et ne totius quidem dolor, 5 
sed aliqua ab lalere eius scissura conficit: et ego timeam 
terras trementes, quem crassior saliva suffocat? ego ex- 
timescam emotum sedibus suis mare, et ne aestus ma- 
iore quam solet eursu plus aquarum trahens superveniat, 
cum quosdam strangulaverit potio male lapsa per fauces? 
quam stultum est mare horrere, cum stillicidio scias te 
posse perire! Nullum solatium maius est mortis quam 6 
ipsa mortalitas. nullum autem omnium istorum, quae ex- 
trinseeus terrent, quam quod innumerabilia pericula in 
ipso sinu sunt. quid enim dementius quam ad tonitrua 
succidere et sub terram correpere fulminum metu? quid 
stultius quam timere nutationem aut subitos montium la- 
psus et inruptiones maris extra litus eiecti, cum mors 
ubique praesto sit et undique occurrat nihilque sil tam 
exiguum, quod non in perniciem generis humani satis va- 
leat? Adeo non debent nos ista confundere, tamquam 7 
plus mali in se habeant quam volgaris mors, ut contra, 

cum sit necessarium e vita exire et aliquando emittere 
animam, maiore perire ratione iuvet. Necesse est mori 
ubicumque, quandoque. stet licet ista humus et se teneat 
suis finibus nec ulla iactetur iniuria, supra me quando- 
que erit: interest, ego illam mihi an ipsa se mihi inpo- 

8 nat? diducitur et ingenti potentia nescio cuius mali rum- 
pitur et me in inmensam altitudinem abducit. quid porro? 
mors levior in plano est? quid habeo quod querar, si 
rerum natura me non vult iacere ignobili leto? si mihi 

9 inicit sui partem? Egregie Vagellius meus in illo inclito 
carmine: 

Si cadendum est, inquit, mihi, e coelo cecidisse velim. 
idem licet dicere: si cadendum est, cadam orbe concusso, 
non quia fas est optare publicam cladem, sed quia in- 
gens mortis solalium est terram quoque videre mortalem. 

1 HI. Illud quoque proderit praesumereani- 
mo, nihil horum deos facere, neque ira numinum 
aut coelum concuti aut terram: suas ista causas ha- 
bent nec ex imperio saeviunt, sed quibusdam vitiis, ut 
corpora nostra, turbantur et tunc, cum facere videntur 

2 iniuriam, accipiunt. Nobis autem ignorantibus verum 
omnia terribiliora sunt, utique quorum metum raritas 
auget. levius accidunt familiaria, [et] ex insolito formido 
maior est. Quare autem quicquam nobis insolitum est? 
quia naturam oculis , non ratione conprehendimus neque 
cogitamus, quid illa facere possit, sed tantum quid fece- 
rit. damus itaque huius neglegentiae poenas tamquam 

3 novis territi, eum illa non sint nova, sed insolita. Quid 
ergo? non religionem ineutit mentibus et quidem publice, 
sive deficere sol visus est, sive luna, cuius obscuratio 
frequentior, aut parte sui aut tota delituit? longeque ma- 
gis illae actae in transversum faces et coeli magna pars 
ardens et crinita sidera et plures solis orbes et stellae 
per diem visae subitique Lranscursus ignium multam post 

4 se lucem trahentium. Nihil horum sine timore miramur. 
et cum limendi sit causa nescire, non est tanti scire, ne 
timeas? quanto satius est causas inquirere, et quidem 
toto in hoc intentum animo? neque enim illo quicquam 

inveniri dignius potest, cui se non tantum commodet, 
sed inpendat. 

IV. Quaeramns ergo, quid sit, quod terram 1 
ab infimo moveat, quod tanti molem ponderis pel- 
lat, quid sit illa valentius, quod tantum onus vi sua la- 
befactet, cur modo tremat, modo laxata subsidat, nunc 
in partes divisa discedat et alias intervallum ruinae suae 
diu servet, alias cito conprimat, nunc amnes magnitudi- 
nis notae convertat introrsum, nunc novos exprimat, ape- 
riat aliquando aquarum calentium venas, aliquando re- 
frigeret, ignesque nonnumquam per aliquod ignotum an- 
tea montis aut rupis foramen emiltat, aliquando notos et 
per secula nobiles conprimat. Mille miracula movet fa- 
ciemque mutat locis et defert montes, subrigit plana, val- 
les extuberat, novas in profundo insulas erigit: haec ex 
quibus causis accidant digna res exculi. ,, Quod, inquis, 
erit pretium operae?“ quo nullum maius est, nosse na- 
turam. neque enim quiequam habet in se huius materiae 
traetatio pulchrius, cum multa habeat futura usui, quam 
quod hominem magnificentia sui detinet, nec mercede, 
sed miraculo colitur. Inspiciamus ergo, quit sit, propter 
quod haec accidant: quorum adeo est mihi dulcis in- 
Spectio, ut quamvis aliquando de motu terrarum volu- 
men ediderim iuvenis, tamen temptare me voluerim et 
experiri, an aetas aliquid nobis aut ad scientiam aut 
certe ad diligenliam adiecerit. 

V. Causam, qua terra ceoncutitur, alii in1 
aqua esse, alii in ignibus, alii in ipsa terra, 
aliiinspiritu putaverunt:aliiin pluribus, alii 
in omnibus his. quidam liquere ipsis aliquam 
ex istis causam esse dixerunt, sed non li- 
quere, quae esset. Nunc singula persequar. lllud 2 
ante omnia dicendum est, opiniones veteres parum 
exactas esse el rudes. Circa verum adhue errabatur. 
nova omnia erant primo temptantibus. postea eadem illa 
limata sunt et, si quid inventum est, illis nihilominus re- 
ferri debet acceptum: magni animi fuit rerum naturae la- 
tebras dimovere neque contentum exteriori eius adspe- 

18* 


t 


216 L. ANNAEI SENECAE 


ctu introspicere el in deorum secreta descendere. pluri- 
mum ad inveniendum contulit, qui speravit posse repe 
8 riri. cum excusatione itaque veteres audiendi sunt. Nulla 
res consummata est, dum incipit. nec in hac tantum re 
omnium maxima atque involulissima, in qua, etiam cum 
multum acti erit, omnis tamen aelas, quod agat, inveniet, 
sed in omni alio negotio longe a perfecto fuere principia. 
1 VI. In aqua dictum est causam esse nec ab 
uno nec uno modo. Thales Milesius totam ter- 
ram subiecto iudicat humore portari et innare, sive illud 
Oceanum vocas, sive magnum mare, sive alterius natu- 
rae simplicem adhuc aquam et humidum elementum. 
,» Hac, inquit, unda sustinetur orbis velut aliquod grande 
2 navigium et grave his aquis, quas premit.“ Supervacuum 
est reddere causas, propter quas existimat gravissimam 
partem mundi non posse spiritu tam tenui fugacique ge- 
stari. non enim nunc de situ terrarum, sed de motu agi 
tur: illud argumenti loco ponit, aquas esse in causa, 
quibus hic orbis agitetur, quod in omni maiore motu 
erumpunt novi fontes, sicut in navigiis quoque evenit, 
ut si inclinata sunt et abierunt in latus, aquam sorbeant. 
quae in omni * onerum eorum, quae vehit, si inmodice 
depressa sunt, aut superfunditur aut certe dextra sinistra- 

8 que solito magis surgit. Hanc opinionem esse falsam 
non est diu colligendum: nam si terra aqua sustineretur, 
[et ea aliquando concuteretur,] semper moveretur nec 
agitari illam miraremur, sed manere. deinde tota concu- 
leretur, non ex parte. numquam enim navis dimidia ia- 
etatur: nunc vero terrarum non universarum, sed ex 
parte motus est. Quomodo ergo fieri potest, ut quod to- 
tum velitur, totum non agiletur, si eo, quo vehitur, 
4 agitatum est? „At quare aquae erumpunt?“ Primum 
omnium saepe tremuit terra et nihil humoris novi fluxit. 
deinde si ex hac causa unda prorumperet, a lateribus 
terrae cireumfunderetur, sicut in fluminibus ae mari vi- 
demus incidere, ut incrementum aquarum, quotiens na- 
vigia desidunt, in lateribus maxime adpareat. ad ultimum 
non tam exigua fieret, quam tu dicis , eruptio neque ve- 

lut per rimam sentina subreperet, sed fieret ingens in- 
undatio , ut ex infinito liquore et ferente universa. 

VI. Quidam motum terrarum aquae inpu- 1 
taverunt, sed non ex eadem causa. „Per omnem 
terram, inquiunt, multa aquarum genera decurrunt : aliubi 
perpetui amnes, quorum navigabilis etiam sine adiutorio 
imbrium magnitudo est. hine Nilus per aestatem ingen- 
tes aquas invehit, hine, qui medius inter pacata et hosti- 
lia fluit, Danubius ac Rhenus, aiter Sarmaticos inpetus 
cohibens et Europam Asiamque disterminans, alter Ger- 
manos, avidam gentem belli, repellens. Adice nunc pa- 9 
tentissimos lacus et stagna populis inter se ignotis cir- 
cumdata et ineluctabiles navigio paludes, ne ipsis qui- 
dem inter se pervias, quibus incoluntur. deinde tot fontes, 
tot capita fluminum subitos et ex occulto amnes vomen- 
lia. tot deinde ad tempus collectos torrentium inpetus, 
quorum vires quam repentinae tam breves. Omnis aqua- 
rum et intra terram natura faciesque est: illie quoque 
aliae vasto cursu deferuntur et in praeceps volulae ca- 
dunt. aliae languidiores in vadis refunduntur et leniter 
ac quiele fluunt: quis autem neget vastis illas receptacu- 
lis concipi et cessare multis inertes locis? non est diu 
probandum ibi multas aquas esse ubi origines sunt. ne- 
que enim sufficeret tellus ad tot flumina edenda, nisi ex 
reposito multoque funderet. Si hoc verum est, necesse 4 
est aliquando illic amnis crescat et relictis ripis violen- 
tus in obstantia occurrat: sic fiet motus alicuius partis, 
in quam flumen inpetum dedit et quam, donec decrescat, 
verberabit. Potest fieri, ut aliquam regionem rivus ad- 
fluens exedat ac secum trahat aliquam molem, qua lapsa 
superposita qualiuntur. Iam vero nimis oculis permittit 5 
nec [illos] scit producere ultra animum, qui non credit 
in ab(scon]dito terrae sinus maris vasti. nec enim video, 
quid prohibeat vel obstet, quo minus habeatur in ab[scon]- 
dito etiam aliquod litus et per occultos aditus receptum 
mare, quod illie quoque tantumdem loci teneat aut for- 
tassis hoc amplius, quo superiora cum tot animalibus 
erant dividenda. abstrusa enim et sine possessore deserta 

6 liberius undis vacant. quas quid velat illic fluctuare et 
venlis, quos omne intervallum terrarum et omnis aer 
creat, inpelli? potest ergo maior solito exorta tempestas 
aliquam partem terrarum inpulsam vehementius conmo- 
vere. nam apud nos quoque multa, quae procul a marti 
fuerant, subito eius accessu vapulaverunt et villas in 
prospectu conlocatas fluctus, qui longe audiebatur, in- 
vasit. lilic quoque potest recedere ac resurgere pelagus 
infernum, quorum neutrum fit sine molu superstantium.* 

1 Vil. Non quidem existimo diu te haesitaturum an 
credas esse subterraneos amnes et mare absconditum: 
unde enim ista prorepunt, unde ad nos veniunt, nisi 

2 quod origo humoris inclusa est? Age, cum vides inter- 
ruptum Tigrim in medio itinere siecari et non universum 
averli, sed paulatim non adparentibus damnis minui pri- 
mum, deinde consumi, quo illum pulas abire nisi in ob- 
scura terrarum, utique cum videas emergere iterum non 
minorem eo, qui prior fluxerat? Quid cum vides Alpheon, 
celebratum poetis, in Achaia mergi et in Sicilia rursus 
transiecto mari effundere amoenissimum fontem Arethu- 

3sam? Nescis autem inter opiniones, quibus enarratur 
Nili aestiva inundatio, et hanc esse, a terra illum erum- 
pere et augeri non supernis aquis, sed ex intimo reddi- 
tis? Ego quidem centuriones duos, quos Nero Caesar, 
ut aliarum virtutum ita veritatis in primis amantissimus, 
ad investigandum caput Nili miserat, audivi narrantes 
longum illos iter peregisse, cum a rege Aethiopiae in- 
Strueti auxilio commendatique proximis regibus pene- 

 trassent ad ulteriora. [Ef] quidem, aiebant, pervenimus 
ad inmensas paludes, quarum exitum nec incolae nove- 
rant nec sperare quisquam potest: ita inplicatae aquis 
herbae sunt et aquae neque pedili eluctabiles nec navi- 
gio, quod nisi parvum et unius capax Jimosa et obsita 
palus non ferat. Ibi, inquit, vidimus duas petras, ex 

5 quibus ingens vis fluminis excidebat.* Sed sive caput 
illa sive accessio est Nili, sive tuuc nascitur sive in ter- 
ras ex priore recepta cursu redit: nonne tu credis illam, 

quiequid est, ex magno terrarum lacu adscendere? 

nabeant enim oportet pluribus focis sparsum humorem et 
in imo coactum, ut eructare tanto inpetu possint. 

1X. Ignem causam motus quidam et quidem!1 
non ob eamdem causam iudicant: inprimis Aua- 
xagoras, qui existimat ,simili paene ex causa et aéra 
concuüi el terram, cum in inferiore parte spiritus cras- 
sum aéra el in nubes coactum eadem vi, qua apud nos 
quoque nubila frangi solent, rumpit el ignis ex hoc con- 
lisu nubium cursuque elisi aéris emicuit. hic ipse in ob- 
via incurrit exitum quaerens ac divellit repugnantia, do- 
nec per angusta aut nactus est viam exeundi ad coelum, 
aut vi et iniuria fecit.“ Alii in igne causam quidem esse, 
sed non ob hoc iudicant, sed quia pluribus obrutus locis 
ardeat et proxima quaeque consumat. quae si quando 
exesa ceciderint, tunc sequi molum earum partium, quae 
subiectis adminiculis destitutae labant, donec corruerunt 
nullo occurrente, quod onus exciperet: tunc chasmata, 
tunc hiatus vasti aperiuntur, aut, cum diu dubitaverunt, 
super ea se, quae supersunt stantque, conponunt. Hoc3 
apud nos quoque videmus accidere, quotiens incendio 
(àborat pars civitalis: eum exustae trabes sunt aut cor- 
rupta, quae superioribus firmamentum dabant, tune diu 
agitata fastigia concidunt et tam diu deferuntur atque in- 
certa sunt, donec in solido resederunt. 

X. Anaximenes ,terram ipsam ait sibi esse causam 1 
motus nec extrinsecus incurrere, quod illam inpellat, sed 
intra ipsam et ex ipsa. quasdam enim partes eius deci- 
dere, quas aut humor resolverit aut ignis exederit aut 
spiritus violentia excusserit. sed his quoque cessantibus 
non deesse, propter quod aliquid abscedat aut revellatur: 
nam primum omnia vetustate labuntur nec quicquam tu- 2 
tum a senectute est. haec solida quoque et magni roboris 
earpit: itaque quemadmodum in aedificiis veteribus quae- 
dam non percussa tamen decidunt, cum plus ponderis 
habuere quam virium, ita in hoc universo terrae corpore 
evenit, ut partes eius vetustate solvantur, solutae cadant 
et tremorem superioribus adferant, primum, dum absce- 
dunt. nihil enim ulique magnum sine moltu eius, cui 

haesit, absciditur. deinde cum ceciderunt, solido excep tae 
resiliunt more pilae, quae cum cecidit, exsultat ac sae- 
pius pellitur, totiens a solo in novum inpetum missa. Si 
vero in stagnantibus aquis delata sunt, hic ipse casus 
vicina concutit fluctu, ‘quem subitum vastumque inlisum 
ex alto pondus eiecit.“ 

XI. Quidam ignibus quidem adsignanthunce 
tremorem, sed aliter. Nam cum pluribus locis fer- 
veant, necesse est ingentem vaporem sine exitu volvant, 
qui vi sua spiritum intendit et, si acrius instet, opposita 
diffindit, si vero remissior fuit, nihil amplius quam mo- 
vet. Videmus aquam spumare igne subiecto: quod in 
hae aqua facit inclusa et angusta, multo magis illum fa- 
cere credamus, cum violentus ae vastus ingentes aquas 
excitat. tunc ille vaporatione fluetuantium undarum quic- 
quid pulsaverit, agitatur. 

1 XIL Spiritum esse, qui moveat, et plurimis 
et maximis auctoribus placet. Archelaus anti- 
quitatis diligens ait ita: ,, Venti in concava terrarum de- 
feruntur. deinde ubi iam omnia spatia plena sunt et in 
quantum aer potuit, densalus est, is qui supervenit spi- 
ritus, priorem premit et elidit ac frequentibus plagis pri- 

2mo cogit, deinde perturbat. Tunc ille quaerens locum 
omnes angustias dimovet et claustra sua conatur effrin- 
gere: sic evenit, ut terrae spiritu luctante et fugam quae- 
rente moveantur. ltaque eum terrae motus futurus est, 
praecedit aéris tranquillitas et quies: videlicet, quia vis 
Spiritus, quae concitare ventos solet, in inferna sede re- 
linetur.^ Nune quoque cum hie motus in Campania fuit, 
quamvis hiberno tempore et inquieto, per superiores dies 

8 coelo aer stelit. Quid ergo? numquam flante vento terra 
concussa est? Admodum raro duo simul flavere venti: 
fieri tamen et potest et solet. quod si recipimus et con- 
stat duos ventos rem simul gerere: quida accidere pos- 
Sit, ut alter superiorem aéra agitet, alter inferum? 

1  XIIL In hac sententia licet ponas Aristotelem et disci- 
pulum eius Theophrastum, non ut Graecis visum est di- 
vini, tamen et dulcis eloquii virum et nitidi sine labore 

Quid utrique placeat exponam. „Semper aliqua evapora- 
4o est a terra, quae modo arida est, modo humido mixta. 
Haec ab infimo edita et in quantum potuit, elata, cum 
ulteriorem locum, in quem exeat, non habet, retro fer- 
tur atque in se revolvitur. deinde rixa spiritus recipro- 
cantis iactat obstantia et, sive interclusus, sive per an- 
gusta enisus est, motum ae tumultum ciet.“ Straton ex 3 
eadem schola est, qui hanc partem philosophiae maxime 
coluit et rerum naturae inquisitor fuit. Huius tale decre- 
tum est: ,,Frigidum et calidum semper in contraria abe- 
unt, una esse non possunt, eo frigidum confluit, unde 
vis calida discessit, et invicem ibi calidum est, unde fri- 
gus expulsum est. Hoc quod dico, verum esse e£ utra- 
que in contrarium agi, ex hoc tibi adpareat: hiberno tem- 3 
pore, cum supra terram frigus est, calent putei nec minus 
speeus alque omnis sub terra recessus, quia illo se calor 
contulit superiora possidenti frizori cedens. qui cum in 
inferiora pervenit et eo se, quantum poterat, ingessit, 
quo densior hoc validior est: huic alius supervenit, cui 
necessario congregatus ille iam et in angustum pressus 
loco cedit. Idem [e] contrario evenit, cum vis maior frigidi 4 
inlata in cavernis est: quicquid illic calidi latet, frigori 
cedens abit in angustum et magno inpetu agitur, quia non 
patitur utriusque natura concordiam nec in uno moram. 
fugiens ergo et omni modo cupiens excedere proxima 
quaeque demolitur ae iactat. ideoque antequam terra 5 
moveatur, solet mugitus audiri ventis in abdito tumultuan- 
tibus.“ (nec enim aliter posset, ut ait noster Vergilius 
sub pedibus mugire solum et iuga celsa moveri, 
nisi hoc esset ventorum opus.) „Vices deinde huius pu- 6 
gnae sunt: defit ealori congregatio ac rursus eruptio. 
tunc frigora eonpeseuntur et succedunt mox futura po- 
tenliora. dum alterna vis cursat et ultro citroque spiritus 
commeat, terra coneutitur.'* 

XIV. Sunt qui existiment spiritu quidem et1 
nulla alia ratione tremereterram, sedexalia 
causa, quam Aristoteli placuit. Quid sit, quod 
ab his dicatur, audi. Corpus nostrum et sanguine inri- 

gatur et spiritu, qui per sua itinera decurrit. habemus 
autem angustiora quaedam receptacula animae , per quae 
nihil amplius quam meat, quaedam patenliora, in quibus 
colligitur et unde dividitur in partes. Sic hoc totum ter- 
rarum omnium corpus et aquis, quae vicem sanguinis 
lenent, et ventis, quos nihil aliud quis quam animam 
vocaverit, pervium est. haec duo aliubi currunt, aliubi 

2consistunt. Sed quemadmodum in corpore nostro dum 
bona valitudo est, venarum quoque inperturbata mobi- 
litas modum servat, ubi aliquid adversi est, el micat 
crebrius et suspiria atque anhelitus laborantis ac fessi 
signa sunl: ita terris quoque dum positio naturalis est, 
inconcussae manent. cum aliquid peccatur, tum velut 
aegri corporis motus est, spiritu illo, qui modestius per- 
fluebat, icto vehementius et quassante venas suas, nec, 
ut illi paulo ante dicebant, quibus animal placet esse ter- 
ram: nam si hoc est, quemadmodum animal tota vexa- 
tionem sentiet neque enim in nobis febris alias partes 
mordacius inpellit, sed per omnia pari aequalitate discur- 

arit. Vide ergo, numquid intret in illam spiritus ex cir- 
cumíuso aére, qui quamdiu habet exitum, sine iniuria 
labitur. si offendit aliquid et incidit, quod viam claudat, 
tune oneratur primo infundente se a tergo aére. deinde 
per aliquam rimam maligne fugit et hoc acrius fertur, quo 
angustius. id sine pugna non potest fieri, nec pugna Sine 

4motu. At si ne rimam quidem, per quam efflual, in- 
venit, conglobatus illie furit et huc atque illo cireumagitur 
aliaque deicit, alia intercidit, cum tenuissimus idemque 
fortissimus el inrepat quamvis in obstructa et quicquid 
intravit, vi sua diducat ac dissipel: tune terra iaclatur. 
aut enim datura vento locum discedit, aut cum dedit, in 
ipsam, qua illum emisit, cavernam fundamento spoliata 
considit. 

XV. Quidam ita existimant: Terra multis locis 
perforata est nec tantum primos illos aditus habet, quos 
velut spiramenta ab initio sui recepit, sed multos illi ca- 
sus inposuit: aliubi deduxit, quicquid superne terreni 
erat, aqua, alia torrentes cecidere, illa aestibus magnis 

dirupta patuerunt. Per haee intervalla intrat spiritus, 
quem si inclusit mare et altius adegit nec fluctus retro 
abire permisit, tunc ille exitu simul redituque praecluso 
volutatur et, quia in rectum non potest tendere, quod 
illi naturale est, in sublime se intendit et terram premen- 
tem diverberat. 

XVI. Etiamnunc dicendum est, quod pleris- 
que auctoribus placet etin quod fortasse fiet 
discessio. Non esse terram sine spiritu palam est:, 
non tantum illo dico, quo se tenet ac partes sui iungit, 
qui inest etiam saxis mortuisque corporibus, sed illo dico 
vitali et vegeto et alente omnia. hunc nisi haberet, quo- 
modo tot arbustis spiritum infunderel non aliunde viven 
tibus, et tot satis? quemadmodum tam diversas radices 
aliter atque aliter in se mersas foveret, quasdam summa 
receptas parie, quasdam altius traetas, nisi multum ha- 
beret animae tam multa, tam varia generantis et haustu 
atque alimento sui edueantis? Levibus adhue argumen- 2 
tis ago. Totum hoc coelum, quod igneus aether, mundi 
summa pars, claudit, omnes hae stellae, quarum definiri 
non potest numerus, omnis hie coelestium coetus et, ut 
alia praeteream, hic tam prope a nobis agens cursum sol, 
omni terrarum ambitu non semel maior, alimentum ex 
terra trahunt et inter se parüuntur nec ullo alio scilicet 
quàm halitu terrarum sustinentur. hoc illis alimentum, 
hic pastus est. Non posset autem tam multa tantoque se 3 
ipsa maiora nutrire, nisi plena esset animae, quam per 
diem ac noctem ab omnibus parlibus sui fundit. fieri enim 
non potest, ut non multum ei supersit, ex qua tantum 
petitur ac sumitur: et ad tempus quidem, quod exeat, 
naseitur. nec enim esset perennis illi copia suffecturi in 
tot coelestia spiritus, nisi invicem ista excurrerent et in 
aliud alia solverentur. sed tamen necesse est abundet ac 
plena sit et ex condito proferat. Non est ergo dubium, 4 
quin multum spiritus interlateal et caeca sub terra spatia 
aer latus obtineat. Quod si verum est, necesse est id 
saepe moveatur, quod re mobilissima plenum est. num- 
quid enim dubium esse cuiquam potest, quin nihil sit 

tam inquietum quam aer, tam versabile et agitatione 
gaudens? 

l XVII. Sequitur ergo, ut naturam suam exerceat et 
quod semper moveri vult, aliquando et alia moveat. Id 
quando fit? quando illi cursus interdictus est. nam quam- 
diu non inpeditur, it placide. cum offenditur et retinetur, 
insanit et moras suas abrumpit, non aliter quam ille 

pontem indignatus Araxes. 

2 quamdiu illi facilis et liber est alveus, primas quasque 
aquas explicat: ubi saxa manu vel casu inlata repressere 
venientem, tune inpetum mora quaerit et quo plura op- 
posita sunt, plus invenit virium. omnis enim illa unda, 
quae a tergo supervenit et in se crescit, cum onus suum 
sustinere non potuit, vim ruina parat et prona cum ipsis, 
quae obiacebant, fugit. Idem spiritu fit, qui quo valentior 
agiliorque est, citius eripitur et vehementius septum omne 
disturbat: ex quo motus fit, scilicet eius partis, sub qua 

3 pugnatum est. Quod dicitur verum esse ex illo probatur: 
saepe cum terrae motus fuit, si modo pars eius aliqua 
dirupta est, inde ventus per multos dies fluxit, ut tra- 
ditur eo factum motu, quo Chalcis laboravit: apud Ascle- 
piodotum invenies, auditorem Posidonii, in his ipsis 
quaestionum naturalium causis. invenies et apud alios 
auctores hiasse uno loco terram et inde non exiguo tem- 
pore spirasse ventum, qui scilicet illud iter ipse sibi fe- 
cerat, per quod ferebatur. 

1 XVIII. Maxima ergo causa est, propter quam terra 
moveatur, spiritus natura citus et locum e loco mutans. 
hic quamdiu non inpellitur et in vacanti spatio latet, iacet 

2 innoxius nec circumiectis molestus est: ubi illum extrin- 
secus superveniens causa sollicitat conpellitque et in ar- 
tum agit, si licet adhuc, cedit tantum et vagatur: ubi 
erepta discedendi facultas est et undique obsistitur, tunc 

magno cum murmure montis 
circum claustra fremunt, 
quae diu pulsata convellit ac iactat, eo acrior, quo cum 

3 mora valentiore luctatus est. Deinde cum circa perlustra- 

vit omne, quo tenebatur, nec potuit evadere, inde, que 

maxime inpactus est, resilit et aut per occulta dividitur 
ipso terrae motu raritate facta, aut per novum volnus 
emicuit: ita eius non potest vis tanta cohiberi nec ven- 
tum tenet ulla conpages. solvit enim quodcumque vin- 
culum et onus omne fert secum fususque per minima 
laxamentum superat indomita naturae potentia [liberat 
se], utique cum concitatus sibi ius suum vindicat. Spiri- 4 
tus [vero] invicta res est: nihil erit quod 

luctantes ventos tempestatesque sonoras 

imperio premat ac vinclis et carcere frenet. 
Sine dubio poetae hune voluerunt videri carcerem, in 5 
quo sub terra clausi laterent. sed hoc non intellexerunt, 
nec id, quod clausum est, esse adhuc ventum, nec id, 
quod ventus est, posse iam claudi. nam quod in clauso 
est, quiescit et aëris statio est: omnis in fuga ventus est. 
Etiamnunc et illud accedit his argumentis, [per quod ad- 6 
paret, quod motum efficit spiritus,] quod corpora quo- 
que nostra non aliter tremunt, quam si spiritum aliqua 
causa perturbet, cum timore contractus est, cum sene- 
ctute languescit et venis torpentibus marcet, cum frigore 
inbibetur aut sub accessionem cursu suo deicitur. nam 7 
quamdiu sine iniuria perfluit et ex more procedit, nullus 
est tremor corpori: cum aliquid oceurrit, quod inhibeat 
eius officium, tunc parum potens in perferendis his, quae 
suo vigore tenebat, deficiens concutit, quiequid integer 
tulerat. 


XIX. Metrodorum Chium necesse est au-1 
diamus, quod vult, sententiae loco dicentem. non enim 
permitto mihi ne eas quidem opiniones praeterire, quas 
inprobo, cum satius sit omnium copiam fieri et quae 
damnamus improbare potius quam praeterire. quid ergo 
dicit? „Quomodo cum in dolio cantantis vox illa[bifur,] 2 
per totum cum quadam discussione percurrit ac resonat 
et tam leviter mota tamen circuit non sine tactu eius tu- 
multuque, quo inclusa est: sic speluncarum sub terra 
pendentium vastitas habet aéra suum, quem simul alius 
superne incidens percussit, agitat hon aliter quam illa, 

de quibus paulo ante retuli, inania indito clamore sonu- 
erunt.“ 

1 XX. Veniamus nunc ad eos, quiomniaista, 
quae retuli, in causa esse dixerunt aut ex 
his plura: Democritus plura putat. ait enim 
,motum aliquando spiritu fieri, aliquando aqua, aliquan- 
do utroque.“ et id hoc modo prosequitur: „Aliqua pars 
terrae concava est. in hanc aquae vis confluit. ex hac est 
aliquid tenue et ceteris liquidius. hoc cum superveniente 
gravitate reieetum est, terris inliditur et illas movet. nec 
enim fluctuari potest sine motu eius, in quod inpingitur. 

2 Etiamnune quomodo de spiritu dicebamus, de aqua quo- 
que dicendum est: ubi in unum locum coniecta est et 
capere se desiit, aliquo incumbit et primo viam pondere 
aperit, deinde inpetu. nec enim exire nisi per devexum 
potest diu inclusa nec in directum cadere moderate aut 

3 sine concussione eorum, per quae vel in quae cadit. Si 
vero, cum iam rapi coepit, aliquo loco subsistit et illa vis 
fluminis in se revoluta est, in continentem terram repel- 
litur et illam, qua parte maxime pendet, exagitat. Prae- 
terea aliquando madefaeta tellus liquore penitus accepto 
altius sedit et fundus ipse vitiatur: tunc ea pars premi- 
tur, in quam maxime aquarum vergentium pondus incli- 

nat. Spiritus vero nonnumquam inpellit undas et, $i ve- 
hementius institit, eam scilicet parteni terrae movet, in 
quam eoaetas aquas intulit. nonnumquam in terrena 
itinera coniectus et exitum quaerens movel omnia: et 
terra quoque penetrabilis ventis est et spiritus subtilior 
est, quam ut possit excludi, et vehementior, quam ut 

5 sustineri concitatus ae rapidus.“ Omnesistas posse 
esse causas Epicurus ait pluresque alias 
temptat et alios, qui aliquid unum ex istis esse adfir- 
maverunt, corripit, cum sit arduum de his, quae con- 

6iectura sequenda sunt, aliquid certi promittere. „Ergo, 
ut ait, potest terram conmovere aqua, si partes aliquas 
eluit et abrasit, quibus desiit posse extenualis sustineri, 
quod integris ferebatur. Potest terram conmovere inpres- 
sio spiritus: fortasse enim aer alio intrante [aére] agitatur. 

fortasse aliqua parte subito decidente percutitur et inde 
motum capit. fortasse aliqua pars terrae velut columnis 
quibusdam ac pilis sustinetur, quibus vitiatis ac receden- 
tibus tremit pondus inpositum. fortasse calida vis spiri- 7 
tus in ignem versa et fulmini similis cum magna strage 
obstantium fertur. fortasse palustres et iacentes aquas 
aliquis flatus inpellit et inde aut ietus terram quatit aut 
spiritus agitatio ipso motu crescens et se incitans ab imo 
in summa usque perfertur.* Nullam tamen illi placet cau- 
sam motus esse maiorem quam spiritum. 

XXI. Nobis quoque placet hune spiritumt1 
esse, qui possit tanta conari, quo nihil est in 
rerum natura potentius, nihil acrius, sine quo nec illa 
quidem, quae vehementissima sunt, valent: ignem spi- 
ritus concitat. aquae, si ventum detrahas, inertes sunt: 
tunc demum inpetum sumunt, cum illas agit flatus. et 
potest dissipare magna spatia terrarum et novos montes 
subiectus extollere et insulas non ante visas in medio 
mari ponere. Theren et Therasiam et hanc nostrae aetatis 
insulam, spectantibus nobis in Aegaeo mari natam, quis 
dubitet quin in lucem spiritus vexerit? 

Duo genera sunt, ut Posidonio placet, qui-2 
bus movetur terra. utriusque nomen est proprium: 
altera succussio est, cum terra quatilur et sursum ac 
deorsum movetur, altera inclinatio, qua in latera nu- 
tat navigii more. ego et tertium illud existimo, 
quod nostro vocabulo signatum est. non enim sine causa 
tremorem terrae dixere maiores, qui utrique dissimilis 
est. nam nec succutiuntur tunc omnia nec inclinantur, 
sed vibrantur: res minime in huiusmodi casu noxia, sicut 
longe perniciosior est inclinatio concussione. nam nisi 
celeriter ex altera parte properaverit motus, qui inclinata 
restituat, ruina necessario sequitur. 

XXII. Cum dissimiles hi motus inter se sunt, [fum] 1 
causae quoque eorum diversae sunt: prius ergo de 
motu quatiente dicamus. Si quando magna onera 
per vices vehiculorum plurium traeta sunt et rotae maiore 
nisu in salebras inciderunt, terram coneuti senties. Ascle- 

2 piodotus tradit, cum petra e latere montis abrupta ceci- 
disset, aedificia vicina tremore conlapsa [sunt]. ldem 
sub terris fieri potest, ut ex his, quae inpendent, ru- 
pibus aliqua resoluta magno pondere ac sono in subia- 
centem cavernam cadat eo vehementius, quo aut plus 
ponderis venit aut altius, et sic conmovetur omne tectum 

3 cavatae vallis. Nec tamen pondere suo abscindi saxa 
credibile est, sed cum flumina supra ferantur, adsiduus 
humor commissuras lapidis extenuat et cotidie his, ad 
quae religatus est, aufert et illam, ut ita dicam, cutem, 
qua continetur, abradit. deinde longa per aevum diminu- 
tio usque eo infirmat illa, quae cotidie adtrivit, ut de- 

4 sinant esse oneri ferendo: tunc saxa vasti ponderis de-, 
cidunt, tunc illa praecipitata rupes quicquid ab imo re 
percussit non passura consistere 

cum sonitu venit et ruere omnia visa repente, 
ut ait Vergilius noster. 

1 XXII. Huius motus succutientis terras haec 
erit causa. ad alteram transeo. Rara terrae na- 
tura est multumque habens vacui: per has raritates spi- 
ritus fertur, qui, ubi maior influxit nec emittitur, concutit 

9terram. Haec placet et aliis, ut paulo ante retuli, causa, 
Si quid apud te profectura testium turba est: hanc etiam 
Callisthenes probat, non contemptus vir. (fuit enim illi 
nobile ingenium et furibundi regis inpatiens: hic est 
Alexandri crimen aeternum, quod nulla virtus, nulla 

3 bellorum felicitas redimet. nam quotiens quis dixerit: 
„Occidit Persarum multa milia“: opponetur. „et Calli- 
sthenem.“ quotiens dictum erit: „occidit Dareum, penes 
quem tum maximum regnum erat“: opponetur: „et Cal- 
listhenem.* quotiens dictum erit: „omnia oceano tenus 
vicit, ipsum quoque temptavit novis classibus et impe- 
rium ex angulo Thraciae usque ad Orientis terminos pro- 
tulit“: dicetur: „sed Callisthenem occidit.“ Omnia licet 
antiqua ducum regumque exempla transierit, ex his, quae 

4fecit, nihil tam magnum erit quam scelus hoc.) Calli- 
sthenes in libris, quibus describit, quemadmodum Helice 
DBurisque mersae sunt, quis illas casus in mare vel in 

illas mare inmersit, dicit id quod in priore parte dictum 
est: „Spiritus intrat terram per occulta foramina, quem- 
admodum ubique, ita et sub mari. deinde cum obstructus 
est ille trames, per quem descenderat, reditum autem 
illi a tergo resistens aqua abstulit, huc et illuc refertur et 
sibi ipse occurrens terram labefactat. Ideo frequentissi- 
me mari adposita vexantur et inde Neptuno haec adsigna- 
ia est maris movendi potentia.“ Quisquis primas literas 
Graecas didicit, scit illum apud Homerum 'Evoc(z9ov« 
vocari. 

XXIV. Spiritum esse huius mali causam eti 
ipse consentio: de illo disputlabo, quomodo 
intret hic spiritus, utrum per tenuia foramina nec 
oculis conprehensibilia an per maiora ac patenliora, et 
ntrum ab imo an etiam per summa terrarum. Hoc incre- 2 
dibile est. nam in nostris quoque corporibus cutis spi- 
ritum respuit neque est illi introitus, nisi per quem 
trahitur, neque consistere quidem a nobis receptus pol- 
est nisi in laxiori eorporis parte. non enim inter nervos 
pulpasve, sed in visceribus et patulo interioris partis re- 
cessu conmoratur. Idem de terra suspicari licet vel ex 3 
hoc, quod motus non in summa terra cireave summa est, 
sed subter et ab imo. huius indicium, quod altitudinis 
profundae maria iaetantur, motis scilicet his, supra quae 
fusa sunt: ergo verisimile est terram ex alto 
moveri et illic spiritum in cavernis ingen- 
tibus eoncipi. ,Immo, inquis, ceu cum frigore in- 4 
horruimus, tremor sequitur, sic terras quoque spiritus 
extrinsecus accidens quassat.^ quod nullo modo potest 
fieri. algere enim debet, ut idem illi accidat quod nobis, 
quos externa eausa in horrorem agit. accidere autem ter- 
rae simile quiddam nostrae adfectioni, sed non ex simili 
causa eoncesserim. Iliam interior et altior iniuria debet 5 
inpellere: cuius rei argumentum vel maximum hoc potest 
esse, quod cum vehementi motu adapertum ingenti ruina 
solum est, totas nonnumquam urbes et recipit hiatus ille 
et abscondit. Thucydides ait circa Peloponnesiaci belli 6 
tempus Atalanten insulam aut totam aut certe maxima ex 

parte suppressam. idem Sidone accidisse Posidonio crede. 
nec ad hoc testibus opus est: meminimus enim terris in- 
terno motu divulsis loca disiecta et campos interisse. 
quod iam dicam, quemadmodum existimem 
fieri. 

1 XXV. Cum spiritus magna vi vacuum terrarum locum 
penitus opplevit eoepitque rixari et de exitu cogitare, la- 
tera ipsa, inter quae latet, saepius percutit, supra quae 
urbes interdum sitae sunt. haec nonnumquam adeo con- 
cutiuntur, ut aedificia superposita procumbant, nonnum- 
quam in tantum, ut parietes, quibus fertur omne tegimen 
cavi, decidant in illum subtervacantem locum totaeque 

2urbes in inmensam altitudinem vergant. Si velis cre- 
dere, aiunt aliquando Ossam Olympo cohaesisse, deinde 
terrarum motu recessisse et fissam unius magnitudinem 
montis in duas partes. tunc effugisse Peneon, qui palu- 
des, quibus laboravit Thessalia, siccavit abductis in se, 
quae sine exitu stagnaverant, aquis. Ladon flumen inter 
Elin et Megalenpolin medius est, quem terrarum motus 

3 effudit. Per hoc quid probo? in laxos specus — quid 
enim aliud adpellem loca vacua sub terra? — spiritum 
convenire. quod nisi esset, magna terrarum spatia con- 
moverentur et una multa titubarent: nunc exiguae par- 
tes laborant nec umquam per ducenta milia motus exten- 
ditur. Ecce hie, qui inplevit fabulis orbem, nec trans- 

4scendit Campaniam. Quid dicam, cum Chalcis tremuit, 
Thebas stetisse? cum laboravit Aegium, tam propinquas 
illi Patras de motu nihil audisse? illa vasta concussio, 
quae duas suppressit urbes, Helicen et Burin, circa Ae- 
gium constitit. Adparet ergo, in tantum spatium motum 
protendere, quantum illa sub terris vacantis loci inanitas 
pateat. 

1 XXVI. Poteram ad hoc probandum abuti auctoritate 
magnorum virorum, qui Aegyptum numquam tremuisse 
tradunt. rationem autem huius rei hanc reddunt, quod ex 
limo tota conereverit, tantum enim, si Homero fides est, 
aberat a continenti Pharos, quantum navis diurno cursu 
metiri plenis lata velis potest, sed continenti adniota est: 

turbidus enim defluens Nilus multumque secum coeni tra- 9 
hens et id subinde adponens prioribus terris Aegyptum 
annuo incremento semper ultra tulit. inde pinguis et li- 
mosi soli est nec ulla intervalla in se habet, sed crevit in 
solidum arescente limo, cuius pressa erat et sedens stru- 
etura, cum partes glutinarentur, nec quicquam inane 
intervenire poterat, cum solido liquidum ac molle semper 
accederet. Sed movetur et Aegyptus et Delos, quam 3 
Vergilius stare iussit: 

inmotamque coli dedit et contemnere ventos. 
hane philosophi quoque, credula natio, dixerunt non 
moveri auctore Pindaro. Thucydides ait antea quidem 
inmotam fuisse, sed circa Peloponnesiacum bellum tre- 
muisse. Callisthenes et alio tempore ait hoc accidisse: 4 
Inter multa, inquit, prodigia, quibus denuntiata est dua- 
rum urbium, Helices et Buris, eversio, fuere maxime no- 
tabilia columna ignis inmensi et Delos agitata. quam ideo 
stabilem videri vult, quia mari inposita sit habeatque 
concavas rupes et saxa pervia, quae dent deprehenso 
aéri reditum. ob hoc et insulas esse certioris soli urbes- 
que eo tutiores, quo propius ad mare accesserunt. Falsa $ 
haec esse Pompeii et Herculaneum sensere. Adice nunc, 
quod omnis ora maris obnoxia est motibus: sic Paphos 
non semel corruit, sic nobilis et huic iam familiaris malo 
Nicopolis. Cyprum ambit altum mare et agitatur. Tyros 
et ipsa tam movetur quam diluitur. Hae fere causae 
redduntur, propter quas tremat terra. 

XXVII. Quaedam tamen propriain hoc Cam- 1 
pano motu accidisse narrantur, quorumratio 
reddenda est. 

Aiunt enim sexcentarum ovium gregem 
exanimatum in Pompeiana regione. Non est, 
quare hoc putes ovibus illis timore accidisse. Diximus 3 
solere post magnos terrarum motus pestilentiam fieri, nec 
id mirum est. multa enim mortifera in alio latent: aer 
ipse, qui vel terrarum culpa vel pigritia et aelerna nocte 
torpescit, gravis haurientibus est vel corruptus interno- 


rum ignium vitio, cum est longo situ emissus, purum 
19* 

hunc liquidumque maculat ac polluit insuetumque ducen- 

8 tibus spiritum adfert nova genera morborum. Quid, quod 
aquae quoque inutiles pestllentesque in abdito latent, ut 
quas numquam usus exerceat, numquam aura liberior 
everberet? crassa itaque et gravi caligine sempiternaque 
tectae nihil nisi pestiferum in se et corporibus nostris 
contrarium habent. aer quoque, qui mixtus est illis qui- 
que inter illas paludes iacet, cum emersit, late vitium 

4 suum spargit et haurientes necat. Facilius autem pecora 
sentiunt, in quae pestilentia incurrere solet, quo avidiora 
sunt: aperlo coelo plurimum utuntur et aquis, quarum 
maxima in pestilentia culpa est. oves vero mollioris na- 
turae, quo propiora terris ferunt capita, corruptas esse 
non miror, cum adflatus aeris diri circa ipsam humum 
exceperint. nocuisset ille et hominibus, si maior exisset. 
sed illum copia aéris sinceri exstinxit, antequam, ut ab 
homine posset trahi, surgeret. 

1 XXVIII Multa autem terras habere mortifera vel ex 
hoc intellege, quod tot venena nascuntur non manu spar- 
sa, sed sponte, solo scilicet habente ut boni ita mali se- 
mina. Quid, quod pluribus Italiae locis per quaedam 
foramina pestilens exhalatur vapor, quem non homini 
ducere, non ferae tutum est? aves quoque si in illum in- 
ciderint, antequam coelo meliore leniatur, in ipso volatu 
cadunt liventque corpora et non aliter quam per vim eli- 

2 sae fauces tument. Hic spiritus quamdiu terris continetur 
tenui foramine fluens, non plus potentiae habet, quam 
ut despectantia et ultro sibi inlata conficiat. ubi per secula 
conditus tenebris ac tristitia loci crevit in vitium, ipsa 
ingravescit mora, peior quo segnior. cum exitum nactus 
est, aeternum illud umbrosi frigoris malum et infernam 
noctem volvit ac regionis nostrae aéra infuscat. vincun- 

atur enim meliora peioribus. . Tunc etiam ille spiritus pu- 
rior transit in noxam: inde subitae continuaeque mortes 
et monstrosa genera morborum ut ex novis orta causis. 
brevis aut longa clades est, prout vitia valuere, nec prius 
pestilentia desinit quam spiritum illum gravem exercuit 
laxitas coeli ventorumque iactatio. 

XXIX. Nam quod aliquo? insanis adtonitis- 1 
que similes discurrére, fecit metus, qui excu- 
sit mentes, ubi privatus ac modicus est. qui ubi publice 
terret, ubi cadunt urbes, populi opprimuntur, terra con- 
eutitur, quid mirum est animos inter dolorem et metum 
destitutos aberrasse? Non est facile inter magna mala 9 
non desipere. itaque levissima fere ingenia in tantum ve- 
nere formidinis, ut sibi exciderent. Nemo quidem sine 
aliqua iactura sanitatis. expavit similisque est furenti 
quisquis timuit: sed alios cito timor sibi reddit, alios ve- 
hementius perturbat et in dementiam transfert. Inde inter 3 
bella erravere lymphatici nec usquam plura exempla va- 
ticinantium invenies, quam ubi formido mentes religione 
mixta percussit. 

XXX. Statuam divisam non miror, cum dixe- j 
rim montes a montibus recessisse et ipsum diruptum esse 
ab imo solum. 

Haec loca vi quondam et vasta convolsa ruina 

(tantum aevi longinqua valet mutare vetustas) 

dissiluisse ferunt, cum protinus utraque tellus 

una foret. Venit ingenti vi pontus et ingens 

Hesperium Siculo latus abscidit aruaque et urbes 

aequore diductas angusto interluit aestu. 
Vides totas regiones a suis sedibus revelli et trans mare 2 
lacere, quod in confinio fuerat. vides et urbium fieri gen- 
tiumque discidium, cum pars naturae concita est de se 
et aliquo mare, ignem, spiritum inpegit, quorum mira 
ut ex toto vis est: quamvis enim ex parte saeviat, mundi 
tamen viribus saevit. Sic et Hispanias a contextu Africae.3' 
mare eripuit. sic per hanc inundationem, quam poetarum 
maximi celebrant, ab Italia Sicilia reiecta est. Aliquanto 
autem plus inpetus habent, quae ex infimo veniunt. acrio- 
ra enim sunt, quibus nisus est per angusta. Quantas res 4 
hi terrarum tremores quamque mira spectacula ediderint, 
satis dictum est: cur ergo aliquis ad hoc stupet, quod 
aes unius statuae ne solidum quidem, sed concavum ac 
tenue diruptum est, cum fortasse in illud se spiritus quae- 
rens fugam ineluserit? Illud vero quis nescit? diductis 

aedificia angulis vidimus moveri iterumque conponi. 
quaedam vero parum aptata positu suo et a fabris negle- 
gentius solutiusque conposita terrae motus saepins agi- 

5 tata conpegit. Quod si totos parietes et totas findit do- 
mos et latera magnarum turrium, qua solida sunt, scindit 
et pilas operibus subditas dissipat: quid est quare quis- 
quam dignum adnotari putet, sectam esse aequaliter ab 
imo ad caput in partes duas stotuam? 

1 XXXI. Quare tamen per plures dies motus 
fuit? non desiit enim adsidue tremere Campania, cle- 
mentius quidem, sed ingenti damno, quia quassa qua- 
tiebat, quibus ad cadendum male stantibus non erat in- 
pelli, sed agitari: nondum videlicet spiritus omnis exie- 
rat, sed adhuc emissa sui parte maiore oberrabat. Inter 
argumenta, quibus probatur spiritu ista fieri, non est 

9 quod dubites et hoc ponere. Cum maximus editus tremor 
est, quo in urbes terrasque saevitum est, non potest 
par illi subsequi alius, sed post maximum lenes motus 
sunt, quia iam vehementior exitum ventis luctantibus 
fecit. reliquiae deinde residui spiritus non idem possunt 
nec pugna illis opus est, cum iam viam invenerint se- 
quanturque ea, qua prima vis ac maxima evasit. 

3 Hocquoque dignum memoria iudico ab eru- 
ditissimo et gravissimo viro cognitum: forte enim, cum 
hoc evenit, lavabatur. vidisse se adfirmat in balneo 
tessellas, quibus solum erat stratum, alteram 
abaltera separariiterumque committi et aquam 
modo recipi in commissuras pavimento recedente, modo 

-conpresso ebullire et elidi. Eumdem audivi narrantem 
vidisse se materias mollius crebriusque tre- 
mere quam natura duri sinit. 

1 XXXII. Haec, Lucili virorum optime, quantum 
ad causas ipsas: illa nunc, quae ad confir- 
mationem animorum pertinent, quos magis re- 
fert nostra fortiores fieri quam doctiores. sed alterum sine 
altero non fit. non enim aliunde venit animo robur quam 

2 a bonis artibus, quam a contemplatione naturae. Quem 
enim non hic ipse casus adversus omnes firmaverit, 

erexerit? quid est enim, cur ego hominem aut feram, 
quid est cur sagittam et lanceam tremam ? maiora me 
pericula exspectant: fulminibus et terris et magnis na- 
turae partibus petimur. Ingenti itaque animo mors pro- 3 
vocanda est, sive nos aequo vastoque inpetu adgreditur, 
sive cotidiano et volgari exitu. nihil refert, quam minax 
veniat quantumque sit, quod in nos trahat: quod a nobis 
petit, minimum est. hoc senectus a nobis ablatura est, hoc 
aurieulae dolor, hoc humoris in nobis corrupti abundan- 
tia, hoc cibus parum obsequens stomacho, hoc pes le- 
viter offensus. Pusilla res est hominis anima, sed ingens 4 
res contemptus animae: hanc qui contempsit, securus 
videbit maria turbari, etiamsi illa omnes excitaverint 
venti, etiamsi aestus aliqua perturbatione mundi totum 
in terras verterit oceanum. securus adspiciet fulminantis 
coeli trucem atque horridam faciem, frangatur licet coe- 
lum et ignes suos in exitium omnium, in primis suum 
misceat. securus adspiciet ruptis conpagibus dehiscens 
solum, illa licet inferorum regna retegantur. stabit super 
illam voraginem intrepidus et fortasse quo debet cadere, 
desiliet. Quid ad me, quam sint magna, quibus pereo? 5 
ipsum perire non est magnum. proinde si volumus esse 
felices, si nec hominum nec deorum nec rerum timore 
versari, si despicere fortunam supervacua promittentem, 
levia minitantem, si volumus tranquille degere et ipsis 
dis de felicitate controversiam agere, anima in expedito 
est habenda: sive illam insidiae sive morbi petent, sive 
hostium gladii sive insularum cadentium fragor sive ipsa- 
rum ruina terrarum sive vasta vis ignium urbes agrosque 
pari clade conplexa, qui volet illam, accipiat. Quid aliud 6 
debeo quam exeuntem hortari et cum bonis ominibus emit- 
tere: „vade fortiter, vade feliciter!“ Nihil dubitaveris, 
reddideris: non de re, sed de tempore est quaestio. fa- 
cis quod quandoque faciendum est. nec rogaveris nec 
limueris nec te velut in aliquod malum exiturum tuleris 
retro: rerum natura te, quae genuit, exspectat et locus 
melior ac tutior. Iilic non tremunt terrae nec inter se venti 7 
eum magno nubium fragore concurrunt, non incendia 


296 L. ANNAEI SENECAE 


regiones urbesque vastant, non naufragicrum totas clas- 
ses sorbentium metus est, non arma contrariis disposita 
vexillis et in mutuam perniciem multorum milium par fu- 
ror, non pestilentia et ardentes promiscue communes 
populis cadentibus rogi. Istud leve est: quod timemus, 
grave est. potius semel incidat quam semper inpendeat. 
8 Ego autem perire timeam, cum terra ante me pereat, cum 
ista quatiantur, quae quatiunt, et in iniuriam nostram 
non sine sua veniant? Helicen Burinque totas mare ac- 
cepit: ego de uno corpusculo timeam? supra oppida duo 
navigatur. duo autem quae novimus, quae in nostram 
notitiam memoria literis servata produxit: quam multa 
alia aliis locis mersa sunt? quot populos aut terra aut 
infra se mare inclusit? ego recusem mei finem, cum sciam 
me sine fine non esse? immo cum sciam omnia esse fini- 
9 la? ego ultimum suspirium timeam? Quantum potes ita- 
que, ipse te cohortare, Lucili, contra metum mortis: hic 
est, qui nos humiles facit. hic est, qui ipsam vitam, eui 
parcit, inquietat ac perdit. hic omnia ista dilatat, terra- 
rum motus et fulmina. quae omnia feres constanter, si 
cogitaveris nihil interesse inter exiguum tempus et lon- 
I0gum. Horae sunt, quas perdimus. puta dies esse, puta 
menses, puta annos: perdimus illos, nempe perituros. 
Quid, oro te, refert, num perveniam ad illos? fluit tem- 
pus et avidissimos sui deserit. nec quod futurum est, 
meum est, nec quod fuit. in puncto fugientis temporis 
11 pendeo et magni est modicum fuisse. Eleganter ille Lae- 
lius sapiens dicenti cuidam: Sexaginta annos habeo: Hos, 
inquit, sexaginta dicis, quos non habes? Ne ex hoc qui- 
dem intellegimus inconprehensibilis vitae condicionem et 
sortem temporis semper alieni, quod annos adnumeramus 
12amissos? Hoc adfigamus animo, hoc nobis subinde dica- 
mus: „moriendum est. quando, quid tua ? mors naturae 
lex est, mors tributum officiumque mortalium malorum- 
que omnium remedium est: optavit illam quisquis timet. 
Omnibus omissis hoc unum, Lucili, meditare, ne mortis 
nomen reformides. effice illam tibi cogitatione multa fa- 
míliarem, ut, si ita tulerit, possis illi et obviam exire. 


L. ANNAEI SENECAE 


AD LUCILIUM 


NATURALIUM QUAESTIONUM 


LIBER VII. 


I. Nemo usque adeo tardus et hebes et demissus in 1 
terram est, ut ad divina non erigatur ac tota mente con- 
surgat, utique ubi novum e coelo aliquod miraculum ful- 
sit. nam quamdiu solita decurrunt, magnitudinem rerum 
consuetudo subducit. ità enim conpositi sumus, ut nos 
cotidiana, etiamsi admiratione digna sunt, transeant: con- 
ira minimarum quoque rerum, si insolitae prodierunt, 
spectaculum dulce fiat. Hic itaque coetus astrorum, qui- 3 
bus inmensi corporis pulchritudo distinguitur, populum 
non convocat: at cum aliquid ex more mutatum est, omni- 
um in coelo voltus est. Sol spectatorem nisi defecit non 
habet. nemo observat lunam nisi laborantem: tunc urbes 
conclamant, tune pro se quisque superstitione vana tre- 
pidat. Quanto illa maiora sunt, quod sol totidem, ut ita 3 
dicam, gradus quot dies habet et annum circuitu suo 
claudit, quod a solstitio [ad minuendos dies vertitur, quod 
a solstitio] statum inclinat et dat noctibus spatium, quod 
sidera abscondit, quod terras, cum tanto maior sit illis, 
non urit, sed calorem suum intensionibus ac remissio- 
nibus temperando fovet, quod lunam numquam inplet 
nisi adversam sibi neque obscurat? Haec tamen non ad- 4 
notamus, quamdiu ordo servatur. si quid turbatum est 
ac praeter consuetudinem emicuit, spectamus, interro- 
gamus, ostendimus: adeo naturale est magis nova quam 
magna mirari. Idem in cometis fit: si rarus et insolitae 5 
figurae ignis adparuit, nemo non scire quid sit cupit et 
oblitus aliorum de adventicio quaerit, ignarus utrum de- 
beat mirari an timere. non enim desunt qui terreant, qui 

significationes eius praedicent graves. sciscitantur itaque 

6 et cognoscere volunt, prodigium sit an sidus. At meher- 
cules non aliud quis aut magnificentius quae- 
sierit aut didicerit utilius quam de stellarum 
siderumque natura, utrum flamma contracta, quod 
e! visus noster adfirmat et ipsum ab ¿is fluens lumen et 
ealor inde descendens, an non sint flammei orbes, sed 
solida quaedam terrenaque corpora, quae per igneos 
tractus labentia inde splendorem trahant caloremque, non 

7 de suo clara. in qua opinione magni fuere viri, qui si- 
dera crediderunt ex duro concreta et ignem alienum pa- 
scentia. „nam per se, inquiunt, flamma diffugeret, nisi 
aliquid haberet, quod teneret et a quo teneretur, con- 
globatamque nec stabili inditam corpori profecto iam mun- 
dus turbine suo dissipasset.' 

1 H. Ad haec investiganda proderit quae- 
rere, num cometae condicionis sint [eius], cu- 
ius superiora. videntur enim cum illis quaedam ha- 
bere communia, ortus et occasus, ipsam quoque, quam- 
vis spargatur et longius exeat, faciem: aeque enim ignei 

2 splendidique sunt. Itaque siomnia terrena sidera sunt, his 
quoque eadem sors erit: si vero nihil aliud sunt quam pu- 
rus ignis manentque mensibus senis neque illos conversio 
mundi solvit et velocitas, illa quoque possunt et tenui con- 
stare materia nec hoc discuti adsiduo coeli cireumactu. 

$31llo quoque pertinebit hoc exceussisse, ut 
sciamus, utrum mundus terra stante cir- 
cumeat an mundo stante terra vertatur. fue- 
runt enim, qui dicerent nos esse, quos rerum natura ne- 
Scientes ferat nec coeli motu fieri ortus et occasus, sed 
ipsos oriri et occidere: digna res contemplatione, ut scia- 
mus, in quo rerum statu simus, pigerrimam sortiti an 
velocissimam sedem, circa nos deus omnia an nos agat. 

1 IIl. Necessarium est autem veteres ortus comelarum 
habere collectos. deprehendi enim propter raritatem eo- 
rum cursus adhuc non potest nec explorari, an vices ser- 

2 vent et illos ad suum diem certus ordo producat. Nova 
haec coelestium observatio est et nuper in Graeciam 

invecta. Democritus quoque, subtilissimus antiquorum 
omnium, suspicari se ait plures esse stellas, quae cur- 
rant, sed nec numerum illarum posuit nec nomina, non- 
dum conprehensis quinque siderum cursibus. Eudoxus 
primus ab Aegypto hos motus in Graeciam transtulit. hic 
tamen de cometis nihil dicit. ex quo adparet ne apud 
Aegyptios quidem, quibus maior coeli cura fuit, hanc 
partem elaboratam. Conon postea, diligens et ipse in- 3 
quisitor, defectiones quidem solis servatas ab Aegyptiis 
collegit, nullam autem mentionem fecit cometarum, non 
praetermissurus, si quid explorati apud illos conpe- 
risset. 

IV. Duo certe, qui apud Chaldaeos studuisse se di- 1 
cunt, Epigenes et Apollonius Myndius, peritissimus in- 
$piciendorum nat([urJalium, inter se dissident: hic autem 
ait cometas in numero stellarum errantium poni a Chal- 
daeis tenerique cursus eorum. Epigenes contra ait 
Chaldaeos nihil de cometis habere conprehensi, sed vi- 
deri illos accendi turbine quodam aéris con- 
citati et intorti. Primum ergo, si tibi videtur, 2 
opiniones huius ponamus acrefellamus. Huic 
videtur plurimum virium habere ad omnes sublimium mo- 
tus stella Saturni: „haec cum proxima signa Marti premit 
aut (in] lunae viciniam transit aut in solis incidit radios, 
natura ventosa et frigida contrahit pluribus locis aéra con- 
globatque. deinde si radios solis adsumpsit, tonat ful- 
guratque: si Martem quoque consentientem habet, ful- 
minat. Praeterea, inquit, aliam materiam habent fulmi- à 
na, aliam fulgurationes. aquarum enim et omnis humidi 
evaporatio splendores tantum coeli citra ictum minaces 
movet: illa autem calidior sicciorque terrarum exhalatio 
fulmina extundit. Trabes vero et faces, quae nullo alio 
inter se quam magnitudine distant, hoc modo fiunt: cum 4 
humida terrenaque in se globus aliquis aéris clausit, 
quem turbinem dicimus, quacumque fertur, praebet spe- 
ciem ignis extenti, quae tam diu durat, quamdiu man- 
sit aéris illa conplexio humidi intra se terrenique multum 
vehens.* 

1 V. Uta proximis mendaciis incipiam, falsum est faces 
et trabes turbine exprimi. turbo enim circa terras con- 
cipitur et fertur ideoque arbusta radicitus vellit et, qua- 
cumque incubuit, solum nudat, silvas interim et tecta 
corripiens, inferior fere nubibus, utique numquam altior. 
at contra trabes editior pars coeli ostentat: ita numquam 

2 nubibus obstüterunt. Praeterea turbo omni nube velocius 
rapitur et in orbem vertitur. super ista velociter desinit 
et ipse se vi sua rumpit. trabes autem non transcurrunt 
nec praetervolant ut faces, sed conmorantur et in eadem 

3 coeli parte conlucent. Charmander quoque in eo libro, 
quem de cometis conposuit, ait Anaxagorae visum grande 
insolitumque coelo lumen magnitudine amplae trabis. et 
id per multos dies fulsisse Callisthenes tradit, antequam 

4 Burin et Helicen mare absconderet. Aristoteles ait non 
trabem illam, sed cometen fuisse: ceterum ob nimium 
ardorem non adparuisse sparsum ignem, sed procedente 
tempore, cum iam minus flagraret, redditam suam co- 
metae faciem. In quo igne multa quidem fuere digna 
quae notarentur, nihil tamen magis, quam quod, ut ille 
fulsit in coelo, statim supra Burin et Helicen mare fuit. 

5 Numquid ergo Aristoteles non illam tantum, sed omnes 
trabes cometas esse credebat, hanc habentes differen- 
tiam, quod his continuus ignis est, ceteris sparsus? tra- 
bes enim flammam aequalem habent nec ullo modo inter- 
missam aut languidam, in ultimis vero partibus coactam, 
qualem fuisse in illa, de qua modo retuli, Callisthenes 
tradit. 

1 VI. „Duo, inquit Epigenes, cometarum gc- 
nera sunt: alii ardorem undique effundunt nec locum 
mutant. alii in unam partem ignem vagum in modum co- 
mae porrigunt et stellas praetermeant, (quales duo aetate 
nostra visi sunt.) illi priores criniti undique et inmoti 
humiles fere sunt et isdem causis, quibus trabes faces- 
que, conflantur, ex intemperie aéris turbidi multa secum 

2a8rida humidaque terris exhalata versantis. potest enim 
Spiritus per angusta elisus accendere supra se positum 
aéra, plenum alimentis idoneis igni, deinde propellere 

ex nitido, ne ex aliqua causa refluat rursus ac remitta- 
tur, deinde iterum proximo die ae sequentibus consur- 
gere et eumdem locum inflammare. videmus enim ventos 
per conplures dies ad constitutum redire. pluviae quo- 
que et alia tempestatum genera ad praescriptum rever- 
tuntur.“ Ut breviter autem voluntatem eius3 
exprimam, eadem fieri ratione hos cometas 
existimat, qua fiunt ignes turbine eiecti. Hoc 
unum interest, quod illi [turbines] ex superiori parte in 
terras deprimuntur, hi de terra in superiora eluctantur. 

VII. Adversus haec multadicuntur. Primum1 
Si ventus in causa esset, numquam cometes sine vento 
adpareret: nunc autem et quietissimo aére adparet. deinde 
Si vento fieret, cum vento caderet, et si vento inciperet, 
cresceret vento eoque esset ardentior, quo ille incitalior. 
His accedit illud quoque, quod ventus multas aéris partes 
inpellit, cometes in uno loco adparet, et ventus in su- 
blime non pervenit, cometae autem visuntur supra quam 
ire ventis lice. Transit deinde ad illos, quos2 
ait certiorem habere stellarum speciem, qui 
et procedunt et signa praetereunt. hos ait ex eisdem 
causis fieri quibus illos, quos dixit humiliores: 
hoc tantum interesse, quod terrarum exhalationes multa 
secum arida ferentes celsiorem petant partem et in edi- 
tiora coeli aquilone pellantur. Siillos aquilo propelleret, 3 
ad meridiem semper agerentur, quo ventus hie nititur: 
atqui varie concurrunt, alii in ortum, alii in occasum, 
omnes in flexum, quod iter non daret ventus. Deinde si 
aquilonis illos inpetus in altum levaret, aliis ventis non 
orirentur cometae: atqui oriuntur. 

VIII. Illam nunc rationem eius (utraque enim utitur) 1 
refellamus. Quiequid humidi aridique terra efflavit, cum 
in unum coit, ipsa discordia corporum spiritum versat in 
turbinem. tunc illa vis venti cireumeuntis quiequid intra 
se conprehendit, cursu accendit et levat in altum, ae 
tam diu manet splendor ignis expressi, quamdiu alimenta 
sufficiunt. quibus desinentibus et ipse subsidii. Qui hoc 2 
dicit, non notat, qualis sit turbinum cursus et qualis come- 

tarum: illorum rapidus ae violentus et ipsis ventis cita- 
lior est, cometarum lenis et qui per diem noctemque 
quantum transierit abseondit. Deinde turbinum motus 
vagus est et disieetus et, ut Salustii utar verbis, ver- 
licosus, cometarum autem conpositus et destinatum 

3 iter carpens. Num quis nostrum accederet lunam aut quin- 
que sidera rapi vento aut turbine rotari? non, ut puto. 
quare? quia non est illis perturbatus et inpotens cursus. 
ad cometas idem transferamus: non confuse nec tumul- 
tuose eunt, ut aliquis credat illos causis turbulenüis et 

4inconstantibus pelli. Deinde etiamsi vertices isti conpre- 
hendere terrena humidaque et ex humili in altum expri- 
mere possent, non tamen supra lunam efferrent[ur]. 
omnis illis usque in nubilum vis est: cometas autem in- 
mixtos stellis videmus per superiora labentes. Ergo ve 
risimile non est in tantum spatium perseverare turbinem, 
qui quo maior est, maturius corrumpitur. 

1 IX. Utrumlibet itaque eligat: aut levis vis in tantum 
pervenire non poterit, aut magna et concitata citius ipsa 
se franget. Praeterea humiliores illi cometae ob hoc, ut 
putant, non exeunt altius, quia plus terreni habent [ef] 
gravitas illos sua in proximo tenet: atqui necesse est his 
cometis diuturnioribus, celsioribus plenior materia sit. 
neque enim diutius adparerent, nisi maioribus nutrimen- 

2tis sustinerenlur. Dicebam modo non posse verticem diu 
permanere nec supra lunam aut usque in stellarum locum 
crescere. nempe efficit tarbinem plurium ventorum inter 
ipsos luetatio: haee diu non potest esse. nam cum vagus 
et incertus spiritus conluctatus est, novissime uni vis 

8 omnium <edit. Nulla autem tempestas magna perdurat: 
procellae quanto plus habent virium, tanto minus tem- 
poris. venti cum ad summum venerunt, remittuntur omni 
violentia: necesse est ipsa concitatione in exitum sui ten- 
dant. nemo itaque turbinem toto die vidit, ne hora qui- 
dem: mira velocitas eius et mira brevitas est. Praeterea 
violentius celeriusque circa terram et in terra volvitur: 
quo celsior, eo solutior laxiorque est et ob hoc diffun- 

4ditur. Adice nunc, quod etiamsi in summum perten- 

deret, ubi sideribus iter est, utique ab eo motu, qui 
universum trahit, solveretur. quid enim est illa conver- 
sione mundi citatius ? hac omnium ventorum in unum 
congesta vis dissiparetur et terrae solida fortisque con- 
pages, nedum particula aéris torti. 

X. Praeterea manere in alto non potest ignis turbine 1 
inlatus, nisi ipse quoque permanet turbo. quid porro tam 
incredibile est quam in turbine longior mora? utique mo- 
tus motu eontrario vincitur. habet enim suam locus ille 
vertiginem, quae rapit coelum 

sideraque alta trahit celerique volumine torquet. 

et ut det eis aliquam advocationem, quod fieri nullo modo 
potest: quid de his cometis dicetur, qui senis mensibus 
adparueruni? Deinde duo debent esse motus eodem loco, 2 
alter ille divinus et adsiduus, suum sine intermissione 
peragens opus, alter novus et recens et turbine inlatus. 
necesse est ergo, alter alteri inpedimento sil: atqui lu- 
naris illa orbita ceterorumque supra lunam meantium mo- 
tus inrevocabilis est. nec haesitat usquam nec resistit nec 
dat ullam nobis suspicionem obiectae sibi morae. Fidem 
non habet turbinem, violentissimum et perturbatissimum 
tempestatis genus, in medios siderum ordines pervenire 
et inter disposita ac tranquilla versari. Credamus ignem 3 
cireumaeto turbine accendi et hune expulsum in sublime 
praebere nobis opinionem speciemque sideris longi: pu- 
to, tale esse debet, quale est id, quod ignem efficit. tur- 
binis autem rotunda facies est. in eodem enim vestigio 
versatur et columnae modo cireumagentis se volvitur. 
ergo ignem quoque, qui inclusus est, similem esse illi 
oportet: atqui longus est et disiectus minimeque similis 
in orbem coacto. 

XI. Epigenen relinquamus et aliorum opi-1 
niones persequamur. quas antequam expo- 
nere incipiam, illud inprimis praesumendum 
est, cometas non in una parte coeli adspici nec in signi- 
fero tantum orbe, sed tam in ortu quam in oceasu, fre- 
quentissime tamen circa septemtrionem. Forma eis vero 2 
est una. quamvis enim Graeci discrimina fecerint eorum, 

quibus in morem barbae flamma dependet, et eorum, qui 
undique cirea se velut comam spargunt, et eorum, qui- 
bus fusus quidem est ignis, sed in verticem tendens, ta- 
men isti omnes eiusdem notae sunt cometaeque recte di-. 

8 cuntur. quorum cum post longum tempus adpareant for- 
mae, inter se eos conparare difficile est: illo ipso tem- 
pore, quo adparent, inter spectantes de habitu illorum 
non convenit, sed prout cuique acrior acies aut hebetior. 
ita ait aut lucidiorem esse aut rubicundiorem et erines aut 
in inferiora deductos aut in latera dimissos. Sed. sive 
sunt aliquae eorum differentiae sive non sunt, eadem fiant 
ratione necesse est cometae: illud unum constare debet, 
praeter solitum adspici novam sideris faciem circa se dis- 
sipatum ignem trahentis. 

1 Xil. Quibusdam antiquorum placet haec 
ratio: eum ex stellis errantibus alteri se altera adplicuit, 
eonfuso in unum duarum lumine facies longioris sideris 
redditur. nec hoc tune tantum evenit, cum stella stellam 
adügit, sed etiam cum adpropinquavit. intervallum enim, 
quod inter duas est, inlustratur ab utraque inflammatur- 

2 que et longum ignem effici. His illud responde- 
mus, certum esse numerum stellarum mobilium, solere 
autem eodem tempore et has adparere et cometen. ex 
hoe manifestum fit non illarum coitu fieri cometen, sed 

3 proprium et sui iuris esse. Etiamnunce frequenter stella 
sub altioris stellae vestigium venit. et Saturnus aliquando 
supra Iovem est et Mars Venerem et Mercurium recta 
linea despicit, nec tamen propter hune illorum concur- 
sum, eum alter alterum subit, cometes fit. alioquin omni- 
bus annis fieret: omnibus enim aliquae stellae in eodem 

4 signo simul sunt. Si cometen faceret stella stellae super- 
veniens, momento esse desineret. summa enim velocitas 
anseuntium est. ideo omnis sideris defectio brevis est, 
quia cito illas idem cursus, qui admoverat, abstrahit: 
videmus solem et lunam intra exiguum tempus, cum ob- 
scurari coeperunt, liberari: quanto celerior debet esse 
in stellis digressio tanto minoribus? atqui cometae senis 
mensibus manent. quod non accideret, si duarum stel- 

larum conventu gignerentur. illae enim diu cohaerere non 
possunt et necesse est illas lex celeritatis suae separet. 
Praeterea ista nobis vicina videntur: ceterum intervallis 5 
ingentibus dissident. quomodo ergo potest altera stella 
usqde ad alteram ignem mittere, ita ut utraque iuncta 
videatur, cum sint ingenti regione diductae? , Stellarum, 6 
inquit, duarum lumen miscetur et praebet unius speciem: 
nempe sic, quemadmodum rubicunda fit nubes solis in- 
cursu, quemadmodum vespertina aut matutina flavescunt, 
quemadmodum arcus, alterve sol visitur.“ Haec omnia 7 
primum magna vi efficiuntur: sol enim est, qui ista suc- 
cendit. stellarum non est eadem potentia. Deinde nihil 
horum nisi infra lunam in terrarum vicinia nascitur: su- 
periora pura et sincera sunt et coloris sui semper. Prae-8 
terea si quid tale accideret, non haberet moram, sed 
exstingueretur cito, sicut coronae, quae solem lunamve 
cingunt, intra brevissimum spatium exolescunt. ne arcus 
quidem diu perseverat. Si quid esset tale inter duas 
stellas, quo medium spatium confunderetur, aeque cito 
dilaberetur: utique non in tantum maneret, quantum mo- 
rari cometae solent. Stellis intra signiferum cursus est, 
hunc premunt: gyrum: at comelae ubique cernuntur. non 
magis certum est illis tempus, quo adpareant, quam lo- 
cus ullus, ultra quem non exeant, 

XII. Adversus haec ab Artemidoro illa di-1 
cuntur: non has tantum stellas quinque discurrere, sed 
has solas observatas esse: ceterum innumerabiles ferri 
per oecultum aut propter obseuritatem luminis nobis igno- 
tas aut propter cireulorum positionem talem, ut tunc de- 
mum, cum ad extrema eorum venere, visantur. „ergo 
intéreurrunt quaedam stellae, ut ait, nobis novae, quae 
lumen suum constantibus misceant et maiorem quam stel- 
lis mos est porrigant ignem.“ Hoc ex his, quae men- 3 
titur, levissimum est: tota eius enarratio mundi menda- 
eium inpudens est. nam si illi credimus, summa coeli 
ora solidissima est, in modum tecti durata et alti cras- 
sique corporis, quod atomi congesti coacervatique fece- 
runt. Huic proxima superficies ignea est, ita conpacta, à 

ut solvi vitiarique non possit: habet tamen spiramenta 
quaedam et quasi fenestras, per quas ex parte exteriore 
mundi influant ignes, non tam magni, ut interiora con- 
turbent. rursus ex mundo in exteriora labuntur. itaque 
haec, quae praeter consuetudinem adparent, influxerunt 
ex illa ultra mundum iacente materia. 

L XIV. Solvere ista quid aliud est quam ma- 
num exercere et in ventum iactare brachia? 
Velim tamen mihi dieat iste, qui mundo taħ firma lacu- 
naria inposuit, quid sit, quare credamus illi, tantam esse 
erassitudinem coeli. quid fuerit, quod illp tam solida cor- 

2 pora adduceret et ibi detineret? Deinde quod tantae 
erassitudinis est, necesse est et magni ponderis sit. quo- 
modo ergo in summo manent gravia? quomodo illa moles 
non descendit et se onere suo frangit? fieri enim non 
potest, ut tanta vis ponderis, quantam ille substituit, 

3 pendeat et levibus innixa sit. Ne illud quidem potest dici, 
extrinsecus esse aliqua retinacula, quibus cadere pro- 
hibeatur. nee rursus de medio aliquid esse oppositi, quod 
inminens corpus excipiat aut fulciat. Illud etiamnunc 
nemo dicere audebit, mundum ferri per inmensum et ca- 
dere quidem, sed non adparere an cadat, quia praecipi- 
tatio eius aeterna est, nihil habens novissimum, in quod 

4incurrat. Hoc quidem de terra dixerunt, cum rationem 
nullam invenirent, propter quam pondus in aére staret. 
„Fertur, inquiunt, semper: sed non adparet an cadat, 
quia infinitum est, in quod cadit.“ Quid est deinde, quo 
probes non quinque tantum stellas moveri, sed multas 
esse et in multis mundi regionibus? aut si hoc sine ullo 
probabili argumento licet respondere, quid est, quare 
non aliquis aut omnes stellas moveri aut nullam dicat? 
Praeterea nihil te adiuvat ista stellarum passim euntium 
turba. nam quo plures fuerint, saepius in aliquas inci- 
dent: rari autem cometae et ob hoc mirabiles sunt. 

1 XV. Quid, quod testimonium dicet contra te omnis 
aetas, quae talium stellarum exortus et adnotavit et po- 
steris tradidit? Post mortem Demetrii Syriae regis, cuius 
Demetrius et Antiochus liberi fuere, paulo ante Achaium 

bellum cometes effulsit non minos sole. primo igneus ac 
rubicundus orbis fuit clarumque lumen emittens, quanto 
vinceret noetem. deinde paulatim magnitudo eius ad- 
strieta est et evanuit claritas. novissime autem totus in- 
lercidit. Quot ergo coire stellas oportet, ut tantum cor- 
pus efficiant? mille in unum licet congreges, numquam 
hunc habitum solis aequabunt. Attalo regnante initio co- 2 
metes modicus adparuit. deinde sustulit se diffuditque et 
usque in aequinoctialem circulum venit, ita ut illam pla- 
gam coeli, cui lactea nomen est, in inmensum extentus 
aequaret. Quot ergo convenisse debent erraticae, ut tam 
longum coeli tractum oceuparent igne continuo? 

XVI. Contra argumentum dictum est, con- 1 
tra testes dicendum est. nec magna molitione de- 
trahenda est auctoritas Ephoro: historicus est. Quidam 
ineredibilium relatu commendationem parant et lectorem 
aliud acturum, si per cotidiana duceretur, miraculo ex- 
citant. quidam creduli, quidam neglegentes sunt. quibus- 
dam mendacium obrepit, quibusdam placet: illi non evi- 
iant, hi adpetunt. Haec in commune de tota natione, 2 
quae adprobari opus suum et fieri populare non putet 
posse, nisi illud mendacio adsperserit: Ephorus vero non 
est religiosissimae fidei: saepe decipitur, saepe decipit: 
sicut hie cometen, qui omnium mortalium oculis custo- 
ditus est, quia ingentis rei traxit eventum, cum Helicen 
et Burin ortu suo merserit, ait illum discessisse in duas 
stellas, quod praeter illum nemo tradidit. quis enim pos- 3 
set observare illud momentum, quo cometes solutus et in 
duas partes redaetus est? quomodo autem, si est, qui 
viderit cometen in duas dirimi, nemo vidit fieri ex dua- 
bás? quare autem non adiecit, in quas stellas divisus sit, f 
cum aliqua ex quinque stellis esse debuerit? 

XVIL Apollonius Myndius in diversa opi-1 
nione est: ait enim cometen non unum ex multis erra- 
ticis effici, sed multos cometas erraticos esse. „Non est, 
inquit, species falsa nec duarum stellarum confinio ignis 
extentus, sed proprium sidus cometes est sicut solis ac 
lunae. Talis illi forma est, non in rotundum restricta, 

20* 

2sed procerior et in longum producta. Ceterum non est 
illi palam cursus: altiora mundi secat et tunc demum ad- 
paret, cum in imum cursus sui venit. Nec est, quod 
putemus eumdem visum esse sub Claudio, quem sub 
Augusto vidimus. nec hunc, qui sub Nerone Caesare ad- 
paruit et cometis detraxit infamiam, illi similem fuisse, 
qui (post necem] divi Iulii Veneris ludis Genitricis circa 

3 undecimam horam diei emersit. Multi variique sunt, dis- 
pares magnitudine, dissimiles colore: aliis rubor est 
sine ulla luce, aliis eandor et purum liquidumque lumen, 
aliis flamma et haec non sincera nec tenuis, sed multum 
circa se volvens fumidi ardoris. cruenti quidam, minaces, 
qui omen post se futuri sanguinis ferunt: hi minuunt au- 
gentque lumen suum, quemadmodum alia sidera, quae 
clariora, cum descendere, sunt maioraque, quia ex loco 
propiore visuntur, minora, cum redeunt, et obscuriora, 
quia abducunt se longius.“ 

1 XVIII. Adversus hoe protinus respondetur 
non idem accidere in cometis, quod in celeris. cometae 
enim quo primum die adparuerint, maximi sunt. atqui 
deberent crescere, quo propius accederent: nunc autem 
manet illis prima facies, donec incipiant exstingui. Dein- 
de quod adversus priores, etiam adversus hune dicitur: 
si erraret cometes esselque sidus, intra signiferi terminos 
moveretur, intra quos omne sidus cursus suos colligit. 

2 Numquam adparet stella per stellam. acies nostra non 
potest per medium sidus exire, ut per illud editiora pro- 
spiciat* per cometen autem non aliter quam per nubem 
ulteriora cernuntur: ex quo adparet illum non esse sidus, 
sed levem ignem ac tumultuarium. 

) XIX. Zenon noster inilla sententia est: con- 
gruere iudicat stellas et radios inter se committere. hae 
societate luminis exsistere imaginem stellae longioris. 
Ergo quidam nullos esse cometas existimant, sed spe- 
eiem illorum per reperéussionem vicinorum siderum aut 

2 per coniunctionem cohaerentium reddi. Quidam aiunt 
esse quidem, sed habere cursus suos et post certa lustra 
in conspeetum mortalium exire. Quidam esse quidem, 

sed non quibus siderum nomen inponas, quia dilabuntur 
nec diu durant et exigui temporis mora dissipantur. 


XX. In hae sententia sunt plerique nostro-1 
rum mec id putant veritati repugnare. videmus enim in 
sublimi varia ignium concipi genera et modo coelum ar- 
dere, modo 

longos a tergo flammarum albescere tractus, 
modo faces cum igne vasto rapi. iam ipsa fulmina, etsi 
velocitate mira simul et praestringunt aciem et relin- 
quunt, ignes sunt aéris triti et inpetu inter se maiore con- 
lisi. ideo ne resistunt quidem, sed expressi fluunt et pro- 
tinus pereunt. Alii vero ignes diu manent nec ante dis- 2 
cedunt quam consumptum est omne, quo pascebantur, 
alimentum: hoc loco sunt illa a Posidonio scripta mira- 
cula, columnae clipeique flagrantes aliaeque insigni no- 
vitate flammae, quae non everterent animos, si ex con- 
suetudine et lege decurrerent: ad haec stupent omnes, 
quae repentinum ignem ex alto efferunt, sive emicuit ali- 
quid et fugit sive conpresso aëre et in ardorem coacto 
loco miraculi stetit. Quid ergo? non aliquando lacuna 3 
secedentis [retro] aetheris patuit et vastum in concavo 
lunien? exclamare posses: quid est hoe? 

medium video discedere coelum 

palantesque polo stellas, 
quae aliquando non exspeciata noete fulserunt et per 
medium eruperunt diem. sed alia huius rei ratio est, quare 
alieno tempore adparent in aére, quas esse, etiam eum 
latent, constat. Multos cometas non videmus, quod ob- 4 
seurantur radiis solis. quo deficiente quondam cometen 
adparuisse, quem sol vicinus texerat, Posidonius tradit. 
Saepe autem cun: occidit sol, sparsi ignes non procul 
&b eo videntur. videlicet ipsa stella sole perfunditur et 
ideo adspici non potest: com[et]ae autem radios solis 
effugiunt. 


XXI. Placet ergo nostris cometas sicut faces, sieut 1 
tubas trabesque et alia ostenta coeli denso aére creari. 
Ideo circa septemtrionem frequentissime adparent, quia 

2illic plurimum est aéris pigri. „Quare autem non stat 
cometes, sed procedit?* dicam: ignium modo alimentum 
suum sequitur. quamvis enim ad superiora nisus sit, de- 
ficiente tamen materia retro iens ipse descendit. in aére 
quoque non dextram laevamque premit partem. nulla 
est enim illi via, sed qua vena pabuli sui duxit, illa repit 

8 nec ut stella procedit, sed ut ignis pascitur. „Quare ergo 
per longum tempus adparet et non cito exstinguitur? 
sex enim mensibus hie, quem nos Neronis principatu lae- 
tissimo vidimus, spectandum se praebuit in diversum illi 
Claudiano cireumaetus: ille enim a septemtrione in ver- 
licem surgens orientem petiit semper obscurior: hic ab 
eadem parte coepit, sed in occidentem tendens ad meri- 

4 diem flexit et ibi se subduxit oculis.“ Videlicet ille hu- 
midiora habuit et aptiora ignibus, quae persecutus est: 
huie cursus ulterior fuit et plenior regio. huc itaque de- 
scendit invitante materia, non itinere, quod adparet duo- 
bus, quos spectavimus, fuisse diversum, cum hic in 
dextrum motus sit, ille in sinistrum. omnibus autem stel- 
lis in eamdem partem cursus est, id est contrarius mundo: 
hie enim ab ortu volvitur in occasum, illae ab occasu in 
ortum eunt et ob hoc duplex his motus est, ille, quo eunt, 
et hie, quo auferuntur. 

1 XXII. Ego nostris non adsentior: non enim 
existimo cometen subitaneum ignem, sed inter aeterna 
opera naturae. Primum quaecumque aer creat, brevia 
sunt. nascuntur enim in re fugaci et mutabili. quomodo 
potest aliquid in aére diu permanere idem, cum ipse aer 
nuniquam idem diu maneat? fluit semper et brevis illi 
quies est. intra exiguum momentum in aliun: quam fuerat 
statum vertitur: nunc pluvius, nunc serenus, nune inter 
utrumque varius. nubes, quae illi familiarissimae sunt, 
in quas coit et ex quibus solvitur, modo congregantur, 
modo digeruntur, numquam inmotae iacent. Fieri non 
potest, ut ignis certus in corpore vago sedeat et tam per- 
tinaciter haereat quam quae natura, ne umquam excute- 

2 rentur, aptavit. Deinde si alimento suo haereret, semper 
descenderet. eo enim crassior est aer, quo terris propior. 

numquam cometes in imum usque dimittitur neque ad- 
propinquat solo. 

XXIII. Etiamnune ignis aut it, quo illum natura sua 1 
ducit, id est sursum, aut eo, quo trahit materia, cui 
adhaesit et quam depascitur: nullis ignibus ordinariis et 
coelestibus iter flexum est. sideris proprium est ducere 
orbem: atqui hoc an eometae fecerunt alii, nescio: duo 
nostra aetate fecerunt. Deinde omne, quod causa tem- 2 
poralis accendit, cito intercidit: sic faces ardent, dum 
transeunt. sic fulmina in unum valent ictum. sic quae 
transversae dicuntur stellae et cadentes, praetervolant 
et secant aéra: nullis ignibus nisi in suo mora est, illis 
dico divinis, quos habet mundus aeternos, quia partes 
eius sunt et opera. hi autem aliquid agunt et vadunt et 
tenorem suum servant paresque sunt. non alternis diebus 
maiores minoresve fierent, si ignis esset collecticius et 
ex aliqua causa repentinus? minor enim esset ac maior, 
prout plenius aleretur aut malignius. Dicebam modo 3 
[modo] nihil diuturnum esse, quod exarsit aéris vitio. 
nune amplius adicio: morari ac stare nullo modo potest. 
nam et fax et fulmen et stella transcurrens et quisquis 
alius est ignis ex aére expressus, in fuga est neque ad- 
paret, nisi dum cadit: cometes habet suam sedem et ideo 
non cito expellitur, sed emetitur spatium suum. nec ex- 
stinguitur, sed excedit. 

XXIV. „Si erratica, inquit, stella esset, in signifero 1 
esset Quis unum stellis limitem ponit? quis in angu- 
stum divina conpellit? nempe haec ipsa sidera, quae sola 
moveri creditis, alios et alios circulos habent: quare ergo 
non aliqua sint, quae in proprium iter et ab istis remo- 
tum secesserint? quid est, quare in aliqua parte coeli 
pervium non sit? Quod si iudicas non posse ullam stel- 2 
lam, nisi signiferum adtingit, vadere: cometes potest 
sic latum habere circulum, ut in hunc tamen parte aliqua 
sui incidat. quod fieri non est necessarium, sed potest. 
vide ne hoe magis deceat magnitudinem mundi, ut in 
multa itinera divisus s nec hanc unam deterat semitam, 
ceteris partibus torpeat. Credis autem in hoe maximo et à 


312 L. ANNAEI SENECAE 


pulcherrimo corpore inter innumerabiles stellas, quae 
noctem decore vario distinguunt, quae aéra minime va- 
cuum et inertem esse paliuntur, quinque solas esse, qui- 
bus exercere se liceat, ceteras stare, fixum et inmobilem 
populum? 

L XXV. Si quis hoe loco me interrogaverit: quare 
ergo non, quemadmodum quinque stellarum, 
ita harum observatus est cursus?“ huic ego re- 
spondebo: multa sunt, quae esse concedimus: qualia 

2 sunt, ignoramus. Habere nos animum, cuius imperio 
inpellimur et revocamur, omnes fatebuntur: quid tamen 
sit animus ille rector dominusque nostri, non magis tibi 
quisquam expediet, quam ubi sit: alius illum dicet spiri- 
tum esse, alius concentum quemdam, alius vim divinam 
et dei partem, alius tenuissimum aerem, alius incorpo- 
ralem potentiam. non deerit, qui sanguinem dicat, qu? 
calorem: adeo animo non potest liquere de ceteris rebus, 

3 ut adhuc ipse se quaerat. Quid ergo miramur cometas, 
tam rarum mundi spectaculum, nondum teneri legibus 
certis nec initia illorum finesque notescere, quorum ex 
ingentibus intervallis recursus est? Nondum sunt anni 
mille quingenti, ex quo Graecia 

stellis numeros et nomina fecit. 
multae hodieque sunt gentes, quae tantum facie noverunt 
coelum, quae nondum sciunt, cur luna deficiat, quare 
obumbretur. haec apud nos quoque nuper ratio ad cer- 
4tum perduxit Veniet tempus, quo ista, quae 
nunc latent, in lucem dies extrahat et lon- 
gioris aevi diligentia. ad inquisitionem tantorum 
aetas una non sufficit, ut tota coelo vacet. quid, quod 
tam paucos annos inter studia ac vitia non aequa portione 
dividimus? itaque per suecessiones ista longas explica- 

5 buntur. Veniet tempus, quo posteri nostri tam aperta 
nos nescisse mirentur. Harum quinque stellarum, quae 
se ingerunt nobis, quae alio atque alio occurrentes loco 
curiosos nos esse cogunt, qui matutini vespertinique or- 
tus sint, quae stationes, quando in rectum ferantur, quare 
agantur retro, modo coepimus scire. Utrum mergeretur 

Iupiter, an occideret, an retrogradus esset — nam hoc 
li nomen inposuere cedenti — ante paucos annos didi- 
cimus. Inventi sunt, qui nobis dicerent: „erratis, quod 6 
ullam stellam aut supprimere cursum iudicatis aut ver- 
tere. non licet stare coelestibus nec averti: prodeunt 
omnia, ut semel missa sunt, vadunt. idem erit illis eur- 
sus, qui sui finis. opus hoe aeternum inrevocabiles habet 
motus: qui si quando constiterint, alia ex aliis incident, 
quae nunc tenor et aequalitas servat. Quid est ergo, 7 
eur aliqua resistere videantur? solis occursus speciem . 
illis tarditatis inponit et natura viarum circulorumque sie 
positorum, ut certo tempore intuentes fallant: sic naves, 
quamvis plenis velis eant, videntur tamen stare. Erit qui 
demonstret aliquando, in quibus cometae partibus cur- 
rant, cum tam seducti a ceteris errent, [ef] quanti quales- 
que sint. Contenti simus inventis: aliquid veritati et po- 
steri conferant. 

XXVI. „Per stellas, inquit, ulteriora non cernimus, 
per cometas aciem transmittimus.^ Primum si fit illud, 
non in ea parte fit, qua sidus ipsum est spissi ignis ac 
solidi, sed qua rarus splendor excurrit et in crines di- 
spergitur, per intervalla ignium, non per ipsos vides- 
„Stellae, inquit, omnes rotundae sunt, eometae porreceti . : 
ex quo adparet stellas non esse.“ Quis enim concedit tibi 
cometas longos esse? quorum natura quidem, ut cetero- 
rum siderum, globus est, ceterum fulgor extenditur. 
Quemadmodum sol radios suos longe lateque dimittit, ce- 
terum ipsi alia est forma, alia ei, quod ex ipso fluit, 
lumini: sie cometarum corpus ipsum conrotundatur, 
splendor autem longior quam ceterorum siderum adparet. 

XXVII. „Quare?“ inquis. Dic tu mihi prius, quare 1 
luna dissimillimum soli lumen accipiat, cum accipiat a 
sole. quare modo rubeat, modo palleat. quare lividus 
illi et ater color sit, cum conspectu solis excluditur. Dic 2 
mihi, quare omnes stellae inter se dissimilem habeant 
aliquatenus faciem, diversissimam soli. quomodo nihil 
prohibet ista sidera esse, quamvis similia non sint, sic 
nihil prohibet cometas aeternos esse et sorlis eiusdem, 

cuius cetera, etiamsi faciem illis non habent similem. 

è Quid porro? mundus ipse, si consideres illum, nonne 
ex diversis conpositus est? quid est, quare in leone sol 
semper ardeat et terras aestibus torreat, in aquario ad- 
stringat hiemem, flumina gelu claudat? et hoc tamen et 
illud sidus eiusdem condicionis est, cum effectu et na- 
tura dissimile sit. Intra brevissimum tempus aries extol- 
litur, libra tardissime emergit: et hoc tamen sidus et il- 
lud eiusdem naturae sunt, cum illud exiguo tempore ad- 

4 scendat, illud diu proferatur. Non vides, quam contraria 
inter se elementa sint? gravia et levia sunt, frigida et 
calida, humida et sicca. tota haec mundi concordia ex 
diseordibus constat: negas cometen stellam esse, quia 
forma eius non respondeat ad exemplar nec sit ceteris 
similis? quid enim? simillima est illa, quae tricesimo 
anno revertitur ad locum suum, huic, quae intra annum 

5 revisit sedem suam? Non ad unam natura formam opus 
suum praestat, sed ipsa varietate se iactat: alia maiora, 
alia velociora aliis fecit, alia validiora, alia temperatiora. 
quaedam eduxit a turba, ut singula et conspicua pro- 
cederent, quaedam in gregem misit. Tgnorat naturae 
potentiam, qui illi non putat aliquando licere, nisi quod 

6saepius fecit. Cometas non frequenter ostendit, adtri- 
buit illis alium loeum, alia tempora, dissimiles ceteris 
motus: voluit et his magnitudinem operis sui colere, 
quorum formosior facies est, quam ut fortuitam putes, 
sive amplitudinem eorum consideres sive fulgorem, qui 
maior est ardentiorque quam ceteris. facies vero habet 
insigne quiddam et singulare, non in angustum coniecta 
et artata, sed dimissa liberius et multarum stellarum am- 
plexa regionem. 

1 — XXVIII Aristoteles ait cometas significare 
tempestatem et ventorum intemperantiam at- 
que imbrium. Quid ergo? non iudicas sidus esse, 
quod futura denuntiat? non enim sic hoe tempestatis 
signum est, quomodo futurae pluviae 

scintillare oleum et putres concrescere fungos. 
aut quomodo indicium est saevituri maris, si marinae 

in sicco ludunt fulicae notasque paludes 

deserit atque altam supra volat ardea nubem, 
sed sic, quomodo aequinoetium in ealorem frigusque fle- 
etentis anni, quomodo illa, quae Chaldaei canunt, quid 
stella nascentibus triste laetumve constituat. Hoc ut scias 2 
ita esse, non statim cometes ortus ventos et pluvias mi- 
natur, ut Aristoteles ait, sed annum totum suspectum facit. 
ex quo adparet illum non ex proximo quae in proximum 
daret signa traxisse, sed habere reposita et conpressa le- 
gibus mundi. Fecit hic cometes, qui Paterculo et Vopisco 
consulibus adparuit, quae ab Aristotele Theophrastoque 3 
sunt praedicta. fuerunt enim maximae et continuae tem- 
pestates ubique: at in Achaia Macedoniaque urbes ter- 
rarum motu prorutae sunt. 

XXIX. ,Tardiias, inquit, illorum argumentum est 1 
graviores esse multumque in se habere terreni , ipse prae- 
terea cursus: fere enim conpelluntur in cardines.* Utrum- 
que falsum est. De priore dicam prius. Quid? quaetar- 
dius feruntur, gravia sunt? quid ergo? stella Saturni, 
quae ex omnibus iter suum lentissime efficit, gravis est? 
atqui levitatis argumentum habet, quod supra ceteras 
est. ,Sed maiore, inquis, ambitu circuit nec tardius it 2 
quam ceterae, sed longius.“ Succurrat tibi idem de 
comelis me posse dicere, etiamsi segnior illis cursus sit. 
sed mendacium est ire eos tardius. nam intra sextum 
mensem dimidiam coeli partem transiit hic proximus, 
prior intra pauciores menses recepit se. „Sed quia gra- 3 
ves sunt, inferius deferuntur.^ Primum non defertur 
quod cireumfertur. Deinde hic proximus a septemtrione 
motus sui initium fecit et per occidentem in meridiana 
pervenit erigensque cursum suum oblituit. alter ille Clau- 
dianus a septemtrione primum visus non desiit in rectum 
adsidue celsior ferri, donec excessit. Haec sunt, 
quae aut alios movere ad cometas pertinen- 
tia aut me. quae an vera sint, di sciunt, quibus est 
Scientia veri: nobis rimari illa et coniectura ire in occulta 
tantum licet nec cum fiducia inveniendi neque sine spe. 

XXX. Egregie Aristoteles ait numquam nos verecun- 1 

diores esse debere, quam cum de dis agitur. Si intra- 
mus templa eonpositi, si ad sacrificium accessuri voltum 
submittimus, togam adducimus, si in omne argumentum 
modestiae fingimur: quanto hoc magis facere debemus, 
cum de sideribus, de eorum natura, de stellis disputa- 
mus, ne quid temere, ne quid inprudenter aut ignorantes 
2adfirmemus aut scientes mentiamur? Nec miremur 
tam tarde erui, quae tam alte iacent. Panaetio 
et his, qui videri volunt cometen non esse ordinarium 
sidus sed falsam sideris faciem, diligenter tractandum 
est, an aeque omnis pars anni edendis cometis salis apta 
sit, an omnis coeli regio idonea, in qua creentur, an qua- 
cumque ire, ibi etiam concipi possint, et cetera, quae 
universa tolluntur, cum dico illos non fortuitos esse ignes, 
sed intextos mundo, quos non frequenter educit, sed in 
3 occulto movet. Quam multa praeter hos per secretum 
eunt numquam humanis oculis orientia? neque enim omnia 
deus homini fecit. Quota pars operis tanti nobis commit- 
titur? ipse qui ista tractat, qui condidit, qui totum hoc 
fundavit deditque circa se, maior pars sui operis ac me- 
4 lior, effugit oculos, cogitatione visendus est. Multa prae- 
terea cognata numini summo et vicinam sortita potentiam 
obscura sunt. aut fortasse, quod magis mireris, oculos 
nostros et inplent et effugiunt, sive illis tanta subtilitas 
est, quantam consequi acies humana non possit, sive in 
sanetiore secessu maiestas tanta delituit et regnum suum, 
id est se regit nec ulli aditum dat nisi animo. Quid sit 
hoe, sine quo nihil est, scire non possumus: et mira- 
mur, si quos igniculos parum novimus, cum maxima 
5 pars mundi deus lateat? Quam multa animalia hoc pri- 
mum cognovimus seculo! quam multa negotia ne hoc 
quidem! Multa venientis aevi populus ignota nobis sciet. 
multa seculis tune futuris, eum memoria nostri exoleverit, 
reservantur. Pusilia res mundus est, nisi in illo, quod 
6 quaerat, omnis mundus habeat. Non semel quaedam sa- 
cra traduntur. Eleusin servat, quod ostendat revisen- 
tibus: rerum natura sacra sua non semel tradit. initiatos 
nos credimus: in vestibulo eius haeremus. illa arcana 

non promiscue nee omnibus patent: redueta et interiore 
sacrario clausa sunt. ex quibus aliud haec aetas, aliud 
quae post nos subibit, dispiciet. 

XXXI. Quando ergo ista in notitiam nostram perdu- 
centur? Tarde magna proveniunt, utique si labor cessat. 
Id quod unum toto agimus animo, nondum perfecimus, 
ut pessimi essemus. adhuc in processu vitia sunt: inve- 
nit luxuria aliquid novi, in quod insaniat. invenit inpu- 
dicitia novam contumeliam sibi. invenit deliciarum disso- 
lutio et tabes aliquid tenerius molliusque, quo pereat. 
Nondum satis robur omne proiecimus: adhuc quicquid 2 
est boni moris, exsltinguimus laevitate et politura cor- 
porum. muliebres munditias anlecessimus. colores me- 
retricios matronis quidem non induendos viri sumimus. 
tenero et molli incessu suspendimus gradum: non ambu- 
lamus, sed incedimus. exornamus anulis digitos, in omni 
arüeulo gemmam disponimus. cotidie conminiscimur, 3 
per quae virilitati fiat iniuria, ut traducatur, quia non 
potest exui: alius genitalia excidit, alius in obscoenam 
partem ludi fugit et locatus ad mortem infamem armatur. 
egenus etiam in quo morbum suum exerceat, legit. 

XXXII. Miraris, si nondum sapientia omnel 
opus suum inplevit? nondum tota se nequi- 
tia protulit. adhue nascitur et huie omnes operam da- 
mus: huic oculi nostri, huie manus serviunt: ad sapien- 
tiam quis accedit? quis dignam iudicat, nisi quam in 
iransitu noverit? quis philosophiam aut ullum liberale 
respicit stadium, nisi cum ludi intercalantur, cum aliquis 
pluvius intervenit dies, quem perdere libet? Itaque tot 
familiae philosophorum sine successore deficiunt: Acade- 
miei et veteres et minores nullum antistitem reliquerunt. 
quis est qui tradat praecepta Pyrrhonis? Pythagorica illa 
invidiosa turbae schola praeceptorem non invenit. Sextio- 
rum nova et Romani roboris seeta inter initia sua, cum 
magno inpetu coepisset, exstincta est. At quanta cura 3 
laboratur, ne euius pantomimi nomen intercidat? stat per 
successores Pyladis et Bathylli domus. harum artium 
multi discipuli sunt multique doctores: privatum urbe 

tota sonat pulpitum. in hoc viri, in hoc feminae tripu- 
diant. mares inter se uxoresque contendunt, uter det 
latus illis. deinde sub persona cum diu trita frons est, 

4 transitur ad galeam: philosophiae nulla cura est. Ttaque 
adeo nihil ex his invenitur, quae parum investigata an- 
tiqui reliquerunt, ut multa, quae inventa erant, oblite- 
rentur: at mehercules si hoe totis membris premeremus, 
si in hoc iuventus sobria incumberet, hoc maiores doce- 
rent, hoc minores addiscerent: vix ad fundum veniretur, 
in quo veritas posita est, quam nunc in summa terra ei 
levi manu quaerimus. 


